PAGPAPALAGANAP NG EBANGHELYO SA PAMAMAGITAN NG PAGDIDISIPULO (DISCIPLESHIP EVANGELISM O DE) 48 lessons Isinulat ni Andrew Wommack at Don Krow Andrew Wommack Ministries Woodland Park, Colorado
Maliban kung ipinahayag, ang lahat ng mga binanggit ayon sa Banal na Kasulatan sa Lumang Tipan ay nanggaling sa Ang Dating Bibliya (1905) at ang lahat ng Kasulatan sa Bagong Tipan ay nanggaling sa Ang Bagong Tipan: Filipino Standard Version, taon ng rebisyon 2021. © 2021 By Andrew Wommack Ministries, Inc Andrew Wommack Ministries, Inc PO Box 3333 Colorado Springs 80934-3333 ISBN: Item Code: All rights reserved under International Copyright Law. Ang materyal na ito ay inilimbag na walang intensyon na ibenta o pagkakitaan, ngunit pinahihintulutan ang mga kontribusyong pinansiyal upang masakop ang iba pang gastusin sa paglimbag.
Ang materyal na ito ay inilimbag na walang intensyon na ibenta o pagkakitaan, ngunit pinahihintulutan ang mga kontribusyong pinansiyal upang masakop ang iba pang gastusin sa paglimbag. iv
PAGPAPALAGANAP NG EBANGHELYO SA PAMAMAGITAN NG PAGDIDISIPULO (DISCIPLESHIP EVANGELISM O DE) ANTAS 1
NILALAMAN 1. ANG BUHAY NA WALANG-HANGGAN 2. KALIGTASAN SA PAMAMAGITAN NG BIYAYA (GRACE) 3. PAGIGING MATUWID SA PAMAMAGITAN NG BIYAYA (GRACE) 4. RELASYON SA DIYOS 5. ANG KALIKASAN NG DIYOS 6. PAGSISISI 7. "Commitment" 8. PAGBAUTISMO SA TUBIG 9. ANG TUNAY NA IKAW KAY KRISTO - Part 1 10. ANG TUNAY NA IKAW KAY KRISTO - Part 2 11. ANO ANG MANGYAYARI KUNG ANG KRISTIYANO AY MAGKAKASALA? 1-63 12. ANG INTEGRIDAD NG SALITA NG DIYOS 13. HINDI NAGKASALA ANG DIYOS 14. ANG KAPANGYARIHAN NG BUHAY NA PUNO NG ESPIRITU 15. PAANO TANGGAPIN ANG BANAL NA ESPIRITU 16. ANG BENEPISYO NG PAGSASALITA SA IBANG WIKA 1- 7 1-12 1-19 1-23 1-29 1-34 1-41 1-46 1-51 1-58 1-68 1-74 1-80 1-85 1-90
ARALIN 1 ANG BUHAY NA WALANG-HANGGAN Isinulat ni Andrew Wommack Isa sa mga kilalang talata sa Bibliya ay ang Juan 3:16. Halos ang lahat ay alam na ito mula pa sa pagkabata, subalit naniniwala ako na ito ay hindi talaga naiintindihan sa malalim na kahulugan at dahil ito ay naisasabuhay o naisasakatuparan sa maling kaparaanan. Juan 3:16 ay nag sasabi, Sapagka't gayon na lamang ang pagsinta ng Diyos sa sanlibutan, na ibinigay Niya ang Kaniyang bugtong na Anak, upang ang sinoman na Kaniya'y sumampalataya ay hindi mapahamak, kundi magkaroon ng buhay na walang-hanggan. Naituro sa karamihan na ang kasulatan na ito ay ginamit upang ituro na si Hesus ay dumating at namatay para sa ating mga kasalanan upang hindi tayo mapahamak. Samantalang ito ay totoo, ang tunay na layunin ng pagparito ni Hesus dito sa lupa ay upang tayo ay hindi mapahamak at magkaroon ng buhay na walang-hanggan. Ang kasalanan ay tumayong hadlang upang makamit natin ang buhay na walang-hanggan. Totoo na si Hesus ay namatay para sa ating mga kasalanan, at totoo rin na kung tayo ay mananampalataya kay Hesus ay hindi tayo maparurusahan, subalit may higit pang mensahe ang Ebanghelyo bukod dito. Ang tunay na mensahe ng Ebanghelyo ay ibig ng Diyos na bigyan ka ng buhay na walang-hanggan. Ngayon, hayaan mo na ipaliwanag ko ito. Noong gabi bago ipako sa krus si Hesus, Siya ay nanalangin at sinabi Niya, At ito ang buhay na walang-hanggan, na Ikaw ay makilala nila na tunay at iisang Diyos at isinugo Mo ang iyong anak na si Hesu Kristo (Juan 17:3). Sinasabi nito na ang buhay na walang-hanggan ay ang kilalanin ang Ama, bilang tunay na Diyos, at kilalanin si Hesus, na Kaniyang isinugo. Ito ang buhay na walang-hanggan. Marami ang nag-aakala na ang buhay na walang-hanggan ay ang mabuhay magpakailanman. Oo, ang bawat tao ay mabubuhay ng walang katapusan. Ang kamatayan ay hindi ang katapusan ng buhay ng tao. Ang espiritu at kaluluwa ay babalik sa Diyos. Ang katawan ay mabubulok sa libingan. Ang katotohanan ay ang bawat tao na nabuhay sa lupa ay magpapatuloy na mabubuhay sa espiritu. Kaya ang sabihing ang buhay na walang-hanggan ay ang mabuhay na walang kamatayan ay hindi ang buong katotohanan - ang lahat ay mabubuhay magpakailanman. Ang bersikulong ito ang nagpapaliwanag na ang mabuhay na walang-hanggan kasama ang Diyos ay hindi kusang makakamtan ng lahat. Sinasabi ng iba, "Ang buhay na walang-hanggan ay ang mabuhay magpakailanman 1-7
ARALIN 1 sa langit laban sa mabuhay magpakailanman sa impiyerno." Ngunit ang buhay na walang- hanggan na tinutukoy ni Hesus sa Juan 17:3 ay upang makilala ang Diyos at si Hesu Kristo. Ito'y higit pa sa kaalamang intelektuwal. Ang salitang "makilala" ay ginamit sa buong Kasulatan upang maipahayag ang pinakamalalim at personal na relasyon na maaaring makamtan ng isang tao. Ang tunay na layunin ng kaligtasan ay hindi ang mabuhay ng walang-hanggan sa langit, kahit gaano pa kaganda ang layunin na ito. Ang tunay na layunin ng kaligtasan ay upang magkaroon nang malalim at personal na relasyon sa Panginoong Diyos. Marami sa tao ang humihingi ng kapatawaran sa Diyos subalit hindi nila kailanman naging layunin ang magkaroon ng malalim na relasyon sa Diyos. Kapag hindi naipaliwanag ang tunay na layunin ng kaligtasan, pinawawalang halaga natin ang Mabuting Balita. Kung ipapahayag ang kaligtasan sa paraan na tumutukoy sa mga espirituwal na bagay lamang at kapaki-pakinabang sa atin sa hinaharap, sa kawalang-hanggan, hindi natin tinutulungan ang tao. Maraming tao ang nabubuhay na parang nasa impiyerno na sila. Marami ang depressed, nabubuhay sa kasalatan, hindi pagkakaintindihan, rejection, nasasaktan, at hindi matagumpay na buhay may-asawa. May mga taong nabubuhay sa pakikipagsapalaran. Kung ang kaligtasan ay panghinaharap lamang, maraming tao ang hindi magpapasya na tanggapin si Hesus sa dahilang sila'y lubhang abala sa pakikipagsapalaran sa buhay. Ang katotohanan ay hindi lamang pumarito si Hesus upang magbigay-daan sa ating tadhana, sinasabi ng Galacia 1:4, naparito si Hesus upang ilayo tayo sa kasamaan ng mundong ito, at upang mabuhay tayo nang magpawalang-hanggan sa langit sa pagpapala at hindi sa parusa at sumpa ng impiyerno. Pumarito si Hesus upang bigyan tayo ng malalim at personal na relasyon sa Diyos Ama. Naparito si Hesus upang ibalik tayo sa isang malapit, malalim at personal na relasyon sa Kaniya. Mahal ka ni Hesus. Ibig ni Hesus na makilala ka ng personal. Buhay na kaaya-aya ang handog ni Hesus sa atin na higit pa sa kaya nating makamtan sa anumang kaparaanan. Ganito ipinahayag ni Hesus sa Juan 10:10: Ang magnanakaw ay dumarating lamang upang magnakaw, pumatay, at sumira. Dumating ako upang ang mga tupa ay magkaroon ng buhay, at magkaroon nito nang sagana. Ibig ng Diyos na bigyan ka ng buhay na walang-hanggan. Ibig ng Diyos na bigyan ka ng buhay na masagana, at ako ay naniniwala na kailangan mo ito ngayon - at gusto mo ito. Si Kristo ay namatay hindi lamang upang magkaroon ka ng kapatawaran sa iyong mga kasalanan, at upang ikaw ay mailapit sa Kanya. Kung wala ka pang relasyon sa Panginoon, kailangan mong makilala Siya ayon sa naipaliwanag na layunin. Kung ikaw ay 1-8
ANG BUHAY NA WALANG-HANGGAN naipanganak na muli (born again), higit pa sa kapatawaran ng iyong kasalanan ang iyong natamo kundi ang isang buhay na walang-hanggan kasama ang Diyos Ama. MGA KATOTOHANAN PATUNGKOL SA BUHAY NA WALANG-HANGGAN A. Ang layunin ng Mabuting Balita ay buhay na walang-hanggan (Juan 3:16). B. Ang buhay na walang-hanggan ay ang makilala ang Diyos (Juan 17:3). C. Ang makilala ang Diyos ay nangangahulugang isang malalim na relasyon. (1 Corinto 6:16-17). D. Ang buhay na walang-hanggan ay maaari ng makamtan ngayon (1 Juan 5:12). E. Nais ng Diyos na magkaroon nang personal na relasyon sa iyo (Pahayag 3:20). 1-9
ARALIN 1 MGA TANONG PATUNGKOL SA PAG-AARAL NA ITO 1. Basahin ang Juan 3:16. Ano ang layunin ng Diyos noong ipinadala Niya si Hesus dito sa mundo? Juan 3:16 Sapagka't gayon na lamang ang pagsinta ng Diyos sa sanglibutan, na ibinigay niya ang kaniyang bugtong na Anak, upang ang sinomang sa kaniya'y sumampalataya ay huwag mapahamak, kundi magkaroon ng buhay na walang-hanggan. 2. Ang paggamit ng salitang "makilala" sa Bibliya na ang ibig sabihin ay ang pagkakaroon ng malalim at pansariling relasyon sa isang tao (Gen 4:1). Basahin ang Juan 17:3. Ano ang ibig sabihin ng buhay na walang-hanggan, ayon sa bersikulong ito? Juan 17:3 At ito ang buhay na walang-hanggan, na ikaw ay makilala nila na iisang Diyos na tunay, at siyang iyong sinugo, sa makatuwid baga'y si Hesu Kristo. 3. Basahin ang 1 Juan 5:11-12. Ayon sa bersikulong ito, kailan nagsisimula ang buhay na walang-hanggan? 1 Juan 5:11-12 At ito ang patotoo, na tayo'y binigyan ng Diyos ng buhay na walang-hanggan, at ang buhay na ito ay nasa Kaniyang Anak. 4. Basahin ang Juan 10:10. Anong uri ng buhay ang ibinigay ni Hesus noong Siya ay naparito? Juan 10:10 Dumarating ang magnanakaw para lamang magnakaw, pumatay, at manira. Naparito ako upang magkaroon ng isang buhay na masagana at ganap. 5. Ilarawan sa sariling pananalita ang buhay na masagana. 6. Ikaw ba ay naniniwala na isinugo ng Diyos ang Kanyang bugtong na Anak na si Hesus upang mamatay para sa kasalanan ng sanlibutan at sa gayon sinoman ang manampalataya ay magkaroon ng buhay na walang-hanggan? 7. Maliwanag ba sa iyo na ang buhay na walang-hanggan ay hindi lamang sa haba ng panahon kundi ang kalidad nito? 1-10
ANG BUHAY NA WALANG-HANGGAN MGA SAGOT 1. Basahin ang Juan 3:16. Ano ang layunin ng Diyos noong ipinadala Niya si Hesus dito sa mundo? Upang mailigtas ang sanlibutan, bigyan ng buhay na walang-hanggan ang lahat ng nanampalataya kay Hesus sa pamamagitan ng pagtanggal ng kaparusahan sa kasalanan. 2. Ang paggamit ng salitang "makilala" sa Bibliya na ang ibig sabihin ay ang pagkakaroon ng malalim at pansariling relasyon sa isang tao (Gen 4:1). Basahin ang Juan 17:3. Ano ang ibig sabihin ng buhay na walang-hanggan, ayon sa bersikulong ito? Ang buhay na walang-hanggan ay ang pagkakaroon ng malalim at personal na relasyon sa Diyos at kay Hesu Kristo. 3. Basahin ang 1 Juan 5:11-12. Ayon sa bersikulong ito, kailan nagsisimula ang buhay na walang-hanggan? Sa oras na tinanggap natin si Hesus sa ating buhay bilang Panginoon at Tagapagligtas. 4. Basahin ang Juan 10:10. Anong uri ng buhay ang ibinigay ni Hesus noong Siya ay naparito? Buhay na masagana. 5. Ilarawan sa sariling pananalita ang buhay na masagana. Ang buhay na masagana ay salungat sa kung ano ang sinabi ni Hesus sa pagparito ng magnanakaw. 6. Ikaw ba ay naniniwala na isinugo ng Diyos ang Kaniyang bugtong na Anak na si Hesus upang mamatay para sa kasalanan ng sanlibutan at sa gayon sinoman ang manampalataya ay magkaroon ng buhay na walang-hanggan? Opo. 7. Maliwanag ba sa iyo na ang buhay na walang-hanggan ay hindi lamang sa haba ng panahon kundi ang kalidad nito? Opo. 1-11
ARALIN 2 KALIGTASAN SA PAMAMAGITAN NG BIYAYA (GRACE) Isinulat ni Don Krow Maraming beses na gumamit si Hesus ng mga talinghaga at mga kwento na nagpapahayag ng mga katotohanang espirituwal. Lukas 18:9-14 ay nag-umpisa sa ganito, Isinalaysay naman ni Hesus ang talinghagang ito sa mga mapagtiwala sa sarili, mapanghamak sa iba sa paniniwalang sila ay matuwid. Pinatatamaan ni Hesus ang ganitong uri ng manonood o tagapakinig: yaong mga nagtitiwala sa sariling kakayanan na sila ay matuwid at pinagwawalang bahala at minamaliit ang iba. Ito nga ang sinabi ni Hesus sa ganitong uri ng mga tao na nagtitiwala at nakikita lamang ay ang kanilang mabubuting gawa. Ang tawag natin sa kanila ay matuwid sa sariling kakayanan na siyang tinukoy ni Hesus na mapagmaliit at sinasabing "higit ang kabutihan ko sa iba". Sa bersikulo 10, si Hesus ay nagsabi, Dalawang lalaki ang pumunta sa templo upang manalangin - isang Pariseo at isang maniningil ng buwis. Sa kapanahunan ngayon masasabi natin na sila ay pumunta sa simbahan upang manalangin. Ang isang Pariseo ay maihahalintulad sa taong relihiyoso. Ang kahulugan ng Pariseo ay "isang taong bukod tangi", isang taong lubhang relihiyoso na nagsasabi, "huwag mo akong dungisan! Huwag kang lumapit sa akin. Hindi ako katulad ng iba! Higit ako sa kanino man!" Ang isa pang tao na tinukoy ni Hesus ay maniningil ng buwis. Ang maniningil ng buwis ay kilalang masasama, mga makasalanang tao na mandaraya at manlilinlang. Ang mga taong ito ay naniningil ng buwis, sa kahit anong kaparaanan, nangungurakot, at ang ibang nakurakot ay ibinigay nila sa gobyernong Romano, kaya nga hindi sila tinitingala ng mga tao. Nagpatuloy ang kwento sa bersikulo 11 Ganito ang panalangin ng Pariseo habang mag-isa siyang nakatayo, 'Diyos ko, pinasasalamatan kita na hindi ako tulad ng ibang tao - mga magnanakaw, mandaraya, mangangalunya o gaya ng maniningil ng buwis na ito.' Ibig ko na bigyan mo ng pansin ito. Kanino nanalangin ang Pariseong ito? Ang totoo siya ay nananalangin sa kaniyang sarili kahit pa binanggit niya ang salitang "Panginoon" at gumagamit ng mga tamang salita. Hindi binigyang pansin ng Diyos ang kaniyang panalangin, at makikita natin dito kung bakit. Bigyang pansin ang kaniyang panalangin, "Panginoon pinasasalamatan kita na hindi ako gaya ng ibang mga tao." Ang Pariseo, ang taong relihiyoso ay nagsabi, "Hindi ako gaya ng ibang mga tao. Hindi ako makasalanan. Hindi ako nangingikil, hindi ako liko, hindi ako mangangalunya, at hindi ako tulad ng maniningil ng buwis na ito na nagpunta dito upang 1-12
KALIGTASAN SA PAMAMAGITAN NG BIYAYA (GRACE) manalangin." Makikita dito na hinamak at minaliit niya ang iba sa pag-aakalang mas mataas siya sa kanila. Sa bersikulo 12, sinabi ng Pariseo Dalawang ulit akong nag-aayuno sa isang linggo. Nagbibigay ako ng ikasampung bahagi mula sa lahat ng aking kinikita. Ang sinasabi nya, "Pansinin ang ginagawa ko?" Alam mo ba ang ibig sabihin ng pag-aayuno? Ang tunay na kahulugan nito ay ang pagliban sa pagkain. Siya rin ay nagbibigay salapi sa bahay sambahan. Isa siya sa mga tao na nagsasabing, "Huwag mo akong abalahin! Nabubuhay ako nang masagana! Tumutulong ako sa mga nangangailangan! Tumutulong ako ng salapi sa bahay sambahan!" At ngayon, tingnan naman natin ang maniningil ng buwis sa bersikulo 13, Samantala, ang maniningil ng buwis ay nakatayo sa malayo, hindi man lamang makatingin sa langit at hinahampas ang kanyang dibdib sa pagsasabing, 'Diyos ko, mahabag po kayo sa akin na isang makasalanan!' Pansinin ang kaniyang mga kilos: "nakatayo sa malayo." Hindi man lamang siya pumasok sa loob ng bahay sambahan. Siya ay hiyang-hiya sa buhay niya at sa mga bagay na nagawa niya kaya siya ay nakatayo sa malayo at hindi man lamang makatingala, hindi man lamang maiangat ang kaniyang mga mata sa langit, sa halip ay kaniyang dinadagukan ang kaniyang dibdib. Sa Lumang Tipan ang paghampas sa dibdib ay nangangahulugan din nang pagpunit sa damit, bilang pagsasabi, "patawarin mo ako Panginoon sa mga nagawa ko!" Ito ay nagpapahiwatig ng pagsisisi, pagpapakumbaba, at kapighatian, ng hindi ipinagwawalang bahala ng Diyos. Ang maniningil ng buwis na ito, makasalanang tao man siya, ay tumawag sa Diyos, at nanalangin, "Panginoon, kahabagan mo po ako, ako'y makasalanan!" Ang bersikulo 14 ay nagsasaad, Sinasabi ko sa inyo, umuwi ang taong iyon na itinuring na matuwid ng Diyos at hindi ang Pariseo. Sapagka't ang bawat nagtataas ng kanyang sarili ay ibababa at ang bawat nagbababa ng sarili ay itataas. Ang maniningil ng buwis ay umuwi na napawalang sala na, naihayag na siya ay matuwid sa harap ng Diyos, at nasa tamang katayuan sa Diyos, pinatawad na ng Diyos. Bakit siya pinatawad? Bakit siya umuwi na nasa tamang katayuan sa harap ng Diyos at hindi ang relihiyosong Pariseo? Dahil itong Pariseo ay itinaas niya ang kaniyang sarili, na nagsabi "Ako ay higit na mabuti kaysa sa ibang tao! Hindi ako makasalanan! Hindi ako tulad ng ibang tao," habang alam ng maniningil ng buwis na wala siyang matuwid na katayuan sa harap ng Diyos, wala siyang maiaalay sa Kaniya. Siya ay isang makasalanan. Ang sabi ng Bibliya si Hesus ay pumarito para sa mga makasalanan at hindi para sa mga matuwid, at lahat ay nagkasala at hindi umabot sa kaluwalhatian ng Diyos. Nagpakumbaba ang maniningil ng buwis at natamo niya ang kapatawaran. Ang pinag-uusapan natin ngayon ay ang kaligtasan ayon sa biyaya. Biyaya ay isang salitang kamangha-mangha, at magbibigay ako ng katanggap-tanggap na kahulugan ng salitang ito, ngunit ang salitang biyaya ay may mas malalim pang kahulugan. Sa salitang Griyego na kung saan ang 1-13
ARALIN 2 Bagong Tipan ay naisulat ang salitang biyaya ay "charis". Ang katanggap-tanggap na kahulugan ng salitang biyaya ay: ang walang bayad, ang pabor na ipinagkaloob ng Diyos sa mga tao kahit na hindi sila karapat-dapat. Ang maniningil ng buwis na ito ay walang karapatang tumanggap ng anuman mula sa Diyos, dahil sa kaniyang pagpapakumbaba ay natagpuan niya ang pabor mula sa Diyos. Mayroon pang isang salita sa Griyego, charisma, ito ay charis na may hulapi -ma. Ito ay nangangahulugang tiyak na pagpapakita ng biyaya ng Diyos at ang maninignil ng buwis ay nakatagpo ng katuwiran, tamang katayuan, sa harap ng Diyos bilang kaloob. Sinasabi sa Roma 5:17, Sapagkat kung naghari ang kamatayan dahil sa pagsuway ng isang tao, lalong higit ang nakamtan ng mga taong kinahabagan nang sagana at itinuring na matuwid ng Diyos! Maghahari sila sa buhay sa pamamagitan ng isang tao, si Hesu Kristo. Ang regalong iniaalok sa atin ng Diyos ay ang pagkakaroon ng tamang katayuan sa Kaniyang harapan, ayon sa bersikulo, bilang regalo, katuwiran ang natamo ng maniningil ng buwis, ang pagkamatuwid ay isang regalo na makakamtan lamang sa pamamagitan ni Hesu Kristo. Ang sabi ng Bibliya sa Juan 1:17 Sapagkat ang kautusan ay ibinigay sa pamamagitan ni Moises; ang kagandahang- loob at katotohanan ay dumating sa pamamagitan ni Hesu Kristo. Ang biyayang ito ay inaalok lamang sa isang uri ng tao - yaong mga tao na mapagpakumbaba at alam na hindi matuwid sa harap ng Diyos, na humihingi ng habag sa Diyos. Ang mga taong ito lamang ang makararanas ng habag mula sa Diyos. 1-14
MGA TANONG PATUNGKOL SA PAG-AARAL NA ITO 1. Basahin ang Lucas 18:9. Ano ang parabula? Lucas 18:9-14 Isinalaysay naman ni Hesus angtalinghagang ito sa mga mapagtiwala sa sarili, mapanghamak sa iba sa paniniwalang sila ay matuwid [10] Dalawang lalaki ang pumunta sa templo upang manalangin-isang Pariseo at isang maniningil ng buwis. [11] Ganito ang panalangin ng Pariseo habang mag-isa siyang nakatayo, 'Diyos ko, pinasasalamatan Kita na hindi ako tulad ng ibang tao-mga magnanakaw, mandaraya, mangangalunya o gaya ng maniningil ng buwis na ito.' [12] Dalawang ulit akong nag-aayuno sa isang linggo. Nagbibigay ako ng ikasampung bahagi mula sa lahat ng aking kinikita. [13] Samantala, ang maniningil ng buwis ay nakatayo sa malayo, hindi man lamang makatingin sa langit at binabayo ang kanyang dibdib sa pagsasabing, 'Diyos ko, mahabag po kayo sa akin na isang makasalanan.!' [14] Sinasabi ko sa inyo, umuwi ang taong iyon na itinuring na matuwid ng Diyos at hindi ang Pariseo. Sapagka't ang bawat nagtataas ng kaniyang sarili ay ibababa at ang bawat nagbababa ng sarili ay itataas. 2. Basahin ang Lucas 18:9. Kanino ipinapatama ni Hesus itong parabula? 3. Basahin ang Lucas 18:9 (ang pinakahuling bahagi ng bersikulo). Ang mga tao na ang tingin sa sarili ay matutuwid ay karaniwang may mga napupuna laban sa iba. Ayon sa Lucas 18:9, anong uri ng pag-uugali ito? A. Kinagigiliwan ang kapwa. B. Minamaliit o mababa ang tingin sa kapwa. C. Mahal nila ang kapwa nila. 4. Basahin ang Lucas 18:10. Dalawang tao ang nanalangin; sa kasalukuyang pananalita saan sila pumunta upang manalangin? 5. Basahin ang Lucas 18:10. Sino ang mga taong ito? 6. Basahin ang Lucas 18:11. Ano ang panalangin ng Pariseo? 7. Basahin ang Lucas 18:12. Ano ang ibig sabihin ng pag-aayuno? 8. Basahin ang Lucas 18:12. Ano ang ibig sabihin ng pag-iikapu? 9. Basahin ang Lucas 18:13. Saan nakatayo ang maniningil ng buwis? Bakit? 10. Basahin ang Lucas 18:13. Bakit nakayuko itong maniningil ng buwis at hindi nakatingala? 11. Basahin ang Lucas 18:13. Ano ang panalangin noong maniningil ng buwis? 1-15
ARALIN 2 12. Basahin ang Lucas 18:14. Alin sa dalawang lalaking ito ang inihayag na matuwid sa harap ng Diyos noong siya ay makauwi na? 13. Basahin ang Lucas 18:14. Bakit ang maniningil ng buwis ang naihayag na matuwid at hindi ang Pariseo? 14. Basahin ang Lucas 18:14. Pinatawad ba ng Diyos ang maniningil ng buwis na ito? 15. Basahin ang Roma 10:13. Kung ikaw ay luluhod at tatawag sa Diyos na galing sa iyong puso "Panginoon, mahabag ka sa akin, ako ay makasalanan," gagawin ba ng Diyos sa iyo ang ginawa Niya sa maninignil ng buwis? Roma 10:13 Sapagkat, 'Ang bawat tumatawag sa pangalan ng Panginoon ay maliligtas.' 1 Juan 1:8-9 Kung sinasabi natin na wala tayong kasalanan, dinadaya natin ang ating sarili at wala sa atin ang katotohanan. [9] Kung ipinapahayag natin ang ating mga kasalanan, siya ay tapat at makatarungan na magpapatawad sa ating mga kasalanan at maglilinis sa atin mula sa lahat ng kasamaan. 1-16
KALIGTASAN SA PAMAMAGITAN NG BIYAYA (GRACE) MGA SAGOT 1. Basahin ang Lucas 18:9. Ano ang parabula? Ang parabula sa Bibliya ay isang kwento na nagpapahayag ng katotohanang espirituwal. 2. Basahin ang Lucas 18:9. Kanino ipinapatama ni Hesus ang talinghaga? Sa mga nagtitiwala sa kanilang sariling kakayanan na sila ay matuwid. 3. Basahin ang Lucas 18:9 (ang pinakahuling bahagi ng bersikulo). Ang mga tao na ang tingin sa sarili ay matutuwid ay karaniwang may mga napupuna laban sa iba. Ayon sa Lucas 18:9, anong uri ng pag-uugali ito? B. Minamaliit o mababa ang tingin sa kapwa. 4. Basahin ang Lucas 18:10. Dalawang tao ang nanalangin; sa kasalukuyang pananalita saan sila pumunta upang manalangin? Sa simbahan. 5. Basahin ang Lucas 18:10. Sino ang mga taong ito? Isang Pariseo at isang maniningil ng buwis. 6. Basahin ang Lucas 18:11. Ano ang panalangin ng Pariseo? Panginoon, pinasasalamatan Kita, na hindi ako gaya ng ibang mga tao (hindi ako makasalanan). Hindi ako manloloko, ako'y patas, hindi ako mapangalunya, o hindi man lamang gaya ng maniningil ng buwis na ito. 7. Basahin ang Lucas 18:12. Ano ang ibig sabihin ng pag-aayuno? Pagliban sa pagkain. 8. Basahin ang Lucas 18:12. Ano ang ibig sabihin ng magbigay ng ikapu? Pagbibigay ng ika-sampung bahagi ng kinita. 9. Basahin ang Lucas 18:13. Saan nakatayo ang maniningil ng buwis? Sa malayo. Bakit? Ikinahihiya niyang pumasok sa simbahan sapagkat siya ay lubhang makasalanan, kaya siya ay nanatili sa labas. 10. Basahin ang Lucas 18:13. Bakit nakayuko itong maniningil ng buwis at hindi nakatingala? Siya ay hiyang-hiya. 1-17
ARALIN 2 Nakagawa ka na ba ng kamalian at hindi ka makatingin ng diretso? 11. Basahin ang Lucas 18:13. Ano ang panalangin noong maniningil ng buwis? Panginoon, mahabag ka sa akin-ako'y makasalanan! 12. Basahin ang Lucas 18:14. Alin sa dalawang lalaking ito ang inihayag na matuwid sa harap ng Diyos noong siya ay makauwi na? Ang maniningil ng buwis. 13. Basahin ang Lucas 18:14. Bakit ang maniningil ng buwis ang naihayag na matuwid at hindi ang Pariseo? Sapagkat nagpakumbaba siya sa harap ng Panginoon. Ang Pariseo ay puno ng pagmamataas; sa kaniyang pag-aakala ay hindi niya kailangan ng Tagapagligtas. 14. Basahin ang Lucas 18:14. Pinatawad ba ng Diyos ang maniningil ng buwis na ito? Opo. 15. Basahin ang Roma 10:13. Kung ikaw ay luluhod at tatawag sa Diyos na galing sa iyong puso "Panginoon, mahabag ka sa akin, ako ay makasalanan," gagawin ba ng Diyos sa iyo ang ginawa niya sa maninignil ng buwis? Opo. Patatawarin at lilinisin Niya ako sa lahat ng aking mga kasalanan. Basahin ang 1 Juan 1:8-9. 1-18
ARALIN 3 PAGIGING MATUWID SA PAMAMAGITAN NG BIYAYA (GRACE) Isinulat ni Don Krow Sa araw na ito ang pag-aaralan natin ay patungkol sa pagiging matuwid sa pamamagitan ng biyaya. Sinabi sa Roma 3:21-23, Subalit ngayon ay nahayag na ang pagiging matuwid mula sa Diyos, at ito ay walang kinalaman sa Kautusan. Pinatunayan ito mismo ng Kautusan at ng Mga Propeta. [22] Ang pagiging matuwid mula sa Diyos ay sa pamamagitan ng pananampalataya kay Hesu Kristo. Ito ay para sa lahat ng mga sumasampalataya yamang sa lahat ay walang pagkakaiba [23] Sapagkat ang lahat ay nagkasala, at hindi nakaaabot sa kaluwalhatian ng Diyos. Pansinin na ang Kasulatan ay nagsasaad, Datapuwa't ngayon bukod sa kautusan ay ipinahahayag ang isang katuwiran ng Diyos. Minsan ay nagtanong ako sa isang tao, "Ano sa akala mo ang kailangan mong gawin upang ikaw ay makarating sa langit?" Ang sagot niya ay kinakailangan niyang masunod ang Sampung Utos, maging matapat sa kanyang asawa, mabuhay ng marangal, at marami pang iba. At sinabi ko, "Alam mo ba kung ano ang kinakailangan mong gawin upang marating ang langit, at maranasan ang presensya ng Diyos, o ang Kaniyang kaharian?" Kailangan mong maging matuwid na katulad ng sa Panginoon." Ang sagot niya, "Pakiulit nga po ang sinabi niyo? Walang sinumang maaaring magkaroon ng pagiging matuwid tulad ng sa Diyos. Si Hesu Kristo lamang ang may ganitong uri ng pagkamatuwid!" Ang sabi ko, "Tama ka! Iyan talaga ang tama! Walang sinuman ang nakatupad ng Kautusan ng perpekto, panlabas o panloob, subalit kailangan natin ang pagiging matuwid na katulad ng sa Diyos upang tayo ay katanggap-tanggap sa harap ng Diyos." Iyan ang eksaktong nakasaad sa bersikulo 21-22, Datapuwa't ngayon bukod sa kautusan ay ipinahahayag ang isang katuwiran ng Diyos, na sinasaksihan ng kautusan at ng mga propeta; [22] Sa makatuwid baga'y ang katuwiran ng Diyos sa pamamagitan ng pananampalataya kay Hesu Kristo sa lahat ng mga nagsisisampalataya; sapagka't walang pagkakaiba. Ang uri ng pagiging matuwid na iniaalok ng Diyos sa iyo at sa akin ay ang pagiging matuwid sa pamamagitan ng "pananampalataya kay Hesu Kristo," at iyon ay para sa lahat ng mananampalataya. Mayroong dalawang uri ng pagiging matuwid - ang pagiging matuwid ng tao at ang pagiging matuwid ng Diyos. Ang pagiging matuwid ng tao ay ang kaniyang pinakamabuting pag-uugali at ang kanyang mabubuting gawa, subalit hindi ito katanggap-tanggap sa harap ng Diyos. Ang kailangan mo ay ang pagiging matuwid na katulad ng sa Diyos, at inaalok ka ng Diyos - ang pagkamatuwid ng Diyos na hindi nakabatay sa Kautusan. Sa wikang Griyego, ibig sabihin ang Diyos ay nag-aalay ng Kaniyang sariling katuwiran na hiwalay sa Kautusan. Ang pagigigng matuwid na ayon sa Kautusan ay ang pagiging matuwid na 1-19
ARALIN 3 naaayon sa gawa, pagsusumikap, pagkamit ayon sa sariling kalakasan upang maging katanggap- tanggap sa harap ng Diyos. Ang kaisipan ng lahat ng relihiyon ngayon ay kailangan mong gumawa, magsumikap, at makatamo upang tanggapin ka ng Diyos. Ang salitang "Gospel" ang kahulugan ay "mabuting balita", at ang mabuting balita ng Ebanghelyo ay ang Diyos ay nag-aalok ng Kaniyang sariling pagkamatuwid at ang pagtanggap sa lahat ng mananampalataya sa ginawa ni Hesu Kristo - ang Kaniyang kamatayan sa krus para sa ating mga kasalanan, pagpataw ng katuwiran na nakabatay sa Kautusan. Ito ang pagiging matuwid ng Diyos na hiwalay sa Kautusan, na hindi nakabatay sa ating mga gawa, pagsusumikap na ayon sa sariling kalakasan; at ito ay makakamtan lamang sa pananampalataya kay Hesu Kristo. Bigyang pansin ang bersikulo 22 na ang pagkamatuwid ng Diyos na para sa lahat ay nakabatay sa pananampalataya kay Hesu Kristo lamang. Bakit iniaalok ng Diyos sa lahat ang Kaniyang katuwian? Walang pagkakaiba: [23] ang lahat ay nagkasala at hindi nangagkaabot sa kaluwalhatian ng Diyos. Ikaw ay nagkasala, ako ay nagkasala, at ang bawat isa ay hindi nangagkaabot sa panukat ng Diyos. Dahil sa ating mga kasalanan, ang pinakamahalaga nating dapat gawin ay pagtanggap, magkaroon ng matuwid na relasyon, at maging matuwid sa harap ng Diyos ... at hindi ito inalok ng Diyos sa pamamagitan ng pagtupad sa Kautusan kundi sa pananampalataya kay Hesu Kristo. Ang pagkamatuwid sa Diyos ay hindi natatamo sa pamamagitan ng mga gawa, pagsusumikap, pagsusumigasig o pagsusumikap na maging matagumpay; ito ay natatamo sa pamamagitan ng pananampalataya, pagpapakandili, at pagtitiwala sa Panginoong Hesu Kristo. Paano naligtas si Abraham (ang ninuno ng mga Hudyo)? Sinasabi ng Bibliya na siya ay nanalig sa Diyos - nanalig sa pangako na ibinigay sa kanya ng Diyos - ipinataw sa kaniya ang pagiging matuwid. Ang katunayan na si Abraham ay naihayag na matuwid sa harap ng Diyos sa pamamagitan ng pananampalataya ay hindi lamang para sa kaniya. Mababasa natin sa Roma 3:21 - 22 na ang tao ay naihayag na matuwid sa pamamagitan ng kaniyang pananampalataya kay Hesu Kristo. Sinasabi ng Bibliya na dahil sa ginawang kabayaran ni Kristo sa krus nang magbubo Siya ng Kaniyang dugo para sa ating kasalanan, ang pagiging matuwid ang naipataw sa sinuman na nanampalataya kay Kristo. Sinasabi sa Roma 5:17, Sapagka't kung, sa pagsuway ngisa, ay naghari ang kamatayan sa pamamagitan ng isa; lubha pang magsisipaghari sa buhay ang nagsisitanggap ng kasaganaan ng biyaya at kaloob ng katuwiran sa pamamagitan ng isa, sa makatuwid baga'y si Hesu Kristo. Katuwiran ang inaalok ng Diyos sa iyo, isang kaloob na matuwid na katayuan sa Kaniyang harapan. Ang kaloob ay may halaga subalit ito'y walang bayad sa sinumang tatanggap nito. Kung ikaw ay magbibigay sa akin ng kaloob at sisingilin mo ako, iyon ay hindi na kaloob. Ang kaloob na katuwiran ay ginawa ng Diyos na abot-kamay para sa iyo at sa akin, at itong pagiging matuwid na kaloob, pinawalang-sala, at pagiging matuwid sa harap ng Diyos, sa pamamagitan ng pananampalataya kay Hesu Kristo. 1-20
PAGIGING MATUWID SA PAMAMAGITAN NG BIYAYA (GRACE) MGA TANONG PATUNGKOL SA PAG-AARAL NA ITO 1. Basahin ang Tito 3:5. Ang pagiging matuwid ba na kailangan natin ay makakaya nating gawin? Tito 3:5 Iniligtas niya tayo, hindi dahil sa ating mabubuting gawa kundi dahil sa kanyang habag. Iniligtas niya tayo sa pamamagitan ng paglilinis ng muling kapanganakan at pagbabagong buhay na dulot ng Banal na Espiritu. 2. Basahin ang 2 Corinto 5:21. Anong uri ng pagiging matuwid ang kailangan natin? 2 Corinto 5:21 Iniligtas niya tayo, hindi dahil sa ating mabubuting gawa kundi dahil sa kanyang habag. Iniligtas niya tayo sa pamamagitan ng paglilinis ng muling kapanganakan at pagbabagong buhay na dulot ng Banal na Espiritu. 3. Basahin ang Roma 3:22. Paano natin matatanggap itong pagiging matuwid? Roma 3:22 Ang pagiging matuwid mula sa Diyos ay sa pamamagitan ng pananampalataya kay Hesu Kristo. Ito ay para sa lahat ng mga sumasampalataya yamang sa lahat ay walang pagkakaiba. 4. Basahin ang Filipos 3:9. Ano ang pagiging matuwid sa pamamagitan ng Kautusan? Filipos 3:9 At ako'y matagpuan na nasa kanya. Wala akong sariling katuwiran batay sa kautusan, kundi ang katuwiran sa pamamagitan ng pananampalataya kay Kristo, ang katuwirang buhat sa Diyos na nakabatay sa pananampalataya. 5. Basahin ang Galacia 2:21. Paano natin mapawawalang halaga ang biyaya ng Diyos? Galacia 2:21 Hindi ko pinawawalang halaga ang kagandahang-loob ng Diyos. Kung ang tao'y ituturing na matuwid sa pamamagitan ng Kautusan, namatay si Kristo nang walang kabuluhan. 6. Basahin ang Roma 5:17. Paano tatanggapin ang katuwiran ng Diyos? Roma 5:17 Sapagkat kung naghari ang kamatayan dahil sa pagsuway ng isang tao, lalong higit ang nakamtan ng mga taong kinahabagan nang sagana at itinuring na matuwid ng Diyos! Maghahari sila sa buhay sa pamamagitan ng isang tao, si Hesu Kristo. 1-21
ARALIN 3 MGA SAGOT 1. Basahin ang Tito 3:5. Ang pagiging matuwid ba na kailangan natin ay makakaya nating gawin? Hindi. 2. Basahin ang 2 Corinto 5:21. Anong uri ng pagiging matuwid ang kailangan natin? Ang pagiging matuwid ng Diyos (na nanggagaling kay Kristo). 3. Basahin ang Roma 3:22. Paano natin matatanggap itong pagiging matuwid? Sa pamamagitan ng pananampalataya kay Hesu Kristo. 4. Basahin ang Filipos 3:9. Ano ang pagiging matuwid sa pamamagitan ng Kautusan? Katuwiran na galing sa akin - mga gawang matuwid na kaya kong gawin. 5. Basahin ang Galacia 2:21. Paano natin mapawawalang halaga ang biyaya ng Diyos? Mapawawalang halaga ang biyaya ng Diyos kung mananalig tayo sa ating mabubuting gawa at hindi magtiwala kay Kristo at sa Kaniyang kamatayan para sa ating kaligtasan. 6. Basahain Roma 5:17. Paano tatanggapin ang katuwiran ng Diyos? Bilang kaloob o regalo. 1-22
ARALIN 4 RELASYON SA DIYOS Isinulat ni Andrew Wommack Isa sa pinaka mahalagang bagay patungkol sa relasyon ay unawain ang tao kung saan magkakaroon ka ng kaugnayan, at sa ganitong paraan din ang sa Diyos. Kailangan mong maintindihan ang likas na katangian at katauhan ng Diyos upang magkaroon ka ng malagong relasyon sa Kaniya. Ang maling pang-unawa sa kalikasan at katangian ng Diyos ay ang dahilan na maraming tao ay walang positibong relasyon sa Diyos. Ito ang tunay na nangyari sa "Garden of Eden" kung saan si Adan at Eba ay tinukso ng ahas. Sila ay nadaig ng tukso, at nangyari na sinuway nila ang Diyos, at nahulog sa kasalanan ang sangkatauhan. Hindi nila naunawaan ang tunay na kalikasan ng Diyos at ito ang naging dahilan ng pagkahulog nila sa tukso. Ang kwento sa Genesis 3:1-5 ay alam ng lahat: Ang ahas nga ay lalong tuso kay sa alin man sa mga hayop sa parang na nilikha ng Panginoong Diyos. At sinabi niya sa babae, Tunay bang sinabi ng Diyos, Huwag kayong kakain sa alin mang punong kahoy sa halamanan? [2] At sinabi ng babae sa ahas, Sa bunga ng mga punong kahoy sa halamanan ay makakakain kami: [3] Datapuwa't sa bunga ng punong kahoy na nasa gitna ng halamanan ay sinabi ng Diyos, Huwag kayong kakain niyaon, ni huwag ninyong hihipuin, baka kayo'y mamatay. [4] At sinabi ng ahas sa babae, Tunay na hindi kayo mamamatay. [5] At sinabi ng ahas sa babae, Tunay na hindi kayo mamamatay. Mayroong isang banayad na pahayag ni Satanas dito na ang Diyos ay hindi talagang isang mabuting Diyos ... na sinusubukan Niyang pigilan ang isang bagay mula kay Adan at Eba ... na ayaw Niyang makamtan nila ang kanilang pinakamagaling na kakayahan ... at dahil ayaw Niya na sila ay maging katulad Niya ... na ang dahilan kung kaya't ipinagbawal Niya ang pagkain ng bunga ng "Tree of the Knowledge of Good and Evil" ay para hadlangan o saktan sila. Kung iisipin, si Satanas ay sinalungat ang tunay na kalikasan at katangian ng Diyos nang siraan niya ang Diyos noong sinabi nitong hindi talaga layunin ng Diyos na ibigay ang pinakamabuti para sa kanila. Ganito rin ang eksaktong nangyayari sa mga tao sa ngayon. Sinasabi sa kanila ni Satanas, "Kung susundin mo ang Diyos, at hind mo susubukan ang lahat ng mga bagay na taliwas sa Kaniyang Salita, hindi mo mararanasan ang tunay na kasiyahan. Ang buhay na ito ay nakakainip ... walang kabuhay-buhay." Ang nakalulungkot na katotohanan ay pagkatapos masubukan ng mga tao ang bawal na gamot, alcohol, sex, paghihimagsik, pagpapakasasa, tagumpay sa trabaho, at lahat ng iba pang mga bagay na kanilang sinubukan ay hindi nagbigay ng kasiyahan. Sa oras na mapagtanto nila ito, sinira na nila ang kanilang buhay, ang kanilang pamilya, at ang kanilang kalusugan. Ang katotohanan ang Diyos ay isang mabuting Diyos, at ang Kaniyang kalooban para sa atin ay pawang sa ikabubuti lamang natin. Subalit ginagamit ni Satanas ang parehong panunukso 1-23
ARALIN 4 sa atin ngayon na ginamit din niya laban kay Adan at Eba sa "Garden of Eden", na nagsasabing ang Diyos ay hindi mabuti. Ang mga may kaunting pang-unawa sa Bibliya ay maaaring makakuha ng ganitong impresyon dahil may mga pagkakataon sa Salita kung saan tinrato Niya ng malupit ang mga tao. Sa Aklat ng Mga Bilang 15:32-36, may isang tao na namulot ng mga patpat sa "Sabbath Day" at siya ay binato hanggang sa mamatay dahil sa hindi pagsunod sa batas ng Sabbath. Ito'y malupit, ngunit may layunin sa likod ng kaparusahan, kahit na ito ay hindi maliwanag sa karamihan ng mga tao na walang layuning magsaliksik sa kanilang pagbabasa ng Kasulatan. Ang maingat na pag-aaral ay ipinapakita sa Kautusan sa Lumang Tipan ay ibinigay upang gawing lubhang makasalanan ang tao, ayon kay Pablo sa Roma 7:13. Ang layunin ay hindi napagtanto ng mga tao kung gaano kasidhi ang kanilang kasalanan at sila ay salungat sa Diyos. Nagkamali sila nang paghahambing sa kanilang mga sarili at pagsukat sa kanilang mga kilos batay sa ginagawa ng ibang tao. Kung ang isang tao ay nakagawa ng kasalanan at hindi nasawi, inisip nila na ang kasalanan ay hindi napakasama, at ibinaba nila ang kanilang pamantayan. Nawala na sa kanila ang tunay na pananaw ng tama o mali. Kailangang ibalik ng Diyos ang sangkatauhan sa kaniyang dapat na katayuan, isang tamang pamantayan kung ano ang tamang pamumuhay, kaya't tatanggihan nila ang diablo at ang kaniyang panunukso at maintindihan kung ano ang kahihinatnan ng maling pagpili. At pagkatapos Niyang ibalik ang sangkatauhan sa dapat niyang katayuan at hindi pa rin tama ang pagpili, kailangan Niyang ipatupad ang Kautusan. Hindi ginawa ng Diyos ang mga utos sa Lumang Tipan sa layuning, "Hangga't hindi mo natutupad ang lahat ng mga kautusang ito ay hindi kita maaring tanggapin o kaya maaring mahalin". Hindi ito ang kalikasan at katangian ng Diyos. Subalit ibinigay Niya ang mga utos upang magkaroon tayo ng tamang pananaw sa kung ano ang tama at mali at ibalik tayo sa katotohanan na kailangan natin ng Tagapagligtas. Ang maling akala ng tao, kailangan silang maging perpekto bago sila mahalin ng Diyos, at nagkaroon ng maling kaisipan na ang pag-ibig ng Diyos sa kanila ay batay sa kanilang mga gawa. Inakala nila na kailangan nilang gawing tama ang lahat bago sila tanggapin ng Diyos, ngunit hindi ito ang mensahe ng Bibliya. Ang puso ng Diyos ay ang maibalik ang sangkatauhan sa Kaniya at hindi hatulan ... hindi ipataw ang kanilang mga kasalanan ... na hindi gamitin ang kasalanan laban sa kanila. Ito ang puso ng Diyos para sa mga tao na nasa Bibliya at ito rin ang nasa puso Niya para sa iyo ngayon. Kinakailangan mong maintindihan ang tunay na puso ng Diyos, na Ang Diyos ay pag-ibig (1 Juan 4:8). Hangad Niya na alisin ang iyong mga kasalanan at anuman na maghihiwalay sa iyo sa Kaniya. At ito ay Kaniyang nagawa na sa pamamagitan ng ating Panginoong Hesu Kristo, at ngayon ay inaalok ka Niya ng relasyon, hindi sa pamamagitan ng iyong mga gawa subalit sa pamamagitan lamang ng iyong pananampalataya at sa pagtanggap kay Hesus na Siyang nagdala ng iyong mga kasalanan. Maaari kang magkaroon ng relasyon sa Diyos ngayon sa kabila ng iyong mga pagkukulang sa buhay. Ang tanging hiling Niya ay manampalataya ka sa Panginoong Hesus. 1-24
RELASYON SA DIYOS MGA TANONG PATUNGKOL SA PAG-AARAL NA ITO 1. Basahin ang Genesis 3:1. Ano ang tinanong ni Satanas kay Eba? Genesis 3:1 Ang ahas nga ay lalong tuso kay sa alin man sa mga hayop sa parang na nilikha ng Panginoong Diyos. At sinabi niya sa babae, tunay bang sinabi ng Diyos, Huwag kayong kakain sa alin mang punong kahoy sa halamanan? 2. Basahin ang Genesis 2:17 at ang Genesis 3:3. Anong salita o mga salita ang idinagdag ni Eba sa sinabi ng Diyos kay Adan? Genesis 2:17 Datapuwa't sa kahoy ng pagkakilala ng mabuti at masama ay huwag kang kakain; sapagka't sa araw na ikaw ay kumain niyaon ay walang pagsalang mamamatay ka. Genesis 3:3 Datapuwa't sa bunga ng punong kahoy na nasa gitna ng halamanan ay sinabi ng Diyos, Huwag kayong kakain niyaon, ni huwag ninyong hihipuin, baka kayo'y mamatay. 3. Basahin ang Genesis 3:6. Noong mangyari na si Satanas ay nagtagumpay na maglagay ng duda sa isipan ni Eba patungkol sa Salita ng Diyos, anong ginawa ni Eba ayon sa bersikulong ito? Genesis 3:6 At nang makita ng babae, na ang bunga ng punong kahoy ay mabuting kanin, at nakalulugod sa mga mata, at kahoy na mananasa upang magpapantas sa tao, ay pumitas siya ng bunga niyaon at kinain; at binigyan din niya ang kaniyang asawang kasama niya, at ito'y kumain. 4. Basahin ang Genesis 3:9-10. Matapos magkasala sina Adan at Eba, nakikipag-usap pa ba ang Diyos at nagpatuloy pa ba ang relasyon ng Diyos sa kanila? Genesis 3:9-10 At tinawag ng Panginoong Diyos ang lalake at sa kaniya'y sinabi, Saan ka naroon? [10] At sinabi niya, Narinig ko ang iyong tinig sa halamanan, at ako'y natakot, sapagka't ako'y hubad; at ako'y nagtago. 5. Basahin ang Genesis 3:24. Bakit pinalayas ng Diyos si Adan at Eba sa "Garden of Eden"? Genesis 3:22-24 At sinabi ng Panginoong Diyos, Narito't ang tao'y naging parang isa sa atin, na nakakakilala ng mabuti at ng masama; at baka ngayo'y iunat ang kaniyang kamay at pumitas naman ng bunga ng punong kahoy ng buhay, at kumain at mabuhay magpakailan man: [23] Kaya pinalayas siya ng Panginoong Diyos sa halamanan ng Eden, upang kaniyang bukirin ang lupaing pinagkunan sa kaniya. [24] Ano pa't itinaboy ang lalake; at inilagay sa silanganan ng halamanan ng Eden ang mga Querubin at ang isang nagniningas na tabak na umiikot, upang ingatan ang daang patungo sa kahoy ng buhay. 1-25
ARALIN 4 6. Nakita mo ba ang pagkilos ng Diyos sa ating napag-aralan na ang Awa ng Diyos ang nanaig at hindi ang Kaniyang pagpaparusa? 7. Basahin ang Roma 5:17. Paano umabot sa atin ang masaganang Biyaya ng Diyos at ang Kaniyang Katuwiran? A. Bilhin ito. B. Daanin ito sa gawa. C. Tanggapin ito. Romans 5:17 Sapagkat kung naghari ang kamatayan dahil sa pagsuway ng isang tao, lalong higit ang nakamtan ng mga taong kinahabagan nang sagana at itinuring na matuwid ng Diyos! Maghahari sila sa buhay sa pamamagitan ng isang tao, si Hesu Kristo. 8. Basahin ang Roma 6:23. Ano ang karapat-dapat sa atin kung tayo ay magkasala? Roma 6:23 Sapagkat ang kabayaran ng kasalanan ay kamatayan; ngunit ang walang-bayad na kaloob ng Diyos ay buhay na walang-hanggan kay Kristo Hesus na ating Panginoon. 9. Sa pamamagitan ng biyaya, ano sa halip ang ibinibigay sa atin ng Diyos? 10. Basahin ang Roma 10:3. Kung susubukan nating maitaguyod ang ating sariling katuwiran sa harap ng Diyos, ano ang hindi natin nagagawa? Roma 10:3 Dahil hindi nila nauunawaan ang pagiging matuwid na nagmumula sa Diyos, at nagsisikap silang magtayo ng sariling paraan upang maging matuwid, hindi sila nagpasakop sa paraan ng Diyos sa pagiging matuwid. 11. Basahin ang 1 Juan 1:9 at Roma 4:3. Ano ang pangako ng Diyos na gagawin sa LAHAT ng ating mga kasalanan at kasamaan laban sa Kaniya kung maniniwala lamang tayo? 1 Juan 1:9 Kung ipinapahayag natin ang ating mga kasalanan, siya ay tapat at makatarungan na magpapatawad sa ating mga kasalanan at maglilinis sa atin mula sa lahat ng kasamaan. Roma 4:3 Ano ba ang sinasabi ng Kasulatan? Sumampalataya si Abraham sa Diyos, at ito ang pinagbatayan ng kanyang pagiging matuwid. 12. Ano ang sinasabi nito sa iyo patungkol sa katangian ng Diyos? 1-26
RELASYON SA DIYOS MGA SAGOT 1. Basahin ang Genesis 3:1. Ano ang tinanong ni Satanas kay Eba? Tunay bang sinabi ng Diyos, Huwag kayong kakain sa alin mang bunga ng punong kahoy sa halamanan. 2. Basahin ang Genesis 2:17 at ang Genesis 3:3. Anong salita o mga salita ang siyang dinagdag ni Eba sa kung ano nga ang sinabi ng Diyos kay Adan? Na hindi nila ito dapat hawakan. 3. Basahin ang Genesis 3:6. Noong mangyari na si Satanas ay nagtagumpay na maglagay ng duda sa isipan ni Eba patungkol sa Salita ng Diyos, anong ginawa ni Eba ayon sa bersikulong ito? Kinuha at kumain ng bunga ng puno. 4. Basahin ang Genesis 3:9-10. Pagkatapos na magkasala ni Adan at ni Eba, ang Diyos ba ay nagpatuloy na nakikipag-usap sa kanila at patuloy din na umasa na ang relasyon nila ay hindi mapuputol? Opo. 5. Basahin ang Genesis 3:22-24. Bakit nawala sina Adan at Eba sa Halamanan? Upang hindi sila kakain mula sa Puno ng Buhay at mabuhay magpakailanman sa isang makasalanang estado. 6. Nakita mo ba ang pagkilos ng Diyos sa ating napag-aralan na ang awa ng Diyos ang nanaig at hindi ang Kaniyang pagpaparusa? Opo. 7. Basahin ang Roma 5:17. Paano umabot sa atin ang masaganang biyaya ng Diyos at ang Kaniyang katuwiran? C. Tanggapin ito. 8. Basahin ang Roma 6:23. Ano ang karapat-dapat sa atin kung tayo ay magkasala? Kamatayan. 9. Sa pamamagitan ng biyaya, ano sa halip ang ibinibigay sa atin ng Diyos? Buhay na walang-hanggan sa pamamagitan ni Hesus. 10. Basahin ang Roma 10:3. Kung susubukan nating maitaguyod ang ating sariling katuwiran 1-27
ARALIN 4 sa harap ng Diyos, ano ang hindi natin nagagawa? Magpasakop kay Hesus bilang ating katuwiran. 11. Basahin ang 1 Juan 1:9 at Roma 4:3. Ano ang pangako ng Diyos na gagawin sa LAHAT ng ating mga kasalanan at kasamaan laban sa Kaniya kung maniniwala lamang tayo? Alisin, kalimutan, patawarin. 12. Ano ang sinasabi nito sa iyo patungkol sa katangian ng Diyos? Na Siya ay mahabagin at mapagmahal. 1-28
ARALIN 5 ANG KALIKASAN NG DIYOS Isinulat ni Andrew Wommack Upang magkaroon ng positibong relasyon sa Panginoon, kailangang malaman ang Kaniyang kalikasan at tunay na katangian. Galit ba ang Diyos dahil sa ating kasalanan, o Siya ba ay mahabaging Diyos na gusto Niyang ibigay ang Kaniyang buhay sa atin at pagpapala na hindi batay sa ating mga gawa? Sa katunayan ang Kasulatan ay nagbibigay ng dalawang magkaibang pananaw tungkol sa Diyos, hindi dahil sa nagbago Siya o may ginawa Siyang kakaiba. May panahon na ang terminolohiyang ginamit sa Bibliya, "na ang kasalanan ng tao ay ginagamit ng Diyos laban sa kanila." Maihahalintulad ito sa pagpapalaki ng mga anak. Noong sila ay nasa murang edad, hindi posible na mangatuwiran sa kanila, na sabihing kailangan silang kumilos ng maayos o hindi dapat maging maramot at huwag agawin ang laruan ng kanilang mga kapatid. Kinakailangang sabihin sa kanila ang mga panuntunan, at kung hindi sila susunod, may disiplinang kaakibat. Ang mga panuntunan ay dapat ipatupad kahit na wala silang kaalaman tungkol sa Diyos at ang diablo, ang pagiging maramot ay katumbas ng pagbibigay puwang sa diablo. Maaaring hindi pa nila naiintindihan ang kahulugan nito, subalit nauunawaan nila na ang paulit-ulit na hindi pagsunod ay may kaparusahan. Kung iisipin, ito nga ang ginawa ng Panginoon sa Lumang Tipan. Bago naipanganak na muli ang tao, wala silang pang-unawa patungkol sa espirituwal na mga bagay na mayroon tayo sa Bagong Tipan, kaya kinailangan Niya na magbigay ng batas at ipatupad ito na may kaparusahan, minsan ang kaparusahan na ibinibigay ay kamatayan upang hadlangan ang tao sa kasalanan. Dahil sa pagsira ni Satanas sa mga tao sa pamamagitan ng kasalanan, kailangang may mga pagpipigil na ilagay sa kasalan, at kailangang ipatupad. Kahit na nga ito ay nagbigay ng maling paniniwala na hindi tayo tunay na mahal ng Diyos dahil sa ating kasalanan, subalit hindi ito ang itinuturo ng Bibliya. Ang sabi sa Roma 5:13 Hanggang sa dumating ang kautusan nasa sanlibutan na ang kasalanan bago pa dumating ang Kautusan, ngunit hindi itinuturing na kasalanan ang kasalanan kung walang Kautusan. "Hanggang sa dumating ang kautusan" ang ibig sabihin hanggang dumating ang panahon ni Moises noong ibinigay ng Diyos ang Sampung Utos at ang iba pang mga seremonyal na mga kautusan na para sa mga Hudyo. Hanggang sa panahon na iyon, ang kasalanan ay nasa mundo na subalit hindi ipinapataw. Ang salitang "impute" o "pataw" ay ginagamit sa "bookkeeping" o pagtatala ng mga transaksyon tulad ng utang; halimbawa, kung ikaw ay bibili sa isang tindahan, "Ilagay ito sa aking pangalan." Kapag ito ay nasa iyong pangalan, ito ay nakatala na at ikaw ay sisingilin, at ang iyong binili ay naipataw sa iyo. Kung hindi ito ipinataw sa iyo, ang ibig sabihin ay hindi ito naitala laban sa iyo. 1-29
ARALIN 5 Ang bersikulong ito ay nagsasabi na hanggang sa panahon na dumating yaong Sampung Utos, hindi ipinapataw ang kasalanan sa mga tao. Ito ay kahanga-hangang pahayag. Tingnan ang Genesis 3 and 4. Karamihan sa mga tao ay may taglay na kaisipan noong si Adan at Eba ay nagkasala laban sa Diyos, dahil ang Diyos ay banal at ang tao ay makasalanan, hindi Siya maaaring makialam sa makasalanang sangkatauhan. Inaakala nila na itinaboy ng Diyos ang tao sa Hardin upang alisin siya sa Kaniyang presensiya sapagkat ang isang Banal na Diyos ay hindi maaaring makipagrelasyon sa hindi banal na tao. At patuloy nilang inisip na kailangan mo munang gumawa ng mabuti, bago makikipagrelasyon ang Diyos sa iyo. Ito ay taliwas sa dalang mensahe ni Hesus. Ang sabi sa Roma 5:8, Subalit ipinapakita ng Diyos ang kanyang pag-ibig sa atin, na noong tayo'y makasalanan pa, si Kristo ay namatay para sa atin; kaya nga ang Bagong Tipan ay nagtuturo na ang Diyos ay nag-abot sa iyo ng Kaniyang pag-ibig habang ikaw ay namumuhay sa kasalanan, hindi matapos mong malinis ang iyong gawa. Isa sa mga pinakadakilang katotohanan sa Mabuting Balita na magpapabago sa iyong buhay ay ang maunawaan na mahal ka ng Diyos kahit ano ka pa. Mahal na mahal ka ng Diyos at kung tatanggapin ang Kaniyang pag-ibig, hindi mo nanaisin na manatili sa kasalukuyang katayuan. Ikaw ay magbabago, subalit ang pagbabago mo ay bunga nang narasan mong pag-ibig ng Diyos at hindi upang makamtan ang pag-ibig Niya. Sa Genesis 4 makikita na ang Diyos ay nagpatuloy sa pakikipag-ugnayan sa tao, patuloy pa rin ang pakikipag-usap kay Adan at Eba pagkatapos nilang nagkasala. Nakipag-usap Siya kay Cain at Abel, at ng sila ay mag-alay ng handog sa Kaniya, narinig nilang nagsalita ang Diyos. Sa kanilang reaksiyon, makikita natin na sanay nilang marinig ang Kaniyang boses, at hindi sila natakot. Noong patayin ni Cain si Abel, siya ang naging unang mamamatay tao sa lupa, maririnig ang tinig ng Diyos galing sa langit na nagtanong: "Nasaan ang iyong kapatid na si Abel?" Si Cain ay nagsinungaling sa Diyos, na tila hindi siya nabahala. Mangyayari lamang ito kung ang tao ay sanay na marinig ang tinig ng Diyos at ipinagwalang-bahala at walang takot dito. Pinatutunayan lamang nito na patuloy ang ugnayan ng Diyos sa sangkatauhan at hindi nasira ang relasyon, na karaniwang paniniwala. Hindi ipinataw ng Diyos sa tao ang kaniyang kasalan. Ito ba'y nangangahulugang pinahintulutan ng Diyos ang kanilang mga kasalan o hindi sila nagkasala? Hindi, ito nga ang dahilan na dumating ang panahon na ibinigay Niya ang kautusan. Kinailangang ibigay ng Diyos ang Kautusan upang maibalik ang tao sa tamang pamantayan. Kailangang ipakita ng Diyos sa tao ang pangangailangan niya sa isang Tagapagligtas at magpakumbaba at tanggapin ang kapatawaran bilang regalo. Nakalulungkot na ginamit ng relihiyon at kinontrol ang mga bagay na ito upang maituro na ang batas ay ibinigay upang mapanatili mo ito at sa gayon makamit ang kapatawaran at pagtanggap ng Diyos. Hindi! Ang layunin ng Kautusan sa Lumang Tipan ay upang palakihin ang iyong kasalanan at umabot ka sa kawalan ng pag-asa sa pag-ligtas sa iyong sarili at sabihin, "Panginoon, kung ito ang Iyong pamantayan sa kabanalan, hindi ko magagawa. Patawarin at mahabag ka sa akin." Ang pangkalahatang likas na katangian ng Diyos ay pag-ibig. 1-30
ANG KALIKASAN NG DIYOS MGA TANONG PATUNGKOL SA PAG-AARAL NA ITO 1. Basahin ang Roma 5:13. Ano ang ibig sabihin ng salitang "impute" o "pagpataw"? Romans 5:13 Nasa sanlibutan na ang kasalanan bago pa dumating ang Kautusan, ngunit hindi itinuturing na kasalanan ang kasalanan kung walang Kautusan. 2. Basahin ang Roma 7:7. Ano ang layunin ng Kautusan? Roma 7:7 Ano ngayon ang ibig nating sabihin? Kasalanan ba ang Kautusan? Huwag nawang mangyari! Gayunma'y hindi ko sana nakilala ang kasalanan kung hindi dahil sa Kautusan. Hindi ko sana nakilala ang kasakiman kung hindi sinabi ng Kautusan, 'Huwag kang maging sakim.' 3. Basahin ang Galacia 3:24. Ayon sa bersikulong ito, ano ang layunin ng Kautusan? Galacia 3:24 Kaya't ang Kautusan ay naging tagapagturo natin hanggang dumating si Kristo, upang tayo'y ituring na matuwid sa pamamagitan ng pananampalataya sa kanya. 4. Basahin ang Juan 8:1-11. Paano hinarap ni Hesus ang babae na nahuling nangangalunya? Juan 8:1-11 Samantala, pumunta si Hesus sa Bundok ng mga Olibo. [2] Nang magmadaling- araw, nagpunta uli siya sa templo. Pumunta sa kanya ang lahat ng tao, kaya naupo siya at nagturo sa kanila. [3] Dinala sa Kaniya ng mga tagapagturo ng Kautusan at ng mga Pariseo ang isang babaing nahuli sa pakikiapid, at pinatayo ito sa harapan nila. [4] Sinabi nila sa kanya, "Guro, ang babaing ito ay nahuli habang nakikiapid. [5] Ngayon, inutos ng batas ni Moises na batuhin ang tulad niya. Ano ngayon ang masasabi mo?" [6] Sinabi nila ito para subukin siya, upang sa gayon, mayroon silang gamitin laban sa kanya. Yumuko si Hesus at nagsulat sa lupa sa pamamagitan ng Kaniyang daliri. [7] At habang nagpapatuloy sila sa pagtatanong sa Kaniya, tumayo siya at sinabi sa kanila, "Sinuman sa inyo na walang kasalanan, siyang unang bumato sa kanya." [8] At muli Siyang yumuko at nagsulat sa lupa sa pamamagitan ng Kaniyang daliri. [9] Matapos nilang marinig ito, isa-isa silang nagsialis, simula sa pinakamatanda. Naiwang mag-isa si Hesus kasama ang babaing nakatayo sa harap Niya. [10] Tumingala si Hesus at sinabi sa kanya, "Ginang, nasaan sila? Wala bang humusga sa iyo?" [11] At sinabi ng babae, "Wala, Ginoo." At sinabi ni Hesus, "Hindi rin kita huhusgahan; humayo ka, at huwag nang magkasala." 5. Nagpahayag ba ng tunay na kalikasan ng Diyos ang mga kilos at salita ni Hesus? Basahin ang Juan 3:34. 1-31
ARALIN 5 Juan 3:34 Sapagkat ang isinugo ng Diyos ay nagpapahayag ng mga salita ng Diyos, dahil walang-hangganan ang kanyang pagbibigay ng Espiritu. 6. Basahin ang 1 Juan 4:8. Ayon sa bersikulo, ano ang tunay na kalikasan ng Diyos? 1 Juan 4:8 Ang sinumang hindi umiibig ay hindi nakikilala ang Diyos, sapagkat ang Diyos ay pag-ibig. 7. Basahin ang Roma 5:6. Ano ang katayuan ng tao noong minahal tayo ng Diyos? Roma 5:6 Sapagkat noong tayo ay mahihina pa, namatay si Kristo sa takdang panahon para sa mga makasalanan. 8. Basahin ang Roma 5:8. Minahal tayo ng Diyos kahit na tayo ay ...? Roma 5:8 Subalit ipinapakita ng Diyos ang Kaniya pag-ibig sa atin, na noong tayo'y makasalanan pa, si Kristo ay namatay para sa atin. 9. Basahin ang Roma 5:10. Minahal tayo ng Diyos kahit na tayo ay ...? Roma 5:10 Sapagkat kung noon ngang kaaway tayo ng Diyos ay ipinagkasundo tayo sa Kaniya sa pamamagitan ng kamatayan ng Kaniyang Anak, lalo na ngayong ipinagkasundo na tayo sa Diyos! Tiyak na maliligtas tayo sa pamamagitan ng Kaniyang buhay. 10. Kung ikaw ay hihingi ng kapatawaran kay Hesus at gawin Siyang Diyos at Tagapagligtas, magtiwala sa sakripisyong ginawa ni Hesus bilang kabayaran sa iyong kasalan, ipapakita ba ng Diyos sa iyo ang Kaniyang tunay na pagkamahabagin at mabiyaya? 1-32
ANG KALIKASAN NG DIYOS MGA SAGOT 1. Basahin ang Roma 5:13. Ano ang ibig sabihin ng salitang "impute" o "pagpataw"? Upang singilin ang kasalanan. 2. Basahin ang Roma 7:7. Ano ang layunin ng Kautusan? Upang ipakilala ang kasalanan. 3. Basahin ang Galacia 3:24. Ayon sa bersikulong ito, ano ang layunin ng Kautusan? Upang ipaunawa sa sangkatauhan na kailangan nila ng Tagapagligtas, Hesu Kristo. 4. Basahin ang Juan 8:1-11. Paano hinarap ni Hesus ang babae na nahuling nangangalunya? Na may habag at biyaya. 5. Nagpahayag ba ng tunay na kalikasan ng Diyos ang mga kilos at salita ni Hesus? Basahin ang Juan 3:34. Opo. 6. Basahin ang 1 Juan 4:8. Ayon sa bersikulo, ano ang tunay na kalikasan ng Diyos? Pag-ibig. 7. Basahin ang Roma 5:6. Ano ang katayuan ng tao noong minahal tayo ng Diyos? Walang lakas; walang magawa at hindi maka-Diyos. 8. Basahin ang Roma 5:8. Minahal tayo ng Diyos kahit na tayo ay ...? Makasalanan. 9. Basahin ang Roma 5:10. Minahal tayo ng Diyos kahit na tayo ay ...? Kaaway. 10. Kung ikaw ay hihingi ng kapatawaran kay Jesus at gawin Siyang Diyos at Tagapagligtas, magtiwala sa sakripisyong ginawa ni Hesus bilang kabayaran sa iyong kasalan, ipapakita ba ng Diyos sa iyo ang Kaniyang tunay na pagkamahabagin at mabiyaya? Opo. 1-33
ARALIN 6 PAGSISISI Isinulat ni Don Krow Ang ibang tao ay may maling pang-unawa sa kung ano ang ibig sabihin ng pagsisisi. Ang pagsisisi ay hindi nangangahulugang pagiging perpekto kundi ang ibig sabihin nito ay pagbabagong direksiyon. Pag-uusapan natin ang "Parable of the Prodigal Son" o Ang Alibughang Anak. Inilarawan ni Hesus sa kwento kung ano ang kahulugan ng perpektong pagsisisi ng isang tao. Ayon sa Lucas 15:11-12, Sinabi pa Niya, Isang tao ang may dalawang anak na lalaki. [12] Sinabi ng nakababata sa kanyang ama, 'Ama, ibigay mo na sa akin ang mamanahin ko.' At hinati ng ama sa kanila ang kanyang ari-arian. Ang bunsong anak na lalaki ay ninanais na makuha na ang kaniyang mana bago pa mamatay ang kaniyang ama, na hindi pangkaraniwan, at ibinigay ng ama ang hinihinging mana sa kaniyang mga anak. Mababasa sa bersikulo 13, "Pagdaan ng ilang araw, tinipon ng nakababata ang lahat ng kaniya at umalis siya patungo sa malayong lupain. Doon ay nilustay niya ang kaniyang kabuhayan sa maaksayang pamumuhay." Kinuha ng bunsong anak ang lahat ng kaniyang kayamanan, ang kaniyang parte sa mana, nagpakalayo, at winaldas niya ito sa magulong pamumuhay. Sa isang salin, "pagpapasarap at ginastos ang pera sa mga bayaring babae." Mababasa sa bersikulo 14-15, Nang maubos na niya ang lahat, nagkaroon ng matinding taggutom sa lupaing iyon kaya nagsimula na siyang mangailangan. [15] Namasukan siya sa isang mamamayan sa lupaing iyon at ipinadala siya nito sa bukid upang magpakain ng mga baboy. Nagtrabaho siya bilang tagapag-alaga ng mga baboy sa isang lupain. Sa bersikulo [16] Dahil sa gutom ay gusto na niyang kainin kahit ang mga pinagbalatan ng gulay na kinakain ng mga baboy ngunit wala kahit isa man na nagbigay sa kanya ng anuman. Gutom na gutom siya, at nagsabi "bigyan niyo ako kahit pagkain ng baboy-kahit ano", ngunit walang nagbigay ng kahit ano. Winaldas niya ang lahat ng kaniyang mana. Nagpatuloy ang bersikulo 17, Subalit nang matauhan ay sinabi niya sa kanyang sarili, 'Marami sa mga upahang lingkod ng aking ama ang sobra-sobra sa busog sa pagkain, samantalang ako rito'y namamatay sa gutom!' Sa isang salin, "noong siya ay natauhan." Sa ibang salita, ang mga tauhan ng kaniyang ama ay kumakain ng masagana subalit siya ay namamatay sa gutom. Siya'y nagpasiya-siya'y nagsisi. Ang pagsisisi ay pagbabago ng pag-iisip, isang pagbabago ng puso na nagiging dahilan na ang tao ay tumalima at magbago ng direksiyon. Sa bersikulo 18-19, siya ay nagsabi, Babalik ako sa aking ama at sasabihin kong, 'Ama, nagkasala ako laban sa langit at laban sa iyo. [19] Hindi na ako karapat-dapat tawaging iyong anak. Ituring mo ako bilang isa sa iyong mga upahang lingkod.' "Ama, gawin mo na lang akong isang alipin, nagkasala 1-34
PAGSISISI ako laban sa iyo, nilustay ang iyong kabuhayan, at nagkasala laban sa Diyos. Gawin mo na lang akong alipin." At siya ay bumangon at nagtungo sa kaniyang ama. Ang pagsisisi ay mas higit pa sa pagbabago ng pag-uugali, pagbabago ng isip, at pagbabago ng puso; nagtutulak ito sa tao na kumilos na naaayon sa pinaniniwalaan, tumalima at magbago ng direksiyon. Lahat tayo ay tumalikod sa Diyos, sa ating Ama, at sa langit na ating tahanan. Sa Isaias 53:6, Tayong lahat na gaya ng mga tupa ay naligaw; tayo ay tumungo bawa't isa sa kaniyang sariling daan; ngunit ang Diyos, sa Kaniyang habag, ay kinuha ang ating mga kasalanan at ipinataw kay Hesus. At nagpatuloy ang kwento sa bersikulo 20-24, At siya'y tumindig, at nagtungo sa kaniyang ama. Isang gabi naikwento ko ito sa isang lalaki na hindi pa ito narinig, at alam niya na sa pagbabalik ng kaniyang anak, sasabihin ng ama, "anak tingnan mo ang ginawa mo. Winaldas mo ang lahat ng aking yaman, lahat ng naipundar ko. Ituturing kitang isa ka sa aking mga alipin." Karamihan sa mga ama, marahil ay lubhang magagalit, pansinin ang ugali ng ama: Ngunit malayo pa lang siya ay natanaw na siya ng kanyang ama at labis itong naawa sa kanya. Tumakbo ito sa kanya, niyakap siya at hinalikan. Sinabi ng anak, 'Ama, nagkasala ako laban sa langit at laban sa iyo. Hindi na ako karapat-dapat tawaging iyong anak.' Ngunit sinabi ng ama sa kanyang mga lingkod, 'Magmadali kayo! Dalhin ninyo rito ang pinakamagandang balabal at isuot sa kanya. Suotan ninyo ng singsing ang kanyang daliri at ng mga sandalyas ang kanyang mga paa. Kunin ninyo ang pinatabang guya at katayin. Tayo ay kakain at magdiriwang! Sapagkat patay ang anak kong ito ngunit muling nabuhay. Siya ay nawala ngunit natagpuan.' At nagsimula nga silang magdiwang. Nagsimula silang magdiwang. Minsan ko itong sinabi sa tao, "Nauunawaan ko ang sinabi ni Hesus. Kung ako ay manunumbalik sa aking Ama sa langit at hihingi ng habag at magsasabi 'Ama, nagkasala ako laban sa Iyo, hindi ako karapat-dapat na maging anak Mo,' tatanggapin Niya ako." Ang ating Ama sa langit ay magkakaroon ng awa, at hindi ka Niya gagawing alipin.Ibabalik ang iyong buong katayuan bilang anak Niya. Ang Diyos ay naghihintay. Ikaw ba'y lumayo? Bakit hindi ka bumalik sa Diyos, ang iyong Ama, sa langit na iyong tahanan, ngayon? 1-35
ARALIN 6 MGA TANONG PATUNGKOL SA PAG-AARAL NA ITO 1. Ano ang kahulugan ng pagsisisi? 2. Basahin ang Lucas 13:1-5. Ano ang kinakailangang gawin ng isang tao upang siya ay hindi mapahamak? Lucas 13:1-5 Nang oras na iyon, dumating ang ilan at nagbalita kay Hesus na may mga taga-Galilea na ipinapatay ni Pilato habang nag-aalay sila sa Diyos.[2] At sinabi niya sa kanila, "Inaakala ba ninyong higit na makasalanan ang mga taga-Galileang iyon kaysa ibang mga taga-Galilea dahil nagdusa sila nang ganoon? [3] Sinasabi ko sa inyo, hindi! Ngunit kung hindi kayo magsisisi, lahat kayo'y mapapahamak ding tulad nila. [4] Iyon namang labingwalong namatay nang nabagsakan ng tore sa Siloam, inaakala ba ninyong higit silang makasalanan kaysa ibang taga-Jerusalem? [5] Sinasabi ko sa inyo, hindi! Ngunit kung hindi kayo magsisisi, lahat kayo'y mapapahamak ding tulad nila." 3. Basahin ang 2 Peter 3:9 Ano ang ninanais ng Diyos para sa lahat ng tao? 2 Peter 3:9 Hindi nagpapabaya ang Panginoon tungkol sa kanyang pangako gaya ng inaakala ng iba. Pinagtitiisan lamang kayo ng Panginoon kaya hindi muna niya ginagawa ang ayon sa kanyang pangako. Binibigyan pa niya ng pagkakataon ang lahat na magsisi sapagkat ayaw niyang mapahamak ang sinuman. 4. Basahin ang Lucas 16:19-31. Sa Lucas 16:28, bakit hiniling ng mayamang lalaking ito na pabalikin ang isang tao mula sa mga patay at puntahan at kausapin ang kanyang mga kapatid? Lucas 16:19-31 May mayamang tao na nagsusuot ng mamahaling damit at kumakain nang sagana araw-araw. [20] Isang pulubi namang nagngangalang Lazaro ang nakalupasay sa may pintuan ng mayaman. Marami siyang sugat sa katawan. [21] Masaya na siyang makakain mula sa mga nahuhulog sa hapag ng mayaman. Kahit ang mga aso ay lumalapit at dinidilaan ang kanyang mga sugat. [22] Namatay ang pulubi at dinala siya ng mga anghel sa kandungan ni Abraham. Namatay rin ang mayaman at inilibing. [23] Sa gitna ng pagdurusa niya sa Hades, tumingala siya at nakita niya sa kalayuan si Abraham at si Lazaro sa kandungan nito. [24] Kaya't pasigaw niyang sinabi, 'Amang Abraham, maawa ka sa akin! Isugo mo si Lazaro upang isawsaw ang kanyang daliri sa tubig at palamigin ang aking dila, sapagkat naghihirap ako sa apoy na ito.' [25] Ngunit sinabi ni Abraham, 'Anak, alalahanin mong sa iyong buhay ay nagtamasa ka ng mabubuting bagay, samantalang si Lazaro naman ay dumanas ng hirap. Ngayon siya ay inaaliw dito at ikaw naman ay nagdurusa. [26] Bukod dito, may inilagay na malawak na bangin sa pagitan natin upang ang gustong makatawid 1-36
PAGSISISI mula rito patungo sa inyo ay hindi makatatawid o makatawid mula riyan patungo rito.' [27] Sinabi ng mayaman, 'Kung gayon, ipinakikiusap ko sa iyo Ama, na isugo mo siya sa bahay ng aking ama, [28] sapagkat mayroon akong limang kapatid na lalaki, upang si Lazaro'y magpatotoo sa kanila at nang hindi sila humantong sa lugar ng kaparusahang ito.' [29] Ngunit sinabi ni Abraham, 'Nasa kanila si Moises at ang mga propeta. Hayaan mong ang mga kapatid mo'y makinig sa kanila.' [30] Sumagot ang mayaman, 'Hindi sapat ang mga iyon, Amang Abraham. Ngunit kung isa mula sa mga patay ang magpupunta sa kanila, magsisisi sila.' [31] Sinabi naman ni Abraham, 'Kung hindi sila nakikinig kay Moises at sa mga propeta, hindi rin sila makikinig kahit may isang bumangon mula sa mga patay.' 5. Basahin ang Lucas 16:30. Ano ang kinakailangang gawin ng mga kapatid ng mayamang lalaki upang sila ay hindi mapunta sa impiyerno? 6. Basahin ang Mga Gawa 26:18. Bagama't hindi binanggit, ang bersikulong ito ay patungkol sa pagsisisi. Ano ang mangyayari sa mga magsisisi? Mga Gawa 26:18 Upang buksan mo ang kanilang mga mata, ibalik sila mula sa kadiliman tungo sa liwanag, mula sa kapangyarihan ni Satanas tungo sa Diyos, upang tumanggap sila ng kapatawaran ng mga kasalanan at mapabilang sa piling ng mga ginawang banal sa pamamagitan ng pananampalataya sa akin.' 7. Basahin ang Mga Gawa 26:20. Sa huling bahagi ng bersikulong ito tatlong bagay ang nabanggit kung ano ang dapat gawin ng mga Hentil. Ano ang tatlong bagay na ito? Mga Gawa 26:20 Nangaral ako, una sa Damasco, pagkatapos ay sa Jerusalem, at sa buong lupain ng Judea, gayundin sa mga Hentil. Ipinangaral kong dapat nilang talikuran ang kanilang kasalanan at magbalik-loob sa Diyos at patunayan sa pamamagitan ng kanilang mga gawa ang kanilang pagsisisi. 8. Basahin ang Mateo 7:21-23. Ano ang sinabi ni Hesus patungkol sa mga gawain ng mga tao sa halip na gawin ang kalooban ng Diyos? Mateo 7:21-23 Hindi lahat ng tumatawag sa akin ng 'Panginoon, Panginoon' ay papasok sa kaharian ng langit, kundi yaon lamang nagsasagawa ng kagustuhan ng aking Amang nasa langit. [22] Marami ang magsasabi sa akin sa araw na iyon, 'Panginoon, Panginoon, hindi ba't sa iyong pangalan ay nagpahayag kami ng propesiya, nakapagpalayas ng mga demonyo, at sa iyong pangalan din ay gumawa kami ng maraming himala?' [23] At sasabihin ko naman sa kanila, 'Kailanma'y hindi ko kayo nakikilala. Lumayo kayo sa akin, kayong mga gumagawa ng kasamaan!' 1-37
ARALIN 6 9. Ano ang ipinakikita nito sa iyo tungkol sa kahalagahan ng tunay na pagsisisi kumpara sa mapagpaimbabaw na paglilingkod sa Diyos? 10. Basahin ang Isaias 55:7. Ano ang kinakailangang gawin ng masasama? Isaias 55:7 Lisanin ng masama ang kaniyang lakad, at ng liko ang kaniyang mga pagiisip; at manumbalik siya sa Panginoon, at siya'y kaaawaan Niya; at sa aming Diyos, sapagka't siya'y magpapatawad ng sagana. 11. Ano ang dalawang bagay na dapat gawin ng mga hindi matuwid? 12. Ano ang gagawin ng Diyos para sa tao na gumagawa ng mga bagay na nabanggit? 13. Basahin ang Lucas 15:7. Ano ang reaksiyon ng langit sa isang makasalanan na nagsisisi? Lucas 15:7 Sinasabi ko sa inyo, sa gayunding paraan, magkakaroon ng higit pang kagalakan sa langit dahil sa isang makasalanang nagsisi kaysa siyamnapu't siyam na matutuwid na hindi nangangailangan ng pagsisisi. 14. Basahin ang Mga Gawa 3:19. Kung ikaw ay magsisisi at manunumbalik, ano ang mangyayari sa iyong mga kasalanan? Mga Gawa 3:19 Kaya nga magsisi na kayo at magbalik-loob sa Diyos upang mapatawad ang inyong mga kasalanan. 1-38
PAGSISISI MGA SAGOT 1. Ano ang pagsisisi? • • Ito ay isang "about face" sa panibagong kasunduan. Ito ay pagbabago ng isip. Ito ay pagbabago ng puso na resulta ng panunumbalik sa Diyos, mula sa mga dating gawi patungo sa mga pamamaraan ng Diyos. Pagbabago ng direksiyon, hindi pagiging perpekto. • Upang gumawa ng isang desisyon na magpapabago sa kabuuang direksiyon sa buhay ng tao. Pagtalikod sa mga dating gawi at mag "commit" sa Panginoon at sa Kanyang mga pamamaraan. Tumalima sa isang Tao, sa Diyos sa pamamagitan ni Hesu Kristo. 2. Basahin ang Lucas 13:1-5. Ano ang kinakailangang gawin ng isang tao upang siya ay hindi mapahamak? Magsisi. 3. Basahin ang 2 Peter 3:9 Ano ang ninanais ng Diyos para sa lahat ng tao? Na ang lahat ay magsisi (sapagkat ayaw Niyang mapahamak ang sinuman). 4. Basahin ang Lucas 16:19-31. Sa Lucas 16:28, bakit hiniling ng mayamang lalaking ito na pabalikin ang isang tao mula sa mga patay at puntahan at kausapin ang kanyang mga kapatid? Upang maiwasang mapunta sa isang lugar na puno ng paghihirap. 5. Basahin ang Lucas 16:30. Ano ang kinakailangang gawin ng mga kapatid ng mayamang lalaki upang sila ay hindi mapunta sa impiyerno? Dapat silang magsisi. 6. Basahin ang Mga Gawa 26:18. Bagama't hindi binanggit, ang bersikulong ito ay patungkol sa pagsisisi. Ano ang mangyayari sa mga magsisisi? • Mabubuksan ang mga mata. • Manumbalik mula sa kadiliman patungo sa kaliwanagan. • Manumbalik mula sa kapangyarihan ni Satanas patungo sa Diyos. • Tanggapin ang kapatawaran ng kasalan. • Tanggapin ang mana. 7. Basahin ang Mga Gawa 26:20. Sa huling bahagi ng bersikulong ito, tatlong bagay ang 1-39
ARALIN 6 nabanggit kung ano ang dapat gawin ng mga Hentil. Ano ang tatlong bagay na ito? • Magsisi. • Manumbalik sa Diyos. • Patunayan ang pagsisisi sa pamamagitan ng gawa. 8. Basahin ang Mateo 7:21-23. Ano ang sinabi ni Hesus patungkol sa mga gawain ng mga tao sa halip na gawin ang kalooban ng Diyos? Kasamaan o pagsuway sa batas o utos. 9. Ano ang ipinakikita nito sa iyo tungkol sa kahalagahan ng tunay na pagsisisi kumpara sa mapagpaimbabaw na paglilingkod sa Diyos? Ang kaligtasan na galing sa puso, hindi sa salita lamang. 10. Basahin ang Isaias 55:7. Ano ang kinakailangang gawin ng masasama? Talikuran ang kanilang mga gawa. 11. Ano ang dalawang bagay na dapat gawin ng mga hindi matuwid? Talikuran ang kanilang mga baluktot na kaisipan at manumbalik sa Diyos. 12. Ano ang gagawin ng Diyos para sa tao na gumagawa ng mga bagay na nabanggit? Mahabag at magpatawad ng masagana. 13. Basahin ang Lucas 15:7. Ano ang reaksiyon ng langit sa isang makasalanan na nagsisisi? May pagdiriwang sa langit. 14. Basahin ang Mga Gawa 3:19. Kung ikaw ay magsisisi at manunumbalik, ano ang mangyayari sa mga kasalanan mo? Mabubura ang mga kasalanan mo. 1-40
ARALIN 7 "Commitment" Isinulat ni Don Krow Lucas 14:25-26 Sumama sa paglalakbay ni Hesus ang napakaraming tao. Humarap siya sa kanila at sinabi, [26] Hindi maaaring maging alagad ko ang sinumang lumalapit sa akin na hindi napopoot sa kanyang ama, ina, asawa, mga anak, mga kapatid, o maging sa kanyang sariling buhay. Nagsisama nga sa kaniya ang lubhang maraming tao; at siya'y lumingon at sa kanila'y sinabi (Lucas 14:25). Sa ministeryo ni Hesus sa panahon na ito, maraming bilang ng mga tao ang nagsisunod kay Hesus. Sa salitang Ingles ay hindi ito maipaliwanag subalit sa salitang Griyego, ito ay tinawag na "imperfect tense". Ang ibig sabihin nito sa panahon ngayon, paulit-ulit at patuloy na sumunod kay Hesus ang napakaraming tao. Marahil ito'y dahil sa mga himalang ginawa Niya o kaya ay dahil sa sila ay pinakain ni Hesus, hindi natin alam ang tunay na dahilan, subalit lubhang napakaraming tao ang sumusunod sa Kaniya. Marami sa kanila ang huminto sa pagsunod kay Hesus dahil sa Kaniyang sinabi. Ang sinumang lumapit sa Akin (ibig sabihin ang gustong sumama sa Akin, gusto akong samahan, gustong sumunod sa Akin, ito ang kinakailangan), Hindi maaaring maging alagad ko ang sinumang lumalapit sa akin na hindi napopoot sa kanyang ama, ina, asawa, mga anak, mga kapatid, o maging sa kanyang sariling buhay (Lucas 14:26). Sa aking pag-aaral sa Salita, naisip ko, "Panginoon, hindi ganyan ang ibig Mong sabihin." Ano ang ibig sabihin ng "poot"? Marahil ito ay nangangahulugang magmahal ng kaunti o tulad nito. Sa aking pag-aaral, nadiskubre ko na ang literal na kahulugan ng salitang poot ay poot. Ginamit ni Hesus ang pinakamatindi na posibleng salita upang bigyang-diin ang isang punto. Sinabi Niya malibang kapootan mo ang iyong ama, ina, ang iyong mga kapatid, at ang iyong sarili, hindi ka maaaring maging disipulo Niya. Mayroon akong katanungan sa iyo: Ano ang pinakamalapit na relasyon na maaari mong makamtan dito sa lupa? Ito ay ang iyong ina, ama, ang iyong asawa at mga anak. Anong mangyayari kung kinalaban ka ng iyong asawa at ikaw ay diniborsiyo, o kaya ang iyong ama't ina ay namatay? Sino ang makakasama mo ngayon? Ito ay ang iyong mga kapatid. Sinabi ni Hesus, maliban na lamang na kapootan mo sila, hindi ka maaaring maging disipulo Niya. Ano ba ang sinasabi Niya? Tinutukoy ni Hesus ang pinakamalapit na relasyon na maaaring makamtan. Hinihiling ni Hesus ang "commitment" mula sa iyo, isang "commitment" na kung saan Siya ang nangunguna. Ibig ni Hesus na Siya ang una sa buhay mo. Ikukumpara ni Hesus ang relasyon mo sa Kaniya 1-41
ARALIN 7 sa pinakamalapit na mga relasyon na mayroon ka. Ang "poot" ay isang salitang talinghaga, isang salita na ginagamit sa pagkukumpra, at nagsasabi si Hesus, "Ang Aking relasyon sa iyo ay napakahalaga at ibig ko itong maging higit sa lahat ng bagay dito sa lupa." May isang tao na higit mong mahal kaysa sa iyong asawa, iyong mga anak, ang iyong ina, ang iyong ama at mga kapatid. Alam mo ba kung sino ito? Hindi ang Diyos ... iyon ay ikaw. Mahal mo ang sarili mo ng higit pa sa pinakamalapit mong mga relasyon. Bakit maraming mga mag-asawa ang naghihiwalayan? Bakit may diborsiyo? Dahil higit nilang mahal ang kanilang sarili kaysa sa kanilang asawa. "Hindi mo ginagawa ang gusto ko kaya ayaw ko na sa iyo." Sabi ni Hesus mayroong isang relasyon na ibig Niyang manguna at mangibabaw-ito ay ang maramot mong buhay. Ito ang tunay na pagdidisipulo. Hindi tinutukoy ni Hesus ang isang "no-cost discipleship". Hinihiling Niya na sumunod tayo sa Kaniya. Hinihiling Niya na gawin Siyang una sa buhay natin. 1-42
"Commitment" MGA TANONG PATUNGKOL SA PAG-AARAL NA ITO 1. Basahin ang Lucas 9:57-62. Ano ang itinuturo ng talatang ito tungkol sa antas ng "commitment" sa pagsunod kay Kristo? Lucas 9:57-62 Habang naglalakbay sila ay may nagsabi sa kanya, 'Susunod ako sa inyo saan man kayo magtungo.' [58] Sinabi sa kanya ni Hesus, 'May mga lungga ang mga asong-gubat at may mga pugad naman ang mga ibon ng himpapawid, ngunit ang Anak ng Tao ay walang sariling matitirahan.' [59] Sinabi niya sa isa, 'Sumunod ka sa akin!' Ngunit sumagot ito, 'Panginoon, hayaan muna ninyo akong umalis upang ilibing ko ang aking ama.' [60] Ngunit sinabi niya, 'Ipaubaya mo na sa mga patay ang paglilibing sa sarili nilang patay. Subalit para sa iyo, humayo ka at ipahayag mo ang paghahari ng Diyos.' [61] Sinabi naman sa kanya ng isa pa, 'Susunod po ako sa inyo Panginoon, ngunit hayaan muna ninyo akong makapagpaalam sa aking mga kasambahay.' [62] Subalit sinabi sa kanya ni Hesus, 'Sinumang humawak sa araro at lingon nang lingon ay hindi karapat-dapat sa kaharian ng Diyos.' 2. Basahin ang Lucas 8:13-14. Bakit ang ibang tao ay parang nawawala sa pananampalataya bilang Kristiyano? Lucas 8:13-14 Ang mga nalaglag naman sa batuhan ay ang mga nakarinig sa salita at tumanggap dito nang may kagalakan. Ngunit sa kawalan ng ugat, sandali lamang sila nanampalataya at tumalikod sa panahon ng pagsubok.[14] Ang mga napadpad sa tinikan ay ang mga nakarinig ngunit sa kanilang pagpapatuloy ay sinakal ng kabalisahan, mga kayamanan at mga layaw ng buhay kaya't hindi nahinog ang kanilang bunga. 3. Basahin ang Ezekiel 16:8. Ang Diyos ay gumagamit ng mga halimbawa patungkol sa pag-aasawahan upang ipaliwanag ang Kaniyang relasyon sa mga tao. Sa ganitong relasyon, kaninong pagmamay-ari ang tao? Ezekiel 16:8 Nang ako nga'y magdaan sa tabi mo, at tumingin sa iyo, narito, ang iyong panahon ay panahon ng pagibig; at aking iniladlad ang aking balabal sa iyo, at tinakpan ko ang iyong kahubaran: oo, ako'y sumumpa sa iyo, at nakipagtipan sa iyo, sabi ng Panginoong Diyos, at ikaw ay naging akin. 4. Basahin ang 1 Corinto 6:19. Kanino ka kabilang? 1 Corinto 6:19 O hindi baga ninyo nalalaman na ang inyong katawan ay templo ng Espiritu Santo na nasa inyo, na tinanggap ninyo sa Diyos? at hindi kayo sa inyong sarili; 1-43
ARALIN 7 5. Basahin ang 1 Corinto 6:20. Kanino kabilang ang iyong katawan at espiritu? 1 Corinto 6:20 Sapagka't kayo'y binili sa halaga: luwalhatiin nga ninyo ng inyong katawan ang Diyos. 6. Basahin ang Santiago 4:4. Maaari ka bang magkasala ng pangangalunya sa espiritu laban sa Diyos? Santiago 4:4 Mga taksil! Hindi ba ninyo alam na ang pakikipagkaibigan sa sanlibutan ay pakikipag-away sa Diyos? Kaya't sinumang nagnanais maging kaibigan ng sanlibutan ay nagiging kaaway ng Diyos. 7. Ano ang espirituwal na pangangalunya sa mata ng Diyos? Basahin ang Roma 1:25. Roma 1:25 Pinalitan nila ng kasinungalingan ang katotohanan tungkol sa Diyos at sila'y sumamba at naglingkod sa mga bagay na nilalang sa halip na sa Lumalang, na siyang dapat papurihan magpakailanman! Amen. 8. Basahin ang Juan 2:23-25. Ano ang maaari nating matutunan tungkol sa "commitment" at pananampalataya sa mga bersikulong ito? Juan 2:23-25 Nang siya'y nasa Jerusalem noong Pista ng Paskuwa, marami ang sumampalataya sa kanyang pangalan nang makita nila ang mga himala na kanyang ginawa. [24] Subalit hindi nagtiwala si Hesus sa kanila, [25] dahil kilala niya ang lahat ng mga tao at hindi niya kailangan ang sinuman para magpatunay tungkol sa tao, sapagkat alam niya kung ano ang niloloob nila. 9. Basahin ang Lucas 14:28-30. Naisip mo na ba kung ano ang halaga ng pagsunod kay Kristo? Ibig mo bang sumunod kay Kristo? Lucas 14:28-30 Sapagkat sino ba sa inyo na nagnanais magtayo ng tore ang hindi muna nauupo at inaalam ang magugugol upang matiyak kung mayroon siyang sapat na halaga hanggang matapos ito? [29] Baka kung nailagay na ang pundasyon at hindi ito makayang tapusin, kukutyain siya ng lahat ng makakakita sa kanya. [30] Sasabihin nila, 'Nagsimulang magtayo ang taong ito pero hindi naman niya kayang tapusin iyon.' 1-44
"Commitment" MGA SAGOT 1. Basahin ang Lucas 9: 57- 62. Ano ang itinuturo ng talatang ito tungkol sa antas ng "commitment" sa pagsunod kay Kristo? Ganap na pagsuko. 2. Basahin ang Lucas 8:13-14. Bakit ang ibang tao ay parang nawawala sa pananampalataya bilang Kristiyano? Hindi kailanman nag-ugat ang Salita ng Diyos sa kanila. Ang alalahanin, kayamanan, at kasiyahan ng buhay na ito ang nag-aalis sa kanila. 3. Basahin ang Ezekiel 16:8. Ang Diyos ay gumagamit ng mga halimbawa patungkol sa pag-aasawahan upang ipaliwanag ang Kaniyang relasyon sa mga tao. Sa ganitong relasyon, kaninong pagmamay-ari ang tao? Sa Diyos. 4. Basahin ang 1 Corinto 6:19. Kanino ka kabilang? Sa Diyos. 5. Basahin ang 1 Corinto 6:20. Kanino kabilang ang iyong katawan at espiritu? Sa Diyos. 6. Basahin ang Santiago 4:4. Maaari ka bang magkasala ng pangangalunya sa espiritu laban sa Diyos? Opo. 7. Ano ang espirituwal na pangangalunya sa mata ng Diyos? Basahin ang Roma 1:25. Isang pusong tumalikod sa Kaniya patungo sa mga diyos-diyosan. (Mga bagay na binigyan mo ng halaga higit sa Diyos.) 8. Basahin ang Juan 2:23-25. Ano ang maaari nating matutunan tungkol sa "commitment" at pananampalataya sa mga bersikulong ito? Nais ni Hesus ang kabuuan ng ating puso. (Kabuuang "commitment".) 9. Basahin ang Lucas 14:28-30. Naisip mo na ba kung ano ang halaga ng pagsunod kay Kristo? Ibig mo bang sumunod kay Kristo? 1-45
ARALIN 8 PAGBAUTISMO SA TUBIG Isinulat ni Don Krow KATANUNGAN: "Gusto kong malaman kung kinakailangan bang magpabautismo upang marating ang langit. Mahal ko ang Diyos at ako ay nabautismohan noong ako ay pitong taong gulang. Ako ngayon ay labing walong taong gulang, at may isang tao mula sa "non-denominational church" na nagsabi sa akin na walang maaaring maligtas at mabautismohan sa murang-edad. At sinabi rin nila na kinakailangan na ikaw ay mabautismohan upang ikaw ay makarating sa langit, subalit ang aking Baptist family ay nagsasabi na hindi. Gusto ko lang makarating sa langit. Ako ay namumuhay para sa Diyos sa lahat ng paraan na magagawa ko, subalit kailangan kong malaman kung dapat ba akong mabautismohang muli ngayong ako'y nasa tamang edad.Nawa ay matulungan mo ako sa lalong madaling panahon. Pagpalain ka ng Diyos at salamat." KASAGUTAN: Ang kaligtasan at ang kapatawaran ng mga kasalanan ay malayang nakakamtan bilang regalo sa pamamagitan ng pananampalataya kay Hesu Kristo. Isinasaad sa Mga Gawa 10:43: Nagpatotoo tungkol sa Kaniya ang lahat ng mga propeta na ang bawat sumasampalataya sa Kaniya ay tatanggap ng kapatawaran sa mga kasalanan sa pamamagitan ng Kaniyang pangalan. Ang kaligtasan ay nakakamtan sa pamamagitan ng pananampalataya; na ang ibig sabihin ay pagtitiwala at pagdepende kay Hesus at sa Kaniyang nabuhos na dugo upang ikaw ay magkaroon o mabiyayaan ng matuwid na katatayuan sa harap ng Diyos. Sa Mga Gawa 10:44-48, tinanggap ng mga mananampalataya ang Banal na Espiritu (pinagtibay ang kanilang kaligtasan) bago sila nabautismohan. Kahit na ito ay totoo, sa ibang pagkakataon tila ang kapatawaran ng mga kasalanan ay nangyari sa oras ng pagbautismo (Mga Gawa 2:38). Ito ay dahil ang pagbautismo ay isang kapahayagan ng pananampalataya na ginawa sa oras na ang tao ay nanumbalik kay Hesus sa pamamagitan ng pagsisisi at pananampalataya (ang sabi ng Marcos 16:16, Ang sinumang sumasampalataya at mabautismuhan ay maliligtas. Ngunit ang hindi sumasampalataya ay parurusahan). Ito ay paraan din ng pagtawag sa Panginoong Hesus na may malinis na budhi. (Mga Gawa 22:16 at 1 Pedro 3:21). Kung nagmula sa puso ang panunumbalik mo kay Hesus sa edad na pito at ikaw ay nabautismohan, tinanggap na ng Diyos ang iyong pananampalataya sa murang edad. May ilang mga kinakailangang gawin bago mabautismohan. Una, kinakailangang magsisi. Nabago ba ang iyong puso at isip bilang resulta ng pagtalikod mo sa kasalanan patungo kay Hesus at sa Kaniyang kapatawaran (Mga Gawa 2:38, 20:21, 17:30)? Ginamit mo ba ang iyong pananampalataya 1-46
PAGBAUTISMO SA TUBIG sa Panginoong Hesu Kristo bilang Panginoon at sariling Tagapagligtas (Marcos 16:16, Juan 3:16, at Roma 10:9-10)? Kung hindi pa, manumbalik ka kay Hesus, magsisi, manumbalik sa Kaniyang biyaya para sa iyong kapatawaran at patibayin ang desisyon na sumunod sa Kaniya sa pamamagitan ng pagbautismo sa tubig. Ang pagbabautismo ay isang kapahayagan ng pananampalataya kay Hesus: Kung wala ang pananampalataya, ang iyong ginawa ay walang kabuluhan.Ang mga taong tumanggap kay Hesus bilang Panginoon at Tagapagligtas ay kusang nagpapahayag ng pananampalataya at hayagang ikumpisal si Hesus sa pamamaraang publiko. Ang hindi pagsunod sa utos ni Hesus ay nagpapakita ng patay na pananampalataya. ito Ang pananampalataya ay patay kapag ang mga tao ay hindi nais (Santiago 2:18-19). "Faith alone saves but saving faith is never alone." Ang pananampalataya ay laging may kaakibat na pagpapahayag. Ang pagbautismo ay isang kaparaanan sa pagpapahayag ng pananampalataya. Ang pagbabautismo ay hindi nagliligtas; si Hesus lamang. Ang tubig ay hindi naghuhugas ng mga kasalanan; ang dugo lamang ni Hesus. Ngunit ang Kaniyang dugo ay nailapat sa iyo sa pamamagitan ng pananampalataya, at may pagkakataon na ang pananampalatayang ito ay naihahayag sa panahon ng pagbabautismo (Mga Gawa 22:16). Ang tanong, ikaw ba ay nagsisi na? Nananalig ka ba kay Hesus? Kung gayon, huwag nang magpasubali - bumangon at magpabautismo. ipahayag 1-47
ARALIN 8 MGA TANONG PATUNGKOL SA PAG-AARAL NA ITO 1. Ano ang katanungan ng batang lalaking ito? 2. Ayon sa Mga Gawa 10:43, paano nakakamtan ang kaligtasan? Gawa 10:43 Nagpatotoo tungkol sa kanya ang lahat ng mga propeta na ang bawat sumasampalataya sa kanya ay tatanggap ng kapatawaran sa mga kasalanan sa pamamagitan ng kanyang pangalan. 3. Ang pagpapabautismo ay kapahayagan ng pananampalataya na nangyayari sa oras ng kaligtasan. Paano ito inilarawan ng Mga Gawa 2:38? Gawa 2:38 Sumagot si Pedro, Talikuran ninyo ang inyong kasalanan at magpabautismo kayo sa pangalan ni Hesu Kristo upang patawarin kayo, at tatanggapin ninyo ang kaloob ng Banal na Espiritu. 4. Paano ito ipinapahayag ng Marcos 16:16? Marcos 16:16 Ang sinumang sumasampalataya at mabautismuhan ay maliligtas. Ngunit ang hindi sumasampalataya ay parurusahan. 5. Ang pagpapabautismo ay isang paraan ng pagtawag sa Panginoon. Paano ito ipinapahayag sa Mga Gawa 22:16? Gawa 22:16 At ngayon, ano pa'ng hinihintay mo? Tumindig ka, tumawag ka sa kanyang pangalan at magpabautismo, magpahugas ng iyong mga kasalanan.' 6. Ang pagpapabautismo ay kaparaanan ng pagtawag sa Panginoon upang malinis ang budhi ng isang tao. Ang sinasabi ba sa 1 Pedro 3:21 ay nagpapatunay nito? 1 Pedro 3:21 Ang tubig na iyon ang inilalarawan ng bautismong nagliligtas sa inyo ngayon. Hindi ito paglilinis ng dungis ng katawan kundi bilang paghiling sa Diyos ng isang malinis na budhi, sa pamamagitan ng muling pagkabuhay ni Kristo. 7. Ano ba ang kinakailangan sa pagpapabautismo ayon sa Mga Gawa 2:38? Gawa 2:38 Sumagot si Pedro, 'Talikuran ninyo ang inyong kasalanan at magpabautismo kayo sa pangalan ni Hesu Kristo upang patawarin kayo, at tatanggapin ninyo ang kaloob ng Banal na Espiritu.' 1-48
PAGBAUTISMO SA TUBIG 8. Ano ba ang kinakailangan sa pagpapabautismo ayon sa Marcos 16:16? Marcos 16:16 Ang sinumang sumasampalataya at mabautismuhan ay maliligtas. Ngunit ang hindi sumasampalataya ay parurusahan. 9. Maaari bang magsisi ang isang sanggol? 10. Maaari bang maniwala ang isang sanggol? 11. Basahin ang Mga Gawa 10:43-48. Ano ang susunod na hakbang pagkatapos na maihayag ang pananampalataya kay Hesu Kristo, na dapat gawin ng isang mananampalataya? Gawa 10:43-48 Nagpatotoo tungkol sa kanya ang lahat ng mga propeta na ang bawat sumasampalataya sa kanya ay tatanggap ng kapatawaran sa mga kasalanan sa pamamagitan ng kanyang pangalan. [44] Habang sinasabi pa ni Pedro ang mga salitang ito, bumaba ang Banal na Espiritu sa lahat ng nakikinig. [45] Ang mga mananampalatayang Judio, na dumating kasama ni Pedro ay nagtaka sapagkat ibinuhos din ang kaloob ng Banal na Espiritusa mga Hentil. [46] Sapagkat narinig nilang ang mga ito'y nagsasalita ng mga wika at nagpupuri sa Diyos. Dahil dito'y sinabi ni Pedro, [47] 'Sino ang makahahadlang upang mabautismuhan ang mga ito na tulad natin ay tumanggap din ng Banal na Espiritu?' [48] At nag-utos siya na bautismuhan sila sa pangalan ni Hesu Kristo. Pagkatapos, sila'y nakiusap sa kanyang manatili pa roon ng mga ilang araw. 1-49
ARALIN 8 MGA SAGOT 1. Ano ang katanungan ng batang lalaking ito? Kung kinakailangan ba niyang mabautismohan upang makarating sa langit. 2. Ayon sa Mga Gawa 10:43, paano nakakamtan ang kaligtasan? Walang bayad, bilang regalo sa pamamagitan ng pananampalataya kay Hesu Kristo. 3. Ang pagpapabautismo ay kapahayagan ng pananampalataya na nangyayari sa oras ng kaligtasan. Paano ito inilarawan ng Mga Gawa 2:38? Ang sabi ni Pedro, "magsisi at magpabautismo." 4. Paano ito ipinapahayag ng Marcos 16:16? Ang sabi ni Hesus, "ang sino mang manampalataya at magpabautismo ay maliligtas," nagpapahiwatig na maaari itong mangyari ng sabay. 5. Ang pagpapabautismo ay isang paraan ng pagtawag sa Panginoon. Paano ito ipinapahayag sa Mga Gawa 22:16? Ang kasulatan ay nagsasabi na kung ang tao ay tatawag sa pangalan ni Hesus, ang kanilang mga kasalanan ay mahuhugasan. Nagpapakita na ang pagtawag sa pangalan ni Hesus ay binibigkas o lumalabas sa bibig (Lucas 18:13) o sa pamamagitan ng pagbabautismo, katulad ng ipinapakita sa Kasulatan. 6. Ang pagpapabautismo ay kaparaanan ng pagtawag sa Panginoon upang malinis ang budhi ng isang tao. Ang sinasabi ba sa 1 Pedro 3:21 ay nagpapatunay nito? Opo. 7. Ano ba ang kinakailangan sa pagpapabautismo ayon sa Mga Gawa 2:38? Pagsisisi. 8. Ano ba ang kinakailangan sa pagpapabautismo ayon sa Marcos 16:16? Ang tao ay dapat maniwala. 9. Maaari bang magsisi ang isang sanggol? Hindi. 10. Maaari bang maniwala ang isang sanggol? Hindi. 11. Basahin ang Mga Gawa 10:43-48. Ano ang susunod na hakbang pagkatapos na maihayag ang pananampalataya kay Hesu Kristo, na dapat gawin ng isang mananampalataya? Pagbabautismo sa tubig. 1-50
ARALIN 9 ANG TUNAY NA IKAW KAY KRISTO - Part 1 Isinulat ni Andrew Wommack Ang sabi sa 2 Corinto 5:17 Kaya't ang sinumang nakipag-isa na kay Kristo ay isa nang bagong nilikha. Ang mga lumang bagay ay lumipas. Masdan ninyo, ang lahat ay naging bago. Ang pariralang "kay Kristo" ay salitang ginamit na mahigit sa 300 beses sa Bagong Tipan, na tumutukoy sa isang mahalagang pakikipagrelasyon sa Diyos. Sa oras na ito ay mangyari, ikaw ay isang bagong nilalang na. Sa ibang salin ginamit ang "isang bagong likha". Ito ay humahantong sa isang kritikal na isyu na sa aking paniniwala ay napakahalaga upang maunawaan ang iyong bagong pagkakakilanlan kay Kristo; hindi ito isang pisikal na kaganapan. Hindi ito tumutukoy sa iyong pisikal na katawan na makikita ang mga pagbabago lalo na sa anyo o kaanyuan. Kung ang isang tao ay mataba bago siya nagkaroon ng relasyon kay Hesus, mananatili siyang mataba maliban na lamang kung siya ay magpapayat. Hindi rin nito tinutukoy ang iyong pag-iisip o emosyon - na pinaniniwalaan ng karamihan na ang tunay na "sila". Kung ikaw ay hindi matalino bago ka pa maligtas, hindi rin mangyayari na ikaw ay magiging matalino pagkatapos na ikaw ay maligtas sapagkat mananatili ang iyong mga ala-ala at saloobin. Mayroong ikatlong bahagi, na ayon sa banal na kasulatan, na kung ating susuriin, ito ang bahagi ng ating sarili na nagbago - ang ating espiritu. Sa 1 Tesalonica 5:23 kung saan ipinapanalangin ni Pablo ang mga taga Tesalonica, Nawa ang Diyos ng kapayapaan ang siyang magpabanal sa lahat sa inyo. Nawa'y manatiling walang kapintasan ang buo ninyong katauhan, ang inyong espiritu, kaluluwa, at katawan, hanggang sa pagdating ng ating Panginoong Hesu Kristo Ang talatang ito ay nagpapakita na tayo ay mayroong espiritu, kaluluwa at katawan. Ang katawan ay nakikita. Ito ang bahagi ng ating panlabas na kaanyuan. Kinikilala natin na mayroong isa pang bahagi bukod dito - ang ating emosyon, pag-iisip - na tinatawag na kaluluwa ng Kasulatan. Alam natin na kahit hindi ka hipuin sa pisikal ng isang tao, maaari ka nilang hipuin sa pamamagitan ng salita, alinman sa positibo o negatibong kaparaanan. Karamihan sa tao ay nakaugnay sa pisikal at kaluluwa, subalit ang sabi ng Kasulatan, may isa pang bahagi, ito ang espiritu. Ang ating espiritu ang bahagi ng ating pagkatao na nagbago pagkatapos na tayo ay maligtas. Ito ang bahagi na nagbibigay buhay. Sa Aklat ng Santiago 2:26 ay nagsasaad, Sapagkat kung paanong ang katawang walang espiritu ay patay, ang pananampalatayang walang kalakip na gawa ay patay. Ito ay nagpapatunay na ang espiritu ang nagbibigay buhay sa ating pisikal na katawan. Dito nanggagaling ang ating mga buhay. Sa Genesis 2 noong nilikha ng Diyos 1-51
ARALIN 9 si Adan at Eba, ang buong katawan ni Adan ay kumpleto, subalit hiningahan ng Diyos ito ng hininga ng buhay. Itong salitang "hininga" sa Lumang Tipan sa Hebreo ay ang eksaktong salita na ginagamit sa hininga, sa ibang salin naman ay ibig sabihin "espiritu." Nilikha ng Diyos ang katawan at kaluluwa ni Adan, at hiningahan si Adan ng hininga ng buhay at siya ay naging buhay na kaluluwa. Ang espiritu ang bahagi na nagbibigay buhay. Bago ang kaligtasan ng tao at bago pa man gumawa ng ganap na "commitment" ng kanyang buhay kay Hesu Kristo, ang kanyang espiritu ay patay. Ang Efeso 2:1 ay nagsasabi, Kayo noon ay mga patay dahil sa inyong mga pagsuway at mga pagkakasala. Alam natin na tayo ay buhay bago tayo ay naipanganak na muli sa espiritu, subalit ang salitang "patay" ay tumutukoy sa bagay na espirituwal. Ang kamatayan sa Bibliya ay hindi nangangahulugang maglalaho, na siyang pinaniniwalaan ng karamihan sa panahon ngayon. Ang literal na kahulugan ay "paghihiwalay". Sa sandaling ang tao ay mamatay, hindi siya naglaho. Itinuturo ng Bibliya na sa oras na mamatay ang tao kaagad siyang pupunta sa presensiya ng Diyos o sa impiyerno. Ang kaluluwa at espiritu ay patuloy na mabubuhay, subalit mayroong paghihiwalay mula sa pisikal na katawan na namamatay at nabubulok. Noong sinabi sa Genesis 2:17 Sa araw na ikaw ay kumain niyaon ay walang pagsalang mamamatay ka, hindi ito nangahulugang sila ay namatay sa pisikal kundi sa espirituwal, at sila ay nahiwalay sa Diyos. Ang espiritu, ang bahagi na inihinga ng Diyos sa atin, na siyang nagbigay buhay at dahilan upang magpatuloy mabuhay, ang buhay natin ay nahiwalay sa "supernatural life" ng Diyos ... sa Kanyang kabanalan at ganap na buhay ... na siyang tinatawag ng Bibliya na "zoe life" o buhay na ganap at masagana. Simula noon ang tao ay nagsimulang mamuhay sa mababang antas. Ang tao ay nagpatuloy mabuhay sa kanyang sariling kakayanan, hiwalay sa Diyos. Ito ang sanhi ng lahat ng problema sa ating buhay ... lahat ng ating "emotional stress." Sa oras na ang tao ay lumapit sa Panginoon, siya ay tumanggap ng bagong espiritu at naisilang na muli, ito ang salita na ginamit ni Hesus sa Juan 3:5. Sa parehong kaparaanan ang tao ay pisikal na ipinanganak na may espiritu, kaluluwa, at katawan, sa oras na siya ay maipanganak na muli, tinanggap niya ang espiritu ni Kristo. Ang Galacia 4:6 ay nagsabi, Sapagkat kayo ay mga anak na ng Diyos, isinugo niya ang Espiritu ng kanyang Anak, ang Espiritung sumisigaw sa ating [a] mga puso, 'Ama, aking Ama!' Literal na inilagay ng Diyos ng Kanyang espiritu sa atin, at dahil dito tayo ngayon ay mayroon ng ganap at kumpletong buhay, isang bagong pagkakakilanlan, at ganap na bagong pagkatao sa espiritu natin. Ang pagpapatuloy ng buhay Kristiyano ay nangangahulugang pagsasabuhay sa iyong kaisipan kung ano ang naganap sa iyong espiritu. Ang katotohanan, isa sa tatlong bahagi ng iyong kaligtasan ay ganap na noong tanggapin mo si Hesus bilang Panginoon. Ang iyong espiritu ay ganap na nabago. Ito rin ang eksaktong espiritu na mayroon ka magpasawalang- 1-52
ANG TUNAY NA IKAW KAY KRISTO - Part 1 hanggan. Ito ay may kasamang pag-ibig, kagalakan, kapayapaan at punong-puno ng presensiya ng Diyos. Wala nang kakulangan sa iyong espiritu, subalit kailangan mong maunawaan na ito ang dahilan kung bakit kailangang pag-aralan ang salita ng Diyos na lubhang mahalaga sa buhay Kristiyano. Ikaw ay isang ganap at bagong nilalang, subalit kailangan mo ng kaalaman, upang ikaw ay magbago. Ang katagumpayan sa buhay Kristiyano ay nakakamtan sa pagbabasa ng Salita, ito ay Espiritu at buhay, makikita mo kung sino ka, makikita kung ano ang ginawa ng Diyos, at magsimulang paniwalaan ito. 1-53
ARALIN 9 MGA TANONG PATUNGKOL SA PAG-AARAL NA ITO 1. Basahin ang 2 Corinto 5:17. Ano ang nangyari sa isang taong nakipag-isa kay Kristo? 2 Corinto 5:17 Kaya't ang sinumang nakipag-isa na kay Kristo ay isa nang bagong nilikha. Ang mga lumang bagay ay lumipas. Masdan ninyo, ang lahat ay naging bago. 2. Basahin ang 2 Corinto 5:17. Ano ang nangyari sa mga lumang bagay? 3. Basahin ang 2 Corinto 5:17. Ano ang mga bagay na nagbago? 4. Basahin ang Efeso 2:1. Ano nga ang iyong kalalagayan bago ka naisilang na muli o nabuhay na muli? Efeso 2:1-5 Kayo noon ay mga patay dahil sa inyong mga pagsuway at mga pagkakasala. [2] Namuhay kayo noon ayon sa takbo ng sanlibutang ito at sumunod sa pinuno ng kapangyarihan ng himpapawid, ang espiritung kumikilos ngayon sa mga anak ng pagsuway. [3] Tayong lahat ay kasama nila noon na namuhay sa mga pagnanasa ng laman at pinagbibigyan natin ang mga hilig ng laman at ng pag-iisip. Tayo noon ayon sa kalikasan ay katulad ng iba na kabilang sa mga taong kinapopootan ng Diyos. [4] Ngunit ang Diyos, na mayaman sa awa, dahil sa kanyang dakilang pag-ibig sa atin, [5] kahit noong tayo'y mga patay pa dahil sa ating mga pagsuway, ay binuhay niyang kasama ni Kristo. Dahil sa biyaya tayo'y iniligtas. 5. Basahin ang Efeso 2:2. Paano ka namuhay bilang isang hindi mananampalataya? 6. Basahin ang Efeso 2:3-5. Saan mayaman ang Diyos? 7. Basahin ang Efeso 2:4. Bakit ang Diyos ay mahabagin? 8. Basahin ang Efeso 2:5. Ano ang ginawa ng Diyos para sa atin noong tayo ay namumuhay pa sa kasalanan? 9. Basahin ang Efeso 2:5. Paano tayo iniligtas ng Diyos? 10. Basahin ang 1 Corinto 6:9-10. Nakita mo ba ang iyong sarili sa mga halimbawa na nakasaad dito? 1 Corinto 6:9-11 Hindi ba ninyo alam na ang masasamang tao ay hindi makababahagi 1-54
ANG TUNAY NA IKAW KAY KRISTO - Part 1 sa kaharian ng Diyos? Huwag kayong padaya! Ang mga nakikiapid, mga sumasamba sa diyus-diyosan, mga nangangalunya, mga nakikipagtalik sa kapwa lalaki o sa kapwa babae, [10] ang mga magnanakaw, mga sakim, mga lasenggo, mga mapanlait, mga magdaraya ay hindi makababahagi sa kaharian ng Diyos. [11] At ganyan ang ilan sa inyo noon. Ngunit hinugasan na kayo; ginawa na kayong banal, at itinuring na matuwid sa pangalan ng Panginoong Hesu Kristo, at ng Espiritu ng Diyos. 11. Basahin ang 1 Corinto 6:11. Ang salitang "were" sa Ingles, ito ba ay nakalipas na, pangkasalukuyan , o sa hinaharap? 12. Basahin ang 1 Corinto 6:11. Noong ikaw ay naipanganak na muli, ano ang tatlong bagay na nangyari sa iyo? 13. Basahin ang 1 Corinto 6:11. Ito ba ay isang kalalagayan na nakalipas na, pangkasalukuyan o panghinaharap? 14. Basahin ang 1 Corinto 6:17. Siya na nakipag-isa kay Kristo ay ...? niya sa espiritu. 1 Corinto 6:17 Ngunit ang taong nakikisama sa Panginoon ay nagiging kaisa ng Panginoon sa espiritu. 1-55
ARALIN 9 MGA SAGOT 1. Basahin ang 2 Corinto 5:17. Ano ang nangyari sa isang taong nakipag-isa kay Kristo? Naging isang bagong nilalalang. 2. Basahin ang 2 Corinto 5:17. Ano ang nangyari sa mga lumang bagay? Sila ay naglaho. 3. Basahin ang 2 Corinto 5:17. Ano ang mga bagay na nagbago? Lahat ng bagay. 4. Basahin ang Efeso 2:1. Ano nga ang iyong kalalagayan bago ka naisilang na muli o nabuhay na muli? Ako ay namumuhay sa kasalanan. 5. Basahin ang Efeso 2:2. Paano ka namuhay bilang isang hindi mananampalataya? Ako ay namuhay sa sanlibutan, sinunod ko ang demonyo, at ako ay namuhay sa pagsuway. 6. Basahin ang Efeso 2:3-5. Saan mayaman ang Diyos? Habag. 7. Basahin ang Efeso 2:4. Bakit ang Diyos ay mahabagin? Dahil sa Kaniyang napakalaking pag-ibig para sa atin. 8. Basahin ang Efeso 2:5. Ano ang ginawa ng Diyos para sa atin noong tayo ay namumuhay pa sa kasalanan? Binuhay tayong kasama ni Kristo. 9. Basahin ang Efeso 2:5. Paano tayo iniligtas ng Diyos? Sa Kaniyang biyaya. 10. Basahin ang 1 Corinto 6:9-10. Nakita mo ba ang iyong sarili sa mga halimbawa na nakasaad dito? Oo. 11. Basahin ang 1 Corinto 6:11. Ang salitang "were" sa Ingles, ito ba ay nakalipas na, pangkasalukuyan, o sa hinaharap? Nakalipas na. 1-56
12. Basahin ang 1 Corinto 6:11. Noong ikaw ay naipanganak na muli, ano ang tatlong bagay na nangyari sa iyo? • • • Pinawalang-sala. 12. Basahin ang 1 Corinto 6:11. Noong ikaw ay naipanganak na muli, ano ang tatlong bagay na nangyari sa iyo? • • • Pinawalang-sala. Ikaw ay hinugasan. Ikaw ay ginawang banal. 13. Basahin ang 1 Corinto 6:11. Ito ba ay isang kalalagayan na nakalipas na, pangkasalukuyan o panghinaharap? Pangkasalukuyan. 14. Basahin ang 1 Corinto 6:17. Siya na nakipag-isa kay Kristo ay ...? niya sa espiritu. Kaisa. 1-57
ARALIN 10 ANG TUNAY NA IKAW KAY KRISTO - Part 2 Isinulat ni Andrew Wommack Sa nakaraang aralin, napag-usapan natin kung ano ang ibig sabihin ng ipinanganak na muli, ito ay sa ating espiritu, ang ating puso ay nabago. Ito ay matatagpuan sa 2 Corinto 5:17, na nagsasabi, Kaya't ang sinumang nakipag-isa na kay Cristo ay isa nang bagong nilikha. Ang mga lumang bagay ay lumipas. Masdan ninyo, ang lahat ay naging bago. Makikita natin noong tayo ay naipinanganak na muli, ang kumpletong pagbabago ay nangyari sa ating espiritu, at ang tanging paraan upang malaman natin kung ano ang nangyari ay sa pamamagitan lamang ng Salita ng Diyos, ang Bibliya. Hindi natin mauunawaan ito sa pamamagitan ng mga panlabas na mga bagay, ni hindi rin sa pamamagitan ng ating damdamin dahil ang mga ito ay hindi sa espiritu kundi sa kaluluwang bahagi ng pagkatao. Subalit sa ating espiritu naroon makikita ang pagbabago. Ipapakita ko sa inyo mula sa Salita ng Diyos ang mga bagay na nangyari sa isang tao mula nang siya ay tumanggap sa Panginoong Hesus. Sinasabi sa Efeso 4:24, At ibihis ninyo ang bagong pagkatao, na nilikha ayon sa wangis ng Diyos, sa tunay na katuwiran at kabanalan. Sa oras na ang isang tao ay naipanganak na muli o born again, ang espiritu nila ay naging matuwid at totoong banal. Ang Bibliya ay naghahayag ng dalawang uri ng pagigiging matuwid. Mayroong katuwiran na galing sa iyong gawa, at kinakailangan mong panatilihin ang ganitong uri ng katuwiran sa ating relasyon sa ibang tao. Kung hindi makikita sa buhay mo ang matuwid na pamumuhay, at ang matuwid at tamang gawain, ay maaaring ikaw ay tanggalin sa trabaho ng amo mo, o kaya hiwalayan ka ng asawa mo; kaya nga ang matuwid na pamumuhay ay kinakailangan. Samantala, ang Diyos, ay hindi ka tinanggap ayon sa iyong panlabas na katuwiran o matuwid na gawain. Ang katuwiran ng Diyos ay Kaniyang ipinagkaloob sa iyo. Sa 2 Corinto 5:21, sinasabi doon na ang Diyos na ating Ama, ay itinuring Niyang nagkasala Siya na hindi nakaranas ng kasalanan, upang sa pamamagitan Niya, tayo'y ituring na matuwid sa harapan ng Diyos. Mayroong katuwiran na higit sa panlabas na katuwiran na nakabatay sa ginawa ng Diyos para sa atin. Tayo ay literal na tumanggap ng katuwiran ng Diyos sa pamamagitan ng pananampalataya kay Kristo.Tayo ay nilikha sa katuwiran at tunay na kabanalan. Hindi tayo lumalago sa katuwiran dahil tayo ay matuwid na. Ang simpleng pagpapaliwanag nito ay sa harap ng Diyos tayo ay ginawa nang matuwid. Ang Diyos ay nalulugod sa atin dahil sa ginawa ni Kristo, hindi sa kung ano pa mang bagay. Sa ating espiritu nandoon ang unang pagbabago sa ating buhay. Tayo ay ginawa nang matuwid 1-58
ANG TUNAY NA IKAW KAY KRISTO - Part 2 at pinabanal na at ginawa ng bagong nilalang. Sa Efeso 2:10, Sapagkat tayo ang kanyang gawa, na nilikha kay Kristo Hesus para sa mabubuting gawa, na inihanda ng Diyos noong una pa man upang ating ipamuhay. Sa ating espiritu, tayo ay perpekto at ganap. Walang pagkakasala o kakulangan. Efeso 1:13 Ito ay nangyari, nang inyong marinig ang salita ng katotohanan, ang ebanghelyo ng inyong kaligtasan, at nang kayo'y sumampalataya kay Jesus, at kayo rin naman ay tinatakan ng ipinangakong Banal na Espiritu. Maaaring ang iba sa inyo ay ganito mag-isip, "Oo nga't noong una kong tinanggap si Kristo ako ay nanalig na ako ay napatawad at nalinis na, at lahat noon ay maayos. Subalit noon iyon, ngayon nga ako ay nagkasala rin, muli kong binigo ang Diyos." Kung ikaw ay nagkasala sa iyong mga gawa, pag-iisip at damdamin, subalit ang iyong espiritu ay hindi nagkasala. Ang ating espiritu ay naselyohan, katulad ng ginagawa ng isang babae na naglagay ng prutas sa isang garapon at nilagyan ng paraffin upang walang hanging makapasok at walang anomang duming makapasok. Ang Diyos ay nilagyan ka ng selyo, kaya nga noong ikaw ay naipanganak na muli, ikaw ay tumanggap ng bagong espiritu, at dahil dito ang kasalanan ay hindi na makakapasok sa iyong espiritu. Ngayon ikaw ay may bagong pagkakilanlan. Para patuloy ang iyong relasyon sa Diyos, kinakailangan mong makipagniig sa Kaniya, at sambahin Siya ayon sa kung sino ka sa iyong espiritu at hindi sa laman. Ito ang tunay na malaking pagbabago sa buhay Kristiyano, na ang isang tao ay kailangang mabago ang kaniyang pagkakakilanlan. Hindi ka nakikiisa sa Diyos ayon sa pisikal na aspeto, hindi rin sa pamamagitan ng iyong kaisipan, subalit sa kung sino ka sa iyong espiritu ayon sa ginawa ng Diyos sa iyong buhay. Ito ay ganap na gawa ng Diyos, hindi nagbabago. Ikaw ay nilikha sa katuwiran at tunay na kabanalan. Ito ay ang iyong espiritu, at upang makiniig sa Diyos, kailangan mo Siyang sambahin sa espiritu at katotohanan. Kinakailangan mong manindigan ayon sa tunay na ikaw kay Kristo. 1-59
ARALIN 10 MGA TANONG PATUNGKOL SA PAG-AARAL NA ITO 1. Basahin ang 1 Corinto 6:17. Ang tanging paraan upang malaman natin ang ganap na pagbabago na nangyari sa ating espiritu ay sa pamamagitan ng Salita ng Diyos. Ano ba ang sinasabi ng talatang ito sa kung ano ang nangyari sa atin? 1 Corinto 6:17 Ngunit ang taong nakikisama sa Panginoon ay nagiging kaisa ng Panginoon sa espiritu. 2. Basahin ang Efeso 3:17. Saan na ngayon nakatira si Kristo? Efeso 3:17 At upang manirahan sa inyong mga puso si Kristo sa pamamagitan ng pananampalataya, habang kayo'y nag-uugat at tumitibay sa pag-ibig. 3. Basahin ang Efeso 3:17. Paano ito nangyayari? 4. Basahin ang 1 Juan 5:12. Sino ang kailangan natin upang magkaroon tayo ng kaligtasan? 1 Juan 5:12 Ang sinumang kinaroroonan ng Anak ay may buhay; ang sinumang hindi kinaroroonan ng Anak ng Diyos ay walang buhay. 5. Basahin ang Colosas 1:26-27. Ano itong misteryo na itinago sa matagal na panahon subalit ngayon ay naihayag na? Colosas 1:26-27 Ito ang hiwaga na iningatang lihim sa napakahabang panahon at sa mga salinlahi, ngunit ngayo'y malinaw na inihayag sa kanyang mga banal. [27] Ninais ng Diyos na ipaunawa sa kanila ang napakaluwalhating kayamanan ng hiwagang ito sa gitna ng mga bansa, na ito'y si Kristo na nasa inyo, ang pag-asa tungo sa kaluwalhatian. 6. Basahin ang Efeso 4:23-24. Anong bahagi ng ating pagkatao ang nilikha sa katuwiran at tunay na kabanalan? Efeso 4:23-24 Baguhin na ninyo ang diwa ng inyong pag-iisip, [24] at ibihis ninyo ang bagong pagkatao, na nilikha ayon sa wangis ng Diyos, sa tunay na katuwiran at kabanalan. 7. Basahin ang 2 Corinto 5:21. Kaninong katuwiran ang sa ngayon ay mayroon tayo? 2 Corinto 5:21 Itinuring niyang nagkasala siya na hindi nakaranas ng kasalanan, upang sa pamamagitan niya, tayo'y ituring na matuwid sa harapan ng Diyos. 1-60
ANG TUNAY NA IKAW KAY KRISTO - Part 2 8. Basahin ang Efeso 1:4. Ano ang katayuan ngayon ng isang mananampalataya sa harap ng Diyos? Efeso 1:4 Bago pa itinatag ang sanlibutan, pinili na niya tayo kay Kristo upang tayo'y maging banal at walang kapintasan sa kanyang harapan sa pamamagitan ng pag-ibig. 9. Basahin ang Efeso 1:6. Paano tayo tinanggap? Efeso 1:6 Ito'y upang papurihan siya dahil sa kanyang kahanga-hangang biyaya, na walang bayad niyang ibinigay sa atin sa pamamagitan ng kanyang minamahal na Anak. 1-61
ARALIN 10 MGA SAGOT 1. Basahin ang 1 Corinto 6:17. Ang tanging paraan upang malaman natin ang ganap na pagbabago na nangyari sa ating espiritu ay sa pamamagitan ng Salita ng Diyos. Ano ba ang sinasabi ng talatang ito sa kung ano ang nangyari sa atin? Pinag-isa ang ating espiritu sa ating Panginoon. 2. Basahin ang Efeso 3:17. Saan na ngayon naninirahan si Kristo? Sa ating mga puso. 3. Basahin ang Efeso 3:17. Paano ito nangyayari? Sa pamamagitan ng pananampalataya kay Kristo. 4. Basahin ang 1 Juan 5:12 Sino ang kailangan natin upang magkaroon tayo ng kaligtasan? Ang Anak (Hesu Kristo). 5. Basahin ang Colosas 1:26, 27. Ano itong misteryo na itinago sa matagal na panahon subalit ngayon ay naihayag na? Si Kristo na sumasaatin, ang pag-asa ng kaluwalhatian. 6. Basahin ang Efeso 4:23-24. Anong bahagi ng ating pagkatao ang nilikha sa katuwiran at tunay na kabanalan? Ang ating espiritu na naipanganak na muli. 7. Basahin ang 2 Corinto 5:21. Kaninong katuwiran ang sa ngayon ay mayroon tayo? Ang katuwiran ng Diyos kay Kristo. 8. Basahin ang Efeso 1:4. Ano ang katayuan ngayon ng isang mananampalataya sa harap ng Diyos? Banal at walang bahid. 9. Basahin ang Efeso 1:6. Paano tayo tinanggap? Sa pamamagitan ng Kaniyang minamahal na Anak (Hesu Kristo). 1-62
ARALIN 11 ANO ANG MANGYAYARI KUNG ANG KRISTIYANO AY MAGKAKASALA? Isinulat ni Don Krow Sa araw na ito tatalakayin natin ang aralin patungkol sa "Ano ang mangyayari kung ang isang Kristiyano ay magkasala?" Sinasabi sa atin ng Bibliya sa 1 Juan 1:8-9, Kung sinasabi natin na wala tayong kasalanan, dinadaya natin ang ating sarili at wala sa atin ang katotohanan. [9] Kung ipinapahayag natin ang ating mga kasalanan, siya ay tapat at makatarungan na magpapatawad sa ating mga kasalanan at maglilinis sa atin mula sa lahat ng kasamaan. Bilang Kristiyano, sa kalaunan tayo ay madadapa at magkakasala. Nang tanggapin natin si Hesus bilang Panginoon at Tagapaligtas ay nagkaroon tayo ng bagong kalikasan taliwas sa kung ano tayo noon. Nagdadalamhati tayo sa tuwing tayo ay nagkakasala. Ayaw nating magkasala; ibig nating mabuhay na matuwid. Subalit paano kung magkasala tayo? Kinakailangan bang tayo ay maligtas na muli? Ito ba ang itinuturo ng Bibliya? Kung gayon, wala tayong kasiguraduhan sa ating kaligtasan, at mas masahol pa ang ating kalagayan kung ihahambing sa sanlibutan. Kahit papaano ay ang sanlibutan ay hindi pinahihirapan ng kanilang konsiyensiya. Bilang mananampalataya, hindi nararapat na nakatuon ang ating pansin sa kasalanan. Mababasa sa Hebreo 10:2 na sa pamamagitan ng sakripisyo ni Hesus, ang mananampalataya ay hindi na nakatuon ang pansin sa kasalanan. Sa ibang salita, mamuhay tayo ng hindi nakatuon ang pansin sa kasalanan bagkus ay sa Diyos. Ang Roma 4:2 ay nagsabi, Kung itinuring siyang [Abraham] matuwid dahil sa mga gawa, mayroon siyang ipagmamalaki, ngunit hindi sa harapan ng Diyos. Kung ang kaligtasan ay ayon sa ating sariling kakayanan, ating mga gawa, tayo ay makapagyayabang. Maaari nating sabihin, "Panginoon, binibigyan ko ng halaga ang ginawa Mo sa krus, subalit alalahanin mo rin po ang aking mga nagawa!" Hindi kailangan ni Hesus ang ating pag-apruba at hindi rin natin kailangang aprubahan ang mga bagay na ating ginawa. Ang kaligtasan ay ginawa ng Diyos sa paraang walang sinuman ang makapagyayabang. Ang lahat ng kaluwalhatian at pagmamalaki ay kay Kristo Hesus lamang (Roma 3:27). Ang kaloob na buhay na walang-hanggan ay tiyak na kaloob o regalo at hindi maaaring pagtrabahuhan (Roma 6:23). Sinasabi sa Roma 4:2 na kung si Abraham ay ginawang matuwid sa pamamagitan ng kanyang mga gawa, ito ay magbibigay sa kanya ng dahilan upang magmapuri, subalit hindi iyon ang nangyari. Ano ang sinasabi ng Kasulatan kung paano maliligtas ang tao? Ito ba ay ayon sa kanyang mga gawa? Paanong si Abraham ay ginawang matuwid? Ito ba ay dahil sa kanyang mga nagawa o hindi nagawa, o dahil siya ay nagtiwala, at umasa sa Diyos sa pamamagitan 1-63
ARALIN 11 ng pananampalataya? Sinasabi sa Roma 4:3 Sumampalataya si Abraham sa Diyos, at ito ang pinagbatayan ng kanyang pagiging matuwid. Ano ang nagpatatag sa akin upang hindi ako mapahamak kahit may mga pagkakataon na ako ay nabibigo at nagkakasala? Ito ay dahil dinala na ni Hesus ang lahat ng aking mga kasalanan sa krus, at sa pamamagitan ng pananampalataya sa Kanya (hindi sa pamamagitan ng aking mga gawa), ako ay nagkaroon ng katuwiran (matuwid sa harap ng Diyos). Ang Roma 4:6 ay nagsabi, Ganoon din ang sinasabi ni David, na pinagpala ng Diyos ang taong itinuturing na matuwid hindi batay sa anumang gawa. Si David sa Lumang Tipan ay nagsabi na darating ang araw sa pamamagitan ng isang bagong kasunduan kung saan ipapataw ng Diyos ang katuwiran sa tao na hindi naaayon sa gawa. At sinabi niya sa bersikulo 7, Pinagpala ang mga taong pinatawad ang mga pagsuway, at silang pinawi na ang mga kasalanan. Ito ang katibayan: Pinagpala ang taong hindi na kailanman sisingilin ng Panginoon sa kanyang kasalanan (Roma 4:8). Hindi sinasabi na baka hindi, minsan gagawin Niya at minsan ay hindi Niya gagawin. "Sinasabi na mapalad ang tao na sa kaniya'y hindi ibibilang ng Panginoon ang kasalanan." Sa salitang Griyego ito ay tinuturing na mariin na negatibo. Na ang ibig sabihin ay hindi Niya gagawin, at kailanman ay hindi Niya ipapataw sa atin ang ating mga kasalanan. Ito ang mabuting balita na inihahayag ng Bagong Tipan. Sinasabi sa Hebreo 10:16 Ito ang pakikipagtipan na gagawin ko sa kanila, pagkatapos ng mga araw na iyon, sabi ng Panginoon; ilalagay ko ang aking mga tuntunin sa kanilang mga puso, itatanim ko ang mga iyon sa kanilang pag-iisip, at bahagi ng kasuduan ay sinabi ng Diyos sa bersikulo 17: Ang kanilang mga kasalanan at mga kasamaan ay hindi ko na aalalahanin pa. Ano ang nagpapatatag sa iyong posisyon sa katuwiran kung ikaw ay nagkasala at walang oras mangumpisal? Ito ay ang iyong pananampalataya kay Kristo Hesus. Ang pangalan Niya ay Hesus, at inililigtas Niya ang tao sa kanilang mga kasalanan (Mateo 1:21). 1-64
ANO ANG MANGYAYARI KUNG ANG KRISTIYANO AY MAGKAKASALA? MGA TANONG PATUNGKOL SA PAG-AARAL NA ITO 1. Basahin ang Roma 4:5. Binigyang katuwiran ng Diyos ang mga tao na ...? Roma 4:5 Sa kanya namang walang kalakip na gawa ngunit sumasampalataya sa Diyos at nagtuturing na matuwid sa masama, ang kanyang pananampalataya ang batayan ng kanyang pagiging matuwid. 2. Basahin ang Roma 4:2-3. Ano ang ipinataw ng Diyos kay Abraham noong siya ay nanalig? Roma 4:2-3 Kung itinuring siyang matuwid dahil sa mga gawa, mayroon siyang ipagmamalaki, ngunit hindi sa harapan ng Diyos.[3] Ano ba ang sinasabi ng Kasulatan? "Sumampalataya si Abraham sa Diyos, at ito ang pinagbatayan ng kanyang pagiging matuwid." 3. Basahin ang Roma 4:22-24. Kung tayo ay mananalig tulad ng pananalig ni Abraham, ano ang ipapataw ng Diyos para sa atin? Roma 4:22-24 Sa pagtitiwalang ito ibinatay ng Diyos ang pagiging matuwid ni Abraham [23] Ang salitang "ibinatay ang kanyang pagiging matuwid" ay isinulat hindi lamang para sa kanya, [24] kundi para rin sa atin. Ituturing tayong matuwid ng Diyos, tayong sumasampalataya sa kanya na muling bumuhay kay Hesus na ating Panginoon. 4. Basahin ang Roma 4:6. Kapag ipinataw ng Diyos sa isang tao ang katuwiran (matuwid sa harap ng Diyos) ito ay dahil: A. Sa kanilang mga gawa. B. Liban sa kanilang mga gawa. C. Ayon sa kanilang kabutihan. Roma 4:6 Ganoon din ang sinasabi ni David, na pinagpala ng Diyos ang taong itinuturing na matuwid hindi batay sa anumang gawa: 5. Basahin ang Hebreo 10:14. Hanggang kailan ang pagiging ganap (perfect) ng mga mananampalataya sa harap ng Diyos? Hebreo 10:14 Sapagkat sa pamamagitan ng isang alay ay kanyang ginawang sakdal magpakailanman ang mga ginagawang banal. 6. Basahin ang Roma 5:17. Ang pagkamatuwid ay nakakamit: 1-65
ARALIN 11 A. Sa pagsusumikap na makamtan ito. B. Bilang isang regalo. C. Sa pamamagitan ng mga gawa. Roma 5:17 Sapagkat kung naghari ang kamatayan dahil sa pagsuway ng isang tao, lalong higit ang nakamtan ng mga taong kinahabagan nang sagana at itinuring na matuwid ng Diyos! Maghahari sila sa buhay sa pamamagitan ng isang tao, si Hesu-Kristo. 7. Ano ang ipinapahiwatig ng salitang kaloob (gift)? 8. Kung mananalig ka kay Hesus bilang Tagapagligtas, kailangan mong manalig sa Kanya hanggang sa: A. Simbahan. B. Langit. C. Russia 1-66
ANO ANG MANGYAYARI KUNG ANG KRISTIYANO AY MAGKAKASALA? MGA SAGOT 1. Basahin ang Roma 4:5. Binigyang katuwiran ng Diyos ang mga tao na ...? Sumasampalataya sa Diyos. 2. Basahin ang Roma 4:2-3. Ano ang ipinataw ng Diyos kay Abraham noong siya ay nanalig? Pagiging matuwid sa harap ng Diyos. 3. Basahin ang Roma 4:22-24 Kung tayo ay mananalig tulad ng pananalig ni Abraham, ano ang ipapataw ng Diyos para sa atin? Pagiging matuwid sa harap ng Diyos. 4. Basahin ang Roma 4:6. Kapag ipinataw ng Diyos sa isang tao ang katuwiran (matuwid sa harap ng Diyos) ito ay dahil ...? B. Liban sa kanilang mga gawa. 5. Basahin ang Hebreo 10:14. Hanggang kailan ang pagiging ganap (perfect) ng mga mananampalataya sa harap ng Diyos? Magpasawalang-hanggan. 6. Basahin ang Roma 5:17. Ang katuwiran ay nakakamtan: B. Bilang regalo. 7. Ano ang ipinapahiwatig ng salitang kaloob (gift)? Libre, walang bayad sa taong tumatanggap. 8. Kung mananalig ka kay Hesus bilang Tagapagligtas, kailangan mong manalig sa Kanya hanggang sa: B. Langit. 1-67
ARALIN 12 ANG INTEGRIDAD NG SALITA NG DIYOS Isinulat ni Andrew Wommack Ang Marcos 4 ay isang pambihirang kabanata patungkol sa integridad ng Salita ng Diyos--ang kapangyarihan, ang katangian, at ang pananampalataya na nakapaloob dito. Humigit kumulang sa sampung parabula ang naituro sa loob ng isang araw. Kailangan mong ikumpara ang Marcos 4 sa Mateo 13 at Lucas 8 para makita mo ang ibig sabihin nito. May ilang mga parabula, isa dito ay tungkol sa isang nagtanim ng binhi. Sa Marcos 4:26, Sinasabi nito At sinabi niya, Ganyan ang kaharian ng Diyos, na gaya ng isang taong naghahasik ng binhi sa lupa. Alalahanin mo na sa bersikulo 14 sinasabi nito na ang binhi ay ang Salita ng Diyos. Hindi layunin ng Diyos na turuan tayong maging magsasaka, kundi ginagamit Niya ang isang pangkaraniwang bagay sa pagpapaliwanag ng katotohanang espirituwal. Ang bersikulo 27 ay nagsabi, Natutulog siya at gumigising sa araw at gabi, sumisibol pa rin at lumalaki ang binhi nang hindi niya namamalayan kung paano. Ito ay mahalaga. Sinasabi na hindi lubusang nauunawaan ng tao. Hindi niya alam kung paano ito ay nangyayari. Sinasabi ng ibang tao, "Hindi ko talaga naiintidihan ang sinasabi mo. Paanong ang pagbabasa lang ng salita ng Diyos ay totoong magpapabago sa akin at magiging dahilan upang ang buhay ng Diyos ay magbibigay buhay sa akin?" Hindi ko lubusang nauunawaan, ngunit alam kong ito ay magaganap. Hindi ko maunawaan na kapag itinanim ang maliit na binhi at ito ay tutubo na may kasamang mga bunga at mapaparami ito. Walang sinoman ang lubos na makakaunawa nito, ngunit ito ay mabisa. Ang pagbabasa at pagbabad sa Salita ng Diyos ay magdudulot ng pagbabago sa iyong pag-uugali, sa iyong karanasan, at sa iyong pananaw. Sinasabi sa bersikulo 28, Sa kaniyang sarili ay nagbubunga ang lupa ... Ang lupa ay ginawa upang palawakin ang binhi, pausbungin at magpakawala ng buhay. Ang puso mo ay ginawa para sa Salita ng Diyos---ito ay totoo. Ang Salita ng Diyos ay ginawa upang ito ay ilagay sa iyong puso. Walang idudulot na kabutihan kung hahawakan mo ng malapit sa iyo ang Bibliya, ipatong sa mesa o kung ito'y dala-dala mo. Hindi ito magbibigay ng kapangyarihan sa buhay mo. Kailangan mong kunin ang Salita, gawin itong binhi, at itanim mo sa iyong puso. Kung ito ay gagawin mo, ang puso mo ay nilikha upang magbigay bunga. Ito ay kusang magpapabago sa takbo ng iyong pamumuhay. Ang bersikulong ito ay nagpatuloy, una ang usbong, saka ang uhay, pagkatapos ay ang uhay na hitik sa butil. Nagpapatunay ito na may yugto o hakbang ang paglago o pagtanda (maturity). Lumalapit ang mga tao sa akin at nagpapahayag na sila ay naniniwala sa Diyos patungkol sa mga mabubuting bagay, ako ay sumasang-ayon na ito'y maka-Diyos. Subalit kung sila ay hindi kikilos at gagawa, kung hindi nila ibinahagi si Hesus sa iba, ako ay nakasisiguro na hindi sila magkakaroon ng ministeryo sa telebisyon o radyo sa mga darating na linggo. 1-68
ANG INTEGRIDAD NG SALITA NG DIYOS May mga hakbang sa paggawa ng mga bagay-bagay. Ang pagtanggap mula sa Diyos ay may mga hakbang, ito ang inilalarawan ng parabula. Una sa lahat, kailangan mong magsimula, at ngayon darating naman ang pag-asa, kasunod ang pananampalataya, saka lang ito magkakaroon ng bunga. Laging mayroong hakbang patungo sa katagumpayan. Walang sinumang nanggaling mula sa zero patungo sa isang libong milya kada oras na biglaan. Kahit mayroon ka pang maka Diyos na hangarin, hindi ito maisasakatuparan sa ganitong paraan. Ang kasulatang ito ay nagpapakita na ang kaharian ng Diyos ay tila isang binhi. Ang Salita ng Diyos ay kinakailangan munang maitanim sa iyong puso, may hakbang ang paglago: una ay usbong, saka ang uhay, pagkatapos ay ang uhay na hitik sa butil. Ang sumunod na bersikulo ay nagsabi, Kapag hinog na ang bunga, magsusugo agad ang magsasaka ng gagapas sapagkat panahon na ng pag-aani. May mga hakbang, subalit darating ang panahon na ito ay magbubunga at lalago. Ang punto na ipinapahayag nito ay nasa bersikulo 35, Kinagabihan, sinabi niya sa kanyang mga alagad, "Tumawid tayo sa ibayo. Buong araw na nagtuturo si Hesus patungkol sa kapangyarihan ng Salita ng Diyos, kung paano ang Salita ay inihalintulad sa isang binhi, at kung paanong ang buhay ng Diyos ay naisasalin sa iyong buhay. Ito ay itinuturo ni Hesus sa kanila sa loob ng sampung parabula, dito din ay nagbigay Siya ng pagsusulit. Siya ay nagsabi sa kanila, "Narito ang salita galing sa Panginoon - halikayo at tayo ay pumunta sa kabila ng lawa." Di Niya sinabing, "sumakay tayo sa bangka, maglayag sa kabila ng lawa, at malunod," subalit "pumunta tayo sa kabilang dako." Pagkatapos ay nagpunta Siya sa bangka at doon Siya ay natulog. Ang kwento ay nagpahayag na may isang malakas na bagyong dumating at napuno ng tubig ang bangka. Kailangan mong alalahanin na ang bangkang ito ay hindi mamahaling yate na mayroong tulugan na sadyang gawa upang hindi mabasa ang nakasakay na kung saan si Hesus ay natutulog at hindi Niya nalalaman ang bagyong nangyayari sa labas. Ito ay isang bangkang walang bubong at natutulog si Hesus, hinahampas ng tubig. Ang dahilan kung kaya't ito ay mahalaga sapagkat alam ni Hesus kung ano ang nangyayari subalit sinusubukan Niyang matulog. Sumama ang loob ng mga disipulo, nilapitan Siya at nagsabi, "Panginoon, hindi ka ba nababahala na tayo ay mapapahamak?" Sa madaling salita, ang sinasabi nila ay, "Kumilos ka! kumuha ka ng pansalok ng tubig! Magsagwan ka! Tumulong ka!" Sa maraming pagkakataon ang mga tao ngayon ay ginagawa rin ito sa Diyos at sinasabi, "Panginoon, bakit wala Kang ginawa?" May ginawa ang Diyos. Ipinagkaloob na ng Diyos ang lahat ng ating pangangailangan sa pamamagitan ng pagbayad na ginawa ni Hesus. Nilikha Niya ang Kaniyang Salita at ibinigay ang lahat ng binhi sa atin. Tungkulin natin na itanim ang mga binhi sa ating mga puso. Ipinagkaloob na Niya sa atin ang Kanyang Banal na Kasulatan, tungkulin na natin na tanggapin ang binhi, isapuso, at pagnilayin (meditate) hanggang sa magbunga ito ng buhay. Subalit ang Kanyang mga disipulo ay nais Siyang gisingin at sinabing, "Bakit hindi Ka kumilos?" Bumangon Siya, at pinahinto ang malakas na hangin at alon, at nagkaroon ng kahinahunan. Nilingon Niya ang Kanyang mga disipulo, "Bakit kayo natatakot? Nasaan ang 1-69
ARALIN 12 inyong pananampalataya?" Hindi Niya sinabi, "Ipagpaumanhin niyo hindi ako nakagawa o nakakilos man lang." Hindi, ang Kanyang bahagi ay turuan sila ng Salita at pagkalooban sila ng mga pangako, at ang kanilang bahagi ay kunin ang Salita at manalig sa mga pangako. Ipinagkaloob na ng Diyos ang lahat sa tao sa pamamagitan ni Hesus noong Siya ay pumarito dito sa lupa. Ibinigay na Niya sa iyo ang lahat upang ikaw ay maging matagumpay sa lahat ng bahagi ng iyong buhay sa pamamagitan ng binhi na siyang Salita. Ang kinakailangan mo na lang gawin ay kunin ang mga Butil na Salita ng Diyos at itanim ito sa iyong puso sa pamamagitan ng pagbabasa nito, pagnilayan ito, pag-isipan ito, at hayaang mag-ugat ito sa iyong kalooban. Kapag ginawa mo ito, makakatayo ka at hindi ka matitinag, at mapapahinto mo ang bagyo sa iyong buhay. Ako ay naniniwala na ang pinakamabuting bigay ng Diyos sa mga disipulo ni Hesus ay ang kunin ang mga turo sa araw na iyon, at sabihin, "Tumawid tayo sa kabilang ibayo." Mainam kung sinabi nila, "Ayon sa lahat ng turo Niya sa atin sa araw na ito, ito ay pangako. Ito ang naglikha ng buong sansinukob na nagsabi halikayo pumunta tayo sa kabilang ibayo, hindi Niya sinabi halikayo pumunta tayo sa kabilang ibayo at sa kalagitnaan ng tubig tayo ay magpalunod. Kung tinanggap sana nila ang sinabi ni Hesus at ginamitan ng pananampalataya, marahil ay nasaway nila ang hangin at mga alon. Dahil ito rin ang eksaktong sinabi ni Hesus, "O kayo na may maliit na pananampalataya, bakit kayo ay nag-alinlangan?" Alam mo ba, kailangan nating panaligan ang Salita ng Diyos, at isabuhay ito. 1-70
ANG INTEGRIDAD NG SALITA NG DIYOS MGA TANONG PATUNGKOL SA PAG-AARAL NA ITO 1. Basahin ang Mateo 13:19. Kung hindi natin itatanim ang Salita ng Diyos sa ating mga puso, ano ang mangyayari dito? Mateo 13:19 Kapag ang isang tao ay nakikinig tungkol sa kaharian, ngunit hindi niya ito inuunawa, dumarating ang diyablo [a] at inaagaw ang naihasik sa kanyang puso. Ito ang tinutukoy na mga naihasik sa may tabing daan. 2. Basahin ang Josue 1:8. Kailan dapat pagnilayin ang Salita ng Diyos? Josue 1:8 Ang aklat na ito ng kautusan ay huwag mahihiwalay sa iyong bibig, kundi iyong pagbubulayan araw at gabi, upang iyong masunod na gawin ang ayon sa lahat na nakasulat dito: sapagka't kung magkagayo'y iyong pagiginhawahin ang iyong lakad, at kung magkagayo'y magtatamo ka ng mabuting kawakasan. 3. Basahin ang Juan 6:63. Ayon sa bersikulong ito, ang salita ng Diyos ay ...? Juan 6:63 Ang espiritu ang nagbibigay ng buhay, ang laman ay walang pakinabang; ang mga salitang sinabi ko sa inyo ay espiritu at buhay. 4. Basahin ang Mateo 4:4 Ang sangkatauhan ay kailangang mabuhay hindi ayon sa pisikal na pagkain lamang kundi sa pamamagitan ng ...? Mateo 4:4 Ngunit sumagot si Jesus,"Nasusulat, 'Hindi lamang sa tinapay nabubuhay ang tao, kundi sa bawat salitang nagmumula sa bibig ng Diyos.' " 5. Basahin ang Efeso 6:17. Ang Salita ng Diyos ay tulad ng anong klaseng sandata? Efeso 6:17 Gamitin ninyo ang helmet ng kaligtasan, at ang tabak ng Espiritu, na walang iba kundi ang salita ng Diyos. 6. Ang tabak ba ay maaaring makapinsala sa kanyang kaaway? 7. Basahin ang Roma 8:6 Kung ating bibigyan ng mahusay na pansin ang Salita ng Diyos sa ating mga buhay, tayo ay magkakaroon ng ...? Roma 8:6 Ang pag-iisip ng laman ay naghahatid sa kamatayan, subalit ang pag-iisip ng Espiritu ay nagdudulot ng buhay at kapayapaan. 1-71
ARALIN 12 8. Basahin ang 2 Corinto 3:18. Kung ano ang ating binibigyang pansin yaon din ang maghuhubog sa atin. Ano ang dapat nating bigyang pansin? 2 Corinto 3:18 At tayong lahat, na walang talukbong ang mukha, parang sa salamin nakikita sa pamamagitan natin ang kaluwalhatian ng Panginoon. Binabago ang ating anyo upang maging kalarawan niya, mula sa kaluwalhatian tungo sa kaluwalhatian, na nagmumula sa Panginoon na siyang Espiritu. 1-72
ANG INTEGRIDAD NG SALITA NG DIYOS MGA SAGOT 1. Basahin ang Mateo 13:19. Kung hindi natin itatanim ang Salita ng Diyos sa ating mga puso, ano ang mangyayari dito? Aagawin ng kaaway ang Salita upang ito'y hindi magbunga sa ating buhay. 2. Basahin ang Josue 1:8. Kailan dapat pagnilayin ang Salita ng Diyos? Araw at gabi. 3. Basahin ang Juan 6:63. Ayon sa bersikulong ito, ang salita ng Diyos ay...? Espiritu at buhay. 4. Basahin ang Mateo 4:4 Ang sangkatauhan ay kailangang mabuhay hindi ayon sa pisikal na pagkain lamang kundi sa pamamagitan ng ...? Bawat salitang nanggagaling sa bibig ng Diyos. 5. Basahin ang Efeso 6:17. Ang Salita ng Diyos ay tulad ng anong klaseng sandata? Tabak. 6. Ang tabak ba ay maaaring makapinsala sa kanyang kaaway? Oo. 7. Basahin ang Romans 8:6 Kung ating bibigyan ng mahusay na pansin ang Salita ng Diyos sa ating mga buhay, tayo ay magkakaroon ng ...? Buhay at kapayapaan. 8. Basahin ang 2 Corinto 3:18. Kung ano ang ating binibigyang pansin yaon din ang maghuhubog sa atin. Ano ang dapat nating bigyang pansin? Ang Panginoon at ang Kanyang Kaluwalhatian. 1-73
ARALIN 13 HINDI NAGKASALA ANG DIYOS Isinulat ni Andrew Wommack Sa araw na ito ibig kong ibahagi ang isa sa pinakamahalagang bagay na ginawa ng Diyos sa aking buhay. Para bagang pinaniniwalaan ng tao na ang lahat ng nangyayari sa kanya ay galing sa Diyos, na kontrolado Niya ang lahat. Inaakala ng tao na ang lahat ng nangyayari sa kanilang buhay ay galing sa Diyos, dahil ang pakahulugan nila ay ang Diyos ay kataas-taasan at makapangyarihan. Kahit ang hindi mananampalataya ay pinaniniwalaan ito. Marami rin sa mga Kristiyano ang itinataguyod ang ganitong doktrina at ito nga ay nakatanim na sa kanilang mga buhay. Ako ay naniniwala na ang itinuturo ng Banal na Kasulatan ay taliwas dito, at lubhang mahalaga na matutunan mo ang aralin na ito. Sinasabi sa Santiago 1:13-17 Huwag sabihin ninuman na tinutukso siya ng Diyos kapag dumaranas siya ng pagsubok. Hindi maaaring matukso ng masama ang Diyos, at hindi rin naman siya nanunukso ninuman. Natutukso ang tao kapag siya'y naaakit at nagpapatangay sa sarili niyang pagnanasa. Kapag ang pagnanasang iyon ay naipaglihi, nanganganak ito ng kasalanan, at ang kasalanan naman kapag malaki na ay nagbubunga ng kamatayan. Huwag kayong padaya, mga minamahal kong kapatid. Ang bawat mabuti at ganap na kaloob ay nagmumula sa itaas, mula sa Ama na lumikha ng mga tanglaw sa kalangitan. Hindi siya nag-iiba o nagdudulot man ng anino dahil sa pagbabago. Ang bersikulong ito ay nagbibigay-linaw na ang Diyos ang may akda (author) ng mabubuting bagay lamang. Sinabi ni Hesus sa Juan 10:10 Ang magnanakaw ay dumarating lamang upang magnakaw, pumatay, at sumira. Dumating ako upang ang mga tupa ay magkaroon ng buhay, at magkaroon nito nang sagana. Kung ito ay mabuti, ito ay sa Diyos; kung ito ay masama, ito ay sa diablo. Ito ay napakasimpleng teolohiya (theology). Ang dahilan kung bakit ito ay kritikal dahil sinabi sa Santiago 4:7 Kaya't pasakop kayo sa Diyos. Labanan ninyo ang diyablo, at siya ay tatakbo palayo sa inyo. Sinabi dito na tayo ay pasakop, magpakontrol sa Diyos at labanan ang diablo. Ang ibig sabihin ng "labanan" (resist) ay patuloy na lumaban. Kapag ang tao ay naniniwala na ang lahat ng nangyayari sa kanyang buhay ay galing sa Diyos -- halimbawa, sakit o karamdaman, pagkabigo ng negosyo, mawalan ng trabaho, mga rebeldeng anak, o diborsiyo -- tinatanggap na lang nila ang ganitong kalakaran ng buhay. Kung talagang naniniwala sila na ang Diyos ang may akda ng isang sitwasyon sa kanilang buhay at ginagamit ito upang sila ay parusahan o baguhin, ang paglaban dito ay nangangahulugang lumalaban sila sa Diyos. Subalit ang sinasabi sa Santiago 4:7 na labanan ang diablo at siya ay lalayo sa iyo. Kailangan mong magpasakop sa Diyos. Ito ay nagpapakita na ang ibang bagay ay sa Diyos, at may mga bagay na sa diablo. Mayroon ding kapangyarihan ang kasamaan dito sa mundo, at hindi lahat ng nangyayari sa iyong buhay ay nanggagaling sa Diyos. Kung hindi 1-74
HINDI NAGKASALA ANG DIYOS mo ito naiintindihan, ang mangyayari ay magpapasakop ka sa diablo at binibigyan mo ng kapangyarihan ang diablo. Ibig kong tukuyin ang isang talata sa aklat ng Roma sapagkat sa dahilang madalas mali ang gamit nito. Ako ay nakadalo na sa mga libing na kung saan ang mga tao ay walang kaalaman tungkol sa Diyos, hindi pumupunta sa simbahan, at wala ring alam patungkol sa Banal na Kasulatan, subalit alam nila ang bagay na ito. Sinasabi sa Roma 8:28, At alam nating ang Diyos ay gumagawa ng lahat ng bagay para sa ikabubuti ng mga nagmamahal sa kanya, sa kanilang mga tinawag ayon sa kanyang layunin. Ang interpretasyon nila ay kung ano man ang mangyayari sa iyong buhay, gawain ito ng Diyos at magdudulot ito ng kabutihan sa anomang kaparaanan. Ako ay dumalo sa libing ng isang batang lalaki at batang babae, bago sila naaksidente ay uminom ng alak na hinaluan ng ipinagbabawal na gamot, sumakay sa kotse, at pinatakbo ng matulin sa madulas na kalsada, at nadulas ang kotse sa isang gilid, at bumangga sa poste, at doon silang dalawa ay namatay. Binanggit ng mangangaral ang talatang ito buhat sa Kasulatan, "Alam natin na ang lahat ng bagay ay nangyayari na pinagsama-sama para sa ikabubuti" at sinabing may layunin ang Diyos sa paggawa nito. Ang Diyos ay hindi pinatay itong dalawang teenagers, sa kabilang dako ay hindi mo rin maaaring sabihin na kagagawan ito ng diablo. Kasalanan ito ng dalawang teenagers na iyon. Nakasisiguro ako na tinukso sila ng diablo na suwayin ang pamantayan ng kanilang mga magulang at ibang tao, ngunit sa huli ito ay kanilang kagustuhan. Sila ang naglasing; sila ang bumangga sa poste. Dahil sa kanilang ginawa kaya nangyari ang aksidente, at hindi Diyos ang pinanggalingan nito. Ano nga ba ang ibig sabihin ng "at alam natin na ang lahat ng bagay ay nagkakalakip na gumagawa sa ikabubuti"? Una sa lahat, hindi nito sinabi na ang lahat ng bagay ay nanggaling sa Diyos at nagkakalakip na gumagawa para sa ikabubuti. Sinabi nito na ang lahat ng bagay ay nagkakalakip para sa ating ikabubuti kung: "sa kanila na nagmamahal sa Diyos." Ang Salita ng Diyos ay hindi matutupad sa mga taong hindi nagmamahal sa Diyos. Makikita na ito ay ipinaliwanag na maigi, subalit kamangha-mangha na may mga tao na ginagamit ang ganitong mga pangyayari katulad ng dalawang teenagers na gumamit ng bawal na gamot at alak at lubos na nagrebelde laban sa Diyos at sa Kanyang mga prinsipyo. Magkakalakip na mangyayari ang mga ito sa ikabubuti ng mga taong umiibig sa Diyos, at silang mga tinawag na naaayon sa Kanyang layunin. Sinasabi sa 1 Juan 3:8, Ang patuloy na gumagawa ng kasalanan ay kakampi ng diyablo, sapagkat sa simula pa ay nagkakasala na ang diyablo. Ito ang dahilan na nahayag ang Anak ng Diyos: upang wasakin ang mga gawa ng diyablo. Inihayag ng Diyos ang Kanyang sarili upang puksain ang gawa ni satanas. Ito ang Kanyang layunin, at magkakalakip na mangyayari sa ikabubuti ng mga umiibig sa Kanya at silang mga tinawag na ayon sa Kanyang layunin; iyon ay kung ikaw ay lumalakad sa iyong pagkatawag, nilalabanan ang diablo at wasakin ang mga 1-75
ARALIN 13 gawa ng diablo. Silang lumalaban sa diablo at nabubuhay para sa Diyos ay makapagsasabi na kahit ano pa man ang gawin ng diablo sa kanila, ito ay babaligtarin ng Diyos at gagamitin para sa kanilang ikabubuti. Kailangan nating magsimulang maunawaan na hindi kontrolado ng Diyos ang lahat ng nangyayari sa ating buhay. Mayroon tayong kaaway na pumapatay, nagnanakaw at sumisira, subalit si Hesus ay naparito upang magbigay buhay. Piliin natin ang buhay at kusang kilalanin na hindi kagagawan ng Diyos ang lahat ng nangyayari sa ating buhay. Kung ang Diyos ay isang tao na tulad natin na gumawa ng mga bagay na inaakusa sa Kanya, katulad ng pagbibigay ng kanser, mga kapansanan, dipresyon, kalungkutan, at kapighatian, sinisiguro ko na Siya (Diyos) ay susubukang pigilan, aarestuhin, at mabibilanggo. Sa kabila nito, iniisip natin na ang Diyos, na higit na mahabagin sa kanino mang taong ating nakilala, ang Siyang nagpapahirap sa mga tao. Mayroong mga bagay na galing sa diablo at ilan na nangyayaring natural lang, at hindi lahat ng mga sakuna ay itinalaga ng Diyos. Isinusulat ng mga insurance company sa kanilang mga patakaran (policies) "gawa ng Diyos ang mga bagay tulad ng lindol, at salot." Hindi, hindi ang Diyos ang may gawa ng mga ito. 1-76
HINDI NAGKASALA ANG DIYOS MGA TANONG PATUNGKOL SA PAG-AARAL NA ITO 1. Basahin ang Santiago 1:13. Ang Diyos ba ang sanhi ng pagkahulog sa tukso ng mga tao? Santiago 1:13 Huwag sabihin ninuman na tinutukso siya ng Diyos kapag dumaranas siya ng pagsubok. Hindi maaaring matukso ng masama ang Diyos, at hindi rin naman siya nanunukso ninuman. 2. Basahin ang Santiago 1:17. Saan nanggagaling ang mga mabubuting regalo? Santiago 1:17 Ang bawat mabuti at ganap na kaloob ay nagmumula sa itaas, mula sa Ama na lumikha ng mga tanglaw sa kalangitan. Hindi siya nag-iiba o nagdudulot man ng anino dahil sa pagbabago. 3. Basahin ang Juan 10:10. Sino ang magnanakaw? Juan 10:10 Ang magnanakaw ay dumarating lamang upang magnakaw, pumatay, at sumira. Dumating ako upang ang mga tupa ay magkaroon ng buhay, at magkaroon nito nang sagana. 4. Basahin ang Juan 10:10. Ano ang layunin ng magnanakaw? 5. Basahin ang Juan 10:10. Ano ang dahilan ng pagparito ni Hesus? 6. Basahin ang Santiago 4:7. Ano ang bunga ng pagpapasakop mo sa Diyos at paglaban sa diablo? Santiago 4:7 Kaya't pasakop kayo sa Diyos. Labanan ninyo ang diyablo, at siya ay tatakbo palayo sa inyo. 7. Basahin ang Roma 8:28. Sinasabi ba ng Roma 8:28 na ang lahat ng mga bagay ay nanggagaling sa Diyos? Roma 8:28 At alam nating ang Diyos ay gumagawa ng lahat ng bagay para sa ikabubuti ng mga nagmamahal sa kanya, sa kanilang mga tinawag ayon sa kanyang layunin. 8. Basahin ang Mga Gawa 10:38. Ang sakit o karamdaman ba ay galing sa Diyos? Mga Gawa 10:38 Kung paanong si Hesus na taga-Nazareth ay binuhusan ng Diyos ng 1-77
ARALIN 13 Banal na Espiritu at ng kapangyarihan; kung paanong naglibot siya na gumagawa ng mabuti at nagpapagaling ng lahat ng mga pinahihirapan ng diyablo, sapagkat kasama niya ang Diyos. 9. Basahin ang 1 Juan 3:8. Ano ang dahilan ng pagparito ng Anak ng Diyos? 1 Juan 3:8 Ang patuloy na gumagawa ng kasalanan ay kakampi ng diyablo, sapagkat sa simula pa ay nagkakasala na ang diyablo. Ito ang dahilan na nahayag ang Anak ng Diyos: upang wasakin ang mga gawa ng diyablo. 1-78
HINDI NAGKASALA ANG DIYOS MGA SAGOT 1. Basahin ang Santiago 1:13. Ang Diyos ba ang sanhi ng pagkahulog sa tukso ng mga tao? Hindi. 2. Basahin ang Santiago 1:17. Saan nanggagaling ang mga mabubuting regalo? Sa Ama na lumikha ng mga tanglaw sa kalangitan. 3. Basahin ang Juan 10:10. Sino ang magnanakaw? Ang diablo. 4. Basahin ang Juan 10:10. Ano ang layunin ng magnanakaw? Upang magnakaw, pumatay, at sumira. 5. Basahin ang Juan 10:10. Ano ang dahilan ng pagparito ni Hesus? Upang ang mga tupa ay magkaroon ng buhay, at magkaroon nito nang sagana. 6. Basahin ang Santiago 4:7. Ano ang bunga ng pagpapasakop mo sa Diyos at paglaban sa diablo? Siya ay tatakbo palayo sa iyo. 7. Basahin ang Roma 8:28. Sinasabi ba sa Roma 8:28 na ang lahat ng mga bagay ay nanggagaling sa Diyos? Hindi. 8. Basahin ang Mga Gawa 10:38. Ang sakit o karamdaman ba ay galing sa Diyos? Hindi. 9. Basahin ang 1 Juan 3:8. Ano ang dahilan ng pagparito ng Anak ng Diyos? Upang wasakin ang mga gawa ng diyablo. 1-79
ARALIN 14 ANG KAPANGYARIHAN NG BUHAY NA PUNO NG ESPIRITU Isinulat ni Don Krow Ang Marcos 16:15-16 ay kilala sa Dakilang Komisyon (Great Commission), sinabi ni Hesus sa Kanyang mga disipulo, Sinabi niya sa kanila, "Humayo kayo sa buong sanlibutan at ipangaral ninyo ang ebanghelyo[a] sa lahat ng tao. Ang sinumang sumasampalataya at mabautismuhan ay maliligtas. Ngunit ang hindi sumasampalataya ay parurusahan. Sa Mga Gawa 8, bersikulo 5 at 12, makikita kung paano ang komisyon na ito ay naisagawa sa pamamagitan ng pagpapahayag ni Felipe (Philip) sa Samaria. Si Felipe ay bumaba sa lungsod ng Samaria at ipinangaral sa kanila ang Cristo. ... [12] Ngunit nang naniwala sila kay Felipe na nangangaral ng Magandang Balita tungkol sa paghahari ng Diyos at sa pangalan ni Jesu-Cristo, sila ay nabautismuhan, mga lalaki at mga babae. Ang tanong ay naging Kristiyano ba ang mga tao sa Samaria ayon sa Marcos 16:15-16? Oo, sila ay naging Kristiyano. Nagtungo si Felipe sa Samaria, ipinahayag niya si Hesu Kristo, at sa pamamagitan ng pananampalataya kay Hesu Kristo, sila ay nagpabautismo, mga lalaki at babae. Ayon sa Dakilang Komisyon (Great Commission), maaari nating sabihin na ang mga taong ito ay naligtas, subalit natanggap ba nila ang bautismo ng Banal na Espiritu? Naghahayag ang Bibliya patungkol sa pagbabautismo sa tubig ni Juan, subalit si Hesus lamang ang maaaring magbautismo sa Banal na Espiritu. Ayon sa Banal na Kasulatan, ang mga tao ay naniwala, naligtas, at nabautismuhan sa tubig, subalit hindi nila natanggap ang pagbabautismo sa Banal na Espiritu. Sinsabi sa Mga Gawa 8:14-17, Nang mabalitaan ng mga apostol sa Jerusalem na tinanggap ng mga taga-Samaria ang salita ng Diyos, isinugo nila roon sina Pedro at Juan. Pagdating doon ay ipinanalangin ng dalawa ang mga taga-Samaria upang tanggapin nila ang Banal na Espiritu. Sapagkat hindi pa bumababa ang Espiritu sa kaninuman sa kanila. Sila'y nabautismuhan lamang sa pangalan ng Panginoong Jesus. Ipinatong nina Pedro at Juan ang kanilang mga kamay sa kanila at tinanggap nila ang Banal na Espiritu. Makikita natin mula sa Banal na Kasulatan na kahit na ang tao ay naniwala, nabautismuhan, at naligtas ay hindi nangangahulugang sila ay nabautismuhan sa Banal na Espiritu. Dumating sa kanilang mga buhay ang Banal na Espiritu - sa Juan 20:22 makikita na ang mga disipulo ay binago ng Banal na Espiritu - subalit sila ay nabautismuhan sa Banal na Espiritu at binigyan ng kapangyarihan ng Diyos sa "Day of Pentecost". Mayroong pagkakaiba ang pagpapakita ng pagpapasigla ng Banal na Espiritu sa oras na ang isang tao ay 1-80
ANG KAPANGYARIHAN NG BUHAY NA PUNO NG ESPIRITU naligtas at ang pagpapakita ng kapangyarihan ng Banal na Espiritu sa oras na nabautismuhan ng Banal na Espiritu ang isang tao. Mayroong paglukob ng Banal na Espiritu na nangyayari sa mga tao at sila'y binibigyan ng kapangyarihan. Hindi nangangahulugang nabautismuhan sa Banal na Espirutu ang isang tao kapag siya ay naligtas na. Sa Mga Gawa 19:1-2 ay sinabi, Samantalang nasa Corinto si Apolos, dumaan si Pablo sa mga dakong loob ng lupain hanggang makarating sa Efeso. Natagpuan niya roon ang ilang alagad. Nagtanong siya sa kanila, "Tinanggap ba ninyo ang Banal na Espiritu nang kayo'y sumampalataya?" Sumagot sila, "Hindi. Ni hindi pa namin narinig na may Banal na Espiritu." Ang sabi ni Pablo, "At sa kanila'y sinabi niya, tinanggap ba ninyo ang Espiritu Santo nang kayo'y magsisampalataya?" At sinabi nila, "Hindi man lamang namin narinig na may ibinigay na Espiritu Santo." Sinabi ni Pablo, "kung hindi pa ninyo natatanggap ang bautismo ng Banal na Espiritu noong kayo'y magsisampalataya, sa ano kayo nabautismuhan?" At sabi nila, "Kami ay nabautismuhan sa pagbabautismo ni Juan." Ako ay naniniwala na perpektong naipaliwanag ni Pablo ang tungkol kay Hesus na Siya ang Kristo, at ang mga mananampalataya ay nakilalang mga mananampalataya kay Hesus sa pamamagitan ng bautismo sa tubig. Sinabi sa bersikulo 6-7, Nang maipatong na ni Pablo sa kanila ang kanyang mga kamay, bumaba sa kanila ang Banal na Espiritu at sila'y nagsalita ng mga ibang wika at nagpahayag ng propesiya. [7] Sila'y humigit-kumulang sa labindalawang lalaki. Kahit na nga ang mga taong ito ay ang mga disipulo na naniniwala sa Mesiyas na Siyang darating, sila ay hindi nabautismuhan ng Banal na Espiritu. Ang isang tao ay maaaring maipanganak na muli (born again) at nabautismuhan na sa tubig subalit hindi pa nabautismuhan sa Banal na Espiritu. Ang bautismo sa Banal na Espiritu ay hiwalay at natatanging karanasan sa pagbabalik loob sa Diyos (conversion). Kahit na ako ay maaaring magbautismo sa tubig, hindi ako maaaring magbautismo sa kanila sa Espiritu Santo; si Hesus lamang ang maaaring makagagawa nito. Kung hindi mo pa hiniling kay Hesus na mabautismuhan ka sa Banal na Espiritu, bakit hindi mo hilingin sa Kanya ito ngayon? Sabi sa Lucas 11:13, Kung kayo ngang masasama ay marunong magbigay ng mabubuting kaloob sa inyong mga anak, gaano pa ang Ama na nasa langit na magbibigay ng Banal na Espiritu sa mga humingi sa kanya? Bakit hindi mo hilingin sa Kanya ngayon din? 1-81
ARALIN 14 MGA TANONG PATUNGKOL SA PAG-AARAL NA ITO 1. Basahin ang Marcos 16:16. Ngayon basahin ang Mga Gawa 8:5, 12. Naging Kristiyano ba ang mga taong inilarawan sa Mga Gawa 8:12? Marcos 16:16 Ang sinumang sumasampalataya at mabautismuhan ay maliligtas. Ngunit ang hindi sumasampalataya ay parurusahan. Mga Gawa 8:5 Si Felipe ay bumaba sa lungsod ng Samaria at ipinangaral sa kanila ang Kristo. Mga Gawa 8:12 Ngunit nang naniwala sila kay Felipe na nangangaral ng Magandang Balita tungkol sa paghahari ng Diyos at sa pangalan ni Hesu-Kristo, sila ay nabautismuhan, mga lalaki at mga babae. 2. Basahin ang Mga Gawa 8:14-16. Tinanggap ba ng mga taong ito ang pagbabautismo sa Banal na Espiritu? Mga Gawa 8:14-16 Nang mabalitaan ng mga apostol sa Jerusalem na tinanggap ng mga taga-Samaria ang salita ng Diyos, isinugo nila roon sina Pedro at Juan. [15] Pagdating doon ay ipinanalangin ng dalawa ang mga taga-Samaria upang tanggapin nila ang Banal na Espiritu. [16] Sapagkat hindi pa bumababa ang Espiritu sa kaninuman sa kanila. Sila'y nabautismuhan lamang sa pangalan ng Panginoong Hesus. 3. Basahin ang Mga Gawa 19:1-5. Mananampalataya ba ang mga taong ito? Mga Gawa 19:1-5 Samantalang nasa Corinto si Apolos, dumaan si Pablo sa mga dakong loob ng lupain hanggang makarating sa Efeso. Natagpuan niya roon ang ilang alagad. [2] Nagtanong siya sa kanila, "Tinanggap ba ninyo ang Banal na Espiritu nang kayo'y sumampalataya?" Sumagot sila, "Hindi. Ni hindi pa namin narinig na may Banal na Espiritu." [3] "Kung gayo'y sa ano kayo nabautismuhan?" tanong niya. "Sa bautismo ni Juan," sagot nila. [4] Sinabi ni Pablo, "Nagbautismo si Juan ng bautismo ng pagsisisi. Sinabi niya sa mga tao na sila'y manampalataya sa darating na kasunod niya, samakatuwid ay si Hesus." [5] Nang marinig nila ito, sila'y binautismuhan sa pangalan ng Panginoong Hesus. 4. Basahin ang Mga Gawa 19:6-7. Tinanggap ba nila ang pagbabautismo sa Banal na Espiritu? Mga Gawa 19:6-7 Nang maipatong na ni Pablo sa kanila ang kanyang mga kamay, bumaba sa kanila ang Banal na Espiritu at sila'y nagsalita ng mga ibang wika at nagpahayag ng propesiya. [7] Sila'y humigit-kumulang sa labindalawang lalaki. 1-82
ANG KAPANGYARIHAN NG BUHAY NA PUNO NG ESPIRITU 5. Basahin ang Lucas 11:13. Ano ang nabanggit sa Lucas 11:13 na dapat nating gawin upang tanggapin ang Banal na Espiritu? Lucas 11:13 Kung kayo ngang masasama ay marunong magbigay ng mabubuting kaloob sa inyong mga anak, gaano pa ang Ama na nasa langit na magbibigay ng Banal na Espiritu sa mga humingi sa kanya?" 6. Basahin ang 1 Corinto 14:2. Kung ang mga tao ay nagsasalita sa ibang wika (speaking in tongues), ano ang kanilang ginagawa? 1 Corinto 14:2 Sapagkat ang nagsasalita sa iba't ibang wika ay hindi sa mga tao nagsasalita kundi sa Diyos, sapagkat walang nakakaunawa sa taong iyon, yamang sa Espiritu ay nagsasalita siya ng mga hiwaga. 7. Basahin ang 1 Corinto 14:14. Kung ang mga tao ay nagsasalita sa ibang wika, ano ang kanilang ginagawa? 1 Corinto 14:14 Sapagkat kung ako'y nananalangin sa ibang wika, nananalangin ang aking espiritu, ngunit wala namang ibinabahagi ang aking pag-iisip. 8. Basahin ang 1 Corinto 14:16-17. Kung ang mga tao ay nagsasalita sa ibang wika, ano ang kanilang ginagawa? 1 Corinto 14:16-17 Kung hindi gayon, kapag nagpupuri ka sa pamamagitan ng espiritu, paano makapagsasabi ng "Amen" sa iyong pagpapasalamat ang isang taong walang kaalaman, kung hindi naman niya nauunawaan ang sinasabi mo? [17] Maaaring ikaw ay lubos na nakapagpapasalamat, ngunit ang iba naman ay hindi napapalakas. 9. Basahin ang Mga Gawa 2:4. Kapag ang isang tao ay nagsalita sa ibang wika, sino ang nagsasalita, ang Banal na Espiritu ba o personal na nagsasalita ang tao? Mga Gawa 2:4 Napuspos silang lahat ng Banal na Espiritu, at nagsalita sa iba't ibang wika, ayon sa kakayahang magpahayag na ipinagkaloob sa kanila ng Espiritu. 10. Basahin ang Mga Gawa 2:4. Kanino nanggagaling ang mga binibigkas ng tao? 1-83
ARALIN 14 MGA SAGOT 1. Basahin ang Marcos 16:16. Ngayon basahin ang Mga Gawa 8:5, 12. Naging Kristiyano ba ang mga taong inilarawan sa Mga Gawa 8:12? Oo. 2. Basahin ang Mga Gawa 8:14-16. Tinanggap ba ng mga taong ito ang pagbabautismo sa Banal na Espiritu? Hindi 3. Basahin ang Mga Gawa 19:1-5. Mananampalataya ba ang mga taong ito? Oo. 4. Basahin ang Mga Gawa 19:6-7. Tinanggap ba nila ang pagbabautismo sa Banal na Espiritu? Hindi. TANDAAN: Pinapakita nito na ang pagbabautismo sa Espiritu ay hiwalay sa kaligtasan. 5. Basahin ang Lucas 11:13. Ano ang nabanggit sa Lucas 11:13 na dapat nating gawin upang tanggapin ang Banal na Espiritu? Humingi. 6. Basahin ang 1 Corinto 14:2. Kung ang mga tao ay nagsasalita sa ibang wika, ano ang kanilang ginagawa? Nakikipag-usap sa Diyos at nagsasabi ng mga misteryo. 7. Basahin ang 1 Corinto 14:14. Kung ang mga tao ay nagsasalita sa ibang wika, ano ang kanilang ginagawa? Ang kanilang espiritu ay nagdarasal sa Diyos. 8. Basahin ang 1 Corinto 14:16-17. Kung ang mga tao ay nagsasalita sa ibang wika, ano ang kanilang ginagawa? Pinagpapala ang Diyos ng kanilang espiritu at pasasalamat (papuri sa Diyos). 9. Basahin ang Mga Gawa 2:4. Kapag ang isang tao ay nagsalita sa ibang wika, sino ang nagsasalita, ang Banal na Espiritu ba o personal na nagsasalita ang tao? Ang tao ang nagsasalita. 10. Basahin ang Mga Gawa 2:4. Kanino nanggagaling ang mga binibigkas ng tao? Sa Banal na Espiritu. 1-84
ARALIN 15 PAANO TANGGAPIN ANG BANAL NA ESPIRITU Isinulat ni Don Krow Tatalakayin natin sa araw na ito ang tungkol sa kung paano tatanggapin ang Banal na Espiritu. Sabi sa Mga Gawa 10:1, May isang lalaki sa Cesarea na ang pangalan ay Cornelio, isang senturyon ng tinatawag na batalyong Italiano. Ito ay isang ranggo sa militar, maaaring ito ay isang kapitan ng isang pangkat. Nagpatuloy sa bersikulo 2, Kasama ang kanyang buong sambahayan, siya ay masipag sa kabanalan at may takot sa Diyos, naglilimos ng marami sa mga tao, at laging nananalangin sa Diyos. Siya ay matuwid, gumagawa ng mga bagay na mabubuti, may takot sa Diyos, likas sa loob ang magbigay ng malaya sa mga nangangailangan, at sinasabi sa Bibliya na laging nananalangin. Subalit malalaman din natin at ito ay kamangha-mangha, at kahit ang kanyang mga ginagawa ay pawang mabubuti, kahit na may takot siya sa Diyos, at kahit siya ay nananalangin, subalit wala siyang personal na relasyon sa Diyos sa pamamagitan ni Hesu Kristo. Sinasabi sa bersikulo 3-6, Minsan, nang mag-iikatlo ng hapon,nagkaroon siya ng pangitain. Kitang-kita niyang dumarating ang isang anghel ng Diyos at tinawag siya, "Cornelio." Natatakot siyang tumingin sa kanya at nagtanong, "Ano po iyon, panginoon?" Sumagot ito sa kanya, "Nakaabot sa pansin ng Diyos ang iyong mga panalangin at ang pagtulong mo sa mga dukha. Ngayon di'y magsugo ka ng mga tao sa Joppa, at ipatawag mo ang isang taong nagngangalang Simon na tinatawag ding Pedro. Nanunuluyan siya sa bahay ni Simon, isang tagapagbilad ng balat ng hayop, na ang bahay ay nasa tabi ng dagat." Ang lalaking ito, kahit na siya ay may takot sa Diyos, matuwid sa kanyang mga gawain, at may buhay na mapanalangin sa harap ng Diyos, nagsugo ng anghel ang Diyos at nagsabi na pumunta ang lalaki kay Simon na tinatawag ding Pedro at siya ang magsasabi kung ano ang dapat gawin ng lalaki. Makikita natin sa Mga Gawa 10:43 kung ano ang eksaktong tagubilin (instruction) ni Pedro sa kanya: Nagpatotoo tungkol sa kanya ang lahat ng mga propeta na ang bawat sumasampalataya sa kanya ay tatanggap ng kapatawaran sa mga kasalanan sa pamamagitan ng kanyang pangalan. Hindi ba ito'y kamangha-mangha? Ang lalaking ito na taglay ang lahat ng karangalan ay walang personal na relasyon sa Diyos sa pamamagitan ni Hesu Kristo. Sinabi ng Diyos, "Ang mga bagay na iyong ginagawa ay dakila, sila ay kahanga-hanga, at sila ay nagsisilbing alaala sa Akin, subalit sasabihin Ko sa iyo ang ninanais Kong gawin. Nagpadala Ako ng anghel para sabihin sa iyo upang sunduin ang isang ginoo na nagngangalang Pedro, at sasabihin niya sa iyo ang nararapat mong gagawin." Sa Mga Gawa 10:43, noong si Pedro ay nagpunta sa bahay ni Cornelius, ang sabi nya, "Na sinuman ang sumampalataya sa Kanya [sa Panginoong Hesu Kristo] 1-85
ARALIN 15 ay makatatanggap ng kapatawaran sa kanyang mga kasalanan." Tingnan natin kung ano ang nangyari dito. "Habang sinasabi pa ni Pedro ang mga salitang ito, bumaba ang Banal na Espiritu sa lahat ng nakikinig." (Mga Gawa 10:44). Si Cornelius ay tumatanggap habang nakaririning siya ng pananampalataya kay Kristo, at siya ay nanampalataya kay Kristo para sa kapatawaran ng kanyang mga kasalanan. At nang gawin niya ito, napuspos siya ng Banal na Espiritu at ang lahat ng nasa sambahayan. Sinasabi sa bersikulo 45, "Ang mga mananampalatayang Judio, na dumating kasama ni Pedro ay nagtaka sapagkat ibinuhos din ang kaloob ng Banal na Espiritu sa mga Hentil. Paano nila nalaman ito? Sapagkat narinig nila ang mga ito'y nagsasalita ng mga wika at nagpupuri sa Diyos (bersikulo 46). Sa bawat oras na ang Banal na Espiritu ay pinuspos ang isang tao sa Bagong Tipan, ang kaloob ng Banal na Espiritu ay nahahayag at nagbibigay ng ebidensiya na tinanggap nila ang pagpuno ng Banal na Espiritu. Sa Bagong Tipan, kadalasan sila ay nagsasalita ng iba't-ibang wika at sila ay nagpopropesiya. Isang gabi, ako ay lumuhod sa parang sa Dallas, Texas, at sinabi ko, "Panginoon, hindi ko alam ang patungkol sa pagsasalita sa iba't-ibang wika, at ang bautismo sa Banal na Espiritu na pinag-uusapan ng mga tao, subalit kung mayroong ibang paraan na mapupuri Kita, ibang paraan na dakilain Kita, ibang paraan na mahihigitan pa ang pagpuri ko sa Iyo sa sarili kong wika, iyan ang ibig ko. Nag-umpisa akong sambahin ang Diyos, habang ako ay sumasamba nag-umpisa rin akong magsalita sa ibang wika, salita na hindi ko alam ni pinag-aralan man. Ang sabi ng Bibliya sa Mga Gawa 2:4, At silang lahat ay nangapuspos ng Espiritu Santo, at nangagpasimulang magsalita ng iba't ibang wika, ayon sa ipinagkakaloob ng Espiritu na kanilang salitain. Sino ang nagsasalita? Sila. Sino ang nagbigay ng salita? Ang Banal na Espiritu. Sa Lucas 11:13, Kung kayo nga, bagaman masasama, ay marurunong mangagbigay ng mabubuting kaloob sa inyong mga anak, gaano pa kaya ang inyong Ama sa kalangitan na magbibigay ng Espiritu Santo sa nagsisihingi sa kaniya? Ang kinakailangan mo lang gawin ngayon ay humingi, manampalataya na tumanggap ka, magpasakop ka sa Diyos, umpisahan mong sambahin ang Panginoon, at Siya ay magbibigay sa iyo ng salitain na pagsamba at pagpupuri sa salita na hindi mo naman pinag-aralan o inalam. 1-86
PAANO TANGGAPIN ANG BANAL NA ESPIRITU MGA TANONG PATUNGKOL SA PAG-AARAL NA ITO 1. Ilarawan ang ilang tuntunin na ginagamit ng Bibliya para sa kaligtasan. Juan 3:3 Sinabi ni Hesus sa kanya, "Katotohanang sinasabi ko sa iyo, malibang ang tao'y ipanganak mula sa itaas, hindi niya makikita ang kaharian ng Diyos." Mga Gawa 3:19 Kaya nga magsisi na kayo at magbalik-loob sa Diyos upang mapatawad ang inyong mga kasalanan, Marcos 16:16 Ang sinumang sumasampalataya at mabautismuhan ay maliligtas. Ngunit ang hindi sumasampalataya ay parurusahan. Colosas 2:13 At noong kayo'y mga patay dahil sa inyong mga pagsuway at kayo'y nasa di-pagtutuli ng inyong laman, binuhay niya kayong kasama niya. Pinatawad niya tayo sa lahat ng ating mga pagsuway, Roma 8:9 Ngunit hindi na kayo namumuhay ayon sa laman, kundi ayon sa Espiritu, kung naninirahan sa inyo ang Espiritu ng Diyos. Subalit sinumang walang Espiritu ni Kristo ay hindi kay Kristo. Mateo 25:46 At ang mga ito'y magsisialis patungo sa parusang walang-hanggan, subalit ang mga matutuwid ay patungo sa buhay na walang hanggan. 2. Basahin ang Mga Gawa 11:15. Paano inilarawan sa bersikulong ito ang karanasan sa pagbautismo sa Banal na Espiritu? Mga Gawa 11:15 Nang ako'y magsimulang magsalita, bumaba sa kanila ang Banal na Espiritu tulad ng nangyari sa atin noong una. 3. Tinanggap ng mga disipulo ni Hesus ang Banal na Espiritu (Juan 20:22), subalit pagkatapos ng ilang araw ay nabautismuhan sila sa Banal na Espiritu (Gawa 2:1-4). Pag-aralan at ikumpara ang mga katotohanan sa Juan 20:22 at Gawa 2:1-4. Juan 20:22 Nang masabi niya ito, sila'y hiningahan niya at kanyang sinabi, "Tanggapin ninyo ang Banal na Espiritu." Mga Gawa 2:1-4 Pagsapit ng Araw ng Pentecostes, nagtitipon silang lahat sa isang lugar. [2] Biglang nagkaroon ng isang ugong mula sa langit, gaya ng isang napakalakas na hangin, 1-87
ARALIN 15 at napuno nito ang bahay na kanilang kinaroroonan. [3] May nakita silang tila mga dilang apoy na nahahati at lumapag sa bawat isa sa kanila. [4] Napuspos silang lahat ng Banal na Espiritu, at nagsalita sa iba't ibang wika, ayon sa kakayahang magpahayag na ipinagkaloob sa kanila ng Espiritu. 4. Basahin ang Mga Gawa 1:8. Ano ang layunin ng pagbautismo sa Banal na Espiritu? Mga Gawa 1:8 Sa halip, tatanggap kayo ng kapangyarihan pagbaba sa inyo ng Banal na Espiritu, at kayo'y magiging mga saksi ko sa Jerusalem, sa buong Judea at Samaria, hanggang sa dulo ng daigdig. 5. Basahin ang Mga Gawa 2:38-39 at 1 Corinto 1:7. Ang pagbautismo ba sa Banal na Espiritu ay para sa atin ngayon? Mga Gawa 2: 38-39 Sumagot si Pedro, "Talikuran ninyo ang inyong kasalanan at magpabautismo kayo sa pangalan ni Hesu-Kristo upang patawarin kayo, at tatanggapin ninyo ang kaloob ng Banal na Espiritu. [39] Sapagkat para sa inyo ang pangako, at para sa inyong mga anak, at sa lahat ng nasa malayo, at sa lahat ng tatawagin ng ating Panginoong Diyos tungo sa kanya." 1 Corinto 1:7 Kaya't hindi kayo nagkukulang sa anumang espirituwal na kaloob habang inyong hinihintay na maipahayag ang ating Panginoong Hesu-Kristo. 6. Basahin ang Lucas 11:13 Kung hindi mo pa natanggap ang bautismo sa Banal na Espiritu, ano ang kailangan mong gawin ngayon? Lucas 11:13 Kung kayo ngang masasama ay marunong magbigay ng mabubuting kaloob sa inyong mga anak, gaano pa ang Ama na nasa langit na magbibigay ng Banal na Espiritu sa mga humingi sa kanya?" 7. Basahin ang Mga Gawa 2:4. Hihingin mo ba, tatanggapin, at sasambahin ang Diyos sa pamamagitan ng pananalangin sa ibang wika na ipinagkaloob ng Diyos sa iyo? Mga Gawa 2:4 Napuspos silang lahat ng Banal na Espiritu, at nagsalita sa iba't ibang wika, ayon sa kakayahang magpahayag na ipinagkaloob sa kanila ng Espiritu. 1-88
PAANO TANGGAPIN ANG BANAL NA ESPIRITU MGA SAGOT 1. Ilarawan ang ilang tuntunin na ginagamit ng Bibliya para sa kaligtasan. Ipinanganak muli (Juan 3:3). • Pagbabalik-loob (Mga Gawa 3:19). • Manampalataya at magpabautismo (Marcos 16:16). • Pinatawad (Colosas 2:13). • Tumanggap sa Espiritu ni Kristo (Roma 8:9). • Buhay na walang-hanggan (Mateo 25:46). 2. Basahin ang Mga Gawa 11:15. Paano inilarawan ng bersikulong ito ang karanasan sa pagbautismo sa Banal na Espiritu? Ang pagbaba ng Banal na Espiritu sa isang tao. 3. Tinanggap ng mga disipulo ni Hesus ang Banal na Espiritu (Juan 20:22), subalit pagkatapos ng ilang araw ay nabautismuhan sila sa Banal na Espiritu (Gawa 2:1-4). Pag-aralan at ikumpara ang mga katotohanan sa Juan 20:22 at Gawa 2:1-4. Sa Juan 20:22, tinanggap ng mga disipulo ang Banal na Espiritu. Sa Mga Gawa 2:14, ito ring mga disipulo ay napuspos sa Banal na Espiritu (ito'y panloob at panlabas na pagkapuspos). Basahin ang Mga Gawa 1:8. 4. Basahin ang Mga Gawa 1:8. Ano ang layunin ng pagbautismo sa Banal na Espiritu? Upang bigyang kapangyarihan na maglingkod (o maging saksi). 5. Basahin ang Mga Gawa 2:38-39 at 1 Corinto 1:7. Ang pagbautismo ba sa Banal na Espiritu ay para sa atin ngayon? Oo. Ang mga kaloob ng Banal na Espiritu ay titigil sa ikalawang pagbabalik ni Kristo, ngunit hindi pa ngayon. 6. Basahin ang Lucas 11:13 Kung hindi mo pa natanggap ang bautismo sa Banal na Espiritu, ano ang kailangan mong gawin ngayon? Hingin mo ito. 7. Basahin ang Mga Gawa 2:4. Hihingin mo ba, tatanggapin, at sasambahin ang Diyos sa pamamagitan ng pagsasalita sa ibang wika na ipinagkaloob ng Diyos sa iyo? Oo, ako ang magsasalita ngunit ang Banal na Espiritu ang magbibigay ng sasabihin (pagsasalita sa ibang wika o speaking in tongues). 1-89
ARALIN 16 ANG BENEPISYO NG PAGSASALITA SA IBANG WIKA Isinulat ni Andrew Wommack Isa sa mga bagay na nangyari sa panahon noong ang Banal na Espiritu ay unang dumating, lahat ng mga tao na naroon sa pagtitipon ay nagsalita sa ibang wika. Sinasabi sa aklat ng Mga Gawa 2:24 na noong Day of Pentecost, sila ay napuspos ng Banal na Espiritu at nagsalita ng ibang wika ayon sa ipinagkaloob sa kanila ng Banal na Espiritu. Sa buong aklat ng Mga Gawa, nahahayag ang presensiya ng Diyos kapag ang mga tao ay tumanggap sa Banal na Espiritu. Mangyari pa, na mas marami pang higit na kaalaman patungkol sa Banal na Espiritu maliban pa sa pagsasalita ng ibang wika, subalit isa ito sa mga mahahalagang pagpapahayag. Sinasabi sa 1 Corinto 14:13, Kaya't ang nakapagsasalita sa ibang wika ay dapat manalangin na magkaroon din siya ng kakayahang makapagpaliwanag. Kapag ikaw ay nanalangin sa ibang wika, ang espiritu mo ang nananalangin. Sa oras na ikaw ay nagsalita sa ibang wika, manalangin ka at hingin mo na ito ay mabigyang kahulugan upang lumawak ang iyong kaalaman. Maaari kong ibigay ang aking patotoo na noong tinanggap ko ang bautismo ng Banal na Espiritu, at nagsimula akong magsalita sa ibang wika, lubhang nagbago ang aking buhay. Ako ay naniniwala na noong ako ay naisilang na muli, dumating si Hesus at nanirahan sa aking buhay at dito ay idineposito Niya ang lahat, subalit noong dumating ang Banal na Espiritu sa akin, ito ay nagsimulang nagpahayag sa akin at sa ibang tao. Maraming bagay ang nangyari. Sa unang taon ako ay nananalangin sa ibang wika, ang sabi ng isip ko ito ay kabaliwan, na ang lahat ng ginagawa ko ay pagsasayang lamang ng oras. Kailangan ko ng pananampalataya upang makapanalangin sa ibang wika, ito ang dahilan kung bakit sinabi sa Jude 20, nguni't kayo, mga minamahal, papagtibayin ninyo ang inyong sarili sa inyong lubhang banal na pananampalataya. Inaalis ka nito sa natural mong kaisipan, at pangangatwiran, at inilalagay ka sa lugar ng supernatural. Isa pang bagay na naranasan ko sa tuwing ako ay nananalangin sa ibang wika, ay ang mga tao na hindi ko naisip sa matagal ng panahon ay bigla ko na lang maaalala. At sila ay sisimulan kong ipanalangin, at sa loob ng isa o dalawang araw, sila ay makikipag-ugnayan sa akin, at matutuklasan ko na mayroong himala na nangyari. Ang bagay na ito ay nangyari sa akin ng maraming beses at ang ginawa ko ay pinagsama-sama ko ang mga pangyayari, at dito ay nalaman ko na sa tuwing ako ay mananalangin sa ibang wika, ako ay nananalangin sa karunungan na hindi naaabot ng aking sariling kaisipan. Ang aking espiritu na nakakaalam 1-90
ANG BENEPISYO NG PAGSASALITA SA IBANG WIKA ng lahat ng bagay at taglay niya ang kaisipan ni Kristo ang siyang nananalangin para sa mga tao sa paraan na hindi ko kayang gawin sa aking pansariling pang-unawa. Isang araw ako ay nananalangin sa ibang wika--tulad ng sinabi ko na, kinakailangan kong manampalataya upang ako ay manalangin sa ibang wika--at ako ay nakikipaglaban sa mga kaisipan tulad ng, maaari ka naman na magsalita sa wikang alam mo na may bunga na mabuti sa halip na magsalita ng walang kabuluhan. Kailangan kong puksain ang ganitong kaisipan at pagtagumpayan, at nagpatuloy akong nanalangin. Isang ginoo na hindi ko nakita sa loob ng apat na taon ay kumatok sa aking pintuan. Pinapasok ko siya, hindi man lang bumati, umupo na lang, at nag-umpisang umiyak, ibinuhos ang laman ng kanyang puso dahil sa dami ng problema niya. Ako ay nakaupo sa harap niya na nag-iisip, sana ay nanalangin na lang ako sa wikang alam ko. Ang sumunod na naisip ko ay, paano ko ba nalaman na kailangan ko siyang ipanalangin gayong hindi ko siya nakita sa loob ng apat na taon? Sa kinahulihan, saka lang naging maliwanag sa akin na ako pala ay nananalangin, at ang Diyos ay inihahanda pala ako. Ako pala ay namamagitan sa panalangin para sa kanya na kung sa aking paraan o kakayahan ay hindi ko magagawa. Bigla na lang, isang kapahayagan ang dumating sa akin, at sinabihan ko siya, "maaari kong sabihin kung ano ang problema mo." Ipinahayag ko ang ugat ng kanyang suliranin at binigyan ko siya ng kasagutan. Kailangan mong intindihin na ito ay nangyari noong mga panahon na ako ay nasa loob pa ng isang sekta. Hindi niya alam kung ano ang nangyari sa akin, at ako mismo ay hindi rin nakasisiguro kung ano. Kaming dalawa ay natakot. Subalit ang nangyaring iyon ay kapahayagan na pala ng kapangyarihan ng Diyos, at ginamit Niya ito sa supernatural na paraan. Ito ang kahulugan ng istoryang ito: kung ikaw ay nananalangin sa ibang wika, ang nananalangin ay ang iyong espiritu. Ang iyong espiritu ay naisilang na muli, taglay ang kaisipan ni Kristo, at alam kung ano ang kailangang gawin. Ang iyong espiritu ay may basbas (anointing) mula sa Diyos kaya't alam mo ang lahat ng bagay, at walang limitasyon sa iyong espiritu. Kung magagawa mong lumakad sa kapangyarihan at kapahayagan sa iyong espiritu, mangyayari na mababago ang iyong pisikal na buhay. Isa sa mga paraan ng paggawa nito ay simulan mong magsalita sa ibang wika. Kilalanin at paniwalaan mo na sa oras na ginawa mo ito, ay pinatatatag mo ang iyong sarili sa banal mong pananampalataya, dahil ang iyong espiritu ay nananalangin ng mga lihim na karunungan ng Diyos, at darating ang perpektong kapahayagan ng Diyos. At ayon sa 1 Corinto 14:13, ipanalangin mo na mabigyan mo ng kahulugan o interpretasyon. Hindi ibig sabihin nito na kinakailangan mong huminto sa pananalangin sa ibang wika at manalangin ka sa wikang naiintindihan mo; ang ibig sabihin lang nito na ang iyong pang-unawa ngayon ay mabunga na. Kung ikaw ay nagbigay mensahe sa ibang wika sa loob ng bahay sambahan, kailangan mong huminto at ito ay bigyang interpretasyon sa salitang naiintindihan ng lahat. Kapag 1-91
ARALIN 16 tayo ay nananalanging mag-isa, gawin natin na manalangin sa ibang wika at magtiwala na magbibigay ng kapahayagan ang Diyos. Minsan, ang aking pag-uugali ay nagbabago. Ako'y walang tiyak na salita mula sa Diyos, subalit bigla na lang lumilinaw ang mga bagay at ako'y nagkakaron ng ibang pananaw. Maaaring umabot ng isang linggo bago maging malinaw sa akin ang buong kapahayagan, subalit ako ay naniniwala na ang panahon na ginugol ko sa pananalangin sa ibang wika at naniniwala ako na ang interpretasyon ay bahagi nito. Ang pagsasalita sa ibang wika ay napakahalaga dahil sa napakaraming kadahilanan, at sigurado ako na higit pa ito sa pagpapatunay na tinanggap mo ang Banal na Espiritu. Dapat ito ay bahagi ng iyong pang araw-araw na buhay. Ito ay paraan ng diretsong pakikipag-usap sa Diyos Ama na nagmumula sa ating puso, nilalampasan ang iyong pag-iisip, ang pag-aalinlangan at takot. Ito ang nagpapatatag sa iyo at sa iyong pananampalataya at pinakakawalan nito ang mga nakatagong karunungan ng Diyos. Ang dalangin ko ay maranasan ninyong lahat ito, gamitin ang inyong pananampalataya at tanggapin ang buong benepisyo o kabutihang dulot ng pagsasalita sa ibang wika. 1-92
ANG BENEPISYO NG PAGSASALITA SA IBANG WIKA MGA TANONG PATUNGKOL SA PAG-AARAL NA ITO 1. Basahin ang Jude 1:20. Ano ang dakilang kapakinabangan ang matatanggap sa pananalangin sa ibang wika (Speaking in Tongues)? Jude 1:20 Ngunit kayo, mga minamahal, patatagin ninyo ang inyong sarili sa pinakabanal na pananampalataya. Manalangin sa tulong ng Banal na Espiritu. 2. Basahin ang Mga Gawa 2:4. Ano ang bilang ng mga tao na napuspos ng Banal na Espiritu? Gawa 2:4 Napuspos silang lahat ng Banal na Espiritu, at nagsalita sa iba't ibang wika, ayon sa kakayahang magpahayag na ipinagkaloob sa kanila ng Espiritu. 3. Basahin ang Mga Gawa 2:4. Ano ang kanilang ginawa pagkatapos na sila ay mapuspos? 4. Basahin ang 1 Corinto 14:14. Anong bahagi mo ang nananalangin kapag ikaw ay nananalangin sa ibang wika? 1 Corinto 14:14 Sapagkat kung ako'y nananalangin sa ibang wika, nananalangin ang aking espiritu, ngunit wala namang ibinabahagi ang aking pag-iisip. 5. Basahin ang 1 Corinto 14:2. Kung ang tao ay nananalangin sa ibang wika, kanino sya nananalangin? 1 Corinto 14:2 Sapagkat ang nagsasalita sa iba't ibang wika ay hindi sa mga tao nagsasalita kundi sa Diyos, sapagkat walang nakakaunawa sa taong iyon, yamang sa Espiritu ay nagsasalita siya ng mga hiwaga. 6. Basahin ang 1 Corinto 14:2. Kapag ang tao ay nananalangin sa ibang wika, nauunawaan ba ng ibang tao ang sinasabi nila? 7. Basahin ang 1 Corinto 14:2. Kapag ikaw ay nananalangin sa ibang wika, ano ang ipinapanalangin ng iyong espiritu? 8. Basahin ang 1 Corinto 14:4. Kapag ikaw ay nananalangin sa ibang wika, ano ang iyong ginagawa? 1 Corinto 14:4 Ang nagsasalita sa ibang wika ay nagpapatibay lamang ng sarili, ngunit 1-93
ARALIN 16 ang nagpapahayag ng propesiya ay nagpapatibay ng iglesya. 9. Basahin ang 1 Corinto 14:16. Kapag ikaw ay nananalangin sa ibang wika, ano ang iyong ginagawa? 1 Corinto 14:16 Kung hindi gayon, kapag nagpupuri ka sa pamamagitan ng espiritu, paano makapagsasabi ng "Amen" sa iyong pagpapasalamat ang isang taong walang kaalaman, kung hindi naman niya nauunawaan ang sinasabi mo? 1-94
ANG BENEPISYO NG PAGSASALITA SA IBANG WIKA MGA SAGOT 1. Basahin ang Jude 1:20. Ano ang dakilang kapakinabangan ang matatanggap sa pananalangin sa ibang wika (Speaking in Tongues)? Kapag ako ay nananalangin sa ibang wika, pinapatibay ko ang aking sarili. 2. Basahin ang Mga Gawa 2:4. Ano ang bilang ng mga tao na napuspos ng Banal na Espiritu? Silang lahat. 3. Basahin ang Mga Gawa 2:4. Ano ang kanilang ginawa pagkatapos na sila ay mapuspos? Sila ay nagsipagsalita sa ibang wika. 4. Basahin ang 1 Corinto 14:14. Anong bahagi mo ang nananalangin kapag ikaw ay nananalangin sa ibang wika? Ang aking espiritu ang nananalangin. 5. Basahin ang 1 Corinto 14:2 Kung ang tao ay nananalangin sa ibang wika, kanino siya nananalangin? Sa Diyos. 6. Basahin ang 1 Corinto 14:2. Kapag ang tao ay nananalangin sa ibang wika, nauunawaan ba ng ibang tao ang sinasabi niya? Hindi. 7. Basahin ang 1 Corinto 14:2 Kapag ikaw ay nananalangin sa ibang wika, ano ang ipinapanalangin ng iyong espiritu? • Mga Misteryo. • Mga sikreto/natatagong bagay. • Mga kapahayagan ng Diyos sa akin. 8. Basahin ang 1 Corinto 14:4 Kapag ikaw ay nananalangin sa ibang wika, ano ang iyong ginagawa? Nagpapatibay ng sarili. 9. Basahin ang 1 Corinto 14:16 Kapag ikaw ay nananalangin sa ibang wika, ano ang iyong ginagawa? Pinagpapala at nagpapasalamat sa Diyos. 1-95
PAGPAPALAGANAP NG EBANGHELYO SA PAMAMAGITAN NG PAGDIDISIPULO (DISCIPLESHIP EVANGELISM O DE) ANTAS 2
NILALAMAN 1. PAGIGING MAKASARILI: Ang Pinagmumulan Ng Lahat Ng Pighati 2. PAANO PAGNILAYIN ANG SALITA NG DIYOS 3. PAGBABAGO NG ISIP 4. ANG KAHALAGAHAN NG IGLESIA NI KRISTO 5. PAGPAPALAYA (Deliverance) 6. AWTORIDAD / KAPANGYARIHAN NG MANANAMPALATAYA 7. ANG PAGPAPAGALING AY NASA PAGBABAYAD-SALA 8. MGA HADLANG SA PAGPAPAGALING 9. PAGPAPATAWAD 10. KASAL - Part 1 11. KASAL - Part 2 12. ANG URI NG PAG-IBIG NG DIYOS - Part 1 13. ANG URI NG PAG-IBIG NG DIYOS - Part 2 14. PANANALAPI - Part 1 15. PANANALAPI - Part 2 16. ANO ANG GAGAWIN KAPAG ANG IYONG MGA PANALANGIN AY TILA HINDI SINASAGOT 2 - 98 2-103 2-107 2-112 2-120 2-126 2-133 2-139 2-146 2-155 2-161 2-169 2-175 2-181 2-187 2-192
ARALIN 1 PAGIGING MAKASARILI: Ang Pinagmumulan Ng Lahat Ng Pighati Isinulat ni Andrew Wommack Ang pagiging makasarili ang pinagmumulan ng karamihan ng ating mga nararasanan. Mayroong bersikulo sa Kawikaan 13 na dapat mong tingnan, dahil hindi mo ito paniniwalaan kung hindi mo ito binasa sa iyong sariling Bibliya. Sinabi sa bersikulo 10, Sa kapalaluan, ang dumarating ay pagtatalo lamang: nguni't ang karunungan ay nangasa nangaturuang maigi. Sa simula, maraming tao ang hindi sasang-ayon dito at magsasabi, "Sandali lamang. Hindi lamang kapalaluan ang sanhi ng pagtatalo o pag-aaway. Sinasabi sa Kawikaan 17:14 na ang pagtatalo ang simula ng alitan, mayroong hihigit pa sa kapalaluan na pinagmumulan ng alitan. Ito ang ginawa sa akin ng taong ito." Ang iba ay magsasabi, "hindi mo naiintindihan; ganito lang talaga ako." Hindi, sinasabi ng Kasulatan na kapalaluan lamang ang pinanggagalingan ng pagtatalo. Hindi ito isa lamang sa mga pangunahing dahilan; ito lamang ang tanging dahilan. May iilang tao ang hindi sasang-ayon at magsasabi, "ako ay may iba't-ibang problema, ngunit hindi isa dito ang kapalaluan. Kung mayroon man, ako'y may mababang tingin sa sarili, walang dahilan ang sinoman upang ako'y akusahan ng kapalaluan." Kinakailangan nating muling tukuyin ang tunay na kahulugan ng kapalaluan. Hindi lang sa pag-iisip na mas magaling ka sa ibang tao, ngunit sa pinakasimpleng salita, ito ay ang pagtingin sa sarili na ikaw ang sentro ng lahat o sa pag-iisip na sa iyo umiikot ang lahat. Ang pagiging makasarili ay ang tunay na ugat ng lahat ng kapalaluan. Sa Aklat ng Mga Bilang 12:2, si Miriam at Aaron, mga kapatid ni Moises, ay sumalungat sa kanya (Moises), pinuna siya dahil nag-asawa ng ibang lahi, at nagsabi At kanilang sinabi, Ang Panginoon ba'y kay Moises lamang nakipagsalitaan? hindi ba nakipagsalitaan din naman sa atin? Sinasabi ng Kasulatan sa bersikulo 3 na si Moises ang pinakamapagpakumbabang tao sa mundo. Sa halip na siya ay magtampo sa kanilang sinabi, ipinanalangin at namagitan siya para sa kanila. Nang sabihing si Moises ang pinakamapagpakumbabang tao sa mundo, huminto at pagnilayin ito. Hindi natin alam kung ilan ang bilang ng tao sa mundo noon, ngunit paniguradong nasa milyon, at si Moises ang pinakamapagpakumbabang tao sa kanilang lahat. Ang nakamamangha sa pahayag na ito ay walang ibang nagsulat nito kundi si Moises. Ang pinaniniwalaan ng marami na kung ikaw ay mapagpakumbaba, hindi mo ito nalalaman. Ito'y isang maling impresyon kung ano ang kayabangan. Ang kapalaluan ay hindi lamang ang pag-iisip na ikaw ay higit sa iba - ito ay ang pagiging makasarili. Maihahalintulad ito sa isang patpat na sa isang dulo ay kayabangan at sa kabila ay mababang pagtingin sa sarili. Ang 2-98
PAGIGING MAKASARILI: Ang Pinagmumulan Ng Lahat Ng Pighati dalawang ito ay magkasalungat na kapahayagan ng iisa o parehong bagay, ngunit parehong nasa iisang patpat. Ito ay ang pagiging makasarili. Hindi mahalaga kung iniisip mong ikaw ay mas magaling sa iba o mas masahol sa iba, ikaw ay ganap na makasarili. Ang lahat ay nasasala sa pamamagitan nito. Ang isang mahiyaing tao ay mapagmalaki at makasarili, at sarili lamang ang iniisip. Ang aking punto ay ang pagiging makasarili ay ang tunay na ugat ng kapalaluan, at kung babalikan natin ang Kawikaan 13:10 Sa kapalaluan, ang dumarating ay pagtatalo lamang, ang tinutukoy nito ay ang ating pagiging makasarili ang nag-uudyok upang tayo ay magalit, hindi kung ano ang ginagawa ng tao sa atin. Ang ating pagiging makasarili ang dahilan upang tayo ay tumugon sa ginagawa sa atin ng tao. Hindi mo mapipigilan ang tao na gawan ka ng masama; ito ay hindi mangyayari. Ang pagkakaroon ng pananampalataya ay hindi upang kontrolin ang iba subalit upang tulungan kang harapin ang iyong sarili at ang mga saloobin mo. Kaya nga hindi mahalaga kung ano ginagawa ng tao sa iyo. Habang ipinapako si Hesus, nagawa Niyang lumingon sa mga taong gumagawa nito sa Kanya at nagsabi, "Ama, patawarin Mo sila, sapagkat hindi nila alam ang kanilang ginagawa." Hindi Niya kinontrol ang mga taong gumagawa nito sa halip kinontrol Niya ang Kanyang sarili. Ang pagiging makasarili ang nagtutulak sa atin upang magalit. Hindi dumating sa lupa si Hesus para sa Kanyang sarili, kundi dahil sa labis Niyang pag-ibig sa mga tao, kaya Siya naparito. Naisip Niya ang Kanyang ina habang Siya ay nakapako sa krus at sinabi sa isang Niyang disipulo na alagaan siya. Ang dahilan kung bakit si Hesus ay nakapagpatawad at nagawang mahalin ang pumako sa Kanya sa krus - sa gitna ng masidhing paghihirap, kawalan ng katarungan, at lahat ng bagay na Kanyang narasan - ay dahil sa hindi Siya makasarili. Ang iyong sariling karamutan ang siyang nagtutulak sa iyo upang magalit, subalit sinasabi ng Kasulatan na ikaw ay dapat mamatay sa sarili (dead to yourself). Kung may isang bangkay sa harapan ko, maaari ko itong insultohin, sipain, duraan, o kaya ay hindi pansinin, ngunit kung ito ay isang totoong patay na, hindi ito gaganti. Ang dahilan kung bakit ikaw ay tumutugon sa mga bagay sa paligid mo ay nanggagaling sa kung ano ang nasa kalooban mo. Gaano man kalakas ang iyong pananampalataya, hindi mo kayang lubusang alisin ang mga hadlang sa iyong paglago at ang iba pang bagay na maaaring sumugat sa iyong damdamin, ngunit kaya mong pigilan ang iyong sarili at hindi magkasala. Maaari kang dumating sa punto na gawin mong Panginoon ng iyong buhay si Hesus at ibigin Siya, ang Kanyang kaharian, at ang iba pang tao na higit sa pagmamahal mo sa iyong sarili. Matutuklasan mo na kung gagawin mo ito at kontrolin ang iyong sarili, ang alitan at pagtatalo ay mahihinto sa buhay mo. Isa sa mga susi upang magamit ang lahat ng bagay na ibinigay ng Diyos sa atin ay upang maunawaan na hindi ibinigay ng Diyos sa atin ang Kanyang kaharian para sa pansariling 2-99
ARALIN 1 layunin lamang. Hindi Niya ibinigay ang mga bagay na ito sa iyo upang tugunan lamang ang iyong mga pangangailangan. Kinakailangan mong matutunan na ipagkaila ang iyong sarili at isantabi ang pansariling kagustuhan, dito mo lubusang mauunawaan kung ano ang tunay na kahulugan ng buhay. Sa pamamagitan ng pagmamahal sa ibang tao at sa Diyos na higit sa iyong sarili, ay dito matatanggal ang iyong galit at sakit na nararamdaman sa iyong puso, at lahat ng bagay na nasa iyong kalooban. Dalangin ko na iyong isapuso ang mga bagay na aking binanggit at gamitin upang mabuksan ang iyong puso na ang iyong pagiging makasarili ang siyang dahilan ng lahat ng iyong pighati. Sa halip na ibaling ang sisi sa kung saan, kailangan mong tanggapin ang responsibilidad, harapin ito, magpakumbaba sa harap ng Diyos, at hingin sa Kanya na maghari Siya sa iyong buhay. Ito ang paraan upang ikaw ay lumakad sa katagumpayan. 2-100
PAGIGING MAKASARILI: Ang Pinagmumulan Ng Lahat Ng Pighati MGA TANONG PATUNGKOL SA PAG-AARAL NA ITO 1. Basahin ang Marcos 9:33-34. Ano ang pinagtatalunan ng mga disipulo habang patungo sa Capernaum? Marcos 9:33-34 Nakarating sila sa Capernaum. Nang si Jesus ay nasa loob na ng bahay, tinanong niya ang mga alagad, "Ano ang pinag-uusapan ninyo sa daan?" [34] Hindi sila sumagot, sapagkat pinag-usapan nila sa daan kung sino ang pinakadakila. 2. Ito ba ay nagpapakita ng pagiging maramot natin? 3. Basahin ang Marcos 9:35. Ayon sa Kasulatan, ano ang dapat mangyari kung ang isang tao ay nais na mauna? Marcos 9:35 Umupo si Jesus, tinawag ang labindalawa at sinabi, "Sinumang nais maging una, siya'y dapat maging huli sa lahat at lingkod ng lahat." 4. Ibigay ang detalye ng katuruan ni Hesus sa Lucas 22:24-27. Lucas 22:24-27 Nagkaroon ng pagtatalo ang mga alagad kung sino sa kanila ang pinakadakila. [25] Kaya't sinabi Niya sa kanila, "Ang pinuno ng mga Hentil ay naghahangad na sila'y paglingkuran bilang mga panginoon ng kanilang mga nasasakupan; at ang mga nasa kapangyarihan ay itinuturing nilang mga tagatangkilik. [26] Ngunit hindi ganoon sa inyo; sa halip, ang pinakadakila sa inyo ang kailangang maging parang pinakabata, at ang namumuno ay maging tagapaglingkod. [27] Sapagkat sino ba ang higit na dakila? Ang nakaupo sa hapag o ang naglilingkod? Hindi ba ang nakaupo sa hapag? Ngunit ako ay kasama ninyo bilang tagapaglingkod. 5. Basahin ang Kawikaan 13:10. Ano ang tanging sanhi ng pagtatalo? Kawikaan 13:10 Sa kapalaluan, ang dumarating ay pagtatalo lamang: nguni't ang karunungan ay nangasa nangaturuang maigi. 6. Basahin ang Galacia 2:20. Paano tayo dapat mamuhay? Galacia 2:20 Namatay na akong kasama ni Cristo sa krus. Hindi na ako ang nabubuhay ngayon kundi si Cristo na ang nabubuhay sa akin. At ang buhay ko ngayo'y sa pamamagitan na ng pananampalataya sa Anak ng Diyos na nagmahal sa akin at naghandog ng kanyang buhay para sa akin. 7. Basahin ang Mateo 7:12. Ano ang lunas sa pagiging makasarili? Mateo 7:12 Kaya't anumang nais ninyong gawin sa inyo ng iba, gayundin ang gawin ninyo sa kanila, sapagkat ito ang buod ng Kautusan at ng mga propeta. 2-101
ARALIN 1 MGA SAGOT SA ARALIN 1. Basahin ang Marcos 9:33-34. Ano ang pinagtatalunan ng mga disipulo habang patungo sa Capernaum? Sila ay nagtatalo kung sino ang pinakadakila. 2. Ito ba ay nagpapakita ng pagiging maramot natin? Oo. 3. Basahin ang Marcos 9:35. Ayon sa Kasulatan, ano ang dapat mangyari kung ang isang tao ay nais na mauna? Maglingkod sa lahat. 4. Ibigay ang detalye ng katuruan ni Hesus sa Lucas 22:24-27. Lucas 22:24-27 Nagkaroon ng pagtatalo ang mga alagad kung sino sa kanila ang pinakadakila. [25] Kaya't sinabi Niya sa kanila, "Ang pinuno ng mga Hentil ay naghahangad na sila'y paglingkuran bilang mga panginoon ng kanilang mga nasasakupan; at ang mga nasa kapangyarihan ay itinuturing nilang mga tagatangkilik. [26] Ngunit hindi ganoon sa inyo; sa halip, ang pinakadakila sa inyo ang kailangang maging parang pinakabata, at ang namumuno ay maging tagapaglingkod. [27] Sapagkat sino ba ang higit na dakila? Ang nakaupo sa hapag o ang naglilingkod? Hindi ba ang nakaupo sa hapag? Ngunit ako ay kasama ninyo bilang tagapaglingkod. 5. Basahin ang Kawikaan 13:10. Ano ang tanging sanhi ng pagtatalo? Kapalaluan 6. Basahin ang Galacia 2:20. Paano tayo dapat mamuhay? Sa pamamagitan ng pananampalataya ni Kristo (o pananampalataya kay Kristo), hindi nakasentro sa ating sariling lakas o kahinaan. 7. Basahin ang Mateo 7:12. Ano ang lunas sa pagiging makasarili? Isang buhay na nakasentro sa Diyos at sa iba. Gawin mo sa iba kung ano ang gusto mong gawin sa iyo. 2-102
ARALIN 2 PAANO PAGNILAYIN ANG SALITA NG DIYOS Isinulat ni Don Krow Ang ibig sabihin ng pagnilayin o meditate ay pag-isipan, pagplanuhan sa isip, gawing layunin, o balakin. Ang ibig sabihin nito sa Griyego ay paikutin sa isip at imahinasyon. Ang dalawang dahilan ng pagninilay na naaayon sa Biblya ay ang mga sumusunod: ang pag-iisip na ayon sa tamang kaalaman, na kahalintulad ng pagbabago ng kaisipan o renewing of the mind at upang makipag-ugnayan sa Diyos sa pamamagitan ng Kanyang Salita, sa panalangin, sa papuri, at pagninilay; pag-iisip ng tungkol sa Kanya. Ang pagninilay ay maaaring gawing topical study - o pagpili ng paksa na pagninilayin. Halimbawa: ang pagbabautismo. Bigyang kahulugan ang salita (pagbabautismo) sa Griyego, sa Hebreo, o sa isang magandang diksyunaryo. Hanapin ang salitang-ugat na pinanggalingan nito. Isaalang-alang at pag-isipan ang konteksto ng mga bersikulo at ito ay magdadala sa iyo upang pag-aralan ang ibang kaugnay na aralin, katulad ng pagpapatawad (Mga Gawa 2:28), pagsisisi (Mga Gawa 2:38), pananampalataya (Mark 16:16), ang konsiyensiya (1 Pedro 3:21), ang pagtawag sa Panginoon (Mga Gawa 22:16), at iba pa. Kinakailangan mong pagnilayin ang mga katanungan sa isip o ang mga katanungang galing sa Salita ng Diyos, tulad ng: mayroon bang mga kuwalipikasiyon bago magpabautismo? Ano ang layunin ng pagpapabutsimo? Kailan ito isinasagawa? Kailan ang takdang panahon? Ang pagninilay ay maaaring gawin sa pamamagitan ng expositional study o paglalahad ng aralin; ito ay ang pag-aaral ng bawat bersikulo ng isang aklat sa Bibliya. Ang susi ay ang pagnilayin at pag-isipan ng paulit-ulit ng mahabang panahon hanggang maging pamilyar ka sa nilalaman nito (mga bersikulo at kabanata). Ang pagninilay ay maaaring gawin sa pamamagitan ng word studies o pag-aaral ng kahulugan ng mga salita. Ano ang ibig sabihin ng ilang mga salita? Ano ang ibig sabihin ng maniwala (to believe)? Ano ang kahulugan ng salitang Panginoon o Lord? Ano ang kahulugan ng salitang Hesus? Ano ang kahulugan ng salitang Kristo (Christ)? Ano ang kahulugan ng salitang bigyang-katuwiran (justify)? At iba pa. Maaari kang magnilay sa mga talata ng Bibliya. Ang isang talata ay lupon ng kaisipan na nakasulat, kadalasan naglalaman ng maraming pangungusap. Kapag nagpalit ng paksa ang may-akda, siya ay karaniwang nagsisimula ng bagong talata. 2-103
ARALIN 2 Sa pagninilay ng Salita ng Diyos, hanapin ang bantas o punctuation tulad ng tandang pananong o question mark. Bakit ito itinatanong? Ano ang kaugnayan nito sa konteksto? At iba pa. Ang pagninilay sa Salita ng Diyos ay hindi lamang upang makita ang mga salita, kundi upang makita ang Diyos sa likod ng Salita. 2-104
PAANO PAGNILAYIN ANG SALITA NG DIYOS MGA TANONG PATUNGKOL SA PAG-AARAL NA ITO 1. Ano ang kahulugan ng salitang pagninilay? 2. Ano ang dalawang dahilan ng pagninilay ng Salita ng Diyos? 3. Ano ang topical study o pagpili ng paksa na pagninilayin? 4. Ano ang expositional study of the Scriptures o paglalahad ng aralin? 5. Basahin ang Lucas 6:46. Ano sa tingin mo ang ibig sabihin ng salitang Panginoon o Lord? Lucas 6:46 "Bakit ninyo ako tinatawag na 'Panginoon! Panginoon!' gayong hindi naman ninyo sinusunod ang inuutos ko?" 6. Basahin ang Mateo 1:21. Ano ang kahulugan ng salitang Hesus? Mateo 1:21 Magsisilang siya ng isang lalaki at ang ipapangalan mo sa kanya ay Jesus, sapagkat ililigtas niya ang kanyang sambayanan mula sa kanilang mga kasalanan. 7. Basahin ang Lucas 23:1-2. Ano ang kahulugan ng salitang Kristo o Christ? Lucas 23:1-2 Tumindig ang buong kapulungan at dinala si Jesus kay Pilato. [2] Nagsimula sila na paratangan si Jesus. Sinabi nila, "Natagpuan namin ang taong ito na inililigaw ang aming bansa at ipinagbabawal ang pagbubuwis sa Emperador. Sinasabi rin niyang siya ang Cristo, ang hari." 8. Ano ang talata? 9. Ang pagninilay ng Bibliya ay hindi lamang upang hanapin ang mga salita. Sino ang dapat hanapin? 2-105
ARALIN 2 MGA SAGOT SA ARALIN 1. Ano ang kahulugan ng salitang pagninilay? Pag-isipan o paikutin ang isang paksa sa isip. 2. Ano ang dalawang dahilan ng pagninilay ng Salita ng Diyos? Pag-iisip ng tamang kaalaman (pagbabago ng isip) at makipag-ugnayan sa Diyos sa likod ng Kanyang Salita (sa pamamagitan ng pagninilay at pag-iisip sa Kanya). 3. Ano ang topical study o pagpili ng paksa na pagninilayin? Pagpili ng paksa sa Bibliya na pag-aaralan. 4. Ano ang expositional study of the Scriptures o paglalahad ng aralin? Pag-aaral ng bawat bersikulo ng aklat ng Bibliya. 5. Basahin ang Lucas 6:46. Ano sa tingin mo ang ibig sabihin ng salitang Panginoon o Lord? Isang tao na ating sinusunod (tulad ng isang amo). 6. Basahin ang Mateo 1:21. Ano ang kahulugan ng salitang Hesus? Isang Tagapagligtas ng mga kasalanan. 7. Basahin ang Lucas 23:1-2. Ano ang kahulugan ng salitang Kristo o Christ? Isang itinalaga upang maging hari. 8. Ano ang talata? Lupon ng mga kaisipan na nakasulat. 9. Ang pagninilay ng Bibliya ay hindi lamang upang hanapin ang mga salita. Sino ang dapat hanapin? Pakikipag-ugnayan sa Diyos sa likod ng Kanyang Salita. 2-106
ARALIN 3 PAGBABAGO NG ISIP Isinulat ni Don Krow Sa araw na ito pag-uusapan natin ang pagbabago ng isip (renewing the mind). Gusto kong basahin ang dalawang maiksing pahayag. Ang una ay hango sa Filipos 4:8. Sinasabi nito, Kahuli-hulihan, mga kapatid, anumang bagay na totoo, anumang bagay na kagalang- galang, anumang bagay na matuwid, anumang bagay na malinis, anumang bagay na kanais- nais, anumang bagay na kahanga-hanga, kung may anumang kahusayan, at kung may karapat-dapat parangalan, ang mga bagay na ito ang isipin ninyo. Malinaw na sinasabi ni Apostol San Pablo na may mga bagay tayong dapat pag-isipan. Sa ibang salita, maaari nating piliin ang ating mga iniisip. Ngayon ay nauunawaan ko na tayong lahat ay may mga kaisipan na minsan ay salungat sa Salita ng Diyos, ayon sa Roma 7:22-23. Ang alituntunin ng kasalanan na nakikipaglaban sa ating kalooban ay sinasalakay ang ating kaisipan. Sinasabi ng Bibliya sa aklat ng Filipos na hindi natin dapat hayaan na kung saan-saan lumipad ang ating mga kaisipan, maaari nating piliin kung ano ang ating iisipin. Ayon sa Bibliya, sapagka't kung ano ang iniisip niya sa loob niya, ay gayon siya (Kawikaan 23:7). Lubhang mahalaga kung ano ang ating iniisip. Sa Roma 12:1-2, kaya nga, mga kapatid, alang-alang sa habag ng Diyos, ipinapakiusap ko sa inyo na ialay ninyo ang inyong mga katawan bilang handog na buháy, banal, at kalugud-lugod sa Kanya. Ito ang inyong karapat-dapat na pagsamba. [2] Huwag kayong makiayon sa takbo ng kapanahunang ito. Sa halip, hayaan ninyong baguhin kayo sa pamamagitan ng pagbabago ng inyong pag-iisip. Sinasabi ng Bibliya ay maaaring mabago ang ating buhay sa pamamagitan ng pagbabago ng isip. Alam niyo ba na noong ang Apollo Spacecraft ay nagtungo sa kalawakan, kailangan nito ng pagbabago ng direksiyon kada-sampung minuto? Nagtungo ito sa buwan sa isang zig-zag na direksiyon. At ng ito ay nakalapag na, ito ay mayroong 500-milyang itinalagang landing zone, at ito'y halos hindi nakapasok sa loob nito. Sa pangkalahatan, matagumpay ang buong paglalakbay. Kinakailangan nating magkaroon ng layunin at gumawa ng total commitment sa Panginoong Hesus sa pamamagitan ng pag-aalay ng ating sarili (living sacrifice). Ang problema sa pag-aalay ng ating sarili ay kadalasan ay hindi nagtatagal, kaya kailangan nating magbago ng direksiyon sa ating isip. Kailangan nating magkaroon ng puso na nagsasabi, "Panginoon, Ikaw ang gusto ko at ang Iyong kaparaanan ang nais ko." Hindi lamang total commitment ang kailangan upang maging matagumpay ang ating buhay Kristiyano, kailangang gumawa ng hakbang patungo sa pagbabagong buhay sa pamamagitan ng pagbabago ng ating isip. Kung ayaw nating mamuhay nang naaayon sa sanlibutan, hindi tayo dapat mag-isip katulad ng nasa sanlibutan. Katulad ng nabasa natin sa Filipos 4:8 maaari tayong pumili ng ating iisipin. Kung anoman ang kaibig-ibig, patas, kung ano ang magandang 2-107
ARALIN 3 ulat, ito ang ating isipin. Ang ginagawa sa Lumang Tipan ay kinukuha ang Salita ng Diyos at inilalagay sa kanilang pintuan at sa kanilang mga kasuotan. Ang Salita ng Diyos ay palagiang nasa harapan nila. Ang tagubilin ng Diyos sa kanila ay pag-usapan ang Salita Niya araw at gabi upang Ito ay kanilang sundin. At dapat nilang ituro ang lahat ng mga bagay na ito (ang Salita ng Diyos) sa kanilang mga anak. Napakahalaga kung ano ang ating iniisip. Upang magkaroon ng isang buhay na matagumpay, nararapat na gawing pangunahin ang Salita ng Diyos sa lahat ng oras. Ang kasalungat ng kaibig-ibig, patas, kung ano ang magandang ulat ay ang hindi pag-iisip ng mga bagay patungkol sa Diyos at sa Banal na Espiritu. Sinasabi sa Roma 8:6, Ang pag-iisip ng laman ay naghahatid sa kamatayan, ang susunod na bahagi ng bersikulo ay, Subalit ang pag-iisip ng Espiritu ay nagdudulot ng buhay at kapayapaan. Buhay at kapayapaan ang dulot ng pag-iisip ng mga bagay patungkol sa Espiritu ng Diyos. Subalit kung magsisimula tayong mag-isip ng tungkol sa pangangalunya, mga bagay patungkol sa mundo, salapi, pag-iimbot, at iba pa, alam mo ba kung ano ang mangyayari sa ating buhay? Sapagka't kung ano ang iniisip niya sa loob niya, ay gayon siya. Magsisimula kang kumilos na ayon sa nabanggit. Magsisimula tayong ipamuhay ang mga bagay na ito, at sisirain nito ang ating buhay. Makikita natin na ang tunay na labanang espirituwal ng isang mananampalataya ay hindi ang pagsaway sa demonyo sa lahat ng oras, subalit may mga pagkakataon na kinakailangang gawin ito. Ngunit ang labanang espirituwal ay may kinalaman sa kung ano ang ating iniisip at kung saan nananahan ang ating pag-iisip. Ayon sa Isaias 26:3, Iyong iingatan siya sa lubos na kapayapaan, na ang pag-iisip ay sumasa iyo: sapagka't siya'y tumitiwala sa iyo. May mga oras sa isang araw na kailangan nating gumawa ng course adjustments, tulad ng sinasabi sa Roma 12. Kailangan nating sabihin na "Panginoon, mali ang mga kaisipang ito. Kailangan kong bumalik at baguhin ang aking kaisipan at magsimulang isipin ang mga bagay na kaibig-ibig, patas, at mabubuting ulat". Kung ikaw ay mayroong tanggulan (stronghold) o pagkaalipin (bondage), kung iniisip mo ang mga bagay na hindi dapat, kailangan kaagad mong siyasatin ang iyong sarili. Sinasabi ng Bibliya na kung tayo ay lalapit sa Diyos, Siya ay lalapit sa atin. Labanan natin ang kaaway at siya'y tatakbo palayo sa atin. May mga pagkakataon sa aking buhay na pinalampas ko ang mga bagay at ako ay na-depress. Sa mga panahong iyon, mahirap basahin ang Bibliya at sabihing, "Panginoon, ito ang sinasabi mo sa akin. Ito ang sinasabi Mong ako. Ikaw ang aking kalakasan". Alam mo ba na ang iyong katagumpayan ay ganyan lamang kasimple? Kailangan mong sabihing, "lalabanan ko ngayon kung anoman ang pinahihintulutan kong gawin ng kaaway sa akin. Uupo ako at bubuksan ang aking Bibliya, at hindi ko lamang ito babasahin, subalit ako ay makikipag-ugnayan sa Diyos na nasa likod ng mga Salitang ito. Pananatilihin ko ang aking kaisipan sa Kanya. Panginoon ito ang sinasabi mo patungkol sa akin: sinabi Mo na ako ay pinatawad na. Sinabi Mo na ako ay malinis na. Sinabi Mo na walang makapaghihiwalay sa akin sa Iyong pag-ibig". Sa oras na iisipin mo ang mga mabubuting bagay na ginawa ng Diyos para 2-108
PAGBABAGO NG ISIP sa Iyo, hindi magtatagal, makakalimutan mo ang mga bagay na hindi mahalaga. Gagamit ako ng paglalarawan. Minsan may isang tao na nagsabi ng ganito, "ngayon pinaaalalahanan ko kayo na huwag ng isipin ang mga pink elephants sa susunod na sampung minuto". Alam mo ba kung ano ang nangyari? Sa susunod na sampung minuto, ay ginawa natin ay mag-isip tungkol sa mga pink elephants. At sunond niyang tinanong, "ano ang kulay ng Statue of Liberty?" May isang nagsabi na kulay berde. At sinabi niya, "aling kamay ng Statue of Liberty ang nakataas?" At may isang nagsabi na ang kanang kamay. At nagtanong siya, "ano ang hawak ng Statue of Liberty sa kanyang kamay?" At may nagsabi na ito'y sulo (torch). At may nagsabi, "anong nangyari sa mga iniisip mo tungkol sa mga pink elephants?" Sila'y naglaho. Sinasabi ng Kasulatan na kailangan nating palitan ang ating mga kaisipan at iayon sa Kanyang mga kaisipan, kung nakikita natin na paparating ang mga kaisipan na hindi ayon sa sinasabi ng Diyos, at nag-iisip tayo ng mga bagay na hindi dapat isipin, kaagad nating panumbalikin ang ating pag-iisip sa kung sino tayo sa harap ng Diyos. Kinakailangan nating manumbalik sa Panginoon, makipag-ugnayan sa Kanya, hindi lamang sa pamamagitan ng mga salita sa pahina, kundi sa Diyos na nasa likod ng mga salita. Sinasabi ng Bibliya sa Roma 8:6, makikita natin ang pagbabago sa ating buhay at ang kapayapaan na kaloob ng Diyos kung ang atin mga kaisipan ay sumasa-Kanya at ang mga bagay tungkol sa Espiritu. Pagnilayin ang mga bagay na ito, at lumakad sa kalayaan na binayaran ni Kristo para sa atin. 2-109
ARALIN 3 MGA TANONG PATUNGKOL SA PAG-AARAL NA ITO 1. Basahin ang Roma 12:1. Ano ang dapat nating gawin sa ating mga katawan? Roma 12:1 Kaya nga, mga kapatid, alang-alang sa habag ng Diyos, ipinapakiusap ko sa inyo na ialay ninyo ang inyong mga katawan bilang handog na buháy, banal, at kalugud-lugod sa Kanya. Ito ang inyong karapat-dapat na pagsamba. 2. Sinasabi ng Kasulatan na ito na dapat tayong maging iba sa ...? 3. Basahin ang Mga Gawa 17:11. Saan natin dapat isunod ang ating pag-iisip? Mga Gawa 17:11 Higit na mararangal ang mga tao roon kaysa mga taga-Tesalonica. Tinanggap nila ang Salita nang buong pananabik at sinisiyasat araw-araw ang mga Kasulatan kung tunay nga ang ipinapangaral sa kanila. 4. Basahin ang Roma 8:5-6. Ang pag-iisip ng mga espirituwal na bagay ay nagdudulot ng ...? Roma 8:5-6 Ang mga namumuhay ayon sa laman ay nagtutuon ng kanilang isipan sa masasamang hilig nito. Subalit ang mga namumuhay ayon sa Espiritu ay nakatuon sa mga nais ng Espiritu. [6] Ang pag-iisip ng laman ay naghahatid sa kamatayan, subalit ang pag-iisip ng Espiritu ay nagdudulot ng buhay at kapayapaan. 5. Basahin ang Roma 12:1-2. Ano ang dalawang bagay na dapat nating gawin na naaayon sa mga bersikulong ito? 6. Basahin ang Isaias 26:3. Paano tayo manantili sa perpektong kapayapaan? Isaias 26:3-4 Iyong iingatan siya sa lubos na kapayapaan, na ang pagiisip ay sumasa iyo: sapagka't siya'y tumitiwala sa iyo. [4] Magsitiwala kayo sa Panginoon magpakailan man: sapagka't nasa Panginoong Jehova ang walang hanggang kalakasan. 7. Basahin ang Isaias 26:3. Magbigay ng ilang paraan upang mapanatili nating nakatuon ang ating kaisipan sa Panginoon? 2-110
PAGBABAGO NG ISIP MGA SAGOT SA ARALIN 1. Basahin ang Roma 12:1. Ano ang dapat nating gawin sa ating mga katawan? Ihandog o ialay sa Diyos. 2. Sinasabi ng Kasulatan na ito na dapat tayong maging iba sa ...? Sanlibutan o sa mga hindi mananampalataya. 3. Basahin ang Mga Gawa 17:11. Saan natin dapat isunod ang ating pag-iisip? Ang Salita ng Diyos/Kasulatan. 4. Basahin ang Roma 8:5-6. Ang pag-iisip ng mga espirituwal na bagay ay nagdudulot ng ...? Buhay at kapayapaan. 5. Basahin ang Roma 12:1-2. Ano ang dalawang bagay na dapat nating gawin na naaayon sa mga bersikulong ito? Mag-commit ng buhay sa Panginoon bilang isang living sacrifice at magsimulang baguhin ang kaisipan. 6. Basahin ang Isaias 26:3. Paano tayo manantili sa perpektong kapayapaan? Panatilihing nakatuon ang pag-iisip sa Panginoon. 7. Basahin ang Isaias 26:3. Magbigay ng ilang paraan upang mapanatili nating nakatuon ang ating kaisipan sa Panginoon? Panalangin, papuri, pagbubulay ng Salita, pagbibigay pasalamat, at iba pa. 2-111
ARALIN 4 ANG KAHALAGAHAN NG IGLESIA NI KRISTO Isinulat ni Don Krow Sa araw na ito pag-uusapan natin ang kahalagahan ng iglesia ni Kristo. Nais kong basahin ang Hebreo 10:25. Sinasabi dito, Huwag nating pabayaan ang ating pagtitipon, gaya ng ugali ng iba, sa halip ay palakasin ang loob ng isa't isa, lalung-lalo na habang nakikita ninyo na papalapit na ang Araw. Habang patuloy nating pinag-aaralan ang kahalagahan ng iglesia ni Kristo, ang aking tanong ay, "Ano ang iglesia?" Ibinahagi ko ang programa ng Discipleship Evangelism sa isang lokal na iglesia sa Colorado Springs, Colorado. Sinanay namin ang mga tao kung paano ito gamitin, at ginamit ito sa iba't-ibang tagapakinig. Sa loob ng anim na linggo ng pakikipag-ugnayan sa lokal na iglesia, nakapagsimula kami ng dalawampung bible studies na galing sa lokal na kongregasyong ito. Maraming buwan kaming nakipag-ugnayan sa mga tao sa pamamagitan ng mga bible study na ito. Napa-isip ako sa sinabi ng isang pastor, "Alam mo ba na sabi ng Bibliya na ang Panginoon ay nagdagdag sa bilang ng mga naliligtas sa iglesia araw-araw. Bakit hindi natin nakikita ang mga taong ito na dumadalo sa mga bible study na nagiging bahagi ng iglesia?" Habang kami ay nagpapalaganap ng Salita, ang mga tao ay naliligtas at sila ay nadidisipulo at namiministeryohan. Ngunit ang tinutukoy ng pastor ay, "bakit hindi nagtitipon-tipon ang mga tao sa araw ng lingo sa gusaling ito?" Ang konsepto ko sa kung ano ang iglesia ay bahagyang malabo rin. Naligalig ako sa tunay na nabanggit ng pastor, at hindi ko alam kung ano ang nararapat gawin. Tinanong ko ang aking sarili, tunay bang nakakatulong ang programa ng Discipleship Evangelism? Tunay bang naaabot ang buhay ng mga tao? Alam ko na naaabot namin ang maraming tao, kung ano ang lumigalig sa akin ay kung bakit hindi dumadalo ang mga tao sa gawain tuwing Linggo. Nagpasya akong gumawa ng pag-aaral patungkol sa salitang "iglesia". Kung ano ang nakapaloob sa araling ito ay siyang aking natuklasan. Sa Roma 16:3, 1 Corinto 16:19, Colosas 4:15, Filemon 2, Mga Gawa 5:42 at Mga Gawa 20:20, ang pangunahing sinasabi ng Bibliya tungkol sa iglesia sa Bagong Tipan ay sila ay nagtitipon sa bahay ng isang kasapi. Alam ko na may iba't-ibang uri ng mga iglesia. May mga iglesia na nagtitipon sa bahay, mga maliit at malaking miyembro, at mega churches. Ang isang bagay na kumuha ng aking pansin sa Kasulatan sa Bagong Tipan ay ang iglesia ay nagtitipon bilang isang maliit na kongregasyon sa bahay ng isang miyembro. 2-112
ANG KAHALAGAHAN NG IGLESIA NI KRISTO The Expository Dictionary of Bible Words by Lawrence O. Richards (p.164) ay nagsasabi, "maaaring bigyan ng paumanhin kung ang isang tao ay naliligalig patungkol sa kahulugan ng salitang 'iglesia'; ginagamit natin ang salitang ito sa maraming paraan. Maaari itong mangahulugang isang gusali (halimbawa, ang igelsia sa isang kalye), isang denominasyon o organisasyon ng mga mananampalataya (The Reformed Church in America o ang Baptist Church), o isang pagtitipon tuwing linggo (halimbawa, dumalo ka ba sa gawain ngayon). Wala isa man sa mga halimwang ito ay naaayon sa sinasabi ng Bibliya." At napaisip ako, ano nga ba ang tunay na kahulugan nito(iglesia)? Ito'y nagsasabi, "sapagkat maraming tao ay nag-iisip na ang igelsia o simbahan ay isang gusali na kung saan idinaraos ang religious services sa halip na isang kongregasyon na nakikibahagi sa pagsamba, ang tunay na kahulugan ng iglesia o simbahan ay maaaring magdulot ng pagkaligaw. Ang iglesia o simbahan sa Griyego ay ekklesia na nangangahulugang pagtitipon ng mga tao sa layuning sumamba o manalangin o pumuri o nakatuon ang pansin sa Diyos. "Ang ekklesia sa Bagong Tipan ay sumasaklaw sa anomang bilang ng mga mananampalataya. Maaari itong gamitin sa maliit na grupo na nagtitipon sa mga bahay-bahay (Roma 16:5). Sinasaklaw ang lahat ng mga mananampalataya sa isang malaking siyudad (Mga Gawa 11:22), o isang malawak na heograpikal na distrito, tulad ng Asya at Galasya". At nagpapatuloy itong nagsasabi, "ang karaniwang pagtitipon ng iglesia ay sa isang bahay. Kapag ang isang kongregasyon ay nagtagpo, ang bawat isa ay may himno, isang salita ng pagtuturo, isang paghahayag, pagsasalita sa ibang wika o ang interpretasyon nito (1 Corinto 14:26). Ang bawat isa ay nagpahayag at ang iba ay tinitimbang na mabuti kung ano ang naipahayag (1 Corinto 14:29) ... ang pagbabahaging ito ay lubhang mahalaga sa buhay ng isang iglesia o simabahan bilang isang lupon ng mga mananampalataya ... ang bawat isa ay inaasahang mag-alay at maglingkod sa iba ayon sa kanyang spiritual gift(s)." Sinasabi sa Hebreo 10:25 na "huwag kaligtaan ang pagtitipon-tipon ng mga kapatiran". Ang iglesia o simbahan ay isang lupon ng mga mananampalataya na nagtitipon sa layuning purihin si Hesus, makipagniig sa Kanya, makatanggap ng direksyon, at sundin ang direksyong Kanyang ibinigay. Ang pangunahing layunin ng New Testament Church ay upang pagtibayin ang bawat mananampalataya. Sila ay nagtatagpo upang palakasin ang bawat isa sa kanilang pananampalataya. Ang sinaunang iglesia o simbahan ay nakatuon sa pagpapalaganap ng Ebanghelyo. Humayo ang bawat isa, ibinahagi ang kanilang pananampalataya kay Hesu Kristo, at sa kanilang paghayo, pinalaki ng Diyos ang bilang ng mga mananampalataya dahil sa kanilang pagsisisi at paniniwala. Sila ay nagtipon-tipon upang palakasin ang bawat isa, at gamitin ang kanilang spiritual gifts, pagsilbihan ang bawat isa, at upang magsalu-salo sa pamamagitan ng pamamahagi ng pagkain. Kapag sila ay nagkatipon, ginagamit nila ang kanilang spiritual gifts upang pagtibayin ang bawat 2-113
ARALIN 4 isa. At sila ay hahayo upang ipangaral ang Salita, at ito ay kanilang inuulit-ulit.Naniniwala sila sa Panginoong Hesu Kristo at sila ay nagtitipon. Hindi mahalaga kung saan sila nagtitipon, maaaring sa isang gusali o sa tahanan ng isang kasapi. Maaaring isang malaking grupo ng tao o isang maliit na grupo na magkikita-kita sa isang bahay. Hindi lubhang mahalaga kung saan sila nagkikita o kung gaano kalaki o kaliit ang grupo, ang mahalaga ay nagtitipon sila upang magamit ang kanilang mga kaloob, magpalakasan na ang layunin ay mapagtibay ang bawat isa. Napagtanto ko na habang pinag-aaralan namin ang Discipleship Evangelism Program, nagtatagpo sa iba't-ibang bible studies, sa iba't ibang lugar sa layuning himukin ang bawat isa, patatagin ang pananampalataya at maturuan sa pamamagitan ng Salita ng Diyos, at magamit ang spiritual gifts. Hindi mahalaga kung ikaw ay dumadalo sa denominational or non-denominational church, sa isang malaki o maliit na pagtitipon - sinasabi ng Kasulatan na habang papalapit ang Araw ng Paghuhukom, habang lumalaganap ang kasalanan, higit na lumalaganap ang biyaya ng Diyos. Ang biyaya ng Diyos ay magiging sagana sa mga pagtitipong ito ng mga mananampalataya. Sa isang simbahan o iglesia na ang bawat mananampalataya ay may bahagi sa ministeryo ni Hesu Kristo, maaari tayong magministeryo sa kapwa mananampalataya, pagpayuhan ang bawat isa, palakasin ang bawat isa sa paggamit ng ating spiritual gifts. May pakinabang kung nagtitipon-tipon tayo kahit na dalawa o tatlo lamang, at kailangang gawin ito sa isang regular basis. May mabuting dulot ang pagtitipon-tipon sapagkat nagagamit natin ang ating spiritual gifts, nagpapalakasan tayo, pinapatibay ang bawat isa, nagiging matatag ang ating pananampalataya kay Hesus, at nagpapanalanginan. Marami tayong maaaring pag-usapan patungkol sa iglesia. Maaari nating talakayin ang tungkol sa mga elders of the church, overseers, mga pastor, ang pamahalaan ng simbahan, ngunit hindi ang mga ito ang layunin ng katuruang ito. Ang layunin ay upang malaman ang tunay na layunin ng iglesia at upang malaman na hindi tayo dapat mamuhay ng nakahiwalay tulad ng isang tao na naninirahan sa isang isla ng mag-isa. Hindi tayo mabubuhay sa ganitong paraan. Nang tinanggap natin ang kaligtasan, naging bahagi tayo ng katawan ni Kristo - ang pangkalahatang katawan ng mga mananampalataya. Kailangan natin ang bawat isa, sa ating pagtitipon-tipon bilang Iglesia ng Diyos, tayo ay nagpapalakasan at pinaglilingkuran ang bawat isa sa pamamagitan ng mga spiritual gifts na ibinigay ng Diyos. Kaya hinihikayat ko kayo, makipagtagpo sa mga mananampalataya. 2-114
ANG KAHALAGAHAN NG IGLESIA NI KRISTO MGA TANONG PATUNGKOL SA PAG-AARAL NA ITO 1. Basahin ang Hebreo 10:25. Ano ang hindi natin dapat talikuran? Hebreo 10:25 Huwag nating pabayaan ang ating pagtitipon, gaya ng ugali ng iba, sa halip ay palakasin ang loob ng isa't isa, lalung-lalo na habang nakikita ninyo na papalapit na ang Araw. 2. Basahin ang Mga Gawa 5:42. Ano ang dalawang bagay na ginawa nila tungkol kay Hesu Kristo? Mga Gawa 5:42 Araw-araw, sa templo at sa mga bahay-bahay, wala silang tigil sa pagtuturo at pangangaral na si Jesus ang Kristo. 3. Basahin ang Mga Gawa 2:42. Ano ang apat na bagay na patuloy na ginawa ng sinaunang iglesia ? Mga Gawa 2:42 Masigasig silang nanatili sa mga turo ng apostol, sa pagsasama-sama bilang magkakapatid, sa pagpuputul-putol ng tinapay, at sa pananalangin. 4. Basahin ang Mga Gawa 2:44-45. Tama o mali: ang unang iglesia ay nagpatuloy sa pagbibigay ng salapi upang ipatayo ang parking lot ng simbahan? Mga Gawa 2:44-45 At nagsama-sama ang lahat ng mga mananampalataya at ibinahagi ang kanilang mga ari-arian para sa lahat. [45] Ipinagbili nila ang kanilang mga ari-arian at mga kayamanan at ang napagbilhan ay ipinamahagi sa lahat, ayon sa pangangailangan ng bawat isa. 5. Basahin ang 1 Corinto 12:28. Ano ang walong uri ng kaloob na ibinigay ng Diyos sa Kanyang iglesia? 1 Corinto 12:28 At ang Diyos ay naglagay sa iglesya, una, ng mga apostol, ikalawa, ng mga propeta, ikatlo, ng mga guro, at ng mga himala, at mga kaloob ng pagpapagaling, mga pagtulong, mga kakayahan sa pamumuno, at iba't ibang uri ng wika. 6. Basahin ang 1 Corinto 14:26. Kapag nagtitipon ang iglesia, may kalayaan silang ipahayag ang kanilang mga kaloob. Magbigay ng limang bagay na naganap ng sila ay nagkatipon-tipon. 1 Corinto 14:26 Kaya ano'ng ibig kong sabihin, mga kapatid? Sa inyong pagkakatipon, bawat isa ay may awit, may aral, may pahayag, may wika, o kaya'y may pagpapaliwanag. Dapat isagawa ang lahat ng mga bagay para sa pagpapatibay ng iglesya. 2-115
ARALIN 4 7. Basahin ang Mga Gawa 6:1. Kanino ibinahagi ng sinaunang New Testament church ang pang-araw-araw na pagkain? Mga Gawa 6:1 Nang mga araw na patuloy ang pagdami ng mga alagad, nagreklamo ang mga Helenista laban sa mga Hebreo. Ito'y sa dahilang napapabayaan ang kanilang mga babaing balo sa pang-araw-araw na pamamahagi ng ikabubuhay. 8. Basahin ang Santiago 1:27. Tungkol saan ang tanging relihiyon na pinahahalagahan ng Diyos? Santiago 1:27 Ang dalisay at walang kapintasang relihiyon sa harap ng ating Diyos at Ama ay ito: ang dalawin ang mga ulila at ang mga balo sa kanilang kahirapan, at panatilihing malinis ang sarili mula sa karumihan ng sanlibutan. 9. Basahin ang 1 Timoteo 5:9-11. Ano ang pamantayan ng sinaunang New Testament church upang makakuha ng suporta ang mga balo? 1 Timoteo 5:9-11 Dapat isama sa listahan ang isang biyuda kung siya ay animnapung taong gulang pataas, naging asawa ng iisang lalaki, [10] at kilala sa paggawa ng mabuti, gaya ng maayos na pagpapalaki ng mga anak, may magandang loob sa mga panauhin, naglilingkod sa mga kapatid sa Panginoon, tumutulong sa mga nangangailangan, at naglalaan ng sarili sa paggawa ng mabuti. [11] Huwag mong isasama sa listahan ang mga batang biyuda, sapagkat maaaring ilayo sila kay Cristo ng kanilang maalab na pagnanasa at sila'y mag-asawang muli. 10. Basahin ang 1 Corinto 9:14. Maliban sa mga balo, mga ulila, mga salat sa buhay, sino pa ang sinusuportahan ng iglesia? 1 Corinto 9:14 Sa gayunding paraan, itinakda ng Panginoon na ang mga nangangaral ng ebanghelyo ay dapat kumuha ng ikabubuhay mula sa ebanghelyo. 11. Basahin ang Mateo 25:35-40. Bakit iniisip ng mga tao na ang pag-aalay ng salapi ay ang tanging paraan upang makapagbigay sa Diyos? Mateo 25:35-40 Sapagkat ako'y nagutom at ako'y inyong pinakain. Ako'y nauhaw, at ako'y inyong pinainom. Ako'y naging isang dayuhan, at ako'y inyong pinatuloy. [36] Ako'y naging hubad at ako'y inyong dinamitan. Ako'y nagkasakit at ako'y inyong dinalaw. Ako'y nabilanggo at ako'y inyong pinuntahan.' [37] Pagkatapos ay itatanong sa kanya ng mga matuwid, 'Panginoon, kailan ka namin nakitang gutom, at ika'y pinakain, o kaya'y uhaw, at aming pinainom? [38] Kailan ka namin nakitang isang dayuhan at pinatuloy ka, o kaya'y hubad, 2-116
ANG KAHALAGAHAN NG IGLESIA NI KRISTO at dinamitan ka? [39] At kailan ka namin nakitang maysakit, o nakabilanggo at dinalaw ka namin?' [40] At sasagot sa kanila ang Hari ng ganito: 'Tinitiyak ko sa inyo, yamang ginawa ninyo ito sa isa sa pinakahamak sa mga kapatid kong ito, sa akin ninyo ito ginawa.' 12. Basahin ang Mga Gawa 4:32-35 at Kawikaan 3:9-10. Ano ang ginawa ng mga church elders at mga pastor sa pananalapi ng iglesia? Mga Gawa 4:32-35 Lahat ng mga mananampalataya ay nagkakaisa sa puso at kaluluwa. Hindi sinarili ng sinuman ang kanyang mga ari-arian, kundi lahat ng mga bagay ay kanilang pinagsasaluhan. [33] Taglay ang dakilang kapangyarihan, nagpatotoo ang mga apostol tungkol sa muling pagkabuhay ng Panginoong Jesus. At sumakanilang lahat ang dakilang pagpapala ng Diyos. [34] Walang sinumang naghihikahos sa kanila sapagkat ipinagbibili ng lahat ang kanilang mga lupa at mga bahay at ipinapaubaya ang pinagbilhan ng mga ito [35] sa pamamahala ng mga apostol at ipinamamahagi naman iyon ayon sa pangangailangan ng bawat isa. Kawikaan 3:9-10 Parangalin mo ang Panginoon ng iyong tinatangkilik, at ng mga unang bunga ng lahat mong ani: [10] Sa gayo'y mapupuno ang iyong mga kamalig ng sagana, at ang iyong mga alilisan ay aapawan ng bagong alak. 2-117
ARALIN 4 MGA SAGOT SA ARALIN 1. Basahin ang Hebreo 10:25. Ano ang hindi natin dapat talikuran? Pagtitipon-tipon ng mga mananampalataya. 2. Basahin ang Mga Gawa 5:42. Ano ang dalawang bagay na ginawa nila tungkol kay Hesu Kristo? Pagtuturo at pangangaral. 3. Basahin ang Mga Gawa 2:42. Ano ang apat na bagay na patuloy na ginawa ng sinaunang iglesia? Masigasig silang nanatili sa mga turo ng apostol, sa pagsasama-sama bilang magkakapatid, sa pagpuputul-putol ng tinapay, at sa pananalangin. 4. Basahin ang Mga Gawa 2:44-45. Tama o mali: ang unang iglesia ay nagpatuloy sa pagbibigay ng salapi upang ipatayo ang parking lot ng simbahan? Mali. 5. Basahin ang 1 Corinto 12:28. Ano ang walong uri ng kaloob na ibinigay ng Diyos sa Kanyang iglesia? Apostol, ikalawa, ng mga propeta, ikatlo, ng mga guro, at ng mga himala, at mga kaloob ng pagpapagaling, mga pagtulong, mga kakayahan sa pamumuno, at iba't ibang uri ng wika. 6. Basahin ang 1 Corinto 14:26. Kapag nagtitipon ang iglesia, may kalayaan silang ipahayag ang kanilang mga kaloob. Magbigay ng limang bagay na naganap ng sila ay nagkatipon- tipon. Ang bawat isa ay may awit, may aral, may pahayag, may wika, o kaya'y may pagpapaliwanag. 7. Basahin ang Mga Gawa 6:1. Kanino ibinahagi ng sinaunang New Testament church ang pang-araw-araw na pagkain? Mga balo. 8. Basahin ang Santiago 1:27. Tungkol saan ang tanging relihiyon na pinahahalagahan ng Diyos? Kinakalinga ang mga ulila at ang mga balo sa kanilang kahirapan. 9. Basahin ang 1 Timoteo 1:5-11. Ano ang pamantayan ng sinaunang New Testament church upang makakuha ng suporta ang mga balo? 2-118
ANG KAHALAGAHAN NG IGLESIA NI KRISTO Dapat isama sa listahan ang isang biyuda kung siya ay animnapung taong gulang pataas, naging asawa ng iisang lalaki, [10] at kilala sa paggawa ng mabuti, gaya ng maayos na pagpapalaki ng mga anak, may magandang loob sa mga panauhin, naglilingkod sa mga kapatid sa Panginoon, tumutulong sa mga nangangailangan, at naglalaan ng sarili sa paggawa ng mabuti. [11] Huwag mong isasama sa listahan ang mga batang biyuda. 10. Basahin ang 1 Corinto 9:14. Maliban sa mga balo, mga ulila, mga salat sa buhay, sino pa ang sinusuportahan ng iglesia? Ang mga mangangaral ng ebanghelyo. 11. Basahin ang Mateo 25:35-40. Bakit iniisip ng mga tao na ang pag-aalay ng salapi ay ang tanging paraan upang makapagbigay sa Diyos? Sapagkat iyon ang naituro sa kanila. 12. Basahin ang Mga Gawa 4:32-35 at Kawikaan 3:9-10. Ano ang ginawa ng mga church elders at mga pastor sa pananalapi ng iglesia? Magbigay sa mga nangangailangan, parangalan ang Panginoon sa pamamagitan ng pagbibigay. 2-119
ARALIN 5 PAGPAPALAYA (Deliverance) Isinulat ni Don Krow Pag-aaralan natin ngayon ang demonology. Ginugol ni Hesus ang Kanyang ministeryo sa lupa sa pagpapalayas ng mga demonyo, pagpapagaling sa may sakit, pagbuhay ng patay, at paggawa ng iba pang mga himala. Halos nasa ika-apat na bahagi ng Kanyang ministeryo ay nagugol sa pagpapalayas ng mga masasamang espiritu sa mga tao. Sinasabi sa aklat ng Mga Gawa 10:38, kung paanong si Jesus na taga-Nazareth ay binuhusan ng Diyos ng Banal na Espiritu at ng kapangyarihan; kung paanong naglibot siya na gumagawa ng mabuti at nagpapagaling ng lahat ng mga pinahihirapan ng diyablo, sapagkat kasama niya ang Diyos. Mayroon akong ibang pananaw patungkol sa demonology - na ang mga demonyo, ang masasamang espiritu, ang mga maruruming espiritu, o kung anong nais mong itawag sa kanila - ay nagpapakita lamang sa India o third-world countries kung saan ang mga tao ay hindi sumasamba sa Tunay at Buhay na Diyos bagkus ay sumasamba sa mga diyos-diyosan. Ako'y nagkamali. Ibig kong ikwento sa inyo ang aking naging karanasan maraming taon na ang nakalipas sa isang simbahan sa Dallas, Texas. Ang lahat ng tao ay umaawit ng biglang bumagsak ang isang batang babae sa sahig. Para bang siya ay nangingisay. Nagkataon na may isang doktor doon na nagngangalang Dr. Rice. May ilang tao na may tahanan na ilang bloke mula sa simbahan, at sinabi ni Dr. Rice na dalhin siya doon upang masuri siya. Nang makarating kami sa tahanang ito, ang batang babaeng ito ay parang isang mabangis na pusa! Ang kanyang mga mata ay nanlalaki, at mayroong isang malakas na tinig ng lalaki na nagsasalita mula sa bibig ng batang babae, marahil ang batang babae ay hindi titimbang ng 100 pounds. Ako ay biglang pinagsalitaan ng ganito: "IKAW AY PUPUNTA SA IMPIYERNO!" Ako ay sumagot, "hindi!" Ako ay natakot dahil hindi ko pa naranasan ang ganito kailanman. At ang batang babae ay sumagot, "OO, IKAW AY PUPUNTA SA IMPIYERNO", at ako ay sumagot, "Hindi. Hindi ako pupunta sa impiyerno." Para bang siya ay may kapangyarihan laban sa akin, at hindi ko alam ang aking gagawin o kung paano ko haharapin ang espiritung ito na nasa batang babae. Isa sa aking matalik na kaibigan ay lubhang natakot at siya ay dali-daling umalis. Ako ay naiwan. Tinanong ko ang aking sarili, ano ang dapat kong gawin? Ang batang babae ay may kakaibang lakas, at nagsimulang magsalita na para bang Aleman - lahat ng uri ng mababangis na pagpapakita ng demonyo ay lumabas sa kanya. Siya ay sinasaniban ng demonyo, at kahit hindi ko alam kung ano ang aking gagawin, naniniwala ako na may kapangyarihan ang Bibliya. Para bang noong tayo ay mga batang paslit at nanonood ng nakakatakot na palabas tulad ng Dracula. Ang bampira ay lalapit sa isang tao, at biglang maglalabas ng krus at ang bampira ay matatakot. Ganito ang aking pananaw tungkol sa Bibliya. Alam ko na ito'y may kapangyarihan, 2-120
PAGPAPALAYA (Deliverance) ngunit hindi ko alam kung paano ko mailalabas ang kapangyarihang ito na galing sa Bibliya. Tinulungan ako ng biyaya ng Diyos, dahil hindi ko naranasan ang ganito kailanman. Binuksan ko ang aking Bibliya sa Bagong Tipan at mangyari na nabuksan ito sa aklat ng Filipos. Sinimulan kong basahin ang kabanata 2:8-11, At nang natagpuan sa kaanyuan ng tao, [8] ibinaba niya ang kanyang sarili, at naging masunurin hanggang sa kamatayan, maging kamatayan sa krus. [9] Kaya naman siya'y lubusang itinaas ng Diyos, at ginawaran ng pangalang higit na mataas kaysa lahat ng pangalan; [10] upang sa pangalan ni Jesus ang bawat tuhod ay lumuhod, ang mga nasa langit, nasa lupa, at nasa ilalim ng lupa, [11] at ipahayag ng bawat bibig na si Jesu-Cristo ay Panginoon, sa ikaluluwalhati ng Diyos Ama. At sinabi ng demonyo, "Huwag mong sabihin yan! Hindi ko kakayanin ang mga salitang 'yan! Huwag mong sabihin yan!" Naisip ko, ibang klasing reaksyon! Kaya nga sinabi ko, "sa ngalan ni Hesus, ang lahat ay luluhod - mga bagay sa langit, mga bagay sa lupa, at mga bagay sa ilalim ng lupa". "Huwag mong sabihin yan! Hindi ko kakayanin ang mga salitang yan! Huwag mong sabihin 'yan! Huwag mong sabihin 'yan!" ang sigaw ng batang babae. Naisip ko, nababaliw ang demonyong ito sa loob ng batang babae, at ang ginagawa ko lamang ay basahin ang Salita ng Diyos! Kaya nga binasa ko ulit, At nang natagpuan sa kaanyuan ng tao, ibinaba niya ang kanyang sarili, at naging masunurin hanggang sa kamatayan, maging kamatayan sa krus. Kaya naman siya'y lubusang itinaas ng Diyos, at ginawaran ng pangalang higit na mataas kaysa lahat ng pangalan; upang sa pangalan ni Jesus ang bawat tuhod ay lumuhod. At ganun muli ang kanyan reaksyon: "Huwag mong sabihin yan! Hindi ko kakayanin ang mga salitang 'yan! Huwag mong sabihin yan!" At hinablot ng demonyo ang tainga ng batang babae, at siya'y nagsabi "Huwag mong sabihin yan! Hindi ko kakayanin ang mga salitang 'yan! Huwag mong sabihin yan!" Itinapon ng demonyo ang batang babae sa aking harapan, at siya'y nagsimulang lumuhod sa pangalan ni Hesus. At sinabi ko, "sa pangalan ni Hesus ang lahat ay luluhod, sa langit o sa lupa o sa ilalim ng lupa." Sa mga unang sandali, may kapangyarihan ang demonyo laban sa akin. Akala ko ako'y kanyang lalatiguhin, bubugbugin, at ihahagis palabas - hindi ko alam! Ang tanging nalalaman ko ay may kapangyarihan ang Bibliya, at binuksan ko ito at sinimulang basahin. Sinasabi ng Bibliya sa Efeso 6:17, Gamitin ninyo ang helmet ng kaligtasan, at ang tabak ng Espiritu, na walang iba kundi ang salita ng Diyos. Mayroong nakapipinsalang armas katulad ng isang tabak na makasusugat at makapananakit sa kaaway. Ito ay ang Sword of the Spirit, ang Salita ng Diyos. Naaalala mo ba ng si Hesus ay tuksuhin? Nilapitan Siya ng kaaway at sinabi ng kaaway sa Kanya "ibibigay ko ang lahat ng kaharian sa mundo kung ikaw ay luluhod at sasambahin ako". Sumagot sa kanya si Jesus, "Layas, Satanas! Sapagkat nasusulat, 'Ang Panginoong Diyos ang iyong sasambahin at siya lamang ang iyong paglilingkuran." (Mateo 4:10). At tinukso Siyang muli ng kaaway, at sinabi ni Hesus "nasusulat, Satanas...nasusulat", at binanggit Niya ang Salita ng Diyos. Ginamit Niya ang Sword of the Spirit, at sinabi ng Bibliya na ang diablo ay lumayas at 2-121
ARALIN 5 iniwan Siya ng ilang panahon. Ang tanging armas na mayroon tayo upang talunin ang kaaway ay ang Sword of the Spirit, ang Salita ng Diyos. Alam mo ba kung ano ang natutunan ko mula dito? Ito ang aking natutunan: sa bawat oras na gusto kong mag-aral ng Salita ng Diyos, iniisip ko na ako ay gutom na gutom at kailangan kong humanap ng makakain, o iniisip ko ang lahat ng bagay na hindi ko nagawa sa araw na iyon. Alam ko na may iba sa discipleship class na mayroong iba't-ibang dahilan upang sila ay lumiban sa klasi. At aking napagtanto kung bakit. Mayroong bagay sa Bibliya na nais ng Diyos na ating malaman at ayaw ng kaaway na malaman natin ito. Kaya nga sa oras na ikaw ay mag-aaral ng Salita ng Diyos o pumasok sa discipleship class, mayroong bagay sa Salita ng Diyos na ayaw ng kaaway na malaman mo - ayaw niyang malaman mo ang Diyos sa likod ng mga salita. Mayroong kaharian ng kadiliman, at mayroon ding kaharian ang Anak ng Diyos. Sa Colosas 1:13, Siya ang nagligtas sa atin mula sa kapangyarihan ng kadiliman at naglipat sa atin tungo sa kaharian ng kanyang minamahal na Anak. Kaninong kaharian ka nabibilang? Ang isang kaharian ay mayroong namumuno at naghahari. Si Hesu Kristo ay isang hari. Ibinigay mo na ba ang buhay mo sa Kanya? Sumusunod ka ba sa Kanya ngayon? O hinahayaan mo ba na ang ibang bagay ang manguna sa iyong buhay? Sinabi ni Hesus sa Lucas 6:46, "Bakit ninyo ako tinatawag na 'Panginoon! Panginoon!' gayong hindi naman ninyo sinusunod ang inuutos ko?" Gusto Niyang Siya ang pangunahin sa atin buhay, Siya ang number one. Mayroong kaharian ng kadiliman na sinusubukang alisin si Hesus sa Kanyang pangunguna, isang posisyon na Siya ay hari sa ating buhay. Ang dahilan nito ay nais ng kaaway na siya ang pumalit sa pangunguna ni Hesus sa ating buhay. Manumbalik kay Hesus ng buong puso at mapagtanto na may kaaway. Ang pangalan niya ay satanas at mayroon siyang demonic power, ngunit sinasabi ng Bibliya na tayo'y mayroong kapangyarihan laban sa kaaway. Sinabi ni Hesus sa Mateo 10:8 Ang mga maysakit ay inyong pagalingin, ang mga patay ay inyong buhayin, ang mga ketongin ay inyong linisin, at ang mga demonyo ay inyong palayasin. Tinanggap ninyo nang walang bayad, ipamigay din ninyong walang bayad. Ipangaral ang Ebanghelyo ng kaharian, at habang ikaw ay humahayo may taglay kang kapangyarihan laban sa kaaway. Huwag mong hayaan ang kaaway na agawin ang anomang ibinigay ng Diyos sa iyo. Gawin mong Panginoon si Hesus at number one sa buhay mo. Hindi mo ito pagsisisihan. 2-122
PAGPAPALAYA (Deliverance) MGA TANONG PATUNGKOL SA PAG-AARAL NA ITO 1. Basahin ang Efeso 6:12. Paano ipinahayag ng bersikulong ito ang labanan sa pagitan ng hukbo ng kadiliman at espirituwal na puwersa ng kaharian ng Diyos? Efeso 6:12 Sapagkat ang pakikipaglaban natin ay hindi sa laman at dugo, kundi laban sa mga pamunuan, laban sa mga kapangyarihan, laban sa mga makasanlibutang hukbo ng kadilimang ito, laban sa mga espirituwal na puwersa ng kasamaan na nasa kaitaasan. 2. Basahin ang Marcos 16:17. Ano ang sinasabi ng bersikulong ito tungkol sa kapangyarihan o awtoridad ng isang mananampalataya? Marcos 16:17 Ang mga tandang ito ay tataglayin ng mga sumasampalataya: magpapalayas sila ng mga demonyo sa aking pangalan at magsasalita sila ng mga bagong wika. 3. Basahin ang Santiago 4:7. Ano ang dapat gawin ng isang tao na naghahangad na mapalaya sa impluwensiya ng mga demonyo? Santiago 4:7 Kaya't pasakop kayo sa Diyos. Labanan ninyo ang diyablo, at siya ay tatakbo palayo sa inyo. 4. Basahin ang Santiago 1:14. Paano tayo nililinlang ng diyablo na gawing kanais-kais ang isang bagay na masama? Santiago 1:15 Natutukso ang tao kapag siya'y naaakit at nagpapatangay sa sarili niyang pagnanasa. 5. Basahin ang Roma 6:30. Ang taong namumuhay na puno ng mga bagay na patungkol kay Kristo, kusang lalayo ang mga demonyo sa kanya. Ano ang ibig ipagawa ng besikulong ito sa atin? Kawikaan 6:13 Huwag na rin ninyong ialay sa kasalanan ang anumang bahagi ng inyong katawan bilang kasangkapan sa paggawa ng kasamaan. Sa halip, ialay ninyo ang inyong sarili sa Diyos, bilang namatay na at muling binuhay, at ialay sa kanya ang mga bahagi ng inyong katawan bilang kasangkapan ng pagiging matuwid. 6. Basahin ang Roma 13:14. Sa gawa ng laman nagtatagumpay ang demonyo, kaya't talunin natin ito sa paglakad na kasama ang Diyos sa pamamagitan ng pag-ibig at kadalisayan. Ano 2-123
ARALIN 5 ang dapat gawin upang hindi magtagumpay ang diablo? Roma 13:14 Sa halip, isapuso ninyo ang Panginoong Hesu-Cristo, at huwag bigyang-daan ang hilig ng laman patungo sa mga pagnanasa nito. 7. Basahin ang Lucas 10:17-19. Hindi sinabi ni Hesus na manalangin tayo sa Kanya upang palayasin ang mga demonyo. Binigyan Niya tayo ng kapangyarihan o awtoridad. Sinasabi ng bersikulong ito na mayroon tayong kapangyarihan o awtoridad laban sa ...? Lucas 10:17-19 Bumalik ang pitumpu't dalawa [b] at nagagalak na nagsabi kay Jesus, "Panginoon, maging ang mga demonyo ay nagpapasakop sa amin dahil sa inyong pangalan!" [18] At sinabi niya sa kanila, "Nakita ko si Satanas na bumulusok mula sa langit tulad ng kidlat. [19] Tingnan ninyo, binibigyan ko kayo ng kapangyarihang tapakan ang mga ahas at mga alakdan, at mangibabaw sa kapangyarihan ng kaaway. Walang makapananakit sa inyo. 2-124
PAGPAPALAYA (Deliverance) MGA SAGOT SA ARALIN 1. Basahin ang Efeso 6:12. Paano ipinahayag ng bersikulong ito ang labanan sa pagitan ng hukbo ng kadiliman at espirituwal na puwersa ng kaharian ng Diyos? Pakikipagbuno. 2. Basahin ang Marcos 16:17. Ano ang sinasabi ng bersikulong ito tungkol sa kapangyarihan o awtoridad ng isang mananampalataya? Tayo ay may awtoridad o kapangyarihan upang magpalayas ng mga demonyo. 3. Basahin ang Santiago 4:7. Ano ang dapat gawin ng isang tao na naghahangad na mapalaya sa impluwensiya ng mga demonyo? Magpasakop sa Diyos at labanan ang demonyo. 4. Basahin ang Santiago 1:14. Paano tayo nililinlang ng diyablo na gawing kanais-kais ang isang bagay na masama? Ginagamit ni satanas ang ating sariling pagnanasa (upang gawing kanais-nais ang masama). 5. Basahin ang Roma 6:30. Ang taong namumuhay na puno ng mga bagay na patungkol kay Kristo, kusang lalayo ang mga demonyo sa kanya. Ano ang ibig ipagawa ng besikulong ito sa atin? Huwag sumuko sa kasalanan, sa Diyos tayo sumuko. Isuko ang bahagi ng ating katawan bilang instrumento sa paggawa ng mabuti. 6. Basahin ang Roma 13:14. Sa gawa ng laman nagtatagumpay ang demonyo, kaya't talunin natin ito sa paglakad na kasama ang Diyos sa pamamagitan ng pag-ibig at kadalisayan. Ano ang dapat gawin upang hindi magtagumpay ang diablo? Huwag bigyang daan ang hilig ng laman. 7. Basahin ang Lucas 10:17-19. Hindi sinabi ni Hesus na manalangin tayo sa Kanya upang palayasin ang mga demonyo. Binigyan Niya tayo ng kapangyarihan o awtoridad. Sinasabi ng bersikulong ito na mayroon tayong kapangyarihan o awtoridad laban sa ...? Lahat ng kapangyarihan ng kaaway. 2-125
ARALIN 6 AWTORIDAD / KAPANGYARIHAN NG MANANAMPALATAYA Isinulat ni Andrew Wommack Tayo ay binigyan ng awtoridad o kapangyarihan ng Diyos bilang mananampalataya. Upang mapaglaanan natin ito ng pansin, hindi lamang ang ating awtoridad ang dapat bigyan ng atensiyon kundi pati na rin ang awtoridad ng diablo; masyado siyang nabigyan ng pansin. Pinaniwala ang mga Kristiyano na tayo ay nakikipaglaban sa isang nilalang na may higit na malakas na kapangyarihan higit sa atin, at halos hindi natin siya kayang labanan. Hindi ito ang itinuturo ng Kasulatan. Sinasabi sa Efeso 6:12 Sapagkat ang pakikipaglaban natin ay hindi sa laman at dugo, kundi laban sa mga pamunuan, laban sa mga kapangyarihan, laban sa mga makasanlibutang hukbo ng kadilimang ito, laban sa mga espirituwal na puwersa ng kasamaan na nasa kaitaasan. Ang diablo ay totoo. Siya ay may mga kampon na may kapangyarihan na ating kinakaharap, ngunit sinasabi ng bersikulong ating nabasa, sinasabi dito na labanan natin ang mga espirituwal na puwersa ng kasamaan na nasa kaitaasan. Ang tanging kapangyarihan ng diablo sa atin ay panlilinlang. Wala siyang kapangyarihan upang magtagumpay laban sa atin. Mababasa natin sa Genesis 3 noong unang dumating ang tukso laban kayAdan at Eba, walang taglay na kakaibang kapangyarihan ang diablo. Halimbawa, sa halip na gamitin niya ang elepante, upang apakan ang ulo ni Adan, binantaan sila, at nagsabi "paglingkuran niyo ako kung hindi", ginamit niya ang ahas, ang pinakamapanlinlang o subtle na nilalang. Ang kahulugan ng salitang subtle ay palihim, mapanlinlang, o tuso. Ang dahilan kung bakit ginamit ng diablo ang ahas ay sapagkat wala siyang taglay na kapangyarihan upang puwersahin si Adan at Eba na gumawa ng kahit anong bagay. Ang kaya lamang niyang gawin ay manlinlang. Sinalungat niya ang tunay na kalikasan at katangian ng Diyos at tinuligsa niya ang Diyos, "hindi tunay ang pag-ibig ng Diyos sa inyo - may itinatago Siya sa inyo". Panlilinlang ang ginamit niya upang tuksuhin si Adan at Eba para magkasala laban sa Diyos. Sila ang may lubos na awtoriadad o kapangyarihan at ang dahilan kung bakit kinakailangang gawin ng diablo ang panlilinlang na ito ay dahil wala siyang kapangyarihan upang siya ay magtagumpay laban sa Diyos. Marami pa akong dapat ibahagi, ngunit ang mahalagang punto ay ang tungkol sa awtoridad o kapangyarihan ng mananampalataya, kailangan mong mapagtanto na walang kapangyarihan ang diablo laban sa iyo. Siya'y isang talunan. Ang tanging kapangyarihan niya laban sa iyo ay kasinungalingan at panlilinlang. Kung ang iyong buhay ay nasisira, masasabi mo "ang diablo ang may kagagawan nito," ngunit ikaw ang nagbibigay sa kanya ng kapangyarihan. Ikaw ang rumirispundi sa kanyang mga kasinungalingan at panlilinlang. 2-126
AWTORIDAD / KAPANGYARIHAN NG MANANAMPALATAYA Kung hindi ka sana nagpasakop sa diablo, wala siyang lakas upang sirain ang buhay mo. Mababasa sa 2 Corinto 10:3-5, Sapagkat bagaman kami ay nabubuhay pa sa katawang tao, ang pakikipaglaban namin ay hindi ayon sa pamantayan ng tao. [4] Sapagkat hindi galing sa tao ang mga sandatang ginagamit namin sa pakikipaglaban, kundi galing sa Diyos, na may kapangyarihang magwasak kahit ng mga kuta. [5] Ibinabagsak namin ang mga pangangatwiran at anumang kapalaluan na nagmamataas laban sa karunungan ng Diyos, at binibihag namin ang bawat pag-iisip upang sumunod kay Cristo. Ang bersikulong ito ay nagsasabi tungkol sa ating sandata sa pakikipaglaban, at ang bawat sandatang nabanggit ay tumutukoy sa ating pag-iisip. Walang anomang kapangyarihan ang diablo laban sa iyo kundi ang panlilinlang. Gusto kong ibigay ang buod ng ating paksa. Sa panimula ang Diyos, ang Siyang makapangyarihan sa lahat. Ang lahat ng awtoridad at kapangyarihan ay nanggagaling sa Kanya sapagkat Siya lamang ang makapangyarihan sa lahat. Lahat ng iba pa ay ipinagkatiwala sa Kanya. Noong lalangin Niya ang lupa at langit, lahat ng kapangyarihan ay sumasa Kanya. At sa Genesis 1:26, noong lalangin Niya si Adan at Eba, sinabi Niya, "at magkaroon sila ng kapangyarihan ... sa ibabaw ng lupa." At idugtong pa ang Mga Awit 115:16, na nagsasabi, Ang mga langit ay mga langit ng Panginoon; nguni't ang lupa ay kaniyang ibinigay sa mga anak ng mga tao. Ang Diyos ang nagmamay-ari ng lahat ng bagay sapagkat Siya ang tagapaglalang, subalit binigay Niya ang kapangyarihan o awtoridad sa tao upang pamahalaan ang lupa. Kailanman ay hindi nagkaroon ng karapatan at kapangyarihan ang diablo sa pamamahala sa lupa. Ninakaw niya ito sa pamamagitan ng panlilinlang sa tao sa kasalanan. Ibinigay ng Diyos ang kapangyarihan sa tao, at nang siya ay mahulog sa kasalanan, isinanla niya sa diablo ang kanyang taglay na kapangyarihan na bigay ng Diyos. Hindi kailanman binigyan ng kapangyarihan o awtoridad ang diablo upang supilin ang tao o pagharian ang lupa. Sinasabi sa Kasulatan na ang diablo ay siyang diyos ng sanlibutan, hindi dahil ginawa siyang diyos ng ating Panginoon. Hindi kailanman binigyan ng Diyos ng mataas na posisyon ang diablo kumpara sa tao. Binigyan Niya ng kapamahalaan at kapangyarihan ang tao dito sa lupa. Ang tanging dahilan kung bakit nakakapang-api, nakakapamahala o nakakagawa ng problema ang diablo ay sa kadahilanang isinuko o isinanla ng tao ang kanyang taglay na awtoridad o kapangyarihan na galing o bigay ng Diyos. Ito'y nagdulot ng malaking problema sa Diyos, sapagkat Siya ay espiritu, at ibinigay Niya ang awtoridad o pamamahala sa lupa sa tao. Tanging mga tao lamang ang mayroong awtoridad at kapangyarihan na mamahala at mag-impluwensiya dito sa lupa. Kailangang linlangin ng diablo ang tao upang maisuko nito ang kanyang taglay na awtoridad. At ito ang dahilan kung bakit kailangan niyang gumamit ng tao (may katawan). Sinasabi sa Kasulatan, ang demonyo ay nangangailangan ng katawan ng tao sapagkat siya ay makakakilos lamang sa pamamagitan ng katawang ito. Sapagkat ang Diyos ay espiritu, at ibinigay Niya ang kapangyarihan sa tao, tila ba nakatali ang Kanyang mga kamay. Hindi sa kadahilanang wala Siyang kapangyarihan at awtoridad kundi dahil sa 2-127
ARALIN 6 Kanyang integridad. Ibinigay Niya ang awtoridad sa tao (may katawan), at ang Diyos ay tapat sa Kanyang salita, hindi Niya ito maaring kunin muli at sabihing, "hindi ganito ang gusto Kong mangyari; tama na, tigilan na ito, at magsisimula ulit Ako." Hindi, nakatali ang Diyos sa Kanyang sariling salita. Noon pa man naghahanap na Siya ng mapagdadaluyan Niya ng kapangyarihan, subalit ang lahat ng nilalang ay corrupt at nagsuko siya ng sarili sa diablo. Ano ngayon ang dapat gawin ng Diyos? Ang ginawa ng Diyos ay Siya mismo ang bumaba sa lupa at nagkatawang-tao. Napakalaking bagay nito kung ating nauunawaan, ngayon ang diablo ay nahaharap sa malaking gulo. Ginagamit niya ang kapangyarihan ng tao, at hindi maaring makialam ang Diyos upang masolusyunan ang problemang ito, sapagkat kusang isinuko ng tao ang kanyang taglay na awtoridad at kapangyarihan sa diablo. Maling-mali ang diablo sa kanyang ginawa, ngunit ibinigay ng tao ang kanyang awtoridad at kapangyarihan sa kanya. Ngunit ngayon, narito na ang Diyos, hindi lamang Siya naparito bilang espiritu kundi Siya ay nagkatawang tao rin. Nalagay sa alanganing sitwasyon ang diablo dahil dito, hindi lamang sa langit ang kapangyarihan ng Diyos, ngayon Siya ay isa ng tao taglay na rin Niya ang awtoridad dito sa lupa. Sinabi ni Hesus sa Juan 5:26-27, Sapagkat kung paanong ang Ama ay may buhay sa kanyang sarili, ipinagkaloob din niya sa Anak na magkaroon ng buhay sa kanyang sarili, [27] at ibinigay sa kanya ang kapangyarihang humatol, sapagkat siya ang Anak ng Tao. Tinutukoy Niya dito ang Kanyang pisikal na katawan. Dumating si Hesus at Kanyang isinagawa ang awtoridad na galing sa Diyos. Siya'y tinukso ng diablo ngunit hindi Siya nagpatalo. Natalo si Satanas sa lahat ng labanan sa pagitan nila ni Hesus. At kinuha lahat ni Hesus ang ating mga kasalanan, namatay Siya para sa lahat ng ito, pumunta sa impiyerno, at nabuhay na muli, at sinabi sa Mateo 28:18 Naibigay na sa akin ang lahat ng awtoridad sa langit at sa ibabaw ng lupa. Nakuha Niyang muli ang awtoridad na ibinigay ng Diyos sa tao, na kanyang ginamit sa maling paraan, at bilang isang Diyos na nagkatawang-tao, na kay Hesus ang lahat ng awtoridad sa langit at lupa. At sa sumunod na bersikulo Kanyang sinabi, " humayo kayo, at gawin ang mga bagay na ito." Tila ba Kanyang sinabi, "nasa Akin ang lahat ng awtoridad sa langit at lupa, at ibinabahagi Ko ito sa inyo." Ngunit ngayon, mayroong kakaibang awtoridad ang ibinigay ng Diyos sa ating mga mananampalataya. Ito ay pinagsamang awtoridad sa pagitan ni Hesus at tayong mga mananampalataya. Hindi na katulad ng kina Adan at Eba na maaari nilang ipamigay, at hayaang supilin sila ng diablo, na para bagang nawalan na sila ng pag-asa, ngunit ngayon ang awtoridad ni Hesus ay Kanyang ibinahagi sa ating mga mananampalataya. Katulad ito ng isang joint account na nangangailangan ng pirma ng dalawang partido upang makapaglabas ng pera mula sa banko. Kabahagi natin sa Hesus sa awtoridad, at ang Kanyang awtoridad ay ibinahagi sa simbahan. Sa kabila ng ating pagkakasala, hindi kailanman pipirma ang Diyos upang maibalik ang awtoridad sa diablo. Si Satanas ay isang talunan at walang kapangyarihan. Wala siyang anomang 2-128
AWTORIDAD / KAPANGYARIHAN NG MANANAMPALATAYA kapangyarihan gumawa ng kahit ano sa buhay mo kundi ang linlangin ka at kung ikaw ay kusang mahuhulog sa kanyang panlilinlang o bitag. Maaari mo siyang bigyan ng awtoridad sa buhay mo, at maaari kang mag dusa o maghirap dahil sa pagbibigay mo sa kanya, ngunit hindi kailanman ibibigay ng Diyos sa diablo ang Kanyang awtoridad na Kanya ng ibinigay sa tao. Mananatiling tapat ang Diyos sa pagbabahagi Niya ng Kanyang awtoridad sa ating mga mananampalataya. Kailangan mo lamang mapagtanto na ikaw ang mayroong awtoridad at kapangyarihan. Ang sandata ng diablo ay ang paglaruan ang iyong isip, ngunit may sandata ka upang sugpuin ang mga kaisipang ito. Dapat mong malaman na hindi ka kayang apihin ng diablo physically at alamin mo kung ano ang sinasabi ng Bibliya patungkol sa kagalingan o healing. Sinasabi sa Juan 8:32, At malalaman ninyo ang katotohanan, at ang katotohanan ang magpapalaya sa inyo. Ikaw ang mayroong awtoridad at kapangyarihan. Ibinahagi ito ng Diyos sa iyo, at ang tanging dahilan kung bakit hindi mo ito naisasagawa ay hindi mo pa pinalaya ang iyong kaisipan sa pagkakasupil ng diablo. Hindi mo ginagamit ang mga spiritual weapons upang mabago ang iyong pagiisip at hindi mo alam kung ano ang meron ka. Makabubuti kung malaman mo na ikaw ang may kapangyarihan at awtoridad. Manalangin ka at magbulay-bulay, at bibigyan ka ng Diyos ng kapahayagan na si Satanas ang nanginginig/natatakot sa iyo. Hindi mo siya dapat katakutan, dahil ikaw ang may awtoridad/ kapangyarihan na galing sa Diyos. Labanan ninyo ang diablo, at siya ay tatakbo palayo sa inyo (Santiago 4:7). 2-129
ARALIN 6 MGA TANONG PATUNGKOL SA PAG-AARAL NA ITO 1. Basahin ang Genesis 3:1. Tunay na nilalang si Satanas, ngunit ang kanyang kapangyarihan ay galing lamang sa kanyang kakayanang manlinlang. Ano ang ginawa ng ahas (diablo) upang magawang magtanong/magduda ni Eba tungkol sa sinabi ng Diyos? Genesis 3:1 Ang ahas nga ay lalong tuso kay sa alin man sa mga hayop sa parang na nilikha ng Panginoong Dios. At sinabi niya sa babae, Tunay bang sinabi ng Dios, Huwag kayong kakain sa alin mang punong kahoy sa halamanan? 2. Basahin ang Genesis 3:1. Ano sa iyong palagay bakit gumamit si Satanas ng panlilinlang? 3. Basahin ang Genesis 1:26, 28. Sino ang nagbigay ng awtoridad sa tao? Genesis 1:26 At sinabi ng Dios, Lalangin natin ang tao sa ating larawan, ayon sa ating wangis: at magkaroon sila ng kapangyarihan sa mga isda sa dagat, at sa mga ibon sa himpapawid, at sa mga hayop, at sa buong lupa, at sa bawa't umuusad, na nagsisiusad sa ibabaw ng lupa. Genesis 1:28 At sila'y binasbasan ng Dios, at sa kanila'y sinabi ng Dios, Kayo'y magpalaanakin, at magpakarami, at kalatan ninyo ang lupa, at inyong supilin; at magkaroon kayo ng kapangyarihan sa mga isda sa dagat, at sa mga ibon sa himpapawid, at sa bawa't hayop na gumagalaw sa ibabaw ng lupa. 4. Basahin ang Mga Awit 8:4-8. Paano ginawa ng Diyos ang tao? Mga Awit 8:4-8 Ano ang tao upang iyong alalahanin siya? At ang anak ng tao, upang iyong dalawin siya? [5] Sapagka't iyong ginawa siyang kaunting mababa lamang kay sa Dios, at pinaputungan mo siya ng kaluwalhatian at karangalan. [6] Iyong pinapagtataglay siya ng kapangyarihan sa mga gawa ng iyong mga kamay; iyong inilagay ang lahat ng mga bagay sa ilalim ng kaniyang mga paa: [7] Lahat na tupa at baka, Oo, at ang mga hayop sa parang; [8] Ang mga ibon sa himpapawid, at ang mga isda sa dagat, anomang nagdaraan sa mga kalaliman ng mga dagat. 5. Basahin ang 2 Corinto 4:4. Ano ang ipinahihiwatig na nangyari ng kasulatang ito? 2 Corinto 4:4 Binulag ng diyos ng sanlibutang ito ang pag-iisip ng mga hindi sumasampalataya, upang hindi nila makita ang liwanag ng ebanghelyo ng kaluwalhatian ni Cristo, na siyang larawan ng Diyos. 2-130
AWTORIDAD / KAPANGYARIHAN NG MANANAMPALATAYA 6. Basahin ang Mateo 4:8-9. Pinalalakas ba ng mga bersikulong ito ang nais bigyang diin? Mateo 4:8-9 Muli, dinala siya ng diyablo sa isang napakataas na bundok at ipinakita sa kanya ang lahat ng mga kaharian sa sanlibutan at ang dangal ng mga ito. 7. Basahin ang Mateo 28:18. Pagkatapos ng pagkamatay at pagkabuhay na muli ni Hesus, sino ngayon ang nagmamay-ari ng lahat ng awtoridad at kapangyarihan sa lupa at sa langit? Mateo 28:18 Paglapit ni Jesus ay sinabi niya sa kanila, "Naibigay na sa akin ang lahat ng awtoridad sa langit at sa ibabaw ng lupa. 8. Basahin ang Mateo 28:18-19. Kanino itinalaga ang awtoridad ayon sa bersikulong ito? Mateo 28:18-19 Paglapit ni Jesus ay sinabi niya sa kanila, "Naibigay na sa akin ang lahat ng awtoridad sa langit at sa ibabaw ng lupa. [19] Kaya't sa inyong paghayo ay gawin ninyong alagad ang lahat ng mga bansa, na binabautismuhan sila sa pangalan ng Ama at ng Anak at ng Banal na Espiritu." 9. Basahin ang Efeso 1:19. Para kanino ang labis na kadakilaan ng kapangyarihan ng Diyos? Efeso 1:19 At ang walang kapantay na kadakilaan ng kanyang kapangyarihan para sa ating mga sumasampalataya, ayon sa paggawa ng kanyang makapangyarihang lakas. 2-131
ARALIN 6 MGA SAGOT SA ARALIN 1. Basahin ang Genesis 3:1. Tunay na nilalang si Satanas, ngunit ang kanyang kapangyarihan ay galing lamang sa kanyang kakayanang manlinlang. Ano ang ginawa ng ahas (diablo) upang magawang magtanong/magduda ni Eba tungkol sa sinabi ng Diyos? Salita ng Diyos (tunay nga ba sinabi ng Diyos?). 2. Basahin ang Genesis 3:1. Ano sa iyong palagay bakit gumamit si Satanas ng panlilinlang? Hindi niya sila mapipilit na sumuway. Panlilinlang ang kanyang ginamit upang isuko nila ang kanilang awtoridad. 3. Basahin ang Genesis 1:26, 28. Sino ang nagbigay ng awtoridad sa tao? Ang Diyos. 4. Basahin ang Mga Awit 8:4-8. Paano ginawa ng Diyos ang tao? Na may kapangyarihan sa mga gawa ng Kanyang mga kamay. 5. Basahin ang 2 Corinto 4:4. Ano ang ipinahihiwatig na nangyari ng kasulatang ito? Kinuha ni Satanas ang awtoridad ng tao at siya ang naging diyos ng sanlibutan (ng kapanahunang ito). 6. Basahin ang Mateo 4:8-9. Pinalalakas ba ng mga bersikulong ito ang nais bigyang diin? Oo/Opo. 7. Basahin ang Mateo 28:18. Pagkatapos ng pagkamatay at pagkabuhay na muli ni Hesus, sino ngayon ang nagmamay-ari ng lahat ng awtoridad at kapangyarihan sa lupa at sa langit? Hesus. 8. Basahin ang Mateo 28:18-19. Kanino itinalaga ang awtoridad ayon sa bersikulong ito? Sa Mananampalataya. 9. Basahin ang Efeso 1:19. Para kanino ang labis na kadakilaan ng kapangyarihan ng Diyos? Sa atin na nananampalataya. 2-132
ARALIN 7 ANG PAGPAPAGALING AY NASA PAGBABAYAD-SALA Isinulat ni Andrew Wommack Binayaran na ni Hesus ang ating kagalingan. Sa Markos 2 at Lukas 5 nagtuturo si Hesus sa isang bahay na puno ng tao at isang paralisado ang ibinaba ng kanyang mga kaibigan mula sa bubong ng bahay at siya ay milagrosong pinagaling ni Hesus. Sa Mateo 8:14-16, matapos pagalingin ni Hesus ang marami, sinabi ng Bibliya, Nang pumasok si Jesus sa bahay ni Pedro, nakita niya ang biyenang babae nito na nakahiga dahil may lagnat. [15] Hinawakan niya ang kamay ng babae at nawala ang lagnat nito. Bumangon siya at pinaglingkuran si Jesus. [16] Kinagabihan ay dinala nila sa kanya ang maraming taong sinasaniban ng mga demonyo. Sa pamamagitan ng salita ay pinalayas niya ang mga espiritu at pinagaling ang lahat ng mga maysakit. At nagbigay ng dahilan ang bersikulo 17 kung bakit nangyari ang mga bagay na ito: Nangyari ito upang matupad ang sinabi sa pamamagitan ni Propeta Isaias: Kinuha niya ang ating mga karamdaman, at ang mga sakit natin ay kanyang pinasan. Sa pagkakataong ito, nagpagaling si Hesus ng maraming tao, kung saan sinasaad sa Isaias 53:3-5: Siya'y hinamak at itinakuwil ng mga tao; isang taong sa kapanglawan, at bihasa sa karamdaman: at gaya ng isa na pinagkublihan ng kanilang mukha ng mga tao, na siya'y hinamak, at hindi natin hinalagahan siya. Tunay na kaniyang dinala ang ating mga karamdaman, at dinala ang ating mga kapanglawan; gayon ma'y ating pinalagay siya na hinampas, sinaktan ng Dios, at dinalamhati. Nguni't siya'y nasugatan dahil sa ating mga pagsalangsang, siya'y nabugbog dahil sa ating mga kasamaan, ang parusa ng tungkol sa ating kapayapaan ay nasa kaniya; at sa pamamagitan ng kaniyang mga latay ay nagsigaling tayo. Napakamakapangyarihang talata ang mga ito sa Kasulatan. Sinasabi ng iba ang ganito, "tinutukoy nito ang mga espirituwal na bagay." Ang simbahang aking kinalakhan ay hindi naniniwala sa pisikal na kagalingan ng katawan. Ang ganitong talata sa Bibliya ay bibigyan nila ng espirituwal na kahulugan - at kanilang sasabihing tayo ay nasugatan sa ating emosyon, at kung itatalaga natin ang ating buhay kay Hesus, pagagalingin Niya tayo. Subalit kung pagsasamahin natin ang mga talata na aking binanggit sa simula, hindi ganyan ang tinutukoy o aplikasyon ng mga nasabing talata. Totoo nga na pagagalingin ni Hesus ang iyong emosyon at sa iba pang kaparaanan, subalit tinutukoy ng mga talatang ito ang pisikal na kagalingan ng katawan. Sinabi sa Mateo 8:17 na nangyari ang mga pagpapagaling upang matupad ang propesiya ni Isaias na ating nabasa, Kinuha niya ang ating mga karamdaman, at ang mga sakit natin ay kanyang pinasan. Sinasabi dito na Siya mismo ang kumuha at bumitbit ng ating mga sakit bilang katuparan ng propesiya. Tinutukoy nito ang pisikal na karamdaman, mga sakit, at 2-133
ARALIN 7 pananakit. Pinagaling ni Hesus ang pisikal na karamdaman ng marami upang matupad ang sinabi sa Bibliya na sa pamamagitan ng Kanyang mga latay tayo ay pinagaling. At nagpatuloy ang Bibliya sa 1 Pedro 2:24, Sa kanyang pagkamatay sa krus, [a] pinasan niya ang bigat ng ating mga kasalanan upang tayo'y mamatay sa kasalanan at mamuhay sa katuwiran. Sa pamamagitan ng kanyang mga sugat, kayo ay gumaling. Ito ay tapos na (past tense). Pumarito si Hesus at kasama sa Kanyang pagparito ay pagalingin ang ating pisikal na katawan. Hindi ko binabawasan ang katotohanan na Siya ay dumating upang patawarin tayo sa ating mga kasalanan. Ito ay mahalaga, ang kapatawaran ng mga kasalanan ay nagsilbing pinto para sa lahat ng bagay, ngunit hindi lamang Siya pumarito para sa ating kapatawaran. Pumarito Siya para sa kagalingan ng ating pisikal na pangangatawan. Sa Griyego, ang salitang ginamit sa salvation sa Bagong tipan ay sozo, na sumasaklaw sa maraming iba't-ibang mga bagay. Ngunit kung ating pag-aaralan, ito'y nangangahulugang kagalingan. Sinabi sa Santiago 5:14, May sakit ba ang sinuman sa inyo? Ipatawag niya ang matatandang pinuno ng iglesia upang ipanalangin siya at pahiran ng langis sa pangalan ng Panginoon. Ang salitang save ay sozo sa Griyego, at nagsasabing ang mga may sakit na pisikal ay gumaling. At ang salitang ito na ang ibig sabihin ay kapatawaran ng kasalanan na daang beses ginamit sa Bagong Tipan ay katumbas din ng kahulugang kagalingan. Sa Mateo 10 pinahayo ni Hesus ang mga disipulo, ang utos na ibinigay Niya ay pagalingin ang mga may sakit, ang mga patay ay inyong buhayin, linisin ang mga ketongin, ang mga demonyo ay inyong palayasin, at ipahayag ang Ebanghelyo. Ang pagpapagaling ng sakit ay kasing halaga ng pagpapatawad ng mga kasalanan. Huwag mong isipin na gusto ng Diyos na ikaw ay magkasala upang matuto ka sa iyong kasalanan, ayaw ka Niyang mabuhay na may taglay na karamdaman. Hindi ang Diyos ang may akda ng sakit o karamdaman sa buhay mo. Minsan sinasabi ng tao ang ganito, "ang sakit na ito ay isang pagpapala mula sa Diyos sapagkat namumbalik ako sa Kanya." Totoo nga na sa panahon ng krisis o kagipitan natututo tayong lumapit sa Kanya, subalit hindi ka Niya bibigyan ng sakit upang turuan ka. Hindi Niya gagawin ang ganito katulad din ng hindi Niya pagpapahintulot na magkasala ka. Mayroon ka ba matututunan kung ikaw ay mamumuhay sa kasalanan? Kung ikaw ay mabubuhay sa pangangalunya o homosexuality at magkasakit dahil dito, matututunan mo ba na ang ganitong uri ng pamumuhay ay mali? Oo, matututo ka, ngunit hindi ang Diyos ang nagtulak sa iyo na mamuhay sa ganitong uri ng buhay. Hindi Siya ang naglagay sa iyo sa pagkakasala, subalit mayroon ka natutunan sa kasalanan nagawa mo. Maaari mong iuntog ang ulo mo sa pader upang malaman mo na mali ang iyong nagawa, subalit maaari ka rin namang matuto na hindi mo kailangan ipukpok ang ulo mo sa pader. Kaya mong matuto ng mga bagay-bagay na hindi mo kailangan dumaan sa mga mabibigat na pagsubok o karanasan. Hindi ka bibigyan ng sakit ng Diyos upang turuan kang magpakumbaba o ng iba 2-134
ANG PAGPAPAGALING AY NASA PAGBABAYAD-SALA pang aral. Namatay si Hesus upang patawarin ka sa iyong mga kasalanan at upang pagalingin ang iyong mga karamdaman. Dinala Niya ang iyong mga kasalanan sa sarili Niyang katawan, at sa pamamagitan ng Kanyang mga latay ikaw ay pinagaling. Ang supernatural divine healing ay magagamit nating lahat at ito ay bahagi ng pagbabayad-sala na ginawa ni Hesus sa Kanyang pagkakapako sa krus. Kung hindi mo nararanasan ang kagalingan, hindi nagtatampo ang Diyos sa iyo. Hindi mo kailangan gumaling sa iyong sakit upang ibigin ang Diyos, kahit hindi ka maniwala sa pagpapagaling ikaw ay pupunta pa rin sa langit. At sa totoo lang, mapapabilis ang biyahe mo papuntang langit dahil hindi mo alam kung paano lumakad sa kalusugan. Ngunit alam mo ba-ito ay abot-kamay mo lamang. Namatay si Hesus upang makamit mo ito. Ibig ng Diyos na maranasan mo ang kagalingan. 2-135
ARALIN 7 MGA TANONG PATUNGKOL SA PAG-AARAL NA ITO 1. Basahin ang Mateo 8:16-17. Ilan ang bilang ng mga pinagaling ni Hesus? Mateo 8:16-17 Kinagabihan ay dinala nila sa kanya ang maraming taong sinasaniban ng mga demonyo. Sa pamamagitan ng salita ay pinalayas niya ang mga espiritu at pinagaling ang lahat ng mga maysakit. [17] Nangyari ito upang matupad ang sinabi sa pamamagitan ni Propeta Isaias: Kinuha niya ang ating mga karamdaman, at ang mga sakit natin ay kanyang pinasan. 2. Basahin ang Isaias 53:3-5. Anong uri ng kagalingan ang tinutukoy ng bersikulong ito? Isaias 53:3-5 Siya'y hinamak at itinakuwil ng mga tao; isang taong sa kapanglawan, at bihasa sa karamdaman: at gaya ng isa na pinagkublihan ng kanilang mukha ng mga tao, na siya'y hinamak, at hindi natin hinalagahan siya. [4] Tunay na kaniyang dinala ang ating mga karamdaman, at dinala ang ating mga kapanglawan; gayon ma'y ating pinalagay siya na hinampas, sinaktan ng Dios, at dinalamhati. [5] Nguni't siya'y nasugatan dahil sa ating mga pagsalangsang, siya'y nabugbog dahil sa ating mga kasamaan, ang parusa ng tungkol sa ating kapayapaan ay nasa kaniya; at sa pamamagitan ng kaniyang mga latay ay nagsigaling tayo. 3. Basahin ang Mateo 8:17. Ano ang nangyari sa ating mga sakit at karamdaman? Mateo 8:17 Nangyari ito upang matupad ang sinabi sa pamamagitan ni Propeta Isaias: Kinuha niya ang ating mga karamdaman, at ang mga sakit natin ay kanyang pinasan. 4. Basahin ang 1 Pedro 2:24. Ano ang 2 bagay na sinasabi ng bersikulong ito na ginawa ni Hesus para sa atin? 1 Pedro 2:24 Sa kanyang pagkamatay sa krus, pinasan niya ang bigat ng ating mga kasalanan upang tayo'y mamatay sa kasalanan at mamuhay sa katuwiran. Sa pamamagitan ng kanyang mga sugat, kayo ay gumaling. 5. Basahin ang Santiago 5:14-15. Ang salitang saved sa bersikulo 15 sa Griyego ay sozo, na nangangahulugang ipabatid, protektahan, pagalingin, pangalagaan, at maging buo muli. Ito rin ang ginamit sa salitang salvation. Ayon sa mga bersikulong ito at sa kahulugan sa Griyego, ano ang nakapaloob sa salvation? Santiago 5:14-15 May sakit ba ang sinuman sa inyo? Ipatawag niya ang matatandang pinuno ng iglesya upang ipanalangin siya at pahiran ng langis sa pangalan ng Panginoon. 2-136
ANG PAGPAPAGALING AY NASA PAGBABAYAD-SALA [15] Ang panalanging may pananampalataya ang magpapagaling sa maysakit, palalakasin siyang muli ng Panginoon at kung siya'y nagkasala, siya'y patatawarin. 6. Basahin ang Mateo 10:7. Nang pinahayo ni Hesus ang mga disipulo, ano ang ibig Niyang ipahayag nila? Mateo 10:7-8 Sa inyong paghayo ay ipahayag ninyo: Malapit nang dumating ang kaharian ng langit.[8] Ang mga maysakit ay inyong pagalingin, ang mga patay ay inyong buhayin, ang mga ketongin ay inyong linisin, at ang mga demonyo ay inyong palayasin. Tinanggap ninyo nang walang bayad, ipamigay din ninyong walang bayad. 7. Basahin ang Mateo 10:8. Ano ang ipinagagawa ni Hesus sa mga disipulo? 8. Basahin ang Marcos 16:15. Ano ang gustong ipagawa ni Hesus sa Kanyang mga disipulo? Marcos 16:15-18 Sinabi niya sa kanila, Humayo kayo sa buong sanlibutan at ipangaral ninyo ang ebanghelyo sa lahat ng tao. [16] Ang sinumang sumasampalataya at mabautismuhan ay maliligtas. Ngunit ang hindi sumasampalataya ay parurusahan. [17] Ang mga tandang ito ay tataglayin ng mga sumasampalataya: magpapalayas sila ng mga demonyo sa aking pangalan at magsasalita sila ng mga bagong wika; [18] walang mangyayaring masama sa kanila kahit makahawak sila ng mga ahas o makainom ng lason; ipapatong nila ang kanilang mga kamay sa mga maysakit, at gagaling ang mga ito. 9. Basahin ang Marcos 16:16. Ano ang gagawin ng mga tumugon sa Ebanghelyo? 10. Basahin ang Marcos 16:17. Anong mga palatandaan ang sumusunod sa isang mananampalataya? 11. Basahin ang Marcos16:18. Anong iba pang palatandaan ang taglay ng mga mananampalataya? 2-137
ARALIN 7 MGA SAGOT SA ARALIN 1. Basahin ang Mateo 8:16-17. Ilan ang bilang ng mga pinagaling ni Hesus? Lahat ng lumapit sa Kanya. 2. Basahin ang Isaias 53:3-5. Anong uri ng pagpapagaling ang tinutukoy ng mga bersikulong ito? Lahat ng uri ng pagpapagaling( kasama ang pisikal). 3. Basahin ang Mateo 8:17. Ano ang nangyari sa ating mga sakit at karamdaman? Kanyang pinasan. 4. Basahin ang 1 Pedro 2:24. Ano ang 2 bagay na sinasabi ng bersikulong ito na ginawa ni Hesus para sa atin? Kanyang pinasan ang ating mga kasalanan sa sarili Niyang katawan at sa pamamagitan ng Kanyang mga latay tayo ay gumaling. 5. Basahin ang Santiago 5:14-15. Ang salitang saved sa bersikulo 15 sa Griyego ay sozo, na nangangahulugang ipabatid, protektahan, pagalingin, pangalagaan, at maging buo muli. Ito rin ang ginamit sa salitang salvation. Ayon sa mga bersikulong ito at sa kahulugan sa Griyego, ano ang nakapaloob sa salvation? Kagalingan. 6. Basahin ang Mateo 10 :7. Nang pinahayo ni Hesus ang mga disipulo, ano ang ibig Niyang ipahayag nila? Malapit na ang kaharian ng langit. 7. Basahin ang Mateo 10:8. . Ano ang ipinagagawa ni Hesus sa mga disipulo? Pagalingin ang may sakit, buhayin ang patay, palayasin ang mga demonyo. 8. Basahin ang Marcos 16:15. Ano ang gustong ipagawa ni Hesus sa Kanyang mga disipulo? Humayo sila sa lahat ng bansa at ipangaral ang Ebanghelyo. 9. Basahin ang Marcos 16:16. Ano ang gagawin ng mga tumugon sa Ebanghelyo? Manampalataya at magpabautismo. 10. Basahin ang Marcos 16:17. Anong mga palatandaan ang sumusunod sa isang mananampalataya? Sila'y magpapalayas ng mga demonyo at magsasalita sa ibang wika. 11. Basahin ang Marcos 16:18. Anong iba pang palatandaan ang taglay ng mga mananampalataya? Pagpapatong ng kamay sa mga may sakit at sila'y gumaling. 2-138
ARALIN 8 MGA HADLANG SA PAGPAPAGALING Isinulat ni Andrew Wommack Sa nakaraang aralin, nagsalita ako tungkol sa katotohanan na kalooban ng Diyos ang magpagaling, at ito ay bahagi ng pagbabayad-sala. Marami pa ang maaaring pag-usapan tungkol dito, sa dahilang kahit ito ay iyong tanggapin at mababasa sa Bibliya, mayroon pa ring katanungan tulad ng, "kung kalooban ng Diyos ang magpagaling, bakit hindi lahat ay gumagaling?" Maraming dahilan, paimbabaw lamang ang mga bagay na nalalaman ko. Maraming impormasyon ngunit hindi ko kayang ilahad lahat, subalit kung kalooban ng Diyos ang magpagaling, nais kong bigyang diin ang bahagi kung bakit hindi nararanasan ng iba ang kagalingan. Isa sa mga dahilan ay kamangmangan. Hindi ka makagagalaw o makakikilos kung hindi mo nauunawaan ang isang bagay o sitwasyon, at sa aking sariling buhay ito ay totoo. Sinanay akong maniwala na ang kalooban ng Diyos ay kusang nangyayari, na wala akong kapangyarihan o awtoridad sa anomang bagay o sitwasyon. Dahil sa aking kamangmangan, mayroong iilang bagay ang nangyari. Ang aking ama ay namatay noong ako ay 12 taong gulang at mayroon pa 2 o 3 na namatay sa aking harapan noong ako'y 21 anyos. Ipinagdasal ko sila na gumaling, ngunit hindi ko nakita ang kagalingan, hindi dahil sa ayaw ng Diyos, kundi dahil sa aking kamangmangan. Kamangmangan ang dahilan kung bakit nangyayari ang bagay-bagay, ngunit hindi ito dapat gamiting palusot. Katulad ito ng law of gravity: maaaring sabihin ng tao, "hindi ko namalayan na ako'y naglalakad sa itaas ng 10 palapag na gusali at ako'y mamamatay kung mahuhulog ako." Hindi mo kailangang mamalayan na ikaw ay mamamatay kung lalabanan mo ang law of gravity. Mayroong mga tao na mangmang pagdating sa mga batas ng Diyos. Hindi nila alam kung paano gumagana ang paraan ng pagpapagaling ng Diyos, kaya pinapatay sila ng sariling kamangmangan. Isa pa sa dahilan kung bakit hindi natin nararanasan ang pagpapagaling ng Diyos ay kasalanan. Masama ang loob ng tao kapag naririnig ito, dahil ang pagkakaunawa nila ay lahat ng sakit ay resulta ng kasalan natin, na hindi naman totoo. Hindi ganito ang tinutukoy ko. Sa Juan 9, may isang tagpo na papalabas si Hesus sa templo, at sinabi sa Kanya ng mga disipulo na may isang lalaki na ipinanganak na bulag. Sinabi ng mga disipulo sa bersikulo 2, Tinanong siya ng mga alagad niya, Rabbi, sino ba ang nagkasala't ang lalaking ito ay ipinanganak na bulag, siya o ang kanyang mga magulang? Sa madaling salita, sinasabi nila na ang sakit ng lalaki ay dahil sa kasalanan, tinanong nila kung kasalan ba niya o ng kanyang mga magulang kung kaya't siya ay nagkasakit ng ganito. Ang sagot ni Hesus, "wala sa kanila ang nagkasala." Hindi ibig sabihin na hindi sila nagkasala kailanman, ngunit hindi ang kanilang kasalanan ang sanhi ng kanyang pagkabulag. Isang kamalian kung sasabihin natin na ang lahat ng sakit ay mayroong 2-139
ARALIN 8 kaugnayan sa kasalanan, subalit hindi rin tamang sabihin na walang kaugnayan ang kasalanan sa ating karamdaman. Sa Juan 5 mayroong tagpo noong si Hesus ay nasa paliguan ng Bethesda, at pinagaling Niya ang isang lalaki supernaturally. Maraming tao sa lugar na iyon, at isang tao lamang ang gumaling. Pagkaraan nito mababasa natin sa kabanata na nagsasabing hindi alam ng lalaki kung sino ang nagpagaling sa kanya nang tanungin siya ni Hesus sa bersikulo 12, Siya'y kanilang tinanong, "Sino ang nagsabi sa iyong dalhin mo ang iyong higaan at lumakad? Nagpatuloy sa bersikulo 13-14, Ngunit hindi nakilala ng lalaki kung sino ang nagpagaling sa kanya, dahil umalis si Jesus nang dumami na ang tao sa lugar na iyon. Pagkalipas ng mga ito, natagpuan siya ni Jesus sa templo, at sinabi sa kanya, "Tingnan mo, magaling ka na! Huwag ka nang gumawa ng kasalanan upang wala nang masamang mangyari sa iyo. Sinabi ni Hesus na ang kasalanan ay maaaring magdulot pa ng higit na karamdaman kaysa sa pagkaparalisa. At sinabi rin Niya sa Juan 9 na hindi kasalanan ninoman ang pagiging bulag ng lalaki mula sa pagsilang nito. Mayroong mga bagay na natural na nangyayari, ngunit may mga pagkakataon na ang sanhi ng sakit o suliranin ay kasalanan. Kahit sa mga pagkakataong ganito, hindi nangangahulugang ang Diyos ang may gawa nito. Halimbawa, ang isang tao na namumuhay sa homosexuality, na isang hayagang paglabag sa natural na kalikasan. Ang katawan ng tao ay hindi nakadisenyo sa ganitong uri ng pamumuhay. Iba't-ibang sakit ang makukuha sa pakikipagtalik. Hindi ang Diyos ang may-akda ng ganitong uri ng sakit-ang kalikasan ay nagrerebelde sapagkat hindi ito ang disenyo kung paano mamuhay. Halimbawa, kung ikaw ay kakain ng mga pagkaing hindi angkop sa katawan, magkakasakit ka, at hindi sa Diyos galing ang sakit. Mayroong natural laws. May katotohanan na ang kasalanan ang isang sanhi kung bakit hindi nakararanas ng kagalingan ang tao. Kung mayroon kang alam na kasalanan na iyong ginagawa at nananalig ka na pagagalingin ka ng Diyos, tigilan mo ang pag-gawa ng kasalanang ito, sapagkat binibigyan mo ng pahintulot ang diablo upang hadlangan ang iyong kagalingan. Sinasabi sa Roma 6:16, Hindi ba ninyo alam na kaninuman ninyo ialay ang inyong sarili bilang alipin, kayo'y alipin ng inyong sinusunod, maging ito'y kasalanang hahantong sa kamatayan, o pagsunod na hahantong sa pagiging matuwid? Hindi ibig sabihin na si Satanas na ang hari at mawawala ang iyong kaligtasan at pupunta ka sa impiyerno, nangangahulugan lamang na kung Kristiano ka man o hindi - kung namumuhay ka sa kasalanan - pinahihintulutan mo si Satanas sa iyong buhay. Sinabi sa Juan 10:10 ang magnanakaw ay dumating lamang upang magnakaw, pumatay, at sumira. Ngunit pumarito si Hesus upang bigyan ka ng buhay na masagana. Naririyan si Hesus upang bigyan ka ng buhay at kalusugan, ngunit naririyan din si Satanas upang bigyan ka ng sakit o karamdaman. Sa pamamagitan ng kasalanan ay sinusuko mo ang iyong buhay kay Satanas, pinalalakas mo siya at binibigyang pagkakataon na sirain ang iyong buhay. Maaari kang manalangin at hingin 2-140
MGA HADLANG SA PAGPAPAGALING sa Diyos na pagalingin ka, subalit sa pamamagitan ng iyong mga gawa ay nagkakaroon ng pagkakataon ang diablo na pumasok sa buhay mo at magdala ng sakit. Kaya kung ikaw ay namumuhay sa kasalanan, kailangan mong itigil ito. Maaari mong isipin ang ganito, "Lagi naman akong kulang o salat sa ibang bagay" at kahit naniniwala ka na ang Diyos ay nagpapagaling, iisipin mo na hindi Niya gagawin ito sa iyo dahil hindi ka karapat-dapat. At ito'y malayo sa katotohanan. Walang sinoman sa atin ang pinagaling ng Diyos dahil tayo ay karapat-dapat (deserving). Wala pang pumasa sa kwalipikasyon ng Diyos para tayo makapaglingkod sa Kanya, huwag mong iugnay ang iyong mga gawa upang kumilos ang Diyos sa buhay mo, o ang iyong kabanalan. Nakaugnay ito sa kung ano ang ginawa ni Hesus para sa iyo at ang iyong pananampalataya sa Kanya. Kaugnay din nito, huwag mong ipag-walang bahala ang iyong mga gawa at ipasailalim ang iyong sarili sa diablo, sapagkat magiging hadlang siya sa iyo. Magiging madali ang kagalingan mo kung ikaw ay magsisisi at itigil ang anomang ginagawa mo na nagbibigay ng daan para makapasok ang diablo sa buhay mo. Isa pang dahilan kung bakit hindi natin nararanasan ang pagpapagaling ng Diyos, at hindi lubos na nabibigyan ng pansin ay ang kawalan ng pananampalataya ng ibang tao na maaring makaapekto sa iyo. May halimbawa sa Marcos 6 kung saan si Hesus ay nasa sarili Niyang bayan, at hindi Siya nirespeto ng mga tao sa dahilang ang naaalala nila ay ang kabataan Niya. Kilala nila ang Kanyang ama at ina, ang Kanyang mga kapatid, at hindi nila ibinigay ang respeto kagaya ng iba. Linabanan nila si Hesus at Siya'y kanilang pinuna. Sa Marcos 6:4-6, Kaya't sinabi ni Jesus, Ang propeta'y hindi nawawalan ng karangalan, maliban sa kanyang sariling bayan, mga kamag-anak, at mga kasambahay. [5] Hindi siya nakagawa ng kahit anong himala roon liban sa pagpapatong ng kanyang mga kamay sa ilang maysakit upang sila'y mapagaling. [6] Nagtaka siya sa kanilang hindi pagsampalataya. Hindi ibig sabihin na si Hesus ay hindi makagagawa ng mga kamangha-manghang mga bagay. Si Hesus, ang Anak ng Diyos, pumarito sa lupa bilang tao, at walang kakulangan sa Kanyang pananampalataya. At walang anomang kaparaanan na makapasok ang kasalanan sa Kanyang buhay. Subalit limitado ang Kanyang maaaring gawin para sa mga tao sa dahil na rin sa kanilang kawalan ng pananamplataya. Mababasa sa Mateo 13:58, Kaya't hindi siya gumawa roon ng maraming himala dahil sa hindi nila pagsampalataya, makikita natin dito na si Hesus na walang limitasyon sa Kanyang kakayanang magpagaling at walang bahid kasalanan sa Kanyang pamumuhay na maaaring gamitin ng diablo laban sa Kanya ay hindi makakilos ng malaya dahil sa mga tao sa paligid Niya. Lubhang mahalaga na maunawaan natin ito: kalooban ng Diyos na magpagaling sa lahat ng oras. At kung pinaniniwalaan mo ito, huwag kang magkakamaling pumunta sa ospital at palabasin lahat ng may sakit sapagkat nananalig kang kagustuhan ng Diyos na pagalingin sila. Oo, kalooban nga ng Diyos na pagalingin sila, ngunit hindi Siya makakikilos ng labag sa kanilang kagustuhan. Isasaalang-alang ng Diyos ang kanilang kagustuhang magkasakit, at ang 2-141
ARALIN 8 karapatan kung ayaw nilang tumanggap ng kagalingan. Walang sinomang makapipilit sa kanila upang tanggapin ang lunas na galing sa Diyos- at hindi sila gagaling sa pananampalataya ng iba. Ang pananampalataya ng ibang tao ay makatutulong sa kanila kung sila ay nahihirapan, ngunit walang sinoman ang makagagawa nito para sa kanila. Maaari mong itulak ang kotse kapag ito ay nasa neutral, ngunit hindi mo kayang itulak ang kotse na hindi umaandar. Kung ang isang tao ay laban sa pagpapagaling, hindi mo ito kaya o malalampasan. At dahil dito, hindi mo maaaring palabasin ang mga may sakit sa ospital o pumunta sa simbahan at umasa na makita ang pagpapagaling ng Diyos sa mga tao na wala ang kanilang koopersayon. Kapag nagpapagaling si Hesus, kasama ang pagbuhay ng patay, sasabihin Niya ang ganito, "huwag kang tumangis." Sinabihan Niyang huwag umiyak ang ina ng isang batang lalaking pumanaw at binuhay Niya itong muli. Mayroong pagkakataong kailangang gamitin ang pananampalataya ng ibang tao. Kailangang may taglay tayong pananampalataya, at marami pang ibang bagay ang sangkot sa pagpapagaling. Natalakay ko ang iba dito, at umaasa ako na nakatulong ito sa inyo, subalit isa sa pangunahing bagay na dapat ninyong mapulot sa aral na ito ay tapat ang Diyos. Kalooban Niya na ikaw ay gumaling, subalit kailangan Niya ang kooperasyon mo. Hindi Siya makagagalaw kung wala ang iyong kooperasyon, gagawin Niya ito sa pamamagitan mo. Dalangin ko na makatutulong ang mga bagay na aking ibinahagi at magsimula kang magpasakop o sumuko, upang ang kapangyarihan ng Diyos ay dumaloy sa pamamagitan mo, at ikaw ay lumakad sa supernatural health. 2-142
MGA HADLANG SA PAGPAPAGALING MGA TANONG PATUNGKOL SA PAG-AARAL NA ITO 1. Basahin ang Mateo 8.17. Ano ang ginawa ni Hesus upang makamit Niya ang ating kagalingan? Mateo 8:17 Nangyari ito upang matupad ang sinabi sa pamamagitan ni Propeta Isaias: Kinuha niya ang ating mga karamdaman, at ang mga sakit natin ay kanyang pinasan. 2. Basahin ang Hosea 4:6. Ang ibang tao ay hindi gumagaling dahil sa ...? A. Kamangmangan. B. Hindi pagdalo sa simbahan. C. Kulang ang kanilang kabaitan o kabutihan. Hosea 4:6 Ang aking bayan ay nasira dahil sa kakulangan ng kaalaman: sapagka't ikaw ay nagtakuwil ng kaalaman, akin namang itatakuwil ka, upang ikaw ay huwag maging saserdote ko: yamang iyong nilimot ang kautusan ng iyong Dios, akin namang kalilimutan ang iyong mga anak. 3. Basahin ang Juan 9:1-3. Ano ang iniisip na dahilan ng mga disipulo sa pagkabulag ng lalaki? Tama ba ang kanilang iniisip? Juan 9:1-3 Habang naglalakad si Jesus, nakita niya ang isang lalaking bulag mula pa sa pagkasilang. [2] Tinanong siya ng mga alagad niya, Rabbi, sino ba ang nagkasala't ang lalaking ito ay ipinanganak na bulag, siya o ang kanyang mga magulang? [3] Sumagot si Jesus, Hindi ang lalaking ito, ni ang mga magulang niya ang nagkasala; ipinanganak siyang bulag upang sa pamamagitan niya, ang mga gawa ng Diyos ay maihayag. 4. Basahin ang Juan 5:14. Hindi sa lahat ng pagkakataon ay kasalanan ang sanhi ng sakit. Maliban sa sakit, ano pa ang dulot ng kasalanan sa tao? Juan 5:14 Pagkalipas ng mga ito, natagpuan siya ni Jesus sa templo, at sinabi sa kanya, Tingnan mo, magaling ka na! Huwag ka nang gumawa ng kasalanan upang wala nang masamang mangyari sa iyo. 5. Basahin ang Roma 5:12-14. Hindi sa lahat ng pagkakataon ay kasalanan ang sanhi ng sakit, ano pa ang ibang maaring sanhi nito? Roma 5:12-14 Sa pamamagitan ng isang tao ay pumasok ang kasalanan sa sanlibutan, at ang 2-143
ARALIN 8 kamatayan ay pumasok sa pamamagitan ng kasalanan. Dahil dito'y naranasan ng lahat ng tao ang kamatayan, sapagkat ang lahat ay nagkasala. [13] Nasa sanlibutan na ang kasalanan bago pa dumating ang Kautusan, ngunit hindi itinuturing na kasalanan ang kasalanan kung walang Kautusan. [14] Gayunman, naghari ang kamatayan mula kay Adan hanggang kay Moises, pati sa mga taong hindi nagkasala gaya ng paglabag ni Adan, na siyang larawan ng isang paparating. 6. Basahin ang Mga Gawa 10:38. Ayon sa kabanatang ito, ano ang maaaring dahilan ng sakit? Mga Gawa 10:38 Kung paanong si Jesus na taga-Nazareth ay binuhusan ng Diyos ng Banal na Espiritu at ng kapangyarihan; kung paanong naglibot siya na gumagawa ng mabuti at nagpapagaling ng lahat ng mga pinahihirapan ng diyablo, sapagkat kasama niya ang Diyos. 7. Basahin ang Mateo 13:58. Ano ang maaaring humadlang sa pagpapagaling? Mateo 13:58 Kaya't hindi siya gumawa roon ng maraming himala dahil sa hindi nila pagsampalataya. 8. Basahin ang Santiago 5:15. Ano ang magliligtas sa may sakit? Santiago 5:15 Ang panalanging may pananampalataya ang magpapagaling sa maysakit, palalakasin siyang muli ng Panginoon at kung siya'y nagkasala, siya'y patatawarin. 2-144
MGA HADLANG SA PAGPAPAGALING MGA SAGOT SA ARALIN 1. Basahin ang Mateo 8.17. Ano ang ginawa ni Hesus upang makamit Niya ang ating kagalingan? Kinuha Niya ang ating mga kahinaan at dinala ang ating mga sakit. 2. Basahin ang Hosea 4:6. Ang ibang tao ay hindi gumagaling dahil sa ...? A. Kamangmangan. 3. Basahin ang Juan 9:1-3. Ano ang iniisip na dahilan ng mga disipulo sa pagkabulag ng lalaki? Kasalanan. Tama ba ang kanilang iniisip? Hindi. 4. Basahin ang Juan 5:14. Hindi sa lahat ng pagkakataon ay kasalanan ang sanhi ng sakit. Maliban sa sakit, ano pa ang dulot ng kasalanan sa tao? Maraming bagay na masahol pa sa sakit, tulad ng kamatayan (Roma 6:23). 5. Basahin ang Roma 5:12-14. Hindi sa lahat ng pagkakataon ay kasalanan ang sanhi ng sakit, ano pa ang ibang maaaring sanhi nito? Ang pagkahulog (Gen. 3). Si Adan, sa pamamagitan ng kanyang paglabag ay nagpasok ng kasalanan at karamdaman sa sangkatauhan. 6. Basahin ang Mga Gawa 10:38. Ayon sa kabanatang ito, ano ang maaaring dahilan ng sakit? Nasa ilalim ng kapangyarihan ng diablo. 7. Basahin ang Mateo 13:58. Ano ang maaaring humadlang sa pagpapagaling? Kawalan ng paniniwala o pananampalataya. 8. Basahin ang Santiago 5:15. Ano ang magliligtas sa may sakit? Ang panalanging may pananampalataya. 2-145
ARALIN 9 PAGPAPATAWAD Isinulat ni Don Krow Sa Mateo 18:21-22, Noon ay lumapit si Pedro at sinabi sa kanya, Panginoon, hanggang ilang ulit ko po bang patatawarin ang aking kapatid kapag siya'y nagkasala sa akin? Hanggang pitong ulit po ba? Sumagot si Jesus, Hindi ko sinasabi sa iyo na hanggang pitong ulit, sa halip ay hanggang sa ikapitong pitumpu. Inakala ni Pedro na siya'y isang mapagbigay o maunawain na tao dahil tinanong niya si Hesus kung sapat na ba ang patawarin ang isang taong nagkasala ng 7 beses sa maghapon. Sumagot si Hesus, "Pedro, hindi 7 kundi 70 times 7." Katumbas ng 490 beses, ngunit hindi nangangahulugang pagkatapos ng 490 beses ay hindi ka na magpapatawad. Ang sinambit ni Hesus ay isang imposibleng pagkakasala na maaaring gawin ng isang tao sa loob ng maghapon. Sinasabi Niya na ang pagpapatawad ay dapat tuloy-tuloy at walang katapusan. Ang pagpapatawad ay siyang dapat na maging saloobin ng isang Kristiano. Sinabi ni Hesus sa Lucas 23:24, At sinabi ni Jesus, Ama, patawarin mo sila, sapagkat hindi nila nalalaman ang kanilang ginagawa. At ito rin ang sinabi ng martir na si Esteban sa Mga Gawa 7:60, Panginoon, huwag mo po silang papanagutin sa kasalanang ito. Hindi lahat ay tatanggap ng pagpapatawad, subalit ang saloobin ng bawat Kristiano ay laging handang magpatawad. Nagpatuloy si Hesus sa pagsasalaysay tungkol sa isang parabula sa bersikulo 23 ng Mateo 18, Kaya't ang kaharian ng langit ay maihahambing dito: May isang haring nagpasyang ipatawag ang kanyang mga alipin upang sila'y makipag-ayos tungkol sa kanilang mga utang. Nang magsimula na siyang magkuwenta, iniharap sa kanya ang isang may utang sa kanya ng sampung libong talento. Sapagkat wala siyang maibayad, ipinag-utos ng kanyang panginoon na ipagbili siya, gayundin ang kanyang asawa at mga anak, at samsamin ang lahat ng kanyang ari-arian upang siya'y magbayad. Kaya't lumuhod ang alipin, at nakiusap, 'Bigyan pa po ninyo ako ng palugit at makababayad din ako sa lahat ng utang ko sa inyo. Narito ang sitwasyon: Mayroong isang lalaki na nagkakautang ng 10 milyon sa kanyang amo. Alam niya na wala siyang kakayanang bayaran ito at alam din ng kanyang amo na hindi siya makababayad. Noong unang panahon hindi pa maaaring mag anunsyo ng pagkabankarote ang isang tao, kaya nga ibebenta ka, ang iyong asawa, mga anak, lahat ng iyong pag-aari, at ikaw ay magiging alipin. Ikaw ay mabibilanggo hanggang sa ikaw ay makabayad, at kung kulang pa, ikaw ay mananatili sa bilangguan hanggang sa iyong kamatayan. Ginawa ng lalaking ito ang bagay na alam niyang nararapat niyang gawin: Lumuhod siya at nagmakaawa, "aking panginoon, pagpasensyahan mo na ako! Nagmamakaawa ako sa iyo. Babayaran ko lahat ng pagkakautang ko. Pagpasensyahan mo lang ako!" Pansinin ang nangyari sa bersikulo 27. Nahabag ang amo at siya ay pinatawad sa kanyang pagkakautang. Tayo'y mayroong utang na hindi natin kayang bayaran. Ang sabi ng Bibliya sa Roma 6:23, 2-146
PAGPAPATAWAD ang kabayaran ng kasalanan ay kamatayan- paghihiwalay sa Diyos magpasawalang-hanggan- kahit ang lahat ng yaman sa mundo ay hindi tayo kayang tubusin. Ang Diyos, sa Kanyang habag at biyaya ay isinugo ang Kanyang Anak na si Hesus sa lupa upang bayaran ang utang na hindi natin kayang bayaran. Tiningnan tayo ng Diyos na may awa at habag at sinabi, "Pinatatawad Ko ang inyong utang." Ang nasabing lalaki na may 10 milyon dolyar na pagkakautang ay nagpautang ng 20 dolyar sa isang aliping tulad niya. Nagkita sila at nagsabi ng ganito, "ako'y pinatawad sa 10 milyong dolyar na utang ko, kaya ikaw ay akin din pinatatawad. Malaya ka nang tulad ko!" Ito ang dapat nangyari, subalit hindi. Basahin natin ang tunay na pangyayari sa mga bersikulo 28-31. Subalit sa paglabas ng alipin ding iyon, ay nakita niya ang isa niyang kapwa alipin na may utang sa kanya ng isandaang denaryo. Bigla niya itong hinawakan at sinakal, 'Magbayad ka na ng utang mo,' ang sabi niya. [29] Lumuhod sa harap niya ang kanyang kapwa alipin at nakiusap sa kanya, 'Bigyan mo pa ako ng palugit, at babayaran kita. [30] Subalit hindi siya mapakiusapan. Sa halip ay umalis siya at ipinakulong ang kapwa alipin[g] hanggang sa makapagbayad ito ng utang. [31] Nang makita ng iba pang mga alipin ang pangyayari, labis nila itong ikinalungkot. Pumunta sila sa kanilang panginoon at isinumbong sa kanya ang buong pangyayari. Ipinakulong niya ang aliping may utang sa kanya ng 20 dolyar samantalang siya'y pinatawad ng kanyang amo sa 10 milyong dolyar na pagkakautang! Maiisip mo ba ang ganito? Mababasa sa bersikulo 32-34 ang ganito, Ipinatawag nga siya ng kanyang panginoon, at sinabi sa kanya, Napakasama mong alipin! Pinatawad kita sa lahat ng iyong pagkakautang sapagkat nakiusap ka sa akin. [33] Hindi ba dapat naawa ka sa iyong kapwa alipin, kung paanong naawa ako sa iyo? [34] At sa galit ay ibinigay siya ng kanyang panginoon sa mga tagapagparusa sa loob ng bilangguan hanggang sa makabayad siya sa lahat ng kanyang utang. Nabilanggo ang lalaking ito dahil sa pagtrato niya sa kapwa alipin, at nawala ang kanyang kapatawaran sa kanyang utang. Sinabi ni Hesus na bersikulo 35, Gayundin ang gagawin ng aking Amang nasa langit sa bawat isa sa inyo kung hindi kayo taos-pusong magpapatawad sa inyong kapatid. Isang kahibangan na matapos kang patawarin sa lahat mong pagkakautang - ang kabayaran ng kasalanan ay kamatayan at habang-buhay na pagkakahiwalay sa Diyos - ay tatanggi kang magpatawad? Nagsusumamo tayo sa Diyos, at nagsasabing, " patawarin mo ako at mahabag Ka sa akin sa ngalan ni Hesus," at tayo ay patatawarin Niya, at sa kabila nito ipagkakait natin ang pagpapatawad sa iba sa mga maliliit na bagay na ating pinalalaki- matapos nating mapatawad sa lahat ng ating mga kasalanan. Ito ay matinding kasamaan sa mata ng Diyos. Dati akong naging pastor ng isang simbahan, at may isang babae sa aking simbahan na may abilidad na makita ang hinaharap. Nagpunta siya sa akin isang araw at nagsabi ng ganito, "Ang Banal na Espiritu ba ang nagsasalita at nagpapakita sa akin ng mga bagay na mangyayari sa hinaharap? Alam ko kung ang isang tao ay mamamatay at kung ang isa ay maaaksidente, 2-147
ARALIN 9 at iba pang mga bagay na tulad nito." Ang sagot ko, "hindi mo magugustuhan ang sagot ko, subalit hindi galing sa Banal na Espiritu ang mga bagay na iyan. Sa aking kaalaman iyan ay espiritu ng panghuhula, katulad ng espiritu na sumunod kay Pablo sa aklat ng Mga Gawa 16. Ito'y kanyang sinaway at inutusang lumabas sa batang babae at nawala ang kanyang abilidad na manghula." At nagpatuloy ako sa pagsasabi sa kanya na hindi ako Diyos, at tinuruang, "lumapit ka kay Hesus at natungin mo Siya ng ganito, 'Panginoon, sino ang nagsasabi sa akin ng mga bagay na ito kahit noong bago pa man ako nanampalataya sa Iyo? Ang Banal na Espiritu ba o may ibang espiritu na nagsasalita sa akin?'" Isang araw binalikan niya ako at sinabi, "Kinausap ko ang Diyos tungkol dito, at sa aking palagay ay wala namang problema." Ang sagot ko, "Kung anoman ang sabihin ng Diyos, wala akong tutol dito - hindi ako ang Dakilang Pastol." Noong 1986 nangyari ito, at alam mo ba kung ano ang nangyari? May space shuttle na tinawag na Challenger, 8 katao ang lulan nito. Ang isa dito ay isang babaeng guro. At habang nanonood ang babae na miyembro ng aking simbahan, nakita niya ang babaeng guro na nagsasabi, "Bukas sasakay ako sa Challenger." May espiritu na nagsabi sa babae na miyembro ng aking simbahan, "Siya'y mamamatay." Kinabukasan inilunsad sa himpapawid ang Challenger, ito ay sumabog at lahat ng lulan nito ay namatay. Ang babaeng miyembro ng aking simbahan ay bumalik sa akin at nagsabi, "Don, sa aking palagay hindi ang Banal na Espiritu ang nagsasalita sa akin. Maaari mo ba akong ipanalangin?" Pagkatapos ng aming gawain, nang makaalis na ang lahat, nanalangin ako at inutusan ang espiritu ng panghuhula na lumabas sa kanya. Walang nangyari. Sinubukan ng mga disipulo ni Hesus na palayasin ang masamang espiritu sa isang lalaki ngunit hindi nila nagawa. Ang sabi ni Hesus, "dalhin ninyo sa akin ang lalaki." Ako'y nagsabi ng ganito, "Panginoon, akala ko alam ko ang nangyayari, subalit nandito ang babaeng ito sa Iyong harapan. Ipakita mo sa akin kung ano ang nangyayari." Kasama naming nagdarasal ang aking asawa at binigyan siya ng Diyos ng word of knowledge. Sinabi ng aking asawa ang ganito, "May kinalaman ang kanyan ina." Tinanong ko ang babae, "Kaya mo bang patawarin ang iyong ina?" Nang aking sabihin ito, isang malakas na sigaw ang lumabas sa babae, "HINDI! Ipinamigay niya ako!" At iginapos ko ang masamang espiritu at muli kong tinanong ang babae kung mapapatawad ba niya ang kanyang ina. Sa pagkakataong ito pinatawad niya ang kanyang ina sa tulong ng biyaya ng Diyos. Siya'y nakagawa ng desisyon na magpatawad, at nakatanggap ng pagpapalaya at kalayaan. Katulad ng sinabi sa parabula sa Mateo 18, kung hindi tayo magpapatawad matapos nating makatanggap ng kapatawaran mula sa ating Ama sa Langit sa malaking pagkakautang, tayo'y ibibigay sa kamay ng nagpapahirap. Ano ang mga nagpapahirap? Iba't ibang bagay- mga kuta ng demonyo, pang-aapi, karamdaman, depresyon, sakit, at marami pang iba. Ang ugat ay hindi pagpapatawad. Ang hindi pagpapatawad ay daan upang makapasok ang diablo sa ating buhay. Sinasabi sa Bibliya na ang pagpapatawad ay isang desisyon. Sa Lord's Prayer (Mateo 6:9-11), sinabi ni Hesus na tayo ay magpatawad sapagkat tayo ay pinatawad. 2-148
PAGPAPATAWAD Sa Marcos 11:25-26 kung tayo ay nananalangin, kung mayroon tayong galit o hinanakit kaninoman, dapat tayong magpatawad. Ano ang ibig sabihin nito? Gaano katagal mananatili ang hindi pagpapatawad sa ating puso? Kapag tayo ay haharap sa Diyos at mananalangin. At kung mayroon kang taong hindi pinapatawad, dapat mo siyang palayain at patawarin. Kailangan mong piliin ang magpatawad dahil ikaw ay pinatawad sa napakalaki mong pagkakautang. "Panginoon, dalangin ko ang taong nagbabasa ng araling ito na mayroong hindi pagpapatawad sa kanyang puso, na gumawa ng desisyon sa oras na ito na palayain ang sinomang nakagawa sa kanya ng hindi mabuti o masama, patawarin siya buhay man o patay. Dalangin ko na lumaya siya at maghilom ang sugat sa pamamagitan ng Iyong biyaya at kapangyarihan. Salamat, sa ngalan ni Hesus. Amen." 2-149
ARALIN 9 MGA TANONG PATUNGKOL SA PAG-AARAL NA ITO 1. Basahin ang Mateo 18:21. Ilang beses nag-alok ng pagpapatawad si Pedro? Mateo 18:21 Noon ay lumapit si Pedro at sinabi sa kanya, Panginoon, hanggang ilang ulit ko po bang patatawarin ang aking kapatid kapag siya'y nagkasala sa akin? Hanggang pitong ulit po ba? Sumagot si Jesus, Hindi ko sinasabi sa iyo na hanggang pitong ulit. 2. Basahin ang Mateo 18:22. Ayon kay Hesus, ilang beses tayo dapat magpatawad? Mateo 18:22 Sumagot si Jesus, Hindi ko sinasabi sa iyo na hanggang pitong ulit, sa halip ay hanggang sa ikapitong pitumpu. 3. Basahin ang Mateo 18:23-24. Magkano ang pagkakautang ng alipin sa kanyang amo? Mateo 18:23-24 Kaya't ang kaharian ng langit ay maihahambing dito: May isang haring nagpasyang ipatawag ang kanyang mga alipin upang sila'y makipag-ayos tungkol sa kanilang mga utang. [24] Nang magsimula na siyang magkuwenta, iniharap sa kanya ang isang may utang sa kanya ng sampung libong talento. 4. Basahin ang Mateo 18:25. Ano ang mangyayari sa alipin dahil hindi siya maaaring maghain ng bankruptcy? Mateo 18:25 Sapagkat wala siyang maibayad, ipinag-utos ng kanyang panginoon na ipagbili siya, gayundin ang kanyang asawa at mga anak, at samsamin ang lahat ng kanyang ari-arian upang siya'y magbayad. 5. Basahin ang Mateo 18:26. Ano ang pakiusap ng alipin? Mateo 18:26 Kaya't lumuhod ang alipin, at nakiusap, 'Bigyan pa po ninyo ako ng palugit at makababayad din ako sa lahat ng utang ko sa inyo. Kaya ba niyang bayaran ang kanyang pagkakautang? 6. Basahin ang Mateo 18:27. Ano ang saloobing ipinamalas ng amo sa kanyang alipin? Anong uri ng saloobin ang ipinakita ng Diyos sa atin at sa ating kasalanan o pagkakautang? Mateo 18:27 Nahabag naman sa alipin ang kanyang panginoon, kaya't siya'y pinakawalan at pinatawad sa kanyang pagkakautang. 2-150
PAGPAPATAWAD 7. Basahin ang Mateo 18:28. Magkano ang pagkakautang ng alipin sa kapwa niya alipin na nagtamo ng kapatawaran? Mateo 18:28 Subalit sa paglabas ng alipin ding iyon, ay nakita niya ang isa niyang kapwa alipin na may utang sa kanya ng isandaang denaryo. Bigla niya itong hinawakan at sinakal, 'Magbayad ka na ng utang mo,' ang sabi niya. 8. Basahin ang Mateo 18:28. Ano ang saloobin ng aliping ito sa kapwa niya alipin? Mateo 18:28 Subalit sa paglabas ng alipin ding iyon, ay nakita niya ang isa niyang kapwa alipin na may utang sa kanya ng isandaang denaryo. Bigla niya itong hinawakan at sinakal, 'Magbayad ka na ng utang mo,' ang sabi niya. 9. Basahin ang Mateo 18:29-30. Ano ang ginawa ng alipin sa kanyang kapwa alipin? Mateo 18:29-30 Lumuhod sa harap niya ang kanyang kapwa alipin at nakiusap sa kanya, Bigyan mo pa ako ng palugit, at babayaran kita. [30] Subalit hindi siya mapakiusapan. Sa halip ay umalis siya at ipinakulong ang kapwa alipin[g] hanggang sa makapagbayad ito ng utang. 10. Basahin ang Mateo 18:31-33. Ano ang bansag ng amo sa aliping tumangging magpatawad? Mateo 18:31-33 Nang makita ng iba pang mga alipin ang pangyayari, labis nila itong ikinalungkot. Pumunta sila sa kanilang panginoon at isinumbong sa kanya ang buong pangyayari. [32] pinatawag nga siya ng kanyang panginoon, at sinabi sa kanya, Napakasama mong alipin! Pinatawad kita sa lahat ng iyong pagkakautang sapagkat nakiusap ka sa akin. [33] Hindi ba dapat naawa ka sa iyong kapwa alipin, kung paanong naawa ako sa iyo? 11. Basahin ang Mateo 18:33. Ano ang sinabi ng amo sa kanyang alipin na nararapat sana na kanyang ginawa? Mateo 18:33 Hindi ba dapat naawa ka sa iyong kapwa alipin, kung paanong naawa ako sa iyo? 12. Basahin ang Mateo 18:34. Ano ang naging damdamin ng amo matapos niyang nalaman ang nangyari? Mateo 18:34 At sa galit ay ibinigay siya ng kanyang panginoon sa mga tagapagparusa sa loob ng bilangguan hanggang sa makabayad siya sa lahat ng kanyang utang. 2-151
ARALIN 9 13. Basahin ang Mateo 18:34. Nawala ba ang kapatawarang natamo ng alipin dahil sa kanyang ginawa? Mateo 18:34 At sa galit ay ibinigay siya ng kanyang panginoon sa mga tagapagparusa sa loob ng bilangguan hanggang sa makabayad siya sa lahat ng kanyang utang. 14. Basahin ang Mateo 18:35. Ano ang punto o itinuturo ng talinghagang ito? Mateo 18:35 Gayundin ang gagawin ng aking Amang nasa langit sa bawat isa sa inyo kung hindi kayo taos-pusong magpapatawad sa inyong kapatid. 2-152
PAGPAPATAWAD MGA SAGOT SA ARALIN 1. Basahin ang Mateo 18:21. Ilang beses nag-alok ng pagpapatawad si Pedro? Pitong beses. 2. Basahin ang Mateo 18:22. Ayon kay Hesus, ilang beses tayo dapat magpatawad? Apat na raan at siyam na pu(walang katapusan). 3. Basahin ang Mateo 18:23-24. Magkano ang pagkakautang ng alipin sa kanyang amo? Sampung libong talento (halagang marahil ay kailanman hindi mababyaran). 4. Basahin ang Mateo 18:25. Ano ang mangyayari sa alipin dahil hindi siya maaaring maghain ng bankruptcy? Siya, ang kanyang asawa, mga anak, at lahat ng kanyang pag-aari ay ipagbibili sa pamilihan ng mga alipin upang siya'y makabayad ng utang. 5. Basahin ang Mateo 18:26. Ano ang pakiusap ng alipin? Naki-usap siyang bigyan siya ng palugit hanggang makabayad siya ng buo. Kaya ba niyang bayaran ang kanyang pagkakautang? Malamang ay hindi. 6. Basahin ang Mateo 18:27. Ano ang saloobing ipinamalas ng amo sa kanyang alipin? Pagkahabag at pagpapatawad. Anong uri ng saloobin ang ipinakita ng Diyos sa atin at sa ating kasalanan o pagkakautang? Pagkahabag at pagpapatawad. 7. Basahin ang Mateo 18:28. Magkano ang pagkakautang ng alipin sa kapwa niya alipin na nagtamo ng kapatawaran? Isang buong araw na pasahod. 8. Basahin ang Mateo 18:28. Ano ang saloobin ng aliping ito sa kapwa niya alipin? Kawalan ng pasensya, karahasan, at hindi pagpapatwad. 9. Basahin ang Mateo 18:29-30. Ano ang ginawa ng alipin sa kanyang kapwa alipin? Ipinabilanggo siya hanggang sa mabayaran ang kakaunting pagkakautang. 10. Basahin ang Mateo 18:31-33. Ano ang bansag ng amo sa aliping tumangging magpatawad? Umalis ka sa harapan ko ikaw na masamang alipin. 2-153
11. Basahin ang Mateo 18:33. Ano ang sinabi ng amo sa kanyang alipin na nararapat sana na kanyang ginawa? Dapat sana ay nahabag siya sa kapwa niya alipin katulad ng pagkahabag o awa sa kanya ng amo. Kalayaan at pagpapatawad ang dapat niyang ibinigay. 12. Basahin ang Mateo 18:34. Ano ang naging damdamin ng amo matapos niyang nalaman ang nangyari? Siya'y nagalit. 13. Basahin ang Mateo 18:34. Nawala ba ang kapatawarang natamo ng alipin dahil sa kanyang ginawa? Oo. 14. Basahin ang Mateo 18:35. Ano ang punto o itinuturo ng talinghagang ito? Gayundin ang gagawin ng aking Amang nasa langit sa bawat isa sa inyo kung hindi kayo taos-pusong magpapatawad sa inyong kapatid. 2-154
ARALIN 10 KASAL - Part 1 Isinulat ni Don Krow Ngayon ay pag-uusapan natin ang tungkol sa kasal. Una sa lahat magbibigay ako ng istatistika: 75% ng mga yunit ng pamilya ay nangangailangan ng pagpapayo tungkol sa kasal. Isa sa bawat dalawang kasalan o kasal ay nauuwi sa divorce. Kalahati o 50% ng mga mag-asawa, ang isa ay hindi mananatiling tapat sa loob ng unang limang taon. Kahit pa sa mga Kristiano, sinasabi na 30% ng mga ministro ay nasasangkot sa isang hindi naaangkop na relasyon sa miyembro ng simbahan. Lumilitaw na maliwanag na hindi nauunawaan ang prinsipyo ng Bibliya kung ganito ang istatistika. Titingnan natin ang aralin patungkol sa kasal upang makita ang ibang mga bagay kung ano ang sinasabi ng Diyos hinggil dito - kung paano ninyo mapalalakas ang inyong relasyong mag-asawa. Ang kasal ay ideya ng Diyos. Mababasa sa Genesis 2:18, At sinabi ng Panginoong Dios, Hindi mabuti na ang lalake ay magisa; siya'y ilalalang ko ng isang katulong niya. At sa Genesis 1:31 ay ating mababasa, At nakita ng Dios ang lahat ng kaniyang nilikha, at, narito, napakabuti. At nagkahapon at nagkaumaga ang ikaanim na araw. Dapat nating alalahanin na ito'y isang perpektong pagkakalikha. Ang Diyos ay malayang nakikipag-ugnayan sa Kanyang nilalang. Mayroon Siyang kaaya-ayang relasyon sa kanya. Bawat gabi ay sinasamahan Niya si Adan sa halamanan. Minsan naiisip natin na kung mayroon lang tayong perpektong relasyon sa Diyos, wala na tayong kakailanganin pa, ngunit hindi totoo ito. Sinabi ng Diyos sa Genesis 1:31, tungkol sa Kanyang nilikha, Masdan mo, ito'y napakabuti. Ang unang binigkas ng Diyos ay "hindi mabuti" na makikita sa Genesis 2:18, Hindi mabuti na ang lalake ay mag-isa. Kaya nga, ang kasal ay ideya ng Diyos upang tugunan ang pangangailangan ng lalake, bigyan siya ng katuwang upang masolusyonan ang ang problema ng kalungkutan na maaari niyang maranasan sa buhay. Ang kasal, kung susundin natin ang tagubilin ng Diyos, ay sinadya upang magdala ng kaligayahan at hindi paghihirap. Unang beses binanggit sa Genesis 2:24 ang patungkol sa kasal. Ito ang sinasabi, Kaya't iiwan ng lalake ang kaniyang ama at ang kaniyang ina, at makikipisan sa kaniyang asawa: at sila'y magiging isang laman. Kung ang isang tao ay mag-aasawa iiwanan niya ang ibang relasyong mayroon siya at itutuon ang atensyon sa kanyan asawa, ito ang disenyo ng Diyos. Ito'y parang isang relasyong tri-unity. Sa kasalan na kung saan tinawag ng Diyos si Adan at Eba, hindi lamang si Adan ang nakipag relasyon sa Diyos. Ngayon ay silang dalawa na bilang isang unit, na may isang layunin sa pakikipag relasyon sa Diyos. Sinasabi sa 1 Pedro 3:7, Sa gayunding paraan, kayong mga lalaki, unawain ninyo at pakitunguhan nang may paggalang ang inyong asawa, tulad sa mas mahinang kasangkapan. Sila'y inyong kapwa tagapagmana sa kaloob na 2-155
ARALIN 10 walang hanggang buhay. Gawin ninyo ito at walang magiging sagabal sa inyong mga panalangin. Ang Genesis 5:1-2, ay mahalagang talata sa Kasulatan na nagsasabi ng ganito, Ito ang aklat ng mga lahi ni Adam. Nang araw na lalangin ng Dios ang tao, sa wangis ng Dios siya nilalang; lalaki at babae silang nilalang; at sila'y binasbasan, at tinawag na Adam ang kanilang pangalan, nang araw na sila'y lalangin. Pansinin na pinangalanan ni Adan ang kanyang asawa na Eba, ngunit tinawag sila ng Diyos bilang isang yunit (unit), Adan. Sa isang kasalan o pag-aasawa, hindi na ito ako at ang Diyos kundi ako at ang aking asawa ay iisa, tagapagmana ng biyaya ng buhay na tinawag ng Diyos na may layunin, upang lumakad o mamuhay na iisa at may pagkakaisa. Nabasa natin sa Genesis 2:24, kaya't iiwan ng lalaki ang kanyang ama at ina, at makikipisan sa kanyang asawa at sila'y magiging isang laman. Ang ibig sabihin ng salitang cleave ay dumikit o sumunod, maging isa, maging isa sa layunin. Kung ikaw ay nagkakaroon ng problema sa iyong pakikisama sa asawa mo, hayaan mong tanungin kita ng ilang mga katanungan: Ang mga bagay ba na iyong ginagawa, ang iyong mga ikinikilos, ang mga bagay na sinasabi mo sa iyong asawa, ang mga ito ba ay nagiging dahilan upang magkalapit kayo? O dahilan para kayo ay magkalayo? Ang utos ng Kasulatan tungkol sa pag-aasawa ay dumikit (cleave) sa isa't-isa. Ang mga ginagawa mo ba ay nagpapatibay sa inyong relasyon o sumisira nito? Kailangan mong pagukulan ng pansin ang mga ito. Iniisip ng mga tao na ang pag-ibig ay isang emosyonal na pakiramdam lamang: "Noon ay minahal kita, subalit ngayon ay hindi ko na nararamdaman ito-hindi na kita mahal." Ipagpalagay na ikaw ay nagmula sa isang dysfunctional (hindi ayon sa normal na kahulugan ng isang pamilya; hindi buo). Ikaw ay nagpunta sa isang ministro o hukom upang magpakasal; sumumpa ka na itatalaga mo ang iyong buhay sa taong iyong pakakasalan; nais mong hanggang kamatayan ang inyong pagsasama. Subalit dahil ikaw ay galing sa isang dysfunctional na pamilya, hindi mo naranasan ang pagmamahalan sa pamilyang pinanggalingan mo, hindi mo ito nakitang napahayag sa miyembro ng pamilya, at hindi mo rin nakalakhan sa iyong mga magulang ang pagpapamalas ng ganitong uri ng pagpapahayag ng pagmamahalan. Maaaring ang asawa mo ay galing sa pamilyang malayang nagpapamalas ng kanilang pagmamahal sa isa't-isa, ngunit hindi mo alam kung paano gawin ito. Sa kabila ng iyong pagnanais na mahalin ang iyong asawa, dahil sa ikaw ay hindi lumaki sa isang normal o buong pamilya, hindi mo rin narasanan kung paano magpahayag ng pagmamahal, malamang mabibigo ka. Mayroong pagkakataon na sa ilang mga taon ikaw ay hihingi ng payo at magsasabi ng ganito, "Hindi kami magkasundo. Naglaho na ang aking pag-ibig sa kanya." Ako'y may magandang balita sa iyo: Kung nakararanas ka ng suliranin sa iyong pagsasama (kasal), mayroong bagay na magtatama nito. Kung ikaw ay bumili ng bagong refrigerator at nagkaroon ka ng problema dito, titingnan mo ngayon ang manual. Sasabihin sa iyo ng manual kung ano ang problema, o dadalhin mo ito sa magkukumpuni. Mayroon din manual na magkukumpuni ng inyong pagsasama 2-156
KASAL - Part 1 (kasal). Ang tawag dito ay Salita ng Diyos, sinasabi sa Tito 2:4 na ang pag-ibig ay maaaring ituro, maaaring mapag-aralan. Kung ikaw man ay galing sa dysfunctional na pamilya at hindi ka marunong magpahayag ng iyong pagmamahal sa iyong asawa- bumabagsak o nasisira ang inyong pagsasama- mayroon akong magandang balita. Sa 1 Juan 5:3 mababasa ang ganito, Sapagkat ganito ang pagmamahal sa Diyos, na sundin natin ang kanyang mga utos, at hindi naman mahirap sundin ang kanyang mga utos. Sa pamamagitan ng mga kautusan ni Hesus, na Siyang nagpamalas kung paano magmahal, kung paano ipahayag ang kabaitan at pagkabukas-palad, kung paano unahin ang kapakanan ng asawa mo, kayang ayusin ng Diyos ang sitwasyong ito. Ito ay panimula lamang sa paksa ng kasal. Pagpalain ka ng Diyos sa iyong pagpapatuloy sa pag-aaral na ito. Naniniwala ako na ibig ng Diyos na bigyan ka ng karunungan at kaalaman sa iyong pagpapatuloy sa pag-aaral sa paksang ito. 2-157
ARALIN 10 MGA TANONG PATUNGKOL SA PAG-AARAL NA ITO 1. Basahin ang Efeso 5:31-32. Ang Efeso 5:31 ay sipi mula sa Genesis 2:24. Sa pamamagitan ng pagtingin sa Efeso 5:32, ano sa palagay mo ang tunay na sinasabi ng Diyos sa talatang ito? Efeso 5:31-32 Dahil dito ay iiwan ng isang tao ang kanyang ama at ina, at pipisan siya sa kanyang asawa, at ang dalawa ay magiging isang laman. Napakalalim ng hiwagang ito, ngunit ang sinasabi ko ay tungkol kay Cristo at sa iglesya. 2. Basahin ang Santiago 4:4-5. Ano ang itinuturo ng mga bersikulong ito? Santiago 4:4-5 Mga taksil! Hindi ba ninyo alam na ang pakikipagkaibigan sa sanlibutan ay pakikipag-away sa Diyos? Kaya't sinumang nagnanais maging kaibigan ng sanlibutan ay nagiging kaaway ng Diyos. 3. Basahin ang 1 Pedro 3:7. Bakit kailangang mamuhay ang mag-asawa sa pagkakaisa at pagmamahalan? 1 Pedro 3:7 Sa gayunding paraan, kayong mga lalaki, unawain ninyo at pakitunguhan nang may paggalang ang inyong asawa, tulad sa mas mahinang kasangkapan. Sila'y inyong kapwa tagapagmana sa kaloob na walang hanggang buhay. Gawin ninyo ito at walang magiging sagabal sa inyong mga panalangin. 4. Basahin ang Juan 15:5. Magtatagumpay ba ang inyong pagsasama bilang mag-asawa kung wala si Hesu Kristo sa buhay niyo? Juan 15:5 Ako ang puno ng ubas, kayo ang mga sanga. Ang nananatili sa akin at ako rin sa kanya ay namumunga nang sagana, sapagkat hindi kayo makagagawa ng anuman kung kayo'y hiwalay sa akin. 5. Basahin ang Tito 2:4. Ang pag-ibig ay hindi lamang emosyon. Ayon sa Kasulatan, ang pag-ibig ay maaaring ...? Tito 2:4 Upang maturuan nila ang mga kabataang babae na mahalin ang kanilang asawa at mga anak. 6. Basahin ang 1 Juan 5:3. Kapag tayo ay namumuhay na sumusunod sa mga utos ng Diyos, tayo ay lumalakad sa ...? 2-158
KASAL - Part 1 1 Juan 5:3 Sapagkat ganito ang pagmamahal sa Diyos, na sundin natin ang kanyang mga utos, at hindi naman mahirap sundin ang kanyang mga utos. 7. Basahin ang Mateo 7:12. Kung tayo ay nagkakaroon ng suliranin sa ating buhay may- asawa, ito ba ay sa dahilang hindi tayo lumalakad sa ...? Mateo 7:12 Kaya't anumang nais ninyong gawin sa inyo ng iba, gayundin ang gawin ninyo sa kanila, sapagkat ito ang buod ng Kautusan at ng mga propeta. 8. Basahin ang 1 Corinto 13:4. Ang Pag-ibig ay ...? A. Emosyonal. B. Mainit pakiramdam (warm feeling). C. Mabait. 1 Corinto 13:4 Ang pag-ibig ay matiyaga at mabait; hindi mapanibughuin, hindi mapagmalaki o mayabang. 2-159
ARALIN 10 MGA SAGOT SA ARALIN 1. Basahin ang Efeso 5:31-32. Ang Efeso 5:31 ay sipi mula sa Genesis2:24. Sa pamamagitan ng pagtingin sa Efeso 5:32, ano sa palagay mo ang tunay na sinasabi ng Diyos sa talatang ito? Isang relasyon sa pagitan ni Kristo at ng Kanyang simbahan (inihalintulad sa kasal). 2. Basahin ang Santiago 4:4-5. Ano ang itinuturo ng mga bersikulong ito? Ang Diyos ay nagseselos sa atin at nais Niya na maging totoo tayo sa Kanya. 3. Basahin ang 1 Pedro 3:7. Bakit kailangang mamuhay ang mag-asawa sa pagkakaisa at pagmamahalan? Upang walang maging hadlang sa kanilang mga panalangin. 4. Basahin ang Juan 15:5. Magtatagumpay ba ang inyong pagsasama bilang mag-asawa kung wala si Hesu Kristo sa buhay niyo? Hindi. 5. Basahin ang Tito 2:4. Ang pag-ibig ay hindi lamang emosyon. Ayon sa Kasulatan, ang pag- ibig ay maaaring ...? Ituro. 6. Basahin ang 1 Juan 5:3. Kapag tayo ay namumuhay na sumusunod sa mga utos ng Diyos, tayo ay lumalakad sa ...? Pag-ibig. 7. Basahin ang Mateo 7:12. Kung tayo ay nagkakaroon ng suliranin sa ating buhay may-asawa, ito ba ay sa dahilang hindi tayo lumalakad sa ...? Pag-ibig. 8. Basahin ang 1 Corinto 13:4. Ang Pag-ibig ay ...? C. Mabait. 2-160
ARALIN 11 KASAL - Part 2 Isinulat ni Don Krow Babalikan nating muli ang aralin tungkol sa kasal, ang tanong ay ganito, "Ano ang kasal?" Napagisipan mo ba ito? Ang sabi ng Bibliya, ang kasal ay ideya ng Diyos. Ang kasal ay isang pagsasama-sama, isang pagkakaisa, isang pagbubuklod. Sinabi sa Genesis 2:24, Kaya't iiwan ng lalake ang kaniyang ama at ang kaniyang ina, at makikipisan sa kaniyang asawa: at sila'y magiging isang laman. Alam mo ba na ang kasal ay higit pa sa pagsasama-sama, higit pa sa pagkakaisa? Halimbawa, sinasabi sa 1 Corinto 6:15-16, kung ako bilang Kristiano, ay makikisiping sa isang bayarang babae, ako'y nakipagisa sa kanya sa laman. Pagkatapos ay isaalang-alang ang sipi sa Genesis 2:24 patungkol sa kasal. Ang aking pagsama o pagsiping sa isang bayarang babae ay hindi nangangahulugang ako'y hiwalay na sa aking asawa o ako'y nagpakasal sa bayarang babae na aking sinipingan. Ngayon, ano ang ibig sabihin ng kasal? Kung ito ay pagsasama-sama, pagkakaisa, o pagbubuklod, ano ang kaibahan ng kasal sa pakikipagtalik o pagsiping sa isang bayarang babae? Malinaw na kapag ikaw ay nagpunta sa isang bayarang babae, ikaw ay makikipag-talik sa kanya. Pinahahayag ng Bibliya na ang kasal ay pagsasama-sama, pagkakaisa, o pagbubuklod, ngunit higit pa rito ang ibig sabihin nito. Ito'y pagsasama-sama, pagkakaisa, o pagbubuklod sa pamamagitan ng isang tipan. Ang salitang tipan (covenant) sa Hebreo ay berith, na ang ibig sabihin ay pinagbuklod o pinagdikit. Ito'y isang pangwakas (final) na pangako ng isang indibidwal, isang tipan hanggang sa kamatayan. Ngayon, kung ako ay sumiping sa isang babaeng mababa ang lipad, kung ginawa ko ang isang maka-demonyong kasalanan tulad nito, walang tipan na namagitan sa amin. Ang kakanyahan (essence) ng kasal ay una sa lahat talikuran ang iba. Ang sabi ng Bibliya ay iwanan mo ang iyong ama at ina at dumikit o makipagbuklod sa iyong asawa. Ang sabi ni Ezekiel, "Ikaw ay akin na." Iiwan mo ang lahat para sa iyong asawa-italaga ang iyong sarili sa isang ito. Kung ikaw, sa isang imoral na paraan, makikisiping sa isang tao kung ikaw ay may asawa, linalabag mo ang prinsipyo ng kasal, ang pagsasama-sama, ang pagkakaisa, ang pagbubuklod na nagmumula sa isang tipan o pangako. Tinawag itong tipan ng pagpapakasal o pag-iisang dibdib sa Ezekiel 16:8. Sa Efeso 5, natutunan natin na sa kasal, dapat mahalin ng asawang lalaki ang kanyang kabiyak, katulad ng pag-ibig ni Kristo sa Kanyang simbahan, kaya nga ito ay isang tipan ng pag-ibig. Ang dahilan kung bakit ito ay isang tipan ng pag-ibg ay sapagkat pag-ibig ang pangunahing prinsipyo sa kasal. Higit sa lahat ng bagay, pag-ibig ang pangunahing prinsipyo sa kasal. Ang kasal ay isang tipan ng pagsasama-sama. Sinasabi sa 1 Pedro 3:7, kung hindi ko pinahahalagahan ang aking asawa bilang mas mahinang sisidlan at mapagtanto na kami ay magkasamang tagapagmana ng biyaya ng buhay, ang aming mga panalangin ay mahahadlangan. 2-161
ARALIN 11 Isipin mo ito- ang ating espiritwal na buhay ay mahahadlanagn kung hindi tayo lalakad sa pagkakaisa na disenyo ng Diyos sa buhay may asawa. Ang Kawikaan 2:16-17 ay nagsasalita tungkol sa isang masamang babae na tumalikod sa kanyang tipan sa kasal, ang gabay ng kanyang kabataan, at ang relasyong iyon ng kasal ay tinatawag na tipan ng kanyang Diyos. Ito'y isang napakaseryosong bagay. Ito ay isang tipan na ginagawa natin sa isang indibidwal, ito rin ay isang tipan na ginagawa natin sa harap ng Diyos. Gustong-gusto kong magministeryo sa ibang tao, subalit ang Diyos ay may prayoridad, at iyon ay upang tumutok sa aking kasal o buhay may asawa. Ang kasal ay pagtutok ng aking buhay sa aking asawa o kabiyak, at katulad ng aking nabanggit, ang pangunahing prinsipyo ay pag-ibig. Ating mababasa sa Mateo 7:12 kung ano ang nais nating gawin ng iba sa atin, yaon din ang dapat nating gawin sa kanila, sapagkat ito ang Batas at ang sinabi ng mga propeta. At ito mismo ang prinsipyong dapat maghari sa pag-aasawa o kasal. Hindi ito isang maramot na bagay, o pansarili, hindi kung ano ang maaaring ibigay ng iyong asawa o kabiyak. Sinasabi sa 1 Corinto 13:4 na ang pag-ibig ay mabait. Ibig sabihin ay unahin o hanapin ang kapakanan ng iba, maging mapagbigay at mabait, at laging hanapin o unahin ang pinakamahusay para sa kabiyak. Ang dahilan kung bakit ganito ang disenyo ng kasal ay isa itong halimbawa ng tunay na relasyon sa Diyos. Binigyan Niya tayo ng mga natural na ilustrasyon. Pinakita Niya kung paano magkaroon ng mabuting pagsasama bilang mag-asawa, isang magandang kasal, dahil nais Niyang magkaroon tayo ng halimbawa kung ano ang tunay at walang hanggang relasyon sa Kanya. Ang kasal ay matatapos o magwawakas sa kamatayan, ito'y hindi permanente. Ang sabi ng Bibliya sa muling pagkabuhay, hindi sila nag-aasawa. Ibig ng Diyos na maunawaan natin ang isang maayos na kasal o pag-iisang dibdib- ang prinsipyo ng pag-ibig- ang prinsipyo ng pagbibigay ng hindi makasarili sa iba. Sinasabi Niya, "Ibig Kong maunawaan ninyo na tinawag ko kayo upang makipag-isa sa Akin- sa isang permanenting relasyon, hindi relasyon na makalipas ang ilang taon ay mawawala na, kundi isang relasyon kung saan ay lahat ng Aking pag-ibig ay mahahayag magpakailanman." Hayaan ninyong magbigay ako ng ilang prinsipyo tungkol sa kasal. Ang kasal ay isang pagsasanib, hindi lamang ito partnership. Binaggit sa Genesis 4 bilang isang pagkakakilanlan (knowing) at sa 1 Pedro 3:7 bilang magkasamang tagapagmana sa biyaya ng buhay. Ang kasal ay isang tipan, nangangahulugang ito ay may bisa; may kasamang pangako. Hindi pumasok ang kasalanan sa unang simbahan; pumasok ito sa kauna-unahang kasal o pag-iisang dibdib, kaya kailangan nating kunin ang manual, kunin ang mga tagubilin tungkol sa kasal, at ipatupad ang mga prinsipyo ng pag-ibig sa ating buhay. Tinatanong din natin, "Ano ang pag-ibig?" Ang tunay na kahulugan ng pag-ibig ay hindi pagkamakasarili.. Mababasa sa Isaias 53:6 para tayong mga tupa na naligaw at nagtungo sa kanya-kanyang direksyon, subalit sa kasal, nakatuon ang ating pansin sa ating asawa at hanapin ang kanyang kapakanan at kapakinabangan. 2-162
KASAL - Part 2 Sinasabi sa Efeso na kung iniibig mo ang iyong asawa ay para mo na ring iniibig ang iyong sariling katawan. Tayong mga asawang lalaki ay dapat pahalagahan at parangalan ang ating mga asawa na ibinigay ng Diyos sa atin. Hindi ka lamang uupo at hahawakan ang kamay mo upang ipakita na mahal mo ang iyong katawan o di kaya'y tapikin ang iyong balikat, at magsasabi ng ganito, "O katawan ko mahal kita." Ang mahalin ang sarili ay protektahan ito, pakainin ito, at pangalagaan ito. Hindi dapat ipagwalang- bahala ang ating asawa, huwag ipahiya sa publiko, huwag gawing katawa-tawa, o gumawa ng mga bagay na makasasakit ng kanyan damdamin. Kailangan mo siyang mahalin katulad ng pagmamahal mo sa iyong sarili. Una sa lahat, manalangin ka Diyos, pasalamatan mo Siya at ikaw ay Kanyang minahal. Pagkatapos ay pasalamatan mo Siya sa kabiyak na galing sa Kanya. Maaring bahagi ito ng problema. Marahil ay hindi mo binigyan ng pagpapahalaga ang iyong asawa, minaliit mo siya, ang sabi ng Bibliya ito ay makasarili at ito'y kasalanan. Sinabi sa Efeso 5 na lininis ng Diyos ang Kanyang iglesia sa pamamagitan ng paghugas ng Kanyang Salita. Kung ikaw ay magbibitaw ng salita sa iyong asawa, aakyat ang iyong mga sinabi sa antas ng mga salitang iyong binibitawan. Kung sasabihin mong "ikaw ay pangit, mataba, hindi ka magaling," pipigilan mo ang inyong pagsasama sa pagkakabuklod na hahantong sa hiwalayan o pagkakalayo ng damdamin. Ngunit kung ikaw ay bibigkas ng mga mabubuting salita ng pagpapahalaga sa iyong kabiyak at magsasabing "mahal kita", at ipakikita sa iyong mga gawa, aangat ang iyong asawa sa antas ng iyong mga sinasabi sa kanya. Kung mapapansin mo sa panahon ngayon marami sa problema ng mag-asawa ay dahil sa mga salitang kanilang binibitawan. Itinataas mo ba o ibinababa ang iyong kabiyak? Hinihikayat ko kayong magsalita ng mabubuting bagay sa inyong asawa. Ang pag-ibig ay hindi emosyon lamang; ang tunay na pag-ibig ay inuuna ang kapakanan at ang makabubuti sa kanyang kabiyak kahit ano pa man ang iyong damdamin o nararamdaman. Magsimula ka ngayong gumawa ng mabubuting bagay para sa iyong asawa; pagpapahalaga, pagpaparangal, pagbibigay ng mga salitang kaibig-ibig, at kapag ginawa mo ito makikita mo ang kaibahan sa iyong kabiyak. Pagpalain ka ng Diyos sa iyong pagsasagawa ng mga ito. 2-163
ARALIN 11 MGA TANONG PATUNGKOL SA PAG-AARAL NA ITO 1. Basahin ang Kawikaan 18:22. Ang kasal o pagpapakasal ay ...? A. Isang mabuting bagay. B. Kakila-kilabot. C. Kaaya-aya sa Panginoon. Kawikaan 18:22 Sinomang lalaking nakakasumpong ng asawa ay nakasumpong ng mabuting bagay, at nagtatamo ng lingap ng Panginoon. 2. Basahin ang Hebreo 13:4. Ang pagtatalik o pagsisiping na nakapaloob sa kasal ay ...? A. Kasalanan. B. Marumi. C. Walang dungis. Mga Hebreo 13:4 Kilalanin ang dangal ng pag-aasawa, at huwag dungisan ang pagsasama, sapagkat parurusahan ng Diyos ang mga mapakiapid at mga mangangalunya. 3. Basahin ang Mangangaral 9:9. Tama o mali: Ang maka-diyos na kasal o pag-aasawa ay regalo at gantimpala ng Diyos sa iyong buhay. Mangangaral 9:9 Ikaw ay mabuhay na masaya na kalakip ng asawa na iyong iniibig sa lahat ng mga kaarawan ng buhay ng iyong walang kabuluhan, na kaniyang ibinigay sa iyo sa ilalim ng araw, lahat ng mga kaarawan ng iyong walang kabuluhan: sapagka't iyan ang iyong bahagi sa buhay, at sa iyong gawa na iyong ginagawa sa ilalim ng araw. 4. Basahin ang 1 Juan 3:18. Sinabi ni Hukom Philip Gilliam na sa 28,000 kaso sa juvenile court na kanyang hinatulan, ang kawalan ng pagmamahal sa pagitan ng ama at ina ay siyang pinakamalaking sanhi ng juvenile delinquency na kanyang nalalaman. Paano natin ipahahayag ang pagmamahal? 1 Juan 3:18 Mga anak, magmahal tayo, hindi lamang sa pamamagitan ng salita o kaya'y ng dila, kundi sa pamamagitan ng gawa at ng katotohanan. 5. Basahin ang Efeso 5:28. Tama o mali. Hindi ko dapat pabayaan ang aking asawa gaya ng pagpapabaya ko sa sarili kong katawan. 2-164
KASAL - Part 2 Efeso 5:28 Sa gayunding paraan, dapat ibigin ng asawang lalaki ang kanyang sariling asawa tulad ng sarili niyang katawan. Ang umiibig sa sarili niyang asawa ay umiibig sa kanyang sarili. 6. Basahin ang 1 Juan 3:16. Tama o mali. Ang katagang "mahal kita" ay napaka-ganda kung ipapakita sa gawa o kilos. Pinatunayan ni Hesus ang Kanyang pag-ibig sa atin sa pamamagitan ng kamatayan sa krus. Dapat din nating patunayan na mahal natin ang ating kabiyak sa iba't-ibang paraan. Magbigay ng halimbawa kung paano mo gustong ipakita ng iyong asawa ang kanyang pagmamahal sa iyo. 1 Juan 3:16 Ganito natin nakikilala ang pag-ibig: ibinigay niya ang kanyang buhay alang-alang sa atin; at dapat din nating ibigay ang ating mga buhay alang-alang sa mga kapatid. 7. Basahin ang Efeso 5:25-26. Tama o mali. Kung ano ang aking ipinahahayag sa aking asawa ay iyon din ang makikita ko sa kilos o gawa niya. Ang aking mga salita ay magdadala sa kanya sa kung saan mararating niya ang kanyang kakayanan. Efeso 5:25-26 Mga asawang lalaki, ibigin ninyo ang inyu-inyong mga asawa, kung paanong inibig ni Cristo ang iglesya at inialay ang kanyang sarili para dito, [26] upang pakabanalin niya ito, matapos linisin sa pamamagitan ng paghuhugas ng tubig na may kalakip na salita, 8. Basahin ang Roma 8:38-39 at 1 Juan 4:19. Tama o mali. Tayo ay napapa-ibig sa pamamagitan ng mga salitang nagpapahayag ng pagmamahal na may kaakibat na gawa. Sinuyo tayo ng Diyos sa pamamagitan ng mga salita na galing sa Kanyang love letters, na naitala bilang Kasulatan. Roma 8:38-39 Sapagkat lubos akong naniniwala na kahit kamatayan o buhay, mga anghel, mga pamunuan, mga bagay na kasalukuyan, mga bagay na darating, maging mga kapangyarihan, kataasan, o kalaliman, o kahit anumang bagay na nilikha ay hindi makapaghihiwalay sa atin sa pag-ibig ng Diyos sa pamamagitan ni Cristo Jesus na ating Panginoon. 1 Juan 4:19 Tayo ay umiibig sapagkat siya ang unang umibig sa atin. 9. Basahin 1 Juan 5:3 at 2 Juan 1: 6. Tama o mali. Ang mga alituntunin ng pagpapahayag ng pagmamahal ay makikita sa mga kautusan ni Hesus. Matututunan natin ang mga prinsipiyo ng pag-ibig mula sa Salita ng Diyos. 1 Juan 5:3 Sapagkat ganito ang pagmamahal sa Diyos, na sundin natin ang kanyang mga utos, at hindi naman mahirap sundin ang kanyang mga utos. 2-165
ARALIN 11 2 Juan 1:6 At ito ang pag-ibig: tayo'y mamuhay ayon sa kanyang mga utos. At ito ang utos, tulad ng inyong narinig mula pa noong una: mamuhay tayo ayon dito. 10. Basahin ang Juan 14:15. Tama o mali. Ang pag-ibig ay hindi lamang usapin tungkol sa iyong emosyon kundi sa iyong kalooban. Ang bawat utos sa Kasulatan ay naisulat para sa kalooban ng tao, hindi sa kanyang emosyon. Hindi kailanman sinabi ng Diyos na mamuhay ka sa pamamagitan ng iyong emosyon o sa kung ano ang iyong nararamdaman, ngunit sa halip ay sinasabi Niya sa iyo kung paano ka kumilos. Juan 14:15 Kung minamahal ninyo ako, susundin ninyo ang aking mga utos. 11. Basahin ang Galatia 5:22-23. Hindi natural ang umibig o magmahal. Ito ay kailangang matutuhan at maipanganak sa sangkatauhan sa pamamagitan ng Banal na Espiritu. Ang bunga ng pag-ibig ay ...? A. Pag-iisip ng tao. B. Kalikasan ng tao. C. Espiritu ng Diyos. Galatia 5:22-23 Subalit ang bunga ng Espiritu ay pag-ibig, kagalakan, kapayapaan, pagtitiyaga, kagandahang-loob, kabutihan, katapatan, kaamuan, at pagpipigil sa sarili. Walang batas laban sa mga ito. 12. Basahin ang Efeso 5:31-32. Ang maganda o maayos na pag-aasawa ay isang halimbawa ng ano? Efeso 5:31-32 Dahil dito ay iiwan ng isang tao ang kanyang ama at ina, at pipisan siya sa kanyang asawa, at ang dalawa ay magiging isang laman. Napakalalim ng hiwagang ito, ngunit ang sinasabi ko ay tungkol kay Cristo at sa iglesya. 2-166
KASAL - Part 2 MGA SAGOT SA ARALIN 1. Basahin ang Kawikaan 18:22. Ang kasal o pagpapakasal ay ...? A. Isang mabuting bagay. C. Kaaya-aya sa Panginoon. 2. Basahin ang Hebreo 13:4. Ang pagtatalik o pagsisiping na nakapaloob sa kasal ay ...? C. Walang dungis. 3. Basahin ang Mangangaral 9:9. Tama o mali: Ang maka-diyos na kasal o pag-aasawa ay regalo at gantimpala ng Diyos sa iyong buhay. Tama. 4. Basahin ang 1 Juan 3:18. Sinabi ni Hukom Philip Gilliam na sa 28,000 kaso sa juvenile court na kanyang hinatulan, ang kawalan ng pagmamahal sa pagitan ng ama at ina ay siyang pinakamalaking sanhi ng juvenile delinquency na kanyang nalalaman. Paano natin ipahahayag ang pagmamahal? Sa pamamagitan ng gawa at tunay na pagmamalasakit. 5. Basahin ang Efeso 5:28. Tama o mali. Hindi ko dapat pabayaan ang aking asawa gaya ng pagpapabaya ko sa sarili kong katawan. Tama. 6. Basahin ang 1 Juan 3:16. Tama o mali: Ang katagang "mahal kita" ay napaka-ganda kung ipapakita sa gawa o kilos. Pinatunayan ni Hesus ang Kanyang pag-ibig sa atin sa pamamagitan ng kamatayan sa krus. Dapat din nating patunayan na mahal natin ang ating kabiyak sa iba't- ibang paraan. Tama. Magbigay ng halimbawa kung paano mo gustong ipakita ng iyong asawa ang kanyang pagmamahal sa yo. 7. Basahin ang Efeso 5:25-26. Tama o mali. Kung ano ang aking ipinahahayag sa aking asawa ay iyon din ang makikita ko sa kilos o gawa niya. Ang aking mga salita ay magdadala sa kanya sa kung saan mararating niya ang kanyang kakayanan. Tama. Ang salitang Griyego na ginamit sa Efeso 5:26 ay rhema, ang ibig sabihin ay spoken words. 8. Basahin ang Roma 8:38-39 at 1 Juan 4:19. Tama o Mali. Tayo ay napapa-ibig sa pamamagitan ng mga salitang nagpapahayag ng pagmamahal na may kaakibat na gawa. 2-167
ARALIN 11 Tama. Ang Salita ng Diyos ay puno ng mga mapagmahal na salita para sa atin. 9. Basahin 1 Juan 5:3 at 2 Juan 1: 6. Tama o mali. Ang mga alituntunin ng pagpapahayag ng pagmamahal ay makikita sa mga kautusan ni Hesus. Matututunan natin ang mga prinsipiyo ng pag-ibig mula sa Salita ng Diyos. Tama. 10. Basahin ang Juan 14:15. Tama o mali. Ang pag-ibig ay hindi lamang usapin tungkol sa iyong emosyon kundi sa iyong kalooban. Ang bawat utos sa Kasulatan ay naisulat para sa kalooban ng tao, hindi sa kanyang emosyon. Hindi kailanman sinabi ng Diyos na mamuhay ka sa pamamagitan ng iyong emosyon o sa kung ano ang iyong nararamdaman, ngunit sa halip ay sinasabi Niya sa iyo kung paano ka kumilos. Tama. 11. Basahin ang Galatia 5:22-23. Hindi natural ang umibig o magmahal. Ito ay kailangang matutuhan at maipanganak sa sangkatauhan sa pamamagitan ng Banal na Espiritu. Ang bunga ng pag-ibig ay ...? C. Espiritu ng Diyos. 12. Basahin ang Efeso 5:31-32. Ang maganda o maayos na pag-aasawa ay isang halimbawa ng ano? Si Kristo at ang Kanyang iglesia. 2-168
ARALIN 12 ANG URI NG PAG-IBIG NG DIYOS - Part 1 Isinulat ni Don Krow Sinasabi sa 1 Corinto 13:13, Samantala, nananatili ang tatlong ito: pananampalataya, pag-asa, at pag-ibig, ngunit ang pinakadakila sa mga ito ay ang pag-ibig. At mababasa sa 1 Corinto 14:1, Pakamithiin ninyo ang pag-ibig at naisin ninyong magkaroon ng mga kaloob na espirituwal, lalung-lalo na ang kayo'y makapagpahayag ng propesiya. Ang sabi ng Bibliya sundin ang pag-ibig, pakamithiin ito, at gawing pinakamataas na layunin. Ito lamang ang tanging bagay na madadala natin sa walang hanggan. Hindi natin maisasama sa atin ang sasakyan, ang bahay, ang pera o yaman, subalit ang tanging madadala lamang natin ay ang pag-ibig na ibinahagi ni Hesus sa ating buhay sa pamamagitan ng Banal na Espiritu. Ang pag-ibig ay ang tanging bagay na may walang hanggang halaga. Ano nga ba ang tunay na kahulugan ng pag-ibig? Sinasabi ko, "Mahal ko ang aking asawa (I love my wife), mahal ko ang sorbetes (I love ice cream), mahal ko ang apple pie ( I love apple pie)." Iisa lamang ang salita sa English upang isalarawan ang salitang pag-ibig (love), kapag sinabi kong mahal ko ang aking asawa, mahal ko ang pusa, humahanga ba sa sinabi ko ang aking asawa? Hindi. Nakikita mo ba ang sinasabi ko? Kapag ginagamit natin ang salitang love, nangangahulugan itong pagsisiping o pakikipag-talik, sa iba naman ay marubdob na damdamin- iba't-iba ang kahulugan ng pag-ibig sa maraming tao. Mayroong 4 na pangunahing salita sa Griyego ang pag-ibig (love). Isa dito ay eros, hindi ginagamit sa Bibliya, may kahulugang sexual love o sexual attraction. Itinalaga ng Diyos ang ganitong uri ng pag-ibig noong sinabi Niya sa lalaki na iwanan niya ang kanyang ama at ina, at dumikit o makisama o makiniig sa kanyang asawa, at sila'y magbubuklod o magiging isa. Ang aklat sa Bibliya na may pamagat na Awit ni Solomon ay tungkol sa sexual love na ipinaghihigpit ng Diyos sa pagsasanib ng kasal. Ang iba pang uri ng pag-ibig ay pinahintulutan ng Diyos , ngunit ang eros ay itinalaga lamang Niya para sa mag-asawa. May isa pang uri ng pag-ibig, storge, ang pag-ibig sa pamilya. Phileo galing sa salitang-ugat na philia. Ito'y ginamit ng 72 ulit sa Bagong Tipan. Ang ibig sabihin ay mainit na damdamin at hindi nananatili. Nararamdaman ngayon, subalit bukas o makalipas ang mga araw ay mawawala. Karamihan sa mga taong nagsasalita tungkol sa pag-ibig ay inaakala nila na ganito ang umiibig, kaya sinasabi nila ang ganito, "I fall in love and I fall out of love." Kung ang inyong pag-sasama ay itinayo sa ganoong uri ng pag-ibig, mayroong mga panahon na ikaw ay parang nasa langit at kung minsa'y nasa impiyerno. Maaari kang ma in love o ma fall out of love kung ganito ang damdamin mo. Sinasabi ng Bibliya na dapat nating ibigin ang isa't-isa na katulad ng pag-ibig ng Diyos sa atin, ito ay tinatawag na agape. Anong uri ng pag-ibig ang agape? Maraming aspeto ang 2-169
ARALIN 12 pag-ibig, sa 1 Corinto 13 mababasa ang kumpletong kahulugan kung ano ang sangkap ng pag-ibig. Sinasabi sa 1 Juan 5:3, sapagkat ganito ang pagmamahal sa Diyos, na sundin natin ang kanyang mga utos, at hindi naman mahirap sundin ang kanyang mga utos. Ang mga utos ni Hesus ay nagpapakita ng pagpapahayag ng pagmamahal, ngunit kung susumahin ko, gagamitin ko ang Mateo 7:12, Kaya't anumang nais ninyong gawin sa inyo ng iba, gayundin ang gawin ninyo sa kanila, sapagkat ito ang buod ng Kautusan at ng mga propeta. Hindi ito tungkol sa mga tao sa simbahan na ayaw akong mahalin, na walang malasakit sa akin, at kung ano-ano pa. Hindi, sinasabi sa Bibliya na gawin mo sa iba ang anomang gusto mong gawin nila sa iyo. Iyan ang pag-ibig. Ito'y labag sa ating laman, labag sa ating natural na kalikasang unahin ang kapakanan at ikabubuti ng iba higit sa ating sarili. Kailangan mo ang tulong ng Diyos upang magawa ito. Mababasa sa Bibliya na ang bunga ng Espiritu ay pag-ibig at ang Diyos ay pag-ibig. Siya ang pinagmulan ng pag-ibig at Siya rin ang magpapakita sa atin kung paano umibig sa pamamagitan ng Kanyang mga kautusan. Ang Diyos ang magpapalakas sa atin, sa kabila ng ating laman, makagagawa tayo ng tamang pagpili at tamang desisyon at kumilos ng naayon sa tamang prinsipyo. Isang araw gusto kong manalangin gaya ng nakagawian ko pagkatapos kong magtrabaho. Ako'y nasa park, at sinabi ko sa Diyos ang ganito, "Panginoon, nais kong magministeryo sa iba." Medyo mainit ang araw noon, nakita ko ang isang batang lalaki at batang babae na nakaupo sa swing. Ako'y umupo sa isang swing na malapit sa kanila, kinausap ko ang batang babae. Ang sabi ko, "Napakaganda ng araw, hindi ba?" Sumagot siya, "Hindi ako marunong magsalita ng iyong lenguahe", tinanong ko siya, "Taga saan ka?" Sinabi niya na siya ay taga Romania. Alam ko na may mga galing ng Romania sa lugar na iyon. Nakita ko na may mga taong nakatingin sa akin, at marahil ay nagtataka kung bakit ko kinakausap ang kanyang anak. Lumapit ako sa kanila at nagsabing, "Gusto ko kayong tulungan." Ang sagot nila, "Bakit mo naman kami gustong tulungan? Hindi mo kami kilala." Ang sagot ko ay, "Sapagkat gusto kayong tulungan ng Diyos." Binubulay ko ang mga prinsipyo tungkol sa pag-ibig na matatagpuan sa 1 Juan 3:18 na nagsasabi ng ganito, Mga anak, magmahal tayo, hindi lamang sa pamamagitan ng salita o kaya'y ng dila, kundi sa pamamagitan ng gawa at ng katotohanan. Huwag lamang sa salita tayo umibig o magmahal, ipakita ito sa gawa. Hindi ko ugaling magdala ng pera sa aking bulsa, noong araw na iyon ay mayroon akong maliit na halaga, dinukot ko sa aking bulsa at ibinigay sa kanila, at ibinigay ko rin ang aking baong pagkain. Sila ay naantig at nagtanong, "Sino ka?" Ang aking sagot, "Itinalaga ng Diyos ang araw na ito para tayo ay magkatagpo, at magkikita tayong muli." Isinalaysay ko sa aking asawa ang pangyayari ito. Kinabukasan bumili ako ng isang kahong mga gamit at nagpunta sa park kasama ang aking asawa. Nandoon ang mga Romanians at ang kanilang mga anak at sinabi ko, "May dala akong regalo para sa inyo." Mabigat ang mga ito, ngunit kung sasabihin mo sa akin kung saan kayo nakatira ay ihahatid ko sa iyong bahay." Nang makarating kami sa kanilang maliit na tahanan na may isang silid, inilabas ko ang aking 2-170
ANG URI NG PAG-IBIG NG DIYOS - Part 1 regalo, mga plato, kutsara at kubyertos na magkakapareho - at isa-isa kong inabot ka kanila. Habang inaabot ko ang mga ito, tumulo ang luha sa kanilang mga mata, at nagsalita ang babae, "naiikyak ako!" Inimbitahan ko sila sa Bible Study sa aming tahananan. Nais nilang magpunta. Sinabi ko, "hindi ko gustong pumunta kayo dahil binigyan ko kayo ng regalo." Sumagot sila, "Hindi, nais naming magpunta at makilala ang inyong mga kaibigan." Sinusundo ko sila at hinahatid, at sa kalaunan, hinipo sila ng Diyos. Kakaunti ang alam nila sa English, ngunit hinipo sila ng Diyos noong sila ay aming ipinanalangin. Nahayag ang pag-ibig ng Diyos sa kanila. Hindi nagtagal ay nakilala namin ang isa pang mag-asawang Romanian. Ipinakilala pa ng unang mag-asawang aming naministeryohan ang iba pa nilang mga kaibigan. Nakatanggap ako ng tawag sa telepono isang araw at nagsabi, "Mr. Don, gusto ka naming makilala." Sinamahan ako ng aking kaibigang Romanian at nagtungo kami sa kanila. Dinalhan ko sila ng regalo, pagkain, at iba pang mga kagamitan. Nagpatuloy ako sa pagbisita sa kanila hanggang sa isang araw sinabi ng aking kaibigan (unang Romanian na aking nakilala), "Kailangan kayong pumunta sa Bible Study. Pinag-uusapan nila si Hesus. At ito'y kahanga-hanga. Sumagot sila, "Hintay, galing kami sa komunistang bansa at hindi alam na mayroong Diyos. Ayaw namin sa Hesus na sinasabi mo." Sinabi ko sa kanila, "Hayaan ninyong maging magkaibigan tayo." Ipinapasyal ko sila tuwing Sabado o Linggo at ibinibili ng mga damit at iba pang mga bagay na kanilang kailangan. Sila'y nahihiya at nag-aatubili. "Ayaw mo ba ng damit?" "Gusto ko, subalit ..." "Kung gayon bilhin natin." Ipinamalas ko sa kanila ang pag-ibig na may gawa, ngunit ayaw nilang sumali sa Bible Study at nagsabi ako ng, "Malamang ay may mga Amerikano doon na makapag-bibigay sa inyo ng trabaho." At dali-dali silang dumalo. Sa Bible Study noong gabing iyon ay may sinabi ako sa Diyos na para bang ako'y tanga, "Panginoon, kailangan Mo akong bigyan ng tunay o makatotohanang gift of tongues sapagkat hindi kami magkakaintindihan nga mga taong ito." May mga Amerikanong nagbigay ng kanilang patotoo. Nang magsimula akong magsalita, may nangyari sa isang babaeng Romanian. Pagkatapos ng aming pag-aaral, nanalangin ako, at hinipo sila ng Diyos at napuno at naramdaman ang pag-ibig ng Diyos ang silid. Nagsalita ang babae, "Alam mo ba nang magsimula kang magpahayag ng Salita ng Diyos tungkol sa Kanyang pag-ibig sa akin, at kung ano ang Kanyang ginawa upang ako ay magkaroon ng relasyon sa Kanya, naintindihan ko ang lahat ng iyong sinabi! Malinaw kong naunawaan! Galing ito sa Diyos!" Ang result nito, nabago ang kanilang mga buhay. Mula noon napuno ang aking bahay ng mga tao - Romanians, Bulgarians, Russians, Africans. Binabago ng Diyos ang kanilang mga buhay at ramdam nila ang aking pagmamahal sa kanila. Kahit halos hindi kami magkaintindihan, isa lamang ang alam nila: kapag kami ay nananalangin, nagpapahayag ang Diyos sa kanila. Alam din nila na gagawin ko ang lahat para sa kanila at mahal ko sila. Binago ng Diyos ang kanilang mga buhay at ang iba pang dumadalo. 2-171
ARALIN 12 Nangyari ang lahat ng ito dahil isang araw sa park, nakakita ako ng tao na may ibang kulay ang balat, ibang nasyonalidad. Wala akong naramdamang anomang pagmamalasakit, subalit isa lamang ang alam ko na ang pag-ibig ay: kung anoman ang ibig mong gawin sa iyo ng iba, ito rin ang gawin mo sa kanila. Hinanap ko ang makabubuti at makapagbibigay ng benepisyo sa kanila sa kabila ng aking naramdaman, at alam mo ano ang nangyari? Pinahalagahan nila ito at nakadama sila ng philia uri ng pag-ibig, isang pag-ibig na may kalakip na damdamin, at sinabi nila sa akin," Mahal kita", niyakap at hinagkan nila ako. Ako ay nagkaroon din ng ganitong damdamin para sa kanila. Kung ibig mong magkaroon ng pag-ibig na may kasamang emosyon, sanayin mong ipahayag ang agape uri ng pag-ibig. Hanapin ang kapakanan at kapakinabangan ng iba, ito ay magreresulta sa pag-ibig na may damdamin. 2-172
ANG URI NG PAG-IBIG NG DIYOS - Part 1 MGA TANONG PATUNGKOL SA PAG-AARAL NA ITO 1. Basahin ang 1 Juan 5:3. Ang pag-ibig ng Diyos ay naipapahayag sa pamamagitan ng ...? 1 Juan 5:3 Sapagkat ganito ang pagmamahal sa Diyos, na sundin natin ang kanyang mga utos, at hindi naman mahirap sundin ang kanyang mga utos. 2. Basahin ang Roma 13:9-10. Ipaliwanag kung papaano nagpahayag ng pag-ibig ang mga utos ng Diyos. Roma 13:9-10 Ang mga utos gaya ng, Huwag kang mangangalunya; Huwag kang papatay; Huwag kang magnanakaw; Huwag kang maging sakim; at ang iba pang utos, ay nabubuo sa salitang ito, "Ibigin mo ang iyong kapwa gaya ng iyong sarili. Sapagkat ang pag-ibig ay hindi gumagawa ng masama sa kapwa, kaya ang pag-ibig ang katuparan ng Kautusan. 3. Basahin ang Roma 12:19-21. Paano natin mamahalin ang ating kaaway kahit hindi natin ito nararamdaman? Roma 12:19-21 Mga minamahal, huwag kayong maghihiganti, sa halip ay bigyang-daan ang galit ng Diyos. Sapagkat nasusulat, "Akin ang paghihiganti; ako ang gaganti, sabi ng Panginoon." [20] Ngunit, "kung nagugutom ang iyong kaaway, pakainin mo; kung siya'y nauuhaw, painumin mo; sapagkat sa paggawa mo nito ay parang malalagyan mo siya ng baga sa kanyang ulo." [21] Huwag kang magpadaig sa masama, sa halip ay daigin mo ng mabuti ang masama. 4. Basahin ang Tito 2:4. Ano ang ipinapakita ng talatang ito tungkol sa pag-ibig? Tito 2:4 Upang maturuan nila ang mga kabataang babae na mahalin ang kanilang asawa at mga anak. 5. Basahin ang 1 Corinto 13:4-8. Ilarawan ng detalye ang prinsipyo ng pag-ibig. 1 Corinto 13:4-8 Ang pag-ibig ay matiyaga at mabait; hindi mapanibughuin, hindi mapagmalaki o mayabang; [5] hindi magaspang ang asal; hindi nag-iisip para sa sariling kapakanan, hindi mayayamutin, hindi nagbibilang ng kamalian. [6] Hindi ito nagagalak sa kasamaan, kundi nakikigalak sa katotohanan. [7] Ang pag-ibig ay nagtitiis sa lahat, nagtitiwala sa lahat, may pag-asa sa lahat at may tiyaga sa lahat. [8] Ang pag-ibig ay walang katapusan. Ngunit maging ang mga propesiya ay matatapos; maging ang iba't ibang wika ay titigil; maging ang kaalaman ay lilipas. 6. Basahin ang 1 Juan 3:18. Paano natin isasabuhay ang pag-ibig? 1 Juan 3:18 Mga anak, magmahal tayo, hindi lamang sa pamamagitan ng salita o kaya'y ng dila, kundi sa pamamagitan ng gawa at ng katotohanan. 2-173
ARALIN 12 .MGA SAGOT SA ARALIN 1. Basahin ang 1 Juan 5:3. Ang pag-ibig ng Diyos ay naipapahayag sa pamamagitan ng ...? Mga utos. 2. Basahin ang Roma 13:9-10. Ipaliwanag kung papaano nagpahayag ng pag-ibig ang mga utos ng Diyos. Ang pag-ibig ay hindi gumagawa ng masama sa kanyang kapwa. Ang bawat utos ay nagpapakita kung paano tayo tumugon sa ating kapwa. 3. Basahin ang Roma 12:19-21. Paano natin mamahalin ang ating kaaway kahit hindi natin ito nararamdaman? Kung ang ating kaaway ay nagugutom, pakainin siya; kung siya ay nauuhaw, painumin siya. Unahin ang kapakanan at kapakinabangan ng iba kahit ano pa ang ating nararamdaman. 4. Basahin ang Tito 2:4. Ano ang ipinapakita ng talatang ito tungkol sa pag-ibig? Ang pag-ibig ay naituturo. Hindi lamang ito emosyon. 5. Basahin ang 1 Corinto 13:4-8. Ilarawan ng detalye ang prinsipyo ng pag-ibig. 1 Corinto 13:4-8. Ang pag-ibig ay matiyaga at mabait; hindi mapanibughuin, hindi mapagmalaki o mayabang; hindi magaspang ang asal; hindi nag-iisip para sa sariling kapakanan, hindi mayayamutin, hindi nagbibilang ng kamalian. Hindi ito nagagalak sa kasamaan, kundi nakikigalak sa katotohanan. Ang pag-ibig ay nagtitiis sa lahat, nagtitiwala sa lahat, may pag-asa sa lahat at may tiyaga sa lahat. 6. Basahin ang 1 Juan 3:18. Paano natin isasabuhay ang pag-ibig? Ipakita ang pag-ibig sa gawa, hindi lamang sa salita. 2-174
ARALIN 13 ANG URI NG PAG-IBIG NG DIYOS - Part 2 Isinulat ni Don Krow Si Hesu Kristo ang pinakadakilang pagpapahayag ng pagmamahal o pag-ibig na dumating sa balat ng lupa, subalit hindi naitala sa Bibliya na binigkas Niya ang mga katagang "I love you ( mahal kita)". Ito'y kahanga-hanga, hindi ba? Ang pinakadakilang kapahayagan ng pag-ibig ay ni minsan hindi nagsabi ng "I love you (mahal kita)". Alam mo ba kung bakit? Sapagakat ang pag-ibig ay higit pa sa salita; ito ay gawa o kilos. Halimbawa sinabi ko aking asawa "I love you (mahal kita)" at pagkatapos ay nangalunya ako. Paniniwalaan ba niya ang sinabi ko na mahal ko siya, o mas maniniwala siya sa aking ginawa o ikinilos? Siya'y maniniwala ayon sa aking gawa, sapagkat 95% ng pag-ibig ay hindi binibigkas. Wala ito sa mga salitang binibitawan mo; ito'y kung ano ang iyong mga gawa o kilos. Sa 1 Juan 3:18 mababasa, Mga anak, magmahal tayo, hindi lamang sa pamamagitan ng salita o kaya'y ng dila, kundi sa pamamagitan ng gawa at ng katotohanan. Ang pag-ibig ay isang salita na may kalakip na gawa o kilos. Sa Mateo 25:35-36, inilarawan ni Hesus ang pag- ibig sa pamamagitan ng mga kilos na hinihimok nito, na nagsasabi, "Ako'y gutom at pinakain mo Ako. Nauhaw Ako at pinainom. Ako'y hubad at dinamitan mo Ako. Inalagaan mo Ako noong Ako'y may sakit." At sinabi sa bersikulo 40, "Sa paggawa mo nito sa pinakamababa sa Aking mga kapatid, ginawa mo ito sa Akin." Makikita dito na ang pag-ibig ay may kasamang gawa. Ang sabi sa Hebreo 6:10, Sapagkat makatarungan ang Diyos; hindi niya kalilimutan ang inyong ginawa at ang pag-ibig na inyong ipinakita sa paglilingkod ninyo sa mga banal alang-alang sa kanyang pangalan. Ito ay patuloy ninyong ginagawa hanggang ngayon. Sa Mateo 22 nang tanungin si Hesus kung ano ang pinakadakilang utos, sumagot Siya, "Mahalin o ibigin ang Diyos at ang iyong kapwa." Kung ating nauunawaan ang mga utos na ito, iisa ang kahulugan. Kung minamahal mo ang pinakamababa sa Aking mga kapatid, nagpapakita lamang ito na Ako'y minamahal mo rin. Itinuturo ng Bibliya ang magandang pagkakataon na mahalin si Hesus sa praktikal na paraan, mahalin o ibigin ang kapwa. Sa naunang aralin, ibinahagi ko ang tungkol sa Romanians na nakilala ko sa park. Nagbago ang kanilang buhay dahil inuna ko ang kapakanan at kapakinabangan nila sa kabila ng aking naramdaman. Iba ang kulay ng kanilang balat at nasyonalidad, subalit alam ko na ang pag-ibig ng Diyos ay napahahayag kung uunahin ko ang kapakanan ng iba katulad ng ginawa ni Hesus. Hindi Niya gustong maipako sa krus. Binigkas Niya, "Ama, kung may iba pang paraan, iyon na lamang, ngunit hindi ang kalooban Ko ang mangyari kundi ang kalooban Mo." Inisip at hinanap ni Hesus ang makabubuti para sa atin sa kabila ng Kanyang naramdaman. 2-175
ARALIN 13 Isang araw ay nakatanggap ako ng tawag mula sa mga Romanians. Umiiyak sila. Pito't kalahating taon na silang sana Estados Unidos. Naninirahan at nagtatrabaho sila na Kansas ngayon. Ang sabi nila, "Sa wakas ay nakakuha na kami ng desisyon sa aming mga papeles ng political asylum. Binigyan kami ng 30 araw upang mag-apela, at pagkatapos ay ipatatapon na kami." Mayroon lamang 2-5% na pag-asa upang makakuha ng political asylum sa bansang ito. Nagtungo sila sa abogado, at sinabi na wala silang pag-asa. Ang sabi ko sa kanila ay manalangin at susubukan kong tumulong. Paano? Hindi ko alam. Sa aking isip ay isang malaking kawalan ng hustisya kung ipatatapon o pababalikin sila sa kanilang pinanggalingan. Tinawagan ng aking kaibigan ang kongresista ng Colorado na nagsabing tawagan si Senador Sam Brownback sa Kansas, dahil doon naninirahan ang mga Romanians. Maganda ito sapagkat may kaibigan ako na nagtatrabaho para kay Senador Brownback. Kinausap ko si Kim at nagawa niyang pagsamahin ang 4 na tao upang tutukan ang kasong ito. Sa Sublette, Kansas, ang komunidad ay nagsama-sama at nangalap ng mga lagda na nagsasabing gusto nilang manatili ang mga Romanians dito. "Sila'y mabubuting tao, nagbabayad ng buwis, at masisipag." Nailathala ito sa pahayagan. Ito'y isang himala, dahil may mga mataas na opisyal ng gobyerno na nakaka-unawa sa mga pangyayari, nakatanggap ng sulat ang mga Romanians na nagsabing binago ang desisyon at nagbigay pahintulot na maaari silang manatili sa Estados Unidos. Nagpunta ako sa Sublette, Kansas. Hindi alam ng aking mga kaibigan na ako'y darating. Nadatnan ko sila kausap si Senador Brownback at nagpapasalamat sa tulong na kanyang ibinigay. Matapos silang mag-usap, niyakap nila ako ng mahigpit, at natuon ang kamera ng mga mamamahayag sa akin. Nagtanong sila, "Sino ka at bakit kilala mo ang mga taong ito?" Isinalaysay ko ang buong kwento. Ibinhagi ko ang sinasabi sa Mateo 7:12. Nagkaroon ng malaking selebrasyon para sa mga Romanians. Itinalaga ng alcalde ng siyudad ang 12 Pebrero bilang Jucan Family Day upang parangalan ang mga ito. Binigyan sila ng bandila ng Estados Unidos at mga dokumento na nagpapatunay na sila'y legal na makakapanatili sa bansa habang buhay. Nanalangin kami at ganito ang aking sinabi, "May isang tao na hindi pa natin lubusang napasasalamatan, ang Diyos. Sa isang park sa Colorado Springs, pito at kalahating taon na ang nakalipas, noong araw na iyon ako'y nakipag-ugnayan sa Diyos, sinasabi ko sa Kanya na gusto kong ipadama ang Kanyang pag-ibig sa iba. Dinala ako ng Diyos sa mga Romanians na ito. Inulit ko ang kwento at nagsabi, "Gusto kayong tulungan ng Diyos - maligayang pagdating sa Estados Unidos." Ang lahat ng ito ay isang himala. Alam ko na ang mga Romanians ay nasa tamang lugar, sa tamang oras. Si Kim, ang aking kaibigan, ay gumawa ng arrangement upang kami ni Senador Brownback ay magkita sa Andrew Wommack Ministry isang taon bago mangyari ang lahat ng ito. Sinabi niya, " Kailangan mong makilala si Don Krow." Hindi naging komportable ang aking 2-176
ANG URI NG PAG-IBIG NG DIYOS - Part 2 pakiramdam noon. Hindi ko alam na ito pala ay paraan ng Diyos upang matulungan ang isang pamilya at maipamalas ang Kanyang pag-ibig sa kanila, dahil na rin sa utos ni Hesus na gawin mo sa iba kung ano ang gusto mong gawin nila sa iyo. Ito'y isang himala na hinding-hindi nila makakalimutan, at sasabihin nila ang ganito, "Ang lahat ng ito ay dahil sa Diyos." Sinabi ni Anka, ang babaeng Romanian, "Nanghina ang aking pananampalataya, subalit tapat ang Diyos, pinahintulutan Niya kaming manatili sa Estados Unidos. Maraming tao ang naghahanap ng pag-ibig. Ang tanging paraan upang makamit ito ay gumawa ng desisyong unawain ang prinsipyo ng pag-ibig mula sa Salita ng Diyos. Ang pag-ibig ay mabait, inuuna o hinahanap ang kapakanan ng iba-katulad ng ginawa ni Hesus sa krus, inuna at hinanap Niya ang ating kapakanan. Pagpalain ka ng Diyos habang tinutuklas mo ang mga prinsipyong ito, kung ano ang tunay na kahulugan ng umibig o magmahal kagaya ng pag-ibig o pagmamahal ng Diyos. 2-177
ARALIN 13 MGA TANONG PATUNGKOL SA PAG-AARAL NA ITO 1. Basahin ang Mateo 7:12. Ipaliwanag mo ang kahulugan ng golden rule. Mateo 7:12 Kaya't anumang nais ninyong gawin sa inyo ng iba, gayundin ang gawin ninyo sa kanila, sapagkat ito ang buod ng Kautusan at ng mga propeta. 2. Basahin ang Mateo 7:12. Sa pagsisikap na matuklasan ang pag-ibig, maraming tao ang nagsisikap na makahanap ng tamang tao. Dapat mo bang hanapin ang tamang tao, o ikaw ang dapat maging tamang tao? Mateo 7:12 Kaya't anumang nais ninyong gawin sa inyo ng iba, gayundin ang gawin ninyo sa kanila, sapagkat ito ang buod ng Kautusan at ng mga propeta. 3. Basahin ang 1 Juan 5:3. Ang pag-ibig ba ay emosyon o ito'y bagay na ginagawa o ikinikilos? 1 Juan 5:3 Sapagkat ganito ang pagmamahal sa Diyos, na sundin natin ang kanyang mga utos, at hindi naman mahirap sundin ang kanyang mga utos. 4. Basahin ang 1 Juan 3:18. Kapag sinabi mo sa iyong asawa "mahal kita", ngunit ikaw ay nangalunya, maniniwala ba siya sa iyong sinabi o sa iyong ginawa? 1 Juan 3:18. Mga anak, magmahal tayo, hindi lamang sa pamamagitan ng salita o kaya'y ng dila, kundi sa pamamagitan ng gawa at ng katotohanan. 5. Basahin ang Roma 5:6-8. Sa iyong palagay, ginusto ba ni Hesus ang mamatay? Roma 5:6-8 Sapagkat noong tayo ay mahihina pa, namatay si Cristo sa takdang panahon para sa mga makasalanan. Bihira ang taong mag-aalay ng buhay alang-alang sa isang taong matuwid, bagama't maaaring may mangahas mamatay dahil sa isang mabuting tao. Subalit ipinapakita ng Diyos ang kanyang pag-ibig sa atin, na noong tayo'y makasalanan pa, si Cristo ay namatay para sa atin. 6. Basahin ang Galacia 5:22. Magagawa mo bang umibig ng totoo kung wala si Hesus sa kaibuturan ng iyong puso? Galacia 5:22 Subalit ang bunga ng Espiritu ay pag-ibig, kagalakan, kapayapaan, pagtitiyaga, kagandahang-loob, kabutihan, katapatan. 2-178
ANG URI NG PAG-IBIG NG DIYOS - Part 2 7. Basahin ang 1 Juan 4:8. Ang dahilan kung bakit kailangan natin ang tulong ng Diyos upang magmahal ng totoo sa iba ay sapagkat Siya lamang ang nag-iisang ...? 1 Juan 4:8 Ang sinumang hindi umiibig ay hindi nakikilala ang Diyos, sapagkat ang Diyos ay pag-ibig. 8. Basahin ang 1 Corinto 13:5. Pumili sa mga sumusunod na salita kung ano ang hindi tugma sa paglalarawan ng pag-ibig: bastos, makasarili, hindi mapagpatawad. 1 Corinto 13:5 Hindi magaspang ang asal; hindi nag-iisip para sa sariling kapakanan, hindi mayayamutin, hindi nagbibilang ng kamalian. 9. Basahin ang 1 Corinto 13:8. Ano ang bagay na dadalhin mo mula sa buhay na ito hanggang sa susunosd na buhay, o sa kabilang buhay? 1 Corinto 13:8 Ang pag-ibig ay walang katapusan. Ngunit maging ang mga propesiya ay matatapos; maging ang iba't ibang wika ay titigil; maging ang kaalaman ay lilipas. 10. Basahin ang Kawikaan 10:12. Naisulat sa 1 Corinto 13:5, "Hindi nagbibilang ng kamalian ang pag-ibig." Gaano kalaki ang pagtatakip ng kasalanan ang kayang gawin ng pag-ibig? Kawikaan 10:12 Ang pagtatanim ay humihila ng mga kaalitan: nguni't tinatakpan ng pagibig ang lahat ng pagsalangsang. 2-179
ARALIN 13 MGA SAGOT SA ARALIN 1. Basahin ang Mateo 7:12. Ipaliwanag mo ang kahulugan ng golden rule. Gawin mo sa iba kung ano ang ibig nila gawin sa iyo. 2. Basahin ang Mateo 7:12. Sa pagsisikap na matuklasan ang pag-ibig, maraming tao ang nagsisikap na makahanap ng tamang tao. Dapat mo bang hanapin ang tamang tao, o ikaw ang dapat maging tamang tao? Ikaw dapat ang tamang tao. 3. Basahin ang 1 Juan 5:3. Ang pag-ibig ba ay emosyon o ito'y bagay na ginagawa o ikinikilos? Ito'y isang bagay na ating ginagawa sa pamamagitan ng paglakad sa mga prinsipyo ng Diyos. 4. Basahin ang 1 Juan 3:18. Kapag sinabi mo sa iyong asawa "mahal kita", ngunit ikaw ay nangalunya, maniniwala ba siya sa iyong sinabi o sa iyong ginawa? Ang iyong mga gawa. Ang mga gawa o kilos ay nagsasalita ng mas malakas kaysa sa mga salita. 5. Basahin ang Roma 5:6-8. Sa iyong palagay, ginusto ba ni Hesus ang mamatay? Hindi, subalit inuna o hinanap Niya ang kapakanan o ikabubuti nating lahat sa kabila ng Kanyang nararamdaman. 6. Basahin ang Galacia 5:22. Magagawa mo bang umibig ng totoo kung wala si Hesus sa kaibuturan ng iyong puso? Hindi. 7. Basahin ang 1 Juan 4:8. Ang dahilan kung bakit kailangan natin ang tulong ng Diyos upang magmahal ng totoo sa iba ay sapagkat Siya lamang ang nag-iisang ...? Pag-ibig. 8. Basahin ang 1 Corinto 13:5. Pumili sa mga sumusunod na salita kung ano ang hindi tugma sa paglalarawan ng pag-ibig: bastos, makasarili, hindi mapagpatawad. Ang lahat ng mga salitang ito ay hindi tugma sa paglalarawan ng pag-ibig. 9. Basahin ang 1 Corinto 13:8. Ano ang bagay na dadalhin mo mula sa buhay na ito hanggang sa susunosd na buhay, o sa kabilang buhay? Pag-ibig. Ito'y mananatili magpakailanman. 10. Basahin ang Kawikaan 10:12. Naisulat sa 1 Corinto 13:5, "Hindi nagbibilang ng kamalian ang pag-ibig." Gaano kalaki ang pagtatakip ng kasalanan ang kayang gawin ng pag-ibig? Lahat ng kasalanan. 2-180
ARALIN 14 PANANALAPI - Part 1 Isinulat ni Andrew Wommack Gusto ni Hesus na umunlad ka sa pananalapi. Ito'y napakahalaga sa lahat. Kailangan ng pera upang mabuhay, upang matugunan ang iyong mga pangangailangan, at upang maging pagpapala sa iba. Hindi tayo pinabayaan ng Diyos na mag-isa sa bahaging ito ng ating buhay. Hindi Niya sinabi ang ganito, "Nag-aalala lamang Ako tungkol sa inyong espirituwal na buhay, ngunit wala akong pakialam sa inyong pinansyal na bahagi ... bahala na kayo sa inyong sarili." Hindi, mahal ka Niya ng buong-buo, sa lahat ng aspeto ng buhay mo- espiritu, kaluluwa, at katawan (spirit, soul and body) - gumawa Siya ng probisyon para sa iyo. Kinikilala ng karamihan sa mga tao na kailangan ang ilang antas ng kaunlaran sa pananalapi, ngunit ang relihiyon ay karaniwang nanindigan laban sa pagkakaroon ng kasaganaan. Ang Salita ng Diyos ay nagtuturo laban sa kasakiman sa maraming iba't ibang paraan ngunit napakalinaw din nito na ang pananalapi ay isang pagpapala. Sa 3 Juan 2, sinabi ni Apostol Pablo ang ganito, Mahal kong kapatid, dalangin ko nawa'y nasa mabuti kang kalagayan (maunlad ang iyong pananalapi) at malusog ang iyong pangangatawan, kung paanong mabuti rin ang kalagayan ng iyong kaluluwa. Isang napakatibay na pahayag. Ang sabi ni Juan, "Higit sa lahat ng bagay!" Ito'y nagsasalita tungkol sa pagpapagaling, emosyon, relasyon, at pananalapi. Ibig ng Diyos na ikaw ay sumagana sa pananalapi at maging malusog ang iyong katawan higit sa lahat ng bagay. Gusto ka Niyang sumagana sa espiritu, kaluluwa, at katawan. Ito ang kalooban Niya para sa iyo. Maraming relihiyoso ang nagsasabi na gusto ng Diyos na ikaw ay mahirap o salat sa buhay, na ang kasalatan ay maka-diyos, kung mas mahirap ka, mas maka-diyos ka. Pinalaki ako sa ganyang pag-iisip, na ang mga mangangaral ay hindi dapat maunlad, na ang isang Kristiano ay dapat salat sa buhay. Hindi ito pinatunayan sa Kasulatan. Si Abraham ang pinakamayaman noong kapanahunan niya, kaya't hiniling ng mga hari na umalis siya dahil ang kanyang ari-arian ay nakakaapekto sa yaman ng kanilang bansa. Ganito rin si Isaac at Jacob. Si Joseph ay isang taong maunlad at napakalaki ng ari-arian. Si David ay nag-alay sa Diyos ng ginto at pilak na nagkakahalaga ng 2.5 bilyong dolyar mula sa sarili niyang kaban upang maitayo ang templo. Si Solomon, anak ni David, ang pinakamayang tao na nabuhay sa balat ng lupa. Kung titingnan mo sa Banal na Kasulatan, ang mga taong tunay na naglingkod sa Diyos ay pinagpala sa pananalapi. May mga halimbawa ng mga taong nahirapan at namuhay sa kasalatan. Sinabi ni Pablo sa Filipos 4:13 na kaya niyang gawin ang lahat ng bagay sa pamamagitan ni Kristo at makuntento 2-181
ARALIN 14 sa anumang sitwasyong kinalalagyan niya. Alam daw niya kung paano mamuhay ng salat at kung paano managana. May mga panahon na ang mga lingkod ng Diyos ay dumanas ng kasalatan at kahirapan, subalit hindi mo makikita sa Bibilya na kung mas mahirap ka ay mas maka-diyos ka. Hindi totoo ito, lumabas ka sa lansangan at makikitang hindi ito napatunayan. Oo nga, may katotohanan dito na mali ang kasakiman. Mababasa sa 1 Timoteo 6:10, Sapagkat ang pag-ibig sa salapi ay ugat ng lahat ng uri ng kasamaan. Sinasabi ng ilang tao na ang pera ang ugat ng lahat ng kasamaan, ngunit sinabi ang ganito, "Ang pag-ibig sa salapi ay ang ugat ng lahat ng uri ng kasamaan." May mga tao na umiibig sa salapi subalit wala ni kusing; ang iba naman ay may malaking kayamanan ngunit hindi umiibig sa salapi. Ginagamit lamang nila ito. Ipinakita sa Deuteronomio 8:18 ang tunay na layunin ng kaunlaran sa pananalapi. Kausap ng Diyos ang mga Israelita, na malapit nang pumasok sa Lupang Pangako at mararanasan ang kayamanan at kasaganaan sa paraang hindi pa nila naranasan kailanman. Sinabi Niya sa kanila ang ganito, Kundi iyong aalalahanin ang Panginoon mong Dios, sapagka't siya ang nagbigay sa iyo ng kapangyarihan upang magkaroon ka ng kayamanan; upang kaniyang papagtibayin ang kaniyang tipan na kaniyang isinumpa sa iyong mga magulang, gaya nga sa araw na ito. Ayon sa talatang ito ng Kasulatan, ang layunin ng kaunlaran ay hindi upang magkaroon ng kasaganaan ng mga bagay para sa pansarili o personal na layunin, ngunit upang maitatag mo ang layunin ng Diyos dito sa lupa. Sa madaling salita, pagpapalain ka ng Diyos upang ikaw ay maging pagpapala sa iba. Sa Genesis 12:2 sinabi ng Diyos kay Abraham ang ganito, At gagawin kitang isang malaking bansa, at ikaw ay aking pagpapalain, at padadakilain ko ang iyong pangalan; at ikaw ay maging isang kapalaran. Bago ka maging pagpapala sa iba, kailangan mong pagpalain ang sarili mo. Kailangan mo ng ilang mga bagay at may mga tiyak na pangangailangan na gustong matugunan ng Diyos, ngunit ito ay higit pa sa isang makasariling bagay. Gusto kang paunlarin ng Diyos upang dumaloy sa iyo ang salapi at sa pamamagitan mo ay mapagpala ang ibang tao. Sinabi sa 2 Corinto 9:8, Kaya ng Diyos na pagkalooban kayo ng masaganang pagpapala sa lahat ng bagay, upang maging masagana kayo sa lahat ng uri ng mabuting gawa, habang pinupunan ang lahat ng inyong mga pangangailangan sa tuwina. Ito'y nagsasabi kung bakit nais ng Diyos na ikaw ay paunlarin , upang ikaw ay sumagana sa bawat mabuting gawa. Ito ay tulad ng isang espirituwal na kahulugan ng kasaganaan. Ano ang kasaganaan? Ito ba'y ang pagkakaroon ng magandang bahay, magarang sasakyan, magandang damit, masarap na pagkain? Ayon sa bersikulong ito, ito ay ang pagkakaroon ng sapat upang matugunan ang iyong pangangailangan at maging masagana sa bawat mabuting gawa. Kung sinabi ng Diyos sa iyong magbigay ka sa isang tao o organisasyon o simbahan at hindi mo kaya, sa makatuwid ay hindi ka maunlad o mayaman sa salapi katulad ng kahulugan na ibinigay ng Bibliya. Sabi ng Diyos ay pagpapalain ka Niya sa antas na lahat ng iyong mga pangangailangan ay matutugunan, at ikaw ay magiging masagana sa mabubuting gawa. 2-182
PANANALAPI - Part 1 Ang tunay na biblical na kaunlaran ay hindi lamang para matugunan ang iyong mga pansariling pangangailangan, kundi upang maging pagpapala ka sa iba. Makasarili o maramot ang taong nag-iisip lamang ng kanyang buhay. Kung may magsasabi na "naniniwala ako sa Diyos na pagpapalain Niya ako ng higit sa aking pangangailangan," iispin ng iba na siya ay sakim o makasarili, subalit ito'y depende sa motibo ng tao. Kung ang motibo mo ay upang magkaroon ng magarang sasakyan o mas malaking bahay, ito ay hindi naaayon sa Kasulatan. Subalit kung ang motibo mo ay upang maging pagpapala sa iba, ito ang pag-uugaling nais ng Diyos. Ibig ng Diyos na ikaw ka ay umunlad. Kalooban Niya na masagana ang iyong pananalapi. Tinalakay sa Mateo 6 ang mga bagay na kailangan natin at sinabi na kung pagsikapan muna ninyong matagpuan ang kaharian ng Diyos at ang Kanyang katuwiran, at ang lahat ng bagay na ito ay idaragdag sa inyo. Habang sinisimulan mong unahin ang Diyos, ibibigay Niya ang lahat ng mga bagay na ito. Ang lahat ng iyong pangangailangan ay matutugunan, at ikaw ay magiging pagpapala sa iba. Gustong paunlarin ng Diyos ang iyong pananalapi, subalit nakabatay ang lahat ng ito sa iyong motibo at mga gawa o kilos. Dalangin ko na ito'y humamon sa iyo, at ngayon magsisimula kang maniwala sa Diyos para sa Kanyang pinakamahusay, na para ikaw ay umunlad. 2-183
ARALIN 14 MGA TANONG PATUNGKOL SA PAG-AARAL NA ITO 1. Basahin ang 2 Corinto 8:7-8. Ano ang pinatutunayan mo kapag ikaw ay nagbibigay ng tulong sa nangangailangan? 2 Corinto 8:7-8 Ngunit kung paanong kayo'y sumasagana sa lahat ng bagay, sa pananampalataya, sa pananalita, sa kaalaman, sa kasabikang tumulong, at sa inyong pag-ibig sa amin, sikapin din ninyo na kayo ay sumagana sa biyaya ng pagbibigay. [8] Hindi sa inuutusan ko kayo, ngunit nais kong subukin ang katapatan ng inyong pag-ibig sa pamamagitan ng kasabikan ng iba na tumulong. 2. Basahin ang 2 Corinto 8:13-14. Ano ang resultang nais makita ng Diyos kapag tayo ay nagsama- sama para magbigay? 2 Corinto 8:13-14. Hindi sa nais kong guminhawa ang iba at kayo naman ay mabigatan, kundi upang magkaroon ng pagkakapantay-pantay. Sa kasalukuyang panahon, ang inyong kasaganaan ang tutustos sa kanilang pangangailangan, upang balang araw ang kanilang kasaganaan naman ang tutustos sa inyong pangangailangan, sa gayon ay magkakaroon ng pagkakapantay-pantay. 3. Basahin ang 2 Corinto 8:13-14. Paano matutugunan ang pangangailangan ng lahat? 2 Corinto 8:13-14 Hindi sa nais kong guminhawa ang iba at kayo naman ay mabigatan, kundi upang magkaroon ng pagkakapantay-pantay. [14] Sa kasalukuyang panahon, ang inyong kasaganaan ang tutustos sa kanilang pangangailangan, upang balang araw ang kanilang kasaganaan naman ang tutustos sa inyong pangangailangan, sa gayon ay magkakaroon ng pagkakapantay-pantay. 4. Basahin ang Efeso 4:28. Ang isang magnanakaw ay dapat tumigil sa pagnanakaw, at halip ay magsimulang magtrabaho at maghanapbuhay. Ano ang sinasabi ng Efeso 4:28 na kailangan nilang gawin? Efeso 4:28 Ang nagnanakaw ay tumigil na sa pagnanakaw, sa halip ay magtrabaho siya at gumawa ng mabuti sa pamamagitan ng kanyang sariling mga kamay, upang mayroon siyang maibigay sa nangangailangan. 5. Basahin ang Genesis 13:2 at 12:2. Mapagkakatiwalaan ng Diyos si Abraham ng kayamanan dahil hindi lamang iniisp ni Abraham ang kanyang sarili kundi siya'y ...? sa iba. Genesis 13:2 At si Abram ay totoong mayaman sa hayop, sa pilak, at sa ginto. 2-184
PANANALAPI - Part 1 Genesis 12:2 At gagawin kitang isang malaking bansa, at ikaw ay aking pagpapalain, at padadakilain ko ang iyong pangalan; at ikaw ay maging isang pagpapala. 6. Basahin ang 1 Timoteo 6:17-18. Ano ang 3 bagay na dapat gawin ng mayaman sa kanyang salapi? 1 Timoteo 6:17-18 Utusan mo ang mayayaman sa kapanahunang ito na huwag silang magmataas o magtiwala sa kayamanang lumilipas at pansamantala lamang. Sa halip ay magtiwala sila sa Diyos na masaganang nagkakaloob ng lahat ng bagay para sa ating kasiyahan. [18] Turuan mo silang gumawa ng kabutihan at maging mayaman sa mabuting gawa, maging bukas-palad at namamahagi sa nangangailangan. 7. Mapagkakatiwalaan ka ba ng Diyos pagdating sa pananalapi? 2-185
ARALIN 14 MGA SAGOT SA ARALIN 1. Basahin ang 2 Corinto 8:7-8. Ano ang pinatutunayan mo kapag ikaw ay nagbibigay ng tulong sa nangangailangan? Na ang iyong pag-ibig ay tunay. 2. Basahin ang 2 Corinto 8:13-14. Ano ang resultang nais makita ng Diyos kapag tayo ay nagsama-sama para magbigay? Pagkakapantay-pantay, dapat ibigay ng lahat ang kanilang makakaya. 3. Basahin ang 2 Corinto 8:13-14. Paano matutugunan ang pangangailangan ng lahat? Sa pagbibigay ng iyong makakayanan, kung kailan mo kayang magbigay. 4. Basahin ang Efeso 4:28. Ang isang magnanakaw ay dapat tumigil sa pagnanakaw, at halip ay magsimulang magtrabaho at maghanapbuhay. Ano ang sinasabi ng Efeso 4:28 na kailangan nilang gawin? Tumulong sa mahihirap o nangangailangan. 5. Basahin ang Genesis 13:2 at 12:2. Mapagkakatiwalaan ng Diyos si Abraham ng kayamanan dahil hindi lamang iniisp ni Abraham ang kanyang sarili kundi siya'y ...? sa iba. Pagpapala. 6. Basahin ang 1 Timoteo 6:17-18. Ano ang 3 bagay na dapat gawin ng mayaman sa kanyang salapi? Gumawa ng mabuti, bukas-palad na pagtulong sa mga nangangailangan, ibahagi sa iba ang anumang bigay ng Diyos sa kanila. 7. Mapagkakatiwalaan ka ba ng Diyos pagdating sa pananalapi? 2-186
ARALIN 15 PANANALAPI - Part 2 Isinulat ni Andrew Wommack Sa huling aralin, ipinaliwanag ko na kalooban ng Diyos na umunlad ka o sumagana sa buhay pagdating sa pananalapi. May mga susi kung paano ito'y makakamtan. Nagsasabi ng ganito ang Lucas 6:38, Magbigay kayo at kayo ay bibigyan. Husto ang sukat, siksik, liglig at umaapaw ang ilalagay nila sa inyong kandungan. Sapagkat ang panukat na ginamit ninyo ang siya ring gagamiting panukat sa inyo. Maraming mga prinsipyo ang sangkot, ngunit hindi natin maaaring pag-usapan ang tungkol sa kaunlaran nang hindi pinag-uusapan ang pagbibigay. Maaari mong ibigay ang isang pirasong damit. Ang lahat ay may ibibigay, kaya kalimutan mo ang ganitong argumento na wala kang ibibigay. Kapag pinag-uusapan ang pag-unlad sa pananalapi o pagyaman, marami ang nagsasabi ng ganito, "Sige, gusto akong payamanin ng Diyos, pero wala akong maibigay." Makikita natin sa Bibliya kung saan binanggit ni Hesus ang kwento ng isang balo na naglagay ng kanyang kahuli-hulihang 2 kusing bilang kanyang alay o handog sa simbahan. Pinagmamasdan Niya ang mga mayayaman na naghahandog ng malalaking halaga, subalit tinawag Niya ang Kanyang mga disipulo at sinabing ang babaeng ito ay naghandog ng higit sa mga mayayaman. Sinabi Niya ito dahil sila ay nagbigay galing sa kanilang kasaganaan, ngunit ang babae ay nagbigay mula sa kanyang kasalatan o kahirapan. Hindi sinusuri ng Diyos ang laki ng iyong regalo o handog sa pamamagitan ng halaga ng pera kundi sa porsiyento ng kung ano ang dapat mong ibigay. Pag sinabi ng tao, "Wala akong kahit anong maibibigay," hindi totoo ito. Sa totoo lang, sa oras na tila wala kang anumang bagay na maibibigay ay kadalasang ito ang panahon na higit na malaking porsiyento ang kaya mong ibigay. Ang isang tao na mayroong 10 dolyar at nagbigay ng 5 dolyar ay naghandog ng higit pa sa isang tao na nagbigay ng 1 milyong dolyar subalit mayroon pa siyang bilyun-bilyong natitira. Itinakda ito ng Diyos upang ang bawat tao ay makapagbibigay. Bakit sinabi ng Diyos na magbigay tayo? Maraming dahilan, isa sa pangunahing layunin ay nais ng Diyos na magtiwala tayo sa Kanya sa lahat ng larangan ng ating buhay. Kung walang Diyos, at kung ang Salita Niya ay walang katotohanan nang sabihin Niyang, "Magbigay, at ito'y ibibigay sa iyo," ang pagkuha ng isang bahagi ng kung ano ang mayroon ka at ibigay sa iba ay ang pinaka-hangal na bagay na maaari mong gawin. Sa halip na sumulong ka sa layunin na matugunan ang lahat ng iyong mga pangangailangan, lumalayo ka rito kung hindi nangako ang Diyos na pagpapalain ka. Kailangan ng pananampalataya upang makapagbigay sa paraan na itinalaga ng Diyos, at iyon ang dahilan kung bakit Niya sinabing gawin mo ito sa pamamaraan na itinakda Niya. 2-187
ARALIN 15 Sa Lucas 16 may isang parabula tungkol sa isang tagapamahala na dinadaya o niloloko ang kanyang amo, na humantong sa ganito: Kung hindi ka naging tapat sa hindi matuwid na mammon (tinutukoy dito ay salapi o pera), sino ang magtatalaga ng tunay na yaman sa iyo? Kung hindi mo pinaniwalaan ang Diyos sa maliit na bagay, tungkol sa salapi o pera, paano mo makakamtan ang higit na mahalagang bagay, na may espirituwal na halaga o importansiya? Ang Kasulatang tulad nito ay nagpapahayag na ang pera ay isa sa pinakamababang antas ng pangangasiwa. Kung hindi mo kayang pagkatiwalaan ang Diyos hinggil sa iyong pananalapi, paano mo Siya pagkakatiwalaan tungkol sa iyong walang hanggang tadhana? Paano mo lubusang paniniwalaan si Hesus na pinatawad Niya ang kasalanan mo at ikaw ay makakasama Niya magpasawalang hanggan sa langit? Habang ipinapako si Hesus, nagawa Niyang lumingon sa mga taong gumagawa nito sa Kanya at nagsabi, "Ama, patawarin Mo sila, sapagkat hindi nila alam ang kanilang ginagawa." Hindi Niya kinontrol ang mga taong gumagawa nito sa halip kinontrol Niya ang Kanyang sarili. Ang pagiging makasarili ang nagtutulak sa atin upang magalit. Hindi dumating sa lupa si Hesus para sa Kanyang sarili, kundi dahil sa labis Niyang pag-ibig sa mga tao, kaya Siya naparito. Naisip Niya ang Kanyang ina habang Siya ay nakapako sa krus at sinabi sa isa Niyang disipulo na alagaan siya. Ang dahilan kung bakit si Hesus ay nakapagpatawad at nagawang mahalin ang pumako sa Kanya sa krus - sa gitna ng masidhing paghihirap, kawalan ng katarungan, at lahat ng bagay na Kanyang naranasan - ay dahil sa hindi Siya makasarili. Kung ikukumpara, ang mga espirituwal na bagay na sinasabing pinaglalaanan natin ng ating pananampalataya sa Panginoon ay mas mahalaga kaysa sa pera. Sinasabi sa Kawikaan 11:24 na may iba na nagbibigay ng higit sa kailangan, subalit sila ay umuunlad, may iba naman na nagtatago ng kanilang yaman, na nagiging sanhi ng kahirapan na loob nila. Kung hahanapin mo muna ang kaharian ng Diyos at ang Kanyang katuwiran, idaragdag Niya sa iyo ang lahat ng mga bagay na ito. Kung sinasabi mo na gusto mong tulungan ka ng Diyos sa iyong pananalapi, at ikaw ay nananalangin-subalit hindi mo inuunang hanapin ang Kanyang kaharian, at hindi ka humahakbang na may pananampalataya, hindi mo Siya pinagkakatiwalaan sa iyong pananalapi, at hindi ka nagbibigay- hindi ka tunay na nagtitiwala sa Kanya. 2-188
PANANALAPI - Part 2 MGA TANONG PATUNGKOL SA PAG-AARAL NA ITO 1. Basahin ang Juan 3:16. Ano ang nag-udyok sa Diyos para Siya ay magbigay? Juan 3:16 Sapagkat ganoon inibig ng Diyos ang sanlibutan, kaya ipinagkaloob niya ang kanyang kaisa-isang Anak, upang ang sinumang sumampalataya sa kanya ay huwag mapahamak kundi magkaroon ng buhay na walang hanggan. 2. Basahin ang 1 Corinto 13:3. Ano dapat ang mag-uudyok o motibasyon sa ating pagbibigay? 1 Corinto 13:3 Kahit ipamigay ko pa ang lahat ng aking ari-arian, at ibigay ko ang aking katawan upang sunugin,[a] ngunit wala naman akong pag-ibig, wala itong pakinabang sa akin. 3. Basahin ang Santiago 2:15-16. Ipaliwanag ang ibig sabihin ng bersikulong ito. Santiago 2:15-16 Halimbawang ang isang kapatid ay walang maisuot at walang makain sa araw-araw, [16] at ang isa sa inyo ay magsabi sa kanya, "Pagpalain ka ng Diyos; magbihis ka't mabusog," ngunit hindi naman ninyo ibinibigay ang mga kailangan ng kanyang katawan, ano'ng pakinabang niyon? 4. Basahin ang Lucas 6:38. Ano ang sinasabi ng bersikulong ito sa iyo? Lucas 6:38 Magbigay kayo at kayo ay bibigyan. Husto ang sukat, siksik, liglig at umaapaw ang ilalagay nila sa inyong kandungan. Sapagkat ang panukat na ginamit ninyo ang siya ring gagamiting panukat sa inyo. 5. Basahin ang Efeso 1:7. Nagbigay ba ang Diyos ng Kanyang kayamanan o ayon sa Kanyang kayamanan? Ipaliwanag ang pagkakaiba. Efeso 1:7 Sa kanya'y nakamtan natin ang katubusan sa pamamagitan ng kanyang dugo, na siyang kapatawaran ng ating mga kasalanan, ayon sa mga kayamanan ng kanyang biyaya, 6. Basahin ang Kawikaan 19:17. Kapag ikaw ay nagbibigay sa mahihirap o mga dukha, ano ang iyong ginagawa? Ibabalik bang muli ng Diyos sa iyo ang ibinigay mong tulong? Kawikaan 19:17 Ang naaawa sa dukha ay nagpapautang sa Panginoon, at ang kaniyang mabuting gawa ay babayaran sa kaniya uli. 2-189
ARALIN 15 7. Basahin ang Mga Awit 41:1-3. Ano ang 5 bagay na ginagawa ng Diyos sa mga nagbibigay sa mga mahihirap o dukha? Mga Awit 41:1-3 Mapalad siya na nagpapakundangan sa dukha: ililigtas siya ng Panginoon sa panahon ng kaligaligan. [2] Pananatilihin siya, at iingatan siyang buhay ng Panginoon, at siya'y pagpapalain sa ibabaw ng lupa; at huwag mong ibigay siya sa kalooban ng kaniyang mga kaaway. [3] Aalalayan siya ng Panginoon sa hiligan ng panghihina: iyong inaayos ang buo niyang higaan sa kaniyang pagkakasakit. 2-190
PANANALAPI - Part 2 MGA SAGOT SA ARALIN 1. Basahin ang Juan 3:16. Ano ang nag-udyok sa Diyos para Siya ay magbigay? Ang Kanyang pag-ibig. 2. Basahin ang 1 Corinto 13:3. Ano dapat ang mag-uudyok o motibasyon sa ating pagbibigay? Pag-ibig; ang unahin ang kapakanan at benepisyo ng iba anuman ang ating nadarama. 3. Basahin ang Santiago 2:15-16. Ipaliwanag ang ibig sabihin ng bersikulong ito. 95% ng lahat ng uri ng pag-ibig ay hindi binibigkas (non-verbal). Hindi sa mga salitang ating binigkas kundi sa mga bagay na ating ginagawa. 4. Basahin ang Lucas 6:38. Ano ang sinasabi ng bersikulong ito sa iyo? Kung anuman ang panukat na ginamit mo sa iyong pagbibigay (maliit o malaki), ito rin ang gagamitin sa iyo. 5. Basahin ang Efeso 1:7. Nagbigay ba ang Diyos ng Kanyang kayamanan o ayon sa Kanyang kayamanan? Ipaliwanag ang pagkakaiba. Ayon sa Kanyang kayamanan, ibinigay Niya ang lahat para tubusin tayo, ang Kanyang bugtong na Anak. 6. Basahin ang Kawikaan 19:17. Kapag ikaw ay nagbibigay sa mahihirap o mga dukha, ano ang iyong ginagawa? Nagpapautang sa Diyos. Babayaran o ibabalik bang muli ng Diyos sa iyo ang ibinigay mong tulong? Oo. 7. Basahin ang Mga Awit 41:1-3. Ano ang 5 bagay na ginagawa ng Diyos sa mga nagbibigay sa mga mahihirap o dukha? Ililigtas sila sa panahon ng kabagabagan. Pinoprotektahan sila. Binibigyan sila ng kasaganaan. Ililigtas sa kanilang mga kaaway. Pinagagaling sila; inaalagaan sila upang manumbalik ang kanilang kalusugan. 2-191
ARALIN 16 ANO ANG GAGAWIN KAPAG ANG IYONG MGA PANALANGIN AY TILA HINDI SINASAGOT Isinulat ni Andrew Wommack Ibig kong ibahagi sa iyo kung ano ang dapat gawin kapag ang mga panalangin mo ay tila ba hindi sinasagot, gusto kong bigyang diin ang katotohanan na ang mga panalangin mo ay "tila" ba hindi sinasagot. Ang tototo ay laging sumasagot, laging sumasagot ang Diyos sa anumang panalangin na naaayon sa Kanyang Salita na may kalakip na pananampalataya. Sa 1 Juan 5:14-15, At ito ang katiyakang taglay natin sa kanya: kung anuman ang hihilingin natin ayon sa kanyang kalooban, pinakikinggan niya tayo. [15] At kung alam nating pinakikinggan niya tayo sa anumang hinihiling natin, nakatitiyak na tayo na tatanggapin natin ang hiniling natin mula sa kanya. Iyon ay isang malaking pagtitiwala. Laging sinasagot ng Diyos ang panalangin, ngunit tila ba hindi ito sinagot. Sinasabi sa Mateo 7:7-8, Hingin ninyo at ibibigay sa inyo. Hanapin ninyo at matatagpuan ninyo. Tumuktok kayo at kayo'y pagbubuksan. [8] Sapagkat ang bawat humihingi ay makatatanggap; at ang bawat humahanap ay makatatagpo; at pagbubuksan ang bawat tumutuktok. Ang mga bersikulong ito ay nagsasabing sinasagot ng Diyos ang mga panalangin natin. Gayunpaman ang bawat isa sa atin ay maaaring mag-isip ng isang oras sa ating buhay na humingi tayo ng isang bagay na pinaniniwalaan nating tama, magandang bagay, hindi makasarili o sa labas ng kalooban ng Diyos, ngunit hindi natin nakita ang sagot. Ang sabi ng Salita ng Diyos, ikaw ay humingi, at ito ay ibibigay sa iyo. Subalit naranasan natin ang humingi ngunit hindi natin natanggap. Ano ba ang totoo? Ang sagot ay maaaring ikagulat mo, ngunit ang katotohanan ay malamang na pareho. Karamihan ay mag-iisip ng ganito, "Hintay muna, ang sabi sa Salita ng Diyos na Siya ay sasagot, bakit hindi ko nakita ang kasagutan?" Sa Juan 4:24 sinabi ang ganito, Ang Diyos ay espiritu, at ang mga sumasamba sa kanya ay dapat sumamba sa espiritu at katotohanan. Kumikilos ang Diyos sa espiritwal na kaharian upang sagutin ang ating mga panalangin, ngunit kailangan ang ating pananampalataya upang mahayag ito. Ang pananampalataya ang kumukuha ng mga bagay sa espiritwal na mundo at inililipat sa pisikal na mundo. Ito talaga ang sinasabi ng Hebreo 11:1, Ngayon, ang pananampalataya ay pagiging tiyak sa mga bagay na inaasahan at paninindigan sa mga bagay na hindi nakikita. Hindi nito sinasabi na ang pananampalataya ay katibayan ng mga bagay na wala o hindi nakikita. Ang mga bagay na tinutukoy ay nandito, ngunit hindi natin nakikita, nasa espiritwal na kaharian ang mga ito. Ang pananampalataya ay umaabot sa espiritwal na kaharian at dinadala ang mga bagay na iyon sa mundo ng pisikal kung saan 2-192
ANO ANG GAGAWIN KAPAG ANG IYONG MGA PANALANGIN AY TILA HINDI SINASAGOT nakikita natin ang mga ito. Para lang itong signal sa radyo. Ang telebisyon at radyo ay nagsasahimpapawid ng tuloy-tuloy. Maaaring nasa isang silid ka na hindi mo naririnig o nakikita ang signal, ngunit hindi ibig sabihin nito na walang signal dito. Kailangan mong buksan ang radyo at ipihit ang frequency sa gusto mong marinig o pakinggan. Pagkatapos ay hinihila ng radyo ang signal mula sa himpapawid na hindi mo nauunawaan at muling ibinabalita ang mga ito kung saan maari mong marinig ang mga balita gamit ang iyong tainga. Tumutugon ang Diyos ng mga panalangin sa kaperahong paraan: Binibigay Niya ang mga bagay sa espiritwal na kaharian, at sa pamamagitan ng pananampalataya, kailangan mong abutin ang mga bagay na ito at dalhin sa pisikal na kaharian o mundo kung saan makikita mo sila. Ang pisikal at espiritwal na mundo o kaharian ay gumagalaw na magkatulad sa isa't isa. Kumikilos at sumasagot ang Diyos sa mga panalangin, ngunit maaaring hindi mo ito makita sa pisikal maliban kung hahayaan mo ang pananampalataya na maging tulay sa agwat sa pagitan ng hindi nakikitang kaharian at ng pisikal na mundong ating ginagalawan. Halimbawa, si Daniel, isang maka-Diyos na lalaki, ay nananalangin at humihingi ng kapahayagan sa Diyos. Pinadala ng Diyos ang anghel na si Gabriel, upang magpakita kay Daniel at sagutin ang kanyang panalangin. Sinabi sa Daniel 9:22-23, At kaniya akong tinuruan, at nakipagsalitaan sa akin, at nagsabi, Oh Daniel, ako'y lumabas ngayon upang bigyan ka ng karunungan at kaunawaan. [23] Sa pasimula ng iyong mga samo ay lumabas ang utos, at ako'y naparito upang saysayin sa iyo; sapagka't ikaw ay totoong minahal: kaya't gunitain mo ang bagay, at unawain mo ang pangitain. Narito ang punto: Sinabi ni Gabriel na sa umpisa pa lamang na manalangin si Daniel, ang utos ng Diyos ay dalhin ang sagot sa kanya. Kung babasahin mo kung gaano katagal bago makuha ang sagot, ito'y mga 3 minuto, 3 minutong pagitan sa utos ng Diyos at ng pisikal na pagpapakita. Inaakala natin na kung ang Diyos ay tunay na Diyos at kung kalooban Niya ang isang bagay, ito ay nangyayari lamang tulad ng isang kisap-mata; hindi ito totoo. Sa pagkakataong ito, binigay ng Diyos ang utos, at umabot ng humigit-kumulang ng 3 minuto para maabot ni Gabriel ang distansyang iyon. Ang punto ko ay mula sa oras na ibinigay ng Diyos ang utos, mayroong humigit-kumulang sa 3 minutong palugit bago nahayag ang kasagutan sa pisikal. Ngayon, kung ganito lamang kahaba ang ating hihintayin para sa sagot sa ating panalangin, karamihan sa atin ay kakapit ng mahigpit hanggang sa matanggap ang sagot, ngunit hindi laging ganito ang nangyayari. Sa Daniel 10 makikita natin na nanalangin muli si Daniel, at sa pagkakataong ito umabot ng 3 linggo bago dumating ang sagot. Marami sa makakabasa nito ay magsasabi, "Bakit sinagot ng Diyos ang unang dalangin sa loob ng 3 minuto at ang pangalawa ay 3 linggo?" Mababasa sa 2-193
ARALIN 16 Daniel 10: 11-12, At sinabi niya sa akin, Oh Daniel, ikaw na lalaking minamahal na mainam, unawain mo ang mga salita na aking sinasalita sa iyo, at tumayo kang matuwid; sapagka't sa iyo'y sinugo ako ngayon. At ng kaniyang masalita ang salitang ito sa akin, ako'y tumayo na nanginginig. [12] Nang magkagayo'y sinabi niya sa akin, Huwag kang matakot, Daniel; sapagka't mula nang unang araw na iyong ilagak ang iyong puso na makaunawa, at magpakababa sa harap ng iyong Dios, ang iyong mga salita ay dininig: at ako'y naparito alangalang sa iyong mga salita. Ipinapakita nito na inutusan ng Diyos ang sugo sa unang araw na nanalangin si Daniel. Inabot ng 3 linggo bago dumating ang sagot sa panalangin, ngunit tapat ang Diyos. Sinabi sa Hebreo 13:8, Si Jesu-Cristo ay siya ring kahapon, ngayon, at magpakailanman. Kung pagsasamahin natin ang kabanata 9 at 10, naniniwala ako na agad sinagot ng Diyos ang 2 panalangin. Ang isa sa loob ng 3 minuto at ang isa sa loob ng 3 linggo, ngunit hindi ang Diyos ang dahilan. Ito ang punto: Sinasagot ng Diyos ang ating mga panalangin. May mga pangyayari sa pagitan ng oras na sinasagot Niya ang mga panalangin at makikita mo ang sagot sa pisikal. Kailangan mong maniwala; kailangang abutin ng pananampalataya mo ang espiritwal na kaharian o mundo upang makita ang sagot sa pisikal. Kaya ang pananampalataya ay isa sa kritikal na sangkap. Makikita rin sa 13 bersikulo ng Daniel 10 ang ganito, Nguni't ang prinsipe ng kaharian ng Persia ay nakipagpunyagi sa akin na dalawang pu't isang araw; nguni't, narito, si Miguel ay isa sa mga punong prinsipe, dumating upang tulungan ako: at ako'y natira doon na kasama ng mga hari sa Persia. Ang tinutukoy nito ay hindi tao kundi isang hadlang ng demonyo. Ang diablo ay isang dahilan sa prosesong ito. Sumasagot ang Diyos sa ating mga panalangin, ngunit hinahadlangan ng diablo sa pamamagitan ng ibang tao. Gumagamit siya ng tao. Halimbawa, kung ikaw ay humihingi ng salapi o pera, hindi personal na ibibigay ng Diyos ang pera sa iyo. Hindi gagawa ng huwad na salapi ang Diyos at ilalaglag sa lupa na parang ulan na nagmula sa langit, at ilalagay sa iyong bulsa. Sinabi sa Lucas 6:38, Magbigay kayo at kayo ay bibigyan. Husto ang sukat, siksik, liglig at umaapaw ang ilalagay nila sa inyong kandungan. Kikilos at sasagutin ng Diyos ang iyong panalangin, ngunit gagamit ng tao ang Diyos, magmumula sa tao ang kasagutan. Ang ibang tao ay sadyang sakim, kung sila ay galit sa iyo o nasasaktan mo sila, gagamitin ng diablo ito para mahadlangan ang sagot sa dalangin mo. Kung ikaw ay mananalangin tungkol sa salapi o pera, dapat mong kilalanin na ang ibang tao ay maaaring bahagi ng milagro, at kailangan mo silang ipagdasal. Tapat ang Diyos. Hindi kailanman nagkulang ang Diyos sa pagsagot sa panalangin batay sa Kanyang Salita at nanalangin nang may pananampalataya. Laging nagbibigay ang Diyos, subalit baka hindi mo makita ang sagot sa pisikal dahil may mga ibang dahilan. Umaasa akong makakatulong itong mapalago ang iyong pananampalataya at malaman mong laging sumasagot ang Diyos. 2-194
ANO ANG GAGAWIN KAPAG ANG IYONG MGA PANALANGIN AY TILA HINDI SINASAGOT MGA TANONG PATUNGKOL SA PAG-AARAL NA ITO 1. Basahin ang Mateo 7:7-8. Ano ang pwede nating asahan mula sa Diyos kung tayo ay hihingi? Mateo 7:7-8 Hingin ninyo at ibibigay sa inyo. Hanapin ninyo at matatagpuan ninyo. Tumuktok kayo at kayo'y pagbubuksan. 2. Basahin ang Mateo 7:7-8. Kung hahanapin natin ang Diyos, ano ang ating aasahan? Mateo 7:7-8 Hingin ninyo at ibibigay sa inyo. Hanapin ninyo at matatagpuan ninyo. Tumuktok kayo at kayo'y pagbubuksan. 3. Basahin ang Mateo 7:7-8. Kung tayo ay kakatok, ano ang aasahan natin? 4. Basahin ang Juan 10:35. May ibibigay ba ang Diyos na mas mababa sa Kanyang ipinangako? Juan 10:35 Kung ang mga dinatnan ng salita ng Diyos ay tinawag na mga 'diyos', at ang kasulatan ay hindi mapapawalang bisa. 5. Basahin ang Santiago 4:1-3. Bakit hinadlangan ang mga tao sa pagtanggap sa Diyo? Santiago 4:1-3 Ano ba ang sanhi ng inyong mga alitan at pag-aaway? Hindi ba't ang mga ito'y dahil sa inyong mga layaw na naglalaban-laban sa loob ng inyong pagkatao? [2] Naghahangad kayo ngunit hindi mapasainyo. Kaya't pumapatay kayo. Hindi ninyo makuha ang mga bagay na hinahangad ninyo kaya kayo'y nagkakagalit at naglalaban-laban. Hindi ninyo makuha ang inyong hinahangad dahil hindi kayo humihingi sa Diyos. [3] Kung humingi man kayo, hindi rin ninyo matatanggap sapagkat hindi tama ang inyong layunin. Humihingi kayo upang gamitin sa inyong kalayawan. 6. Basahin ang 1 Pedro 3:7. Kung minamaltrato mo ang iyong asawa, ano ang magiging resulta sa iyong buhay panalangin? 1 Pedro 3:7 Sa gayunding paraan, kayong mga lalaki, unawain ninyo at pakitunguhan nang may paggalang ang inyong asawa, tulad sa mas mahinang kasangkapan. Sila'y inyong kapwa tagapagmana sa kaloob na walang hanggang buhay. Gawin ninyo ito at walang magiging sagabal sa inyong mga panalangin. 7. Basahin ang 1 Juan 5: 14-15. Ano ang susi upang ang iyong mga panalangin ay masagot? 2-195
ARALIN 16 1 Juan 5:14-15 At ito ang katiyakang taglay natin sa kanya: kung anuman ang hihilingin natin ayon sa kanyang kalooban, pinakikinggan niya tayo. [15] At kung alam nating pinakikinggan niya tayo sa anumang hinihiling natin, nakatitiyak na tayo na tatanggapin natin ang hiniling natin mula sa kanya. 8. Basahin ang Marcos 11:24. Kapag ikaw ay nanalangin, ano ang dapat mong gawin? Marcos 11:24 Kaya't sinasabi ko sa inyo, anuman ang hingin ninyo sa inyong panalangin, paniwalaan ninyong tinanggap na ninyo at mangyayari nga iyon sa inyo. 2-196
ANO ANG GAGAWIN KAPAG ANG IYONG MGA PANALANGIN AY TILA HINDI SINASAGOT MGA SAGOT SA ARALIN 1. Basahin ang Mateo 7:7-8. Ano ang pwede nating asahan mula sa Diyos kung tayo ay hihingi? Maaasahan nating ito'y ibibigay. 2. Basahin ang Mateo 7:7-8. Kung hahanapin natin ang Diyos, ano ang ating aasahan? Hanapin. 3. Basahin ang Mateo 7:7-8. Kung tayo ay kakatok, ano ang aasahan natin? Tayo ay pagbubuksan. 4. Basahin ang Juan 10:35. May ibibigay ba ang Diyos na mas mababa sa Kanyang ipinangako? Wala/hindi. 5. Basahin ang Santiago 4:1-3. Bakit hinadlangan ang mga tao sa pagtanggap sa Diyo? Ang motibo ng kanilang mga puso ay masama o mali. Pansarili lamang nila ang lahat. Pagkamakasarili ang kanilang motibo. 6. Basahin ang 1 Pedro 3:7. Kung minamaltrato mo ang iyong asawa, ano ang magiging resulta sa iyong buhay panalangin? Mahahadlangan ang iyong mga panalangin. 7. Basahin ang 1 Juan 5: 14-15. Ano ang susi upang ang iyong mga panalangin ay masagot? Humingi ng naaayon sa kanyang kalooban. 8. Basahin ang Marcos 11:24. Kapag ikaw ay nanalangin, ano ang dapat mong gawin? Maniwala ka na matatanggap mo at ito'y iyong makakamit. 2-197